
"Avem nevoie de ajutor, zise Petrie, apoi 
făcu o pauză. O să recurgem la ajutorul 
Mafiei." 


Iulie 1943, ora zero. În zona mediteraneană, Sicilia 
reprezintă cheia iminentei debarcări a Aliaților în Europa 
Insula este însă apărată de o puternică armată germană. 
Iar întăriri pot fi aduse oricînd, cu feribotul, din Italia. 
Maiorul Petrie aterizează împreună cu un coleg al său, 
specialist ca şi el în operaţiuni de sabotaj, la Palermo. 

Cei doi, maiorul britanic şi americanul Ed Johnson, au 
venit cu o singură misiune : aceea de a scufunda feribotul. 
Singuri pe teritoriul dușmanului, avînd de înfruntat SS-ul, 
Gestapo-ul şi armata germană, ei nu au nici o şansă 

de a izbuti dacă nu vor fi ajutaţi de localnici. Aşa se face 
că apelează la... Mafie ! 

Dar pot ei oare să aibă încredere în Mafie ? 

Vor fi oare sprijiniți pînă la capăt ? Şi cît de mult va intra 
în joc hazardul ? 

Răspunsul îl veţi afla, citind 

Anumite evenimente care constituie cadrul acestei po- 
vestiri sînt adevărate ; personajele sînt însă fictive. În 1943, 
guvernul american, căutînd aliaţi în spatele liniilor inamice, 
a luat o hotärîre ciudată — a recurs la ajutorul mafiei sici- 
liene. 


Luni, 5 iulie 1943 


— Întregul plan e dezastruos, vei fi cu adevărat norocos 
să te întorci în viaţă... 

Coasta inamică se vedea acum bine, un şir încreţit de 
munţi întrezărindu-se prin noapte, iar avertismentul grav al 
maiorului James Petrie îi mai răsuna încă în minte lui Law- 
son în vreme ce hidroavionul ameriza pe Marea Mediterană 
şi tălpile lui împroşcau nori de spumă. Avionul îşi reduse re- 
pede viteza, apoi înaintă paralel cu țărmul, aflat la vreun ki- 
lomeiru depărtare ; în timpul acesta, maiorul Lawson stătea 
în cadrul ușii din spatele pilotului și privea spre apele negu- 
roase care se zbăteau sub ei. Cînd avionul se opri de tot, 
lepănîndu-se uşor pe valuri, Lawson cobori în apă trei bărci 
pneumatice ; ajunseră acolo cu un plescăit, după care se 
legănară pe valuri, încă legate de avion. Luna se ivi de după 
nori cînd Lawson se ruga să rămînă ascunsă, aruncîndu-și ra- 
zele spre cei opt bărbaţi din comandoul de debarcare al 
Aliaților în timp ce aceştia treceau pe lîngă Lawson şi săreau 
în bărcile instabile, iar elicea avionului înceta să se mai 
învîrtească. Scrutind coasta, Lawson își petrecu peste umăr o 
carabină, numără aproape automat oamenii şi în acelaşi 
timp îşi aminti şi alte sfaturi pe care Petrie i le dăduse cu in- 
sistență, dar atunci cînd era deja prea tîrziu ca planul să mai 
fe schimbat. „Dawnay n-ar fi trebuit niciodată să aprobe un 
asemenea plan nebunesc. Opt oameni — nouă cu tine — 
sînt cu mult prea mulţi, Bill, pentru treaba asta. Or să se 
calce între ei pe picioare...“ Grăbit să iasă din hidroavion, 

unul tocmai se împiedică de piciorul soldatului din fata lui şi 
doar faptul că Lawson îl apucă repede de braţ îl mai salvă să 
nu cadă în mare. Bună treabă făcuse Petrie să rămînă acolo 
la Tunis, aşteptînd cu nerăbdare veşti de la ei, gîndi Lawson 
cu amărăciune. 

Se făcuse ora zece noaptea cînd cei nouă soldaţi, deghi- 
zaţi în ţărani, îndepărtară bărcile pneumatice de hidroavion 
şi se porniră să vislească spre țărmul Siciliei ocupate de 
forțele Axei, începîndu-și astfel misiunea periculoasă pe o 
mare luminată de o lună oribil de strălucitoare, care li se 
legăna în față, aruncînd alternativ zone de umbre şi de pete 
luminoase. În spatele lor, hidroavionul, pilotat de locote- 
nentul David Gilbey, se legăna în continuare pe valurile do- 
moale, cu motorul oprit ; asta făcea parte din plan — Gilbey 
trebuia să le dea destul timp ca să ajungă la țărm și ca toți 
aceşti oameni puternic înarmaţi să nu atragă atentia inami- 
cului. 

Lawson se afla în frunte, vîslind automat în timp ce mica 
lui barcă pneumatică se ridica și cobora pe valuri ; în acest 
timp, scruta țărmul care părea gol, privea încordat terasa- 
mentul de cale ferată, apoi se întoarse către hidroavionul 
care-i adusese aici, pe coasta Siciliei, tocmai din Tunis. În 
ceea ce privește mijlocul lor de transport însă, Petrie greşisc. 
„Un hidroavion e prea zgomotos pentru o astfel de ope- 
rațiune“, insistase el la ședința de instruire, dar toate 
obiecțiile sale fuseseră respinse de generalul Dawnay și de 
cei de la statul-major. „Inamicul îl va auzi venind, — trebuie 
să se apropie foarte mult de Sicilia ca să lase la apă bărcile 
pneumatice, iar coasta dinspre Messina e înţesată cu trupe 
inamice.“ Da, se părea că Petrie se înşelase în privinţa asta, 
aşa că nu era exclus să se fi înșelat şi în alte privinte. Era o 
speranță care nu-l prea liniștea pe Lawson. Petrie era un ve- 
teran al raidurilor în spatele liniilor inamice şi rareori se 
înșela în astfel de probleme, în timp ce generalul Dawnay, pe 
care Petrie îl numea „omul de fier — de fier doar de la gît în 
sus“, venise de la Londra abia cu şase săptămîni în urmă. 

Pe măsură ce se apropiau de plaja pustie nu auzeau prin 
noapte decît zgomotul valurilor izbindu-se de marginile 
bărcilor, tusea înăbușită a vreunui om care încerca să-și re- 
vină din tensiunea nervoasă, şuieratul vislelor spintecînd 
apa, toti nouă înaintînd către țărmul sicilian. Lawson privi 
peste umăr și văzu în spate silueta hidroavionului încă 
legănîndu-se ușor pe valuri dintr-o parte în alia. Probabil că 
Gilbey se afla la comenzi, așteptînd momentul în care va 
putea pleca. În barca din spate, caporalul Carpenter stătea 
mult mai aplecat în faţă decît ceilalţi, pentru că purta în 
spate transmiţătorul radio, care-i aminti lui Lawson de o altă 
observaţie pe care o făcuse Petrie. „Pentru numele lui Dum- 
nezeu, Bill, zvîrle dracului drăcia asta ! Dacă ai necazuri, 
dacă va trebui să alergaţi, Carpenter vă va ţine în loc cu 
greutatea asta în spate. La nevoie, veţi putea oricîna folosi 
transmiţătorul pe care-l operează Gambari de la Messina...“. 
Dar Dawnay insistase să ia și transmițătorul, 10t așa cum 
insistase să ia cu ei și mult echipament şi să folosească hi- 
droavionul ; „Procedeul obișnuit pe coasta olandeză, ştiţi 
bine...“ spusese el. 

Dintr-o dată se pomeniră chiar lîngă plajă, dar nu asta îl 
surprinse pe Lawson : așa se întîmplă deseori atunci cînd 
pătrunzi în ape mai calme. În mai puţin de un minut vor 
ajunge pe pămînt ferm, vor alerga peste fişia îngustă de nisip 
către primul adăpost, terasamentul de cale ferată de dincolo 
de șoseaua care lega Messina, la est, de Palermo, mult spre 
vest. Dînd drumul la vîsle, Lawson făcu un gest scurt şi 
bărcile se răspîndiră, cîte una de fiecare parte a lui, ca să dis- 
perseze ținta în caz că vor fi întîmpinaţi cu foc. Dădu un or- 
din grăbit, mai curînd o şoapiă, sergentului englez cu faţa ca 
de piatră din spatele lui. 

— Cînd atingem plaja, aş vrea să ajung la terasament 
înaintea celorlalţi, așa că bagă un pic de viteză, Briggs. Și aş 
vrea să veniţi cu mine, voi doi. 

— Vom [i după dumneavoastră, domnule maior. 

Poate că nu era decît un amănunt fără importantă, dar 
lui i se părea vital : Lawson voia ca echipajul din barca lui să 

ajungă acolo primul pentru a-i acoperi pe ceilalți în cazul în 
care ar apărea vreo patrulă inamică într-un moment nepotri- 
vit. Privi înapoi spre hidroavion în timp ce motoarele aces- 
tuia porniră, iar uruitul lor puternic se răspîndi neliniștitor 
deasupra mării argintii. Apoi cercetă din nou țărmul! crestat 
din faţă, urmărind orice semn de mişcare. Muntele se înălța 
deasupra lor şi nu se zărea nici o casă. Doar plaja şerpuind 
într-o parte şi-n cealaltă, presărată cu stînci, o plajă prea 
mică pentru o debarcare de proporţii, așa că nu era 
împînzită de sîrmele acelea sinistre care marcau zonele mi- 
nate. Barca se înclină spre spate și alunecă pe plajă pe creasta 
unui val ; Lawson sări pe mal şi ceilalți îl urmară, unul dintre 
ei rămînînd ultimul ca să tragă barca mai sus pe plajă. Law- 
son străbătu plaja alergind cu trupul aplecat înainte, traversă 
şoseaua goală și se cățără peste taluzul de pămînt. Cînd 
ajunse acolo, se trînti pe burtă şi se uită la panta care urca 
spre muntele din faţă, o pantă care era presărată cu stînci 
după care s-ar fi putut ascunde oriciţi soldaţi inamici voiai. 

După care Lawson înjură scurt cînd un Messerschmitt 
apăru pe cer parcă de nicăieri şi cobori într-un picaj vertigi- 
nos tocmai spre punctul de unde hidroavionul se pregătea să 
decoleze. La urma urmelor, Petrie avusese dreptate. Le tre- 
buiseră cincisprezece minute ca să ajungă pe plajă, timp în 
care Gilbey stătuse pe loc — un răgaz destul de lung peniru 
ca un mesaj radio să ajungă la vreun aeroport din vecinătate 
şi să pornească de acolo un avion. Făcu încă un gest cu 
braţul pe cînd tot mai mulţi dintre oamenii săi se cățărau pe 
taluz şi trei dintre ei alergară înapoi spre plajă ca să tragă 
bărcile mai sus. Ascunderea lor părea acum o precauţie cam 
inutilă, dar nu era exclus ca avionul de vînătoare să se fi aflat 
într-o simplă misiune de rutină şi să fi văzut doar din 
întîmplare hidroavionul oprit lîngă țărm. Mai era o slabă 
speranţă ca inamicul să nu fi aflat despre vreo debarcare, ca 
pilotul Messerschmitt-ului, cu ochii ațintiti spre ținta sa, cu 
privirea deformată de înălțimea mare de la care cobora, să 
nu observe umbrele minuscule ale oamenilor care tîrau 
bărcile sub adăpostul taluzului. 

— Poate c-ar fi mai bine s-o luăm din loc repede spre in- 
terior, domnule, sugeră Briggs. 

Motorul hidroavionului se auzi mergînd din plin, dar 
aparatul încă nu avea destulă putere să înceapă să decoleze, 
iar Messerschmiti-ul își continua coborîrea sa ucigașă, într-un 
unghi abrupt şi cu un zgomot asurzitor, din ce în ce mai acut, 
Dar Lawson se hotări să ignore ce se întîmpla pe mare şi-şi 
concentră atenţia asupra piscurilor şi stîncilor munţilor din 
faţă. Între taluzul la adăpostul căruia se aflau acum și creasta 
cea mai apropiată se întindea o pantă lipsită de orice ascun- 
zi$ posibil, care se prelungea vreo trei sute de metri. Dacă 
erau cumva soldați inamici ascunși pe acolo, i-ar putea ucide 
pînă la unul în timp ce urcau panta. 

Caporalul Carpenter, radiotelegrafistul, își luase poziţia 
corectă în flancul stîng al șirului de soldaţi, poziţie care era 
cea mai puţin vulnerabilă acum, așa că în timp ce așteptau 
privi peste umăr spre mare. Hidroavionul începuse să se 
miște, stîrnind creste înspumate de apă sub tălpi, iar zgomo- 
tul motorului se înteţi, avionul se răsuci cu coada spre 
coastă, gata să-și ia zborul. Înciudat, Carpenter văzu avionul 
nemtesc schimbîndu-și puţin direcţia în timp ce cobora ca o 
săgeată, auzi răpăitul mitralierelor şi apoi văzu gloanţele iz- 
bind fuselajul spre spate și un nor de fum izbucnind din 
coada hidroavionului. Avionul german tocmai se înălța cînd 
Gilbey pierdu controlul şi aparatul, după o clipă de ezitare, 
cu aripa din dreapta pierdută, atinse din nou suprafața mării, 
se învirti spectaculos de cîteva ori şi se opri cu capul întors 
spre țărm. Carpenter auzi plescăitul avionului căzînd în apă 
răsturnat. Apoi o explozie surdă, văzu un nor de fum negru, 
o epavă care se scufunda, după care înregistră numai zpomo- 
tul avionului german care se înălța și se îndepărta. 

Lawson auzi dezastrul fără a-l vedea şi-şi aminti de vor- 
bele profetice ale lui Petrie : „Un hidroavion e prea zgomo- 
tos...“ Uită repede aceste cuvinte și fără să ezite dădu 
comanda de înaintare. Cei opt soldaţi urcară pc panta mun- 
telui într-un șir dispersat, ţinîndu-și automatele în faţă, cu 
buzunarele pline cu încărcătoare și grenade, pe cînd doi din- 
tre ei cărau o greutate suplimentară — cîte cincisprezece ki- 
lograme de explozivi fiecare, pentru misiunea pe care o 
aveau de îndeplinit. Mergeau distanțaţi unul de altu! pe panta 
descoperită, pentru a oferi o țintă cît mai imprecisă vreunui 

eventual puscas care s-ar afla prin preajmă, ascuns după vreo 
creastă. 

Carpenter, ştiind bine ce se aştepta de la el, încă stătea 
ascuns în spatele taluzului, trăgîndu-şi curelele transmităto- 
rului de după umeri şi pregătindu-se să-i urmeze pe ceilalţi, 
bănuind intenţiile lui Lawson în timp ce privea silueta ofiţe- 
rului îndepărtîndu-se, aşteptînd să-i facă semn cu mîna. Dar 
în loc de asta auzi răpăitul îngrozitor al unor arme de calibru 
mic, un amestec de împușcături izolate şi de rafale automate 
venind din sus, dinspre crestele şi stincile de deasupra șirului 
de soldați care înaintau. Aceștia deschiseră și ei foc orbește, 
către ținte pe care nu le vedeau; unii dintre ei ţişniră 
înainte, alţii se întoarseră ca să-și caute un adăpost în spa- 
tele taluzului, dar în zadar, doarece comandantul plutonului 
inamic de deasupra îşi alesese perfect poziţia, iar distanţa de 
tragere era bine calculată ; oamenii se irîntiră în praf şi 
stĂtură nemişcaţi, dar împușşcăturile continuau. Lawson fu 
lovit primul, apucînd să tragă o singură dată din automatul 
său, înainte de a cădea. Stind pe o parte, încercă să se ridice, 
dar îşi dădu seama că nu poate. Apoi alte gloante îl nime- 
riră. În mai puţin de un minut nimic nu mai mișca pe pantă. 
pole inamice ieșiră cu precauţie de după ascunzişuri. 

n mai puţin de un minut — dar în acest scurt răstimp 
Carpenter îşi desprinsese cu totul transmițătorul de pe 
spate, îl deschisese şi-i întinsese antena telescopică. Pe timp 
de pace, Carpenter fusese şofer de taxi la periferia Londrei, 
așa că nu-i fu greu să se achite de datoria lui de acum la fel 
de flegmatic ca atunci, în ciuda a tot ce văzuse. Nici nu mai 
aruncă vreo privire peste taluz în timp ce-și transmitea me- 
sajul în Morse: 

— Hidroavionul a fost văzul de inamic. Compania de 
debarcare Orfeu e distrusă... 

Încă mai apăsa pe clapă cînd ţeava unei puști îl izbi bru- 
tal peste cap, terminînd mesajul brusc. 

Acesta îi fu înmînat lui Petrie două ore mai tirziu. 


Miercuri, 7 iulie, noaptea 


Doi oameni în uniformă alergau prin întunericul nopţii 
africane către un cort mare, pătrat, a cărui pinză flutura şi se 
umfla sub furtuna de nisip care o lovea. La o distanță nu mai 
mare de douăzeci de metri de pereţii cortului, se aflau santi- 
nele care opreau pe oricine se apropia de acest loc fixat pen- 
tru întîlnire ; la douăzeci de metri, pentru ca nici un om care 
s-ar putea apropia pînă aici să nu poată trage cu urechea la 
ce se va discuta la întrunirea care fusese convocată urgent, la 
ora zece noaptea. Maiorul James Petrie, distins cu DSO!, 
ajunse primul la cort şi desfăcu ușa de pînză, făcîndu-i loc şe- 
fului său, colonelul Arthur Parridge, care venea din urmă. 

Parridge privi în sus spre cer, își dădu seama că furtuna 
se înteţea, apoi intră şi el în cortul gol, în care se afla o masă 
lungă de scînduri aşezate pe nişte capre de lemn, cu scaune 
împrejur. Harta întinsă pe masă era presărată cu nisip. 
Rămase în picioare cîteva clipe, scuturindu-şi praful de pe 
uniformă și privind în jur. Cortul gol era luminat de lămpi 
cu petrol atîrnate deasupra mesei şi acestea pîlpfiau nesi- 
gure, aruncînd umbre mişcătoare peste pereţi. Apoi intră şi 
Petrie. 

— De data asta, Jim, te rog să-ţi ţii gura aia blestemată a 
ta bine închisă, spuse el. 


1 Distinguished Service Order, decorație militară britanică acordată pentru 
acte de vitejie în luptă. (N.T.) 

— Îmi cereti cam mult, domnule colonel. Mai ales în 
împrejurările de fată. 

Petrie îl privi pe colonel și văzu că în colturile gurii aces- 
ta arăta semne de oboseală. Parridge, cu părul albit cam de- 
vreme în ciuda faptului că nu ajunsese încă la cincizeci de 
ani, protestă tăcut. În împrejurările de fată, într-adevăr, rai- 
dul acesta al lui Lawson se transformase într-o baie de sînge, 
aşa că n-avea de gînd să-şi transforme rugămintea în ordin. 
Prin urmare spuse altceva : 

— Aminteşte-ţi că mîine dimineață pleci în concediu la 
Alger. 

— Cel puţin asta va avea un efect bun, mă va duce de- 
parte de Dawnay. Raidul ăsta a fost un eșec penibil. Nouă 
oameni pierduţi chiar în momentul cînd ajunseseră acolo pe 
coastă — pentru nimic... 

— Tocmai asta voiam să-ţi spun când ziceam să-ţi ţii gura 
închisă, răspunse Parridge, trecînd spre capătul cortului şi 
așezîndu-se pe un scaun cît mai îndepărtat de capul mesei 
unde se va aşeza generalul Dawnay cînd va sosi. Tu o să stai 
aici, continuă el, arătînd cu un deget scaunul de lîngă al lui, 
hotărît să-l ţină pe Petrie cît mai departe posibil de general. 

James Petric avea douăzeci și nouă de ani şi pe timp de 
pace era inginer minier — se înrolase în armată numai pe 
durata războiului. De cînd fusese repartizat la Escadra 
Felucca, condusă de Parridpe în Marea Mediterană, condu- 
sese zece raiduri în spatele liniilor inamice, o acţiune în care 
procentul accidentelor mortale era atît de mare încît puțini 
ofiţeri puteau supravieţui mai mult de cîteva luni. Dar Petrie 
Supravieţuise mai mult de doi ani, devenise expert în a 
rămîne în viață pe teritoriul inamic; tocmai se întorsese 
dintr-o misiune în care servise ca ofițer de legătură cu rezis- 
tența clandestină siciliană, o bandă de ucigași înrăiţi, așa 
cum puteai întîlni oriunde în Mediterana. Își petrecuse două 
luni pe insulă, asigurîndu-se că sicilienii căutau informaţiile 
militare cele mai corecte, adunînd date prețioase pe care ur- 
mau să se bazezc planurile de invazie şi care fuseseră trans- 
mise prin radio înapoi către Cartierul General al Forţelor 

Aliate. După înapoierea la Tunis, comentariile sale asupra 
situației din Sicilia (ură scurte și precise : „Ceea ce m-a îngri- 
jorat acolo nu au fost nemţii, ci chiar cei pe care noi îi nu- 
mim aliați, care m-au speriat cu adevărat.“ 

Ce ciudat e, gîndea Parridge, cum astfel de oameni, care 
urau războiul, care urau anii pe care acesta li-i răpea din 
viaţă, erau cei mai buni în lupta pe viaţă şi pe moarte. Poate 
pentru că veneau aici proaspeţi, puteau vedea mai limpede 
ceea ce se întîmpla în fața lor fără a avea minţile îmbicsite cu 
doctrine militare demodate, cum era aceea a lui Dawnay, po- 
reclit şi „Înfigăreţul“... Își alungă repede din minte imaginea 
generalului coleric ; şi așa era destul de rău că ticălosul ăsta 
va da acolo de ei cînd va veni, fără să bănuiască că mai venise 
cineva înainte. lar problema principală rămiînea să-l facă pe 
Petrie să-și țină gura. Cu părul lui negru și cu obrazul 
proaspăt ras și bronzat de soarele african, Petrie făcea parte 
dintre acei indivizi pe care oricine îi observa imediat ce intra 
într-o încăpere. Nimeni nu putea să nu observe conturul pu- 
ternic al bărbiei, gura fermă, nasul curbat, ochii vioi care 
păreau să vadă în toate părţile şi înir-atit de intensă era im- 
presia pe care o lăsa, încît toţi erau înclinați să treacă cu ve- 
derea un colț al gurii care sugera un simţ al umorului nu 
lipsit de sarcasm. 

— Ascultă, Jim, spuse Parridpe, n-aveam de gînd să 
spun asta pînă nu va veni momentul, dar o să-ţi spun 
acum — te-am recomandat pentru o nouă promovare. După 
ce te vei întoarce de la Alger, vei fi locoteneni-colonel. 

— Mulţumesc, domnule. Dar de fapt Petrie nu era teri- 
bil de impresionat de ştire. 

O mină îl bătu uşor pe umăr și, cînd sc întoarse, îl văzu 
pe căpitanul Edward Johnson, din armata Statelor Unite, 
care tocmai intrase în cort și se aşeză pe scaunul de lîngă el. 

— Credeam că eşti deja în drum spre Alger, spre borde- 
lurile de acolo. 

— Miine dimineaţă, Ed, la şase în zori. Fix la şase. Asta 
e de fapt ultima mea aparitie în public. 

— Ce baftă ai ! Și nu te pierde prin cartierele rău famate 
ale orașului, umblînd după fete cu văl pe faţă ! 

Căpitanul Johnson, care era cu doi ani mai tînăr decît 
Petrie, îşi aprinse o ţigară şi Parridge îşi zimbi în barbă : ge- 
neralui Dawnay era nefumător şi prefera ca toţi cei din jur 
să-i împărtășească această virtute, mai ales cei cu rang mai 
mic. Va fi deosebit de amuzant să vadă cum va rezolva gene- 
ralul acest aspect al relaţiilor anglo-americane. Cortul se 
umplea deja de ofiţeri, care intrau şi se așezau în jurul me- 
sei. Unul dintre ei zări harta de pe masă şi oftă zgomotos : 

— lar Sicilia ! Dumnezeule, încă un raid de tip Lawson 
ne vine pe cap. Cred c-ar fi mai bine să-mi iau imediat un 
certificat medical de la doctorul de campanie... 

În timp ce Petrie şi Johnson vorbeau între ei, Parridge îl 
Studia pe american și hotări că-i plăcea ce vedea. Cu părul 
închis la culoare, vorbind o limbă italiană la fel de fluent ca 
şi Petrie, el părea mai curînd nepăsător decit stresat, un om 
care zimbea cu ușurință și des. Dar, aşa cum descoperise 
Petrie atunci cînd Ed îi fusese trimis în ajutor pentru scurt 
timp în Sicilia, Johnson ştia prea bine de ce fusese chemat şi 
el acolo. Pe timp de pace, americanul se înrolase în trupele 
de paza granitei, un corp guvernamental special, care supra- 
veghea frontierele Statelor Unite pentru a împiedica pătrun- 
derea conirabandiștilor şi a altor indivizi dubioşi. Şi în 
calitatea asta servise pe granița cea mai periculoasă posibil, 
pe cea dintre State şi Mexico, unde un cuțit era folosit pen- 
tru ceva mai mult decît a tăia o bucată de şuncă. În numai 
cîteva luni, Johnson va deveni cu siguranță un abil 
conducător de raiduri prin teritoriul inamic. 

Discuţiile şoptite încetară brusc şi Parridge se crispă la 
acest semnal care nu putea însemna decit un singur lucru: 
generalul Frederick Dawnay era pe cale să sosească. Petrie 
termină ce avea de spus lui Johnson, se lăsă pe spate pe 
Scaun şi privi în sus către pînza cortului, care se umfla şi se 
Scutura sub vînt, ca un preludiu, parcă, la ceea ce avea să ur- 
meze. Căpitanul Stoncham, unul dintre britanicii care stabi- 
liseră planul raidului lui Lawson, intră în cort şi se aşeză pe 

un Scaun dinspre capătul mesei. Pentru o clipă îi prinse pri- 
virea lui Petrie, după care privi repede în altă parte. Era ur- 
mat de colonelul Lemuel Benson, şeful lui Johnson, şi acesta 
se așeză lîngă alți colegi de-ai săi din jurul mesei. Ca și multe 
alte acţiuni aflate în curs, şi aceasta era o treabă comună, 
care trebuia dusă la îndeplinire împreună de englezi și de 
americani, aşa că Benson avea la această întrunire un statut 
egal cu acela al lui Dawnay. În cort atmosfera devenise deja 
înăbuşitoare şi mulți dintre cei prezenţi îşi ştergeau [runţile 
cînd uşa de la intrare fu dată la o parte cu brutalitate şi pe ea 
intră un ofiter scund şi gras, îmbrăcat într-o uniformă cu ga- 
loane roşii şi ținînd în mînă o vergea cu care lovi în masă. 
"Toată lumea înțelese că generalul Dawnay nu se afla în toa- 
nele cele mai bune. 

— Vä rog să luaţi loc, domnilor, mirii el. În seara asta 
n-o să avem timp de prea multă ceremonie. 

„Dar Dumnezeu să-l ajute pe cel care nu s-a ridicat în pi- 
cioare“, gîndi Petrie cinic, reluîndu-şi el însuşi locul pe 
scaun. 

— Pentru cei care n-au participat la întrunirea ante- 
rioară, voi rezuma scurt situaţia, continuă Dawnay. Sîntem, 
desigur, într-o situaţie de extremă de urgentă. Forțele ger- 
mano-italiene au lost înlăturate din Africa, aşa că ne 
pregătim pentru primul nostru atac asupra continentului eu- 
ropean... 

Se opri o clipă şi adulmecă aerul. 

— E pe aici cineva care fumează, continuă el. 

Johnson îşi strivi ţigara, iar Benson își băgă în buzunar 
pachetul. 

— Încercarea lui Lawson n-a avut succes, spuse genera- 
lul, dar, pentru cazul în care vreunul dintre dumneavoastră a 
uitat, războiul continuă încă şi astfel de lucruri se petrec 
deseori. Totul e să putem repara astfel de întîmplări cît mai 
repede — ba chiar al dracului de repede ! Inamicul avea șase 
feriboturi imense care străbăteau sirîmtoarea dintre pen- 
insula italiană şi Sicilia cu numai cîteva luni în urmă. Aceste 
bacuri erau capabile să transporte mari cantităţi de arma- 

ment şi de muniţie pe insulă, Cinci dintre ele au fost scufun- 
date pînă acum cu sprijinul atacurilor aeriene, dar după 
aceea germanii au militarizat solid zona din jurul Messi- 
nei — de fapt, ştim că ei au plasat peste şapte sute de tunuri 
pentru apărarea strîmtorii — şi șefii noştri sînt de părere că 
ar fi foarte greu să străbatem prin acest zid. Cel de al șaselea 
și ultimul feribot, Cariddi, e încă în funcţiune, apărat de tu- 
nurile acelea, şi gata să transporte rapid oameni şi armament 
în Sicilia. Făcu iarăși o pauză, după care continuă: Lawson 
s-a dus acolo ca să scufunde Cariddi-ul. Nu a reușit. Dacă 
bacul ăsta rămîne pe apă, nu ar fi exclus să pierdem războiul. 
Şi nu mai avem decît exact patruzeci şi opt de ore ca să-l scu- 
fundăm. 

— Dar nu cumva dramatizăm situaţia, domnule ? inter- 
veni Johnson, cu scepticism. 

„ Dawnay îl privi în treacăt, după care-şi aplecă puţin capul 
ca să-l asculte pe colonelul Benson, care-i șopiea ceva. Încu- 
viinţind, se uită din nou către Johnson. 

— Mi se pare foarte important ca să vă dați seama de si- 
tuatie, spuse el tăios, pentru că vi s-ar putea cere să coman- 
daţi următoarea echipă care va fi trimisă ca să arunce bacul 
în aer. Pînă acum au fost încercate toate metodele posibile 
pentru a scufunda bacul acesta blestemat — bombardamente 
de la mare altitudine, vase cu torpiloare motorizate şi, chiar 
în seara asta, o escadrilă de bombardiere cu torpiloare, dar 
care n-au reuşit să ajungă pînă acolo. Au eșuat ca şi Lawson. 
Printre victime se numără și comandantul escadrilei, Wes- 
ton. 

Petrie se mișcă agitat pe scaun și ignoră privirea încrun- 
tată a lui Parridge care vroia să-l facă să Lacă. 

— Vreţi să spuneţi, domnule, că Weston a murit? 
întrebă el. 

— Raportul spune că avionul său a explodat în aer. Na- 
vele nu pot ajunge acolo deoarece strimtoarea e prea 
îngustă, iar în jur se află prea multe baterii de coastă şi ve- 
dete torpiloare inamice. Avioanele Forţelor Aeriene Regale 
nu pot cobori îndeajuns prin barajul acela ca de iad ca să lo- 

vească ţinta în portul Messina, unde e ancorată acum, Daw- 
nay privi crunt peste fețele bronzate din jurul mesei, lumi- 
nate de lămpile cu petrol care licăreau nesigure. Așa că 
treaba rămîne în sarcina armatei de uscat, continuă el, lo- 
vind masa cu pumnul. Va trebui să trimitem o altă echipă de 
sabotaj, iar de data asta este obligatoriu să ajungă acolo ! Nu 
doar să ajungă la Messina, ci şi să pătrundă în zona docuri- 
lor, care e bine păzită de elita naziștilor, să ajungă la bordul 
feribotului, să plaseze explozibilul în burta bacului şi să-l 
scufunde dracului pe fundul strimtorii ! 

— Spuneaţi, domnule general, că treaba asta ar trebui 
făcută în patruzeci și opt de ore. Dar care ar fi termenul 
exact al misiunii ? 1 

— Vineri, 9 iulie, exact la miezul noptii. 

Prin încăpere se auziră cîteva suspine, după care se 1ăsă'o 
liniște deplină, în timp ce Dawnay privea fețele din jurul mesei 
şi Parridge se aplecă înainte. Vocea îi era încordată Și 
întrebăoare : i 

— În acest caz, echipei ăsteia de sabotaj nu-i mai rămîn 
decit douăzeci şi patru de ore ca să-și ducă la capât misiuncă, 
pentru că vor fi necesare o zi şi o noapte pentru pregătirta 
ei. Cel puţin ! 

— V-am spus doar că e un caz de absolută urgenţă. 

— Dar au mai venit mesaje de la agentul nostru italian 
de la Messina, Gambari ? 

În vocea lui Parridge se simțea o disperare greu de as- 
cuns, dîndu-şi seama cît de imposibilă era misiunea propusă. 

— Doar că feribotul se află încă în apă, răspunse Daw- 
nay sec. lar acum îi voi explica domnului căpitan Johnson de 
ce nu am dramatizat situaţia. Carticrul General al Fortelor 
Aliate socotește că dacă invadăm Sicilia acum, forțele debar- 
cate de pe mare pot înfrînge trupele inamice care se găsesc 
acum pe insulă. Acum, am spus. Dar oamenii noştri de la In- 
formaţii ne spun că Divizia 29 de Blindate a fost adusă spre 
zona Napoli şi că s-ar putea deplasa curînd către sud, către 
strimtoare. Dacă Divizia asta de Blindate ajunge pe insulă, 

cu Cariddi, după ce noi debarcăm, s-ar putea să pierdem 
bătălia... 

— Dar asta nu înseamnă că am pierdut şi războiul, 
spuse Johnson, nemaiputîndu-se stăpîni. 

— Ed, interveni colonelul Benson, domnul general toc- 
mai era pe cale să ne spună cum s-ar putea întîmpla și asta. 

— Dacă prima noastră încercare de a ne reîntoarce în 
Europa dă greş, continuă Dawnay, nemţii îşi vor retrage ma- 
siv forțele din jurul Mediteranei și le vor trimite pe frontul 
rusesc. lar dacă sc va întîmpla așa, Armata Roșie va fi 
împinsă înapoi pe o mare distanţă. În cazul limită, asta ar 
putea însemna moartea Rusiei — și totul doar din cauză că 
un feribot uriaș mai este încă în funcţiune. Cariddi a rămas 
singurul vas care este în stare să transporte armament greu 
şi:trupe pe insulă destul de repede ca să ne înfrîngă. 

— Sînt de acord cu această evaluare a situaţiei, spuse 
Benson laconic. Domnul general nu exagerează deloc, Ed. 

— Am vrut doar să ştiu exact cum stăm, domnule, 
răspunse Johnson, la fel de laconic. Înţeleg, deci, că aţi vrea 
ca feribotul acela să fie scufundat. 

— Da, pînă vineri la miezul nopţii, repetă Dawnay. 

Deci, gîndi Petrie, am aflat şi ora debarcării în Sicilia — 
cîndva, devreme, în dimineaţa zilci de 10 iulie. 

— Problema care se pune e cum facem de data asta, 
spuse Benson. 

— Căpitanul Stoncham a întocmit un plan pe care eu l-am 
aprobat, îi informă Dawnay pe cei de față. 

Nu se mai auzi nici un oftat prin încăpere, doar feţele ce- 
lor din jurul mesei deveniră ceva mai atente, în timp ce Par- 
ridge îl privi pe Petrie scurt. Cu braţele încrucișate şi cu 
ochii fixaţi asupra generalului, Petrie aştepta ca Stoneham 
să-şi expună noul plan. Coborîre cu parașute... în apropiere 
de Messina... nu mai era timp ca echipa să debarce mai de- 
parte, într-o zonă mai slab apărată... oamenii trebuie să fie 
înarmaţi solid pentru a putea pătrunde pe docuri oricît de 
mare ar fi rezistenţa... La această ultimă propunere, Dawnay 
aprobă din cap; el vedea războiul doar ca pe o hărţuială 


Miercuri, 7 iulie, noaptea + 23 


între două haite de cîini. Să fie trimisă o echipă numeroasă, 
pentru cazul în care vor fi pierderi mari... cel puţin nouă oa- 
meni, dintre care un radiotelegrafist... 

Isuse ! gîndi Petrie, dar stăpînindu-se să intervină. Planul 
asta era cu mult, mult mai prost decit cel dinainte, al raidu- 
lui lui Lawson ; se mergea la moarte sigură. Parridge proba- 
bil că simţi ce se petrece în mintea lui Petrie, pentru că îl 
bătu ușor pe braţ, prevenindu-l să nu intre în discuție. Petrie 
dădu din cap, un răspuns care putea însemna orice, în timp 
ce Stoneham își continua expunerea. 

— Coasta de sud a Siciliei mişună de vase de patrulare 
italieneşti... n-ar fi o idee bună să ajungem acolo de pe 
mare... cea mai bună cale e parașutarea... 

Poate la fel de bine ar fi să dai drumul oamenilor jos fără 
paraşute, gîndi Petrie cu amărăciune, în acest fel vor muri 
fără chinuri. În jurul mesei se aflau douăzeci de ofițeri şi 
jumătate dintre ei făceau parte din personalul Cartierului 
General, dar ceilalţi zece, pe fețele cărora se vedea surpriza 
cea mai intensă, priveau tot mai des către capătul mesei 
unde stătea Petrie, cu o figură împietrită. Parcă toţi voiau ca 
el să vorbească, gîndi Parridge, voiau ca totuşi cineva să se 
ridice şi să-i spună generalului că acest plan este sinucigaş, o 
pură nebunie. Şi Petric, fiind participantul la raiduri cu cele 
mai vechi state de serviciu dintre cei de lată, părea cel mai 
potrivit să spună ceva. 

— Şi cu asta închei ce aveam de spus în legătură cu 
această operatiune, concluzionă Stoneham. 

— Observaţii ? întrebă Dawnay superficial. Să fic scurte. 
Dacă nu sînt, atunci să trecem la selectarea echipei... 

Poate că nu din întîmplare, își aplecă privirea asupra 
unei foi de hirtie, dar ceva din atmosfera încinsă îl făcu să și-o 
ridice din nou. Toţi se uitau spre capătul mesci, unde Petrie 
se ridicase încet adresîndu-i lui Parridpe un zîmbet de scuză, 
după care privi spre celălalt capăt al mesei cu o expresie mai 
puţin amicală. 

— Vă cer permisiunea să vorbesc, domnule general, 
spuse el liniştit. 

— Va trebui să fii foarte scurt, repetă Dawnay. Terme- 
nul misiunii e prea aproape ca să ne lungim cu vorba. 

— Îmi permit de asemenea, domnule, să spun că şi ter- 
menul unui alt dezastru e foarte aproape. Ar trebui să... 

— Ai putea să ne explici ce înţelegi prin această remarcă ? 

Tonul vocii lui Petrie era la fel de liniștit ca şi expresia 
feţei : 

— Mă gândeam că aţi ajuns şi dumneavoastră la conclu- 
zia că raidul condus de Lawson a fost un dezastru complet. 

— Dar ai spus un alt dezastru, îl acuză generalul. 

— Aşa şi este. Mă refeream la planul domnului căpitan 
Stoneham. A lansa un comando de sabotaj drept peste Mes- 
sina e totuna cu a-i lăsa să cadă peste arici cu tepi de fier. 
Acolo e zona cea mai puternic apărată a insulei... 

— Trebuie să ne asumăm riscul. Avem numai patruzeci 
şi opt de ore. 

— Asta înseamnă că nu ne putem permite nici o 
greşeală, nu-i aşa, domnule ? întrebă Petrie, cordial. Această 
a doua echipă trebuie să-și ducă la capăt misiunea, ori va fi 
prea tîrziu — prea tîrziu ca să mai trimitem o altă echipă. De 
data asta ar trebui să reuşim. Debarcarea cu parașuta e ori- 
cum exclusă, e de la bun început condamnată... 

— Şi de ce ? mirii Dawnay. 

— Tocmai din cauza termenului pe care l-aţi mentionat, 
domnule. Mai întîi de toate, echipa va trebui coborită noap- 
tea, cînd luna e sus, așa că va fi cu siguranță observată. lar 
prima condiţie e ca echipa să ajungă în Sicilia fără ca inami- 
cul să afle de sosirea ei. În al doilea rînd, echipele de pa- 
rașutiști aproape întoideauna se dispersează pe măsură ce 
coboară şi pierd un timp preţios încercînd să se regrupeze. 
Iar în Sicilia e foarte posibil ca oamenii să se piardă unul de 
altul definitiv. După părerea mea, paraşuiarea trebuie ex- 
clusă. 

— Alte observaţii ? întrebă Dawnay, fără să încerce a-și 
ascunde sarcasmul mușcător al vocii şi uitîndu-se la ceas ca 
şi cum ar pune capăt întrunirii. 

— Multe, domnule. De fapt, mi-e teamă că în planul 
domnului căpitan Stoneham nu găsesc nici un singur punct 
care să-mi placă. Domnia sa a menţionat că echipa ar trebui 
să fie formată din nouă oameni. Ar fi cu mult prea mulţi — 
chiar dacă s-ar deghiza în lărani sicilieni, ar atrage iute 
atenţia asupra lor ; iar în cazul unei urgente, pur şi simplu 
s-ar călca pe picioare unul pe altul ; şi, pe deasupra, veţi avea 
greutăți să adunaţi un număr atît de mare de oameni care să 
vorbească fluent italiana... 

— Dar trebuie să avem în vedere că mulţi vor cădea, 
obiectă cu agresivitate Dawnay. 

— Tocmai de aceea : dacă vor fi cîteva victime, ele vor [i 
imediat descoperite, ceea ce va duce la eşecul întregii acti- 
uni... 

— Dar de la ce ti se trage mania asta, ca toti să vor- 
bească italieneşte ? 

— Pentru că numai în acest fel oamenii S-ar putea de- 
plasa cu încredere ca civili, cetăţeni ai insulei, şi asta i-ar 
putea ajuta să se miște mai repede. Și așa revenim la proble- 
ma principală, aceca a termenului pe carce l-aţi menţionat. 

— Atunci cam din citi oameni crezi dumneata că ar tre- 
bui să fie formată echipa, domnule maior Petrie ? întrebă 
Dawnay aplecîndu-sc peste masă. 

Atmosfera din cort devenise foarte tensionată. Nimeni 
nu se mai misca, atenţi cu toţii să audă fiecare cuvînt și pre- 
cauţi să nu se implice în duelul dintre cei doi. 

— Eu aș trimite doar doi oameni... 

— Doar doi ! explodă Dawnay. 

— Nu mai mulţi, domnule, insistă Petrie. Și încă un as- 
pect. Domnul căpitan Stoneham a enumerat armamentul pe 
care-l va lua echipa. Mi se pare cu mult prea greu : aceasta 
trebuie să rămînă o echipă de sabotaj, nu de atac. Trebuie să 
pătrundă pe ascuns în spatele liniilor inamice, trebuie să 
ajungă pe puntea bacului Cariddi înainte ca nemţii să-şi dea 
seama că ei se află acolo... 

Se opri în mijlocul frazei pe cînd Dawnay se răsuci în 
scaun, privi spre omul care tocmai intra pe ușa cortului, se 

ridică în picioare şi salută. O secundă mai tîrziu, fiecare se 
ridică şi se stabili o linişte atît de totală încît se putură auzi 
izbiturile norilor de nisip în pînza cortului. Noul venit era 
un om scund, îndesat, musculos, cu nasul lung și purta pe 
umerii kaki însemnele de general-locotenent avînd pe cap o 
beretă de tanchist. 

— Dawnay, o să iau eu în primire ședința, spuse el 
grăbit, după care se aşeză în capul mesei. Vă rog să luaţi loc, 
domnilor, să continuăm discuţia. Cam unde ai ajuns, Daw- 
nay ? 

Omul scund așezat sub lampă domina clar întrunirea, nu 
numai ca rang, ci și ca persoană, și-i sugeră lui Petrie imagi- 
nea unui arc întins care abia aștepta să se destindă, aşa cum 
stătea ascullîndu-l pe generalul de brigadă şi privind între 
timp spre celălalt capăt al mesei. Generalul Sir Bernard 
Strickland îşi intrase în rol. 

Cu un gest nerăbdător, întinse o mînă osoasă către căpi- 
tanul Stoneham și acesta îi întinse foaia care cuprindea pla- 
nul pe care tocmai îl prezentase. Strickiand sc uită peste ea 
în timp ce asculta spusele lui Dawnay, privind totodată, din 
nou, spre capătul celălalt al mesei. Parridge se foia neliniștit 
pe scaun : acum știa de ce fusese chemat şi Petrie la această 
întrunire. Numele său fusese adăugat pe listă chiar de gene- 
ralu! Strickland. Omul acela mărunt se ridică în picioare, 
mototoli foaia de hîrtie în palmă şi o aruncă pe masă. 

— Domnule căpitan Stoneham, data viitoare adu aici un 
coş de hîrtii — sigurul loc unde şi-ar putea găsi locul potrivit 
un astfel de gunoi. Planul dumitale merită să fie aruncat la 
cîini. 

— Da, domnule, răspunse Stoncham nervos. 

— Şi te rog să te prezinti la mine la raport la ora 8,00. Și 
dumneata, de asemenea, Dawnay. Și acum, domnule maior 
Petrie, spune-mi cum ai putea scufunda dumneata acest bac 
Cariddi. 


Petrie explică metoda de a pătrunde nevăzuţi pe docurile 
din Messina și Strickland o aprobă. Generalul se ridicase şi 

străbătuse cortul spre capătul celălalt, ca să se apropie de 
Petrie şi să-l asculte cu atenţie cu bratele încrucișate la spate ; 
şi în timp ce asculta, nu-și desprinse privirea de pe fata lui. 

— Şi cam cîţi oameni ar trebui pentru treaba asta? 
întrebă el. 

Se bilbiia un pic, dar asta părea că dă fortă mesajului, aşa 
că Petrie, amintindu-și de reacția lui Dawnay, ezită o clipă. 

— Haide, spuse Strickland, atunci cînd voi ajunge eu în 
Sicilia, voi putea strivi inamicul pe loc, dar nu pot face asta 
fără tine. Atunci cînd ajung eu acolo, feribotul trebuie să se 
afle la treizeci de metri sub mare. 

— Trei oameni ar [i de-ajuns, spusc Petrie liniştit. Dacă 
ar fi mai mulţi, ar pune în pericol succesul întregii expediţii. 

— Crezi că-s de ajuns trei ? 

— Sînt sigur că da. Unul dintre ci, care va conduce ope- 
rațiunea, trebuie să vorbească fluent italicneşte ; cel de al 
doilea ar trebui să fie un expert în minuirea explozivilor — 
iar el se află deja în Sicilia. Mă refer la sergentul Len Fiel- 
ding, radiotelcgrafistul cu care am lucrat acolo. Din 
întîmplare, el sc pricepe foarte bine şi la miînuirea explozivi- 
lor şi, de asemenea, vorbeste bine italiana. Cel de al treilea 
membru al comandoului ar trebui să fie și al doilea la co- 
mandă şi, de asemenca, să stăpînească bine limba. Unul din- 
tre cei doi ofițeri trebuie să ştie destul despre explozivi 
pentru a-l putea înlocui pe Fielding în caz că se întîmplă 
ceva cu el. 

— Şi despre echipament ce crezi ? 

— Cite o armă la fiecare om, una care poate fi ușor as- 
cunsă. Cuţite şi vreo treizeci de kilograme de exploziv puter- 
nic. Cam asta-i lot. Echipa trebuie să fie în stare să alerge tot 
atît de repede ca iepurii, să se ascundă iute în caz de pericol 
şi să nu se încurce cu armament greu. 

— ȘI consideri că un radiotransmitător ar fi armament 
inutil ? 

— Se înțelege. Oricum, agentul nostru italian de la Mes- 
sina, Gambari, are propriul său transmitător. Dacă echipa ar 

avea nevoie să transmită vreun mesaj, l-ar putea folosi pe 
acesta. 

— Şi unde ar trebui să debarce comandoul ? 

— La Palermo. 

În cort se auzi un fel de suspin înăbuşit în timp ce Petrie 
arăta cu degetul harta, punctind orașul sicilian pe care-l po- 
menise. Strickland se încruntă pentru prima oară. 

— Dar oraşul ăsta se află la aproape două sute de kilo- 
metri depărtare de Messina, spre vest. 

— Inamicul nu va bănui niciodată că tocmai acolo va 
avea loc o debarcare — aceasta-i ideea, şi nu numai atit. 
Există două laturi ale problemei, explică Petrie cu convin- 
gere. Prima dintre ele constă în a debarca nevăzuţi într-o 
zonă în care ei nu s-ar aştepta vreodată, pentru că atît Messina, 
cât şi împrejurimile ei sînt împresurate de inamici, nemți și 
italieni. Raidul lui Lawson i-a alertat deja pe coasta nordică, 
spre vest de Messina, așa că o debarcare acolo pare exclusă. 
Am luat contactul cu Palermo şi am aflat că acela e cel mai 
bun loc de acostare. Şi ceea ce-i mai important, e că de acolo 
vam avea un mijloc de transport rapid de-a lungul insulei... 

i — Pe şoseaua de pe coasta de nord, direct de la Palermo 
la Messina ? 

— Nici vorbă, asta ar fi prea periculos. Se spune că cel 
puţin o jumătate de divizie a fost adusă spre vest de Cefalù. 
Priviţi, domnule general, echipa trebuie să parcurgă întreg 
acest drum întortocheat prin interiorul insulei... Cu degetul, 
Petrie indică un drum care străbătea prin inima Siciliei. Pe 
aici trupele inamice sînt foarte slabe, așa că echipei îi va veni 
uşor să se mişte. Şi, pe deasupra, cred că Gambari va putea 
veni de la Messina spre mijlocul drumului ca să-i întîmpine 
pe cei din echipă, aici, la Scopana. Gambari e un individ 
foarte important în acest plan, el ştie bine cursele Cariddi-u- 
lui peste strîmtoare. 

— Treaba asta pare că are sens, spuse Strickland, 
aplecîndu-se peste hartă pentru a verifica ruta, în timp ce 
Parridge se uita la ceas. Arăta 10,30 noaptea. De obicei, ge- 
neralul avea un program foarte strict : se scula la şase dimi- 

neaţa şi se băga în pat nu mai tîrziu de 9,30 seara. Încălcarea 
aceste rutine sublinia de fapi importanţa deosebită pe care 
el o acorda operaţiunii. Strickland mormăi ceva în semn de 
aprobare, după care-l fixă din nou pe Petrie. 

— Spuneai ceva despre un transport rapid de la Paler- 
mo. Cum vor reuși să facă asta ? 

—  Acesta-i celălalt motiv pentru care echipa ar trebui să 
debarce acolo. Avem nevoie de ajutor. Petrie făcu o pauză. 
Vom recurge la ajutorul mafiei, 

Strickland îşi scărpină bărbia, căzut pe gînduri ; Petrie îl 
şocase, dar avu grijă să nu i se citească uluirea pe faţă. 

— Vrei să spui prietenii täi sicilieni din rezistenţă, na: i 
așa ? 

— Dacă aceştia ar fi singurii noştri prieteni, atunci ar fi 
nevoie, poate, să mai adunăm prin jur şi cîţiva dușmani, 
spuse Petrie. 1 

— Dar chiar crezi că-i putem folosi ? e 

— Cartierul General al Forţelor Aliate îi folosește deja 
de luni de zile pentru a aduna informaţii despre mişcările 
trupelor inamice din insulă. Mi-am petrecut opt săptămîni 
în Sicilia ca să coordonez aceste activităţi şi chiar americahii 
şi-au trimis propriii lor agenți ca să ia legătura cu mafia. Au 
eliberat din închisorile lor mafioţi renumiţi ca să ajute 
rețeaua siciliană.! Nu-mi prea place ideea, dar pe insula asta 
rețeaua mafiotă este cel mai apropiat lucru de ce s-ar putea 
numi rezistenţă, îndeosebi pentru că poliţia lui Mussolini i-a 
vînat încă dinainte de război. De fapt, numai pe ei ne putem 
sprijini acum. 

Colonelul Benson interveni în discuţie şi Strickland se 
întoarse către american. 


1 Lucky Luciano, un criminal notoriu, a fost scos din închisoare şi mutat 
într-un apartament din oraş. De acolo el transmitea ordine mafiei din portul 
New York şi în mai puţin de o lună după aceea sabolorii germani din zonă 
au fost eliminaţi — de către mafie. (N.A.) 

— Domnule, Petrie are dreptate în privinta trimiterii 
oamenilor acolo. Iar unii localnici vor trebui folosiți mai 
tirziu în guvernul provizoriu de după eliberare. Mafioţii vor- 
besc siciliana şi, mai mult, își pot ține oamenii sub control în 
timp ce noi ne vom continua operaţiunile pe insulă. 

— Ştiu toate acestea ! spuse generalul cu un gest ener- 
vat, Te-am întrebat, domnule maior Petrie, unde vom putea 
găsi vreun mijloc de transport la Palermo. 

— Mafia poate asigura transportul — fie cu o camionetă 
de zarzavaturi, fie cu un automobil. Astfel oamenii noştri 
vor putea pleca repede de la Palermo spre Messina pe un 
drum lăturalnic. Și cel de al treilea motiv pentru care aș re- 
comanda Palermo ca loc de debarcare e că aceşti oameni vor 
avea nevoie de un ghid, un sicilian de prin partea locului, 
care să-i poată conduce cu bine pînă la destinaţie. 

— Şi există aşa ceva ? întrebă Strickland. Vreun sicilian 
de încredere ? Ştiu că toţi sînt o bandă de tîlhari, desigur. 
Dar poate că ai întîlnit prin Palermo vreun om în care să 
avem măcar un strop de încredere. 

— Cred că da. Nu există decît un singur om care ne-ar 
putea ajuta, şi acesta are forţa necesară să treacă comandoul 
de sabotaj de-a lungul întregii insule, exact la timp ca să-și 
îndeplinească misiunea. Petrie făcu o pauză, întrebindu-se 
care va fi reacția generalului. E vorba despre Scelba. 

— "Tocmai ticălosul ăla! replică Strickland cu 
amărăciune. E cel mai teribil cuţitar de pe malurile Medite- 
ranei. 

— Cred că-l subestimaţi pe Scelba, domnule, spuse Pe- 
trie cu blîndete. E cel mai mare cuţitar la nord de ecuator. 
Mai teribil decît oricare partizan comunist pe care l-am 
întîlnit în Grecia. Şi tocmai din cauza asta cu aș alege Paler- 
mo ca loc de debarcare. Nu numai că el e şeful mafiei clan- 
destine din zonă, dar controlează încă pe toţi mafioţii din 
porturile Siciliei, inclusiv din Messina. 

Petrie făcu o pauză pentru ca toate observaţiile sale să-şi 
facă efectul. 

— Te gîndeşti cumva la zona portului ? 

— Tocmai la asta mă gîndeam, domnule. Scelba își 
poate folosi oamenii ca să strecoare echipa de sabotaj prin 
docuri — şi, cum bine ştiţi, e vorba de una dintre cele mai 
bine păzite zone din Europa. 

— Dar ești încredințat că Scelba va face toate acestea 
pentru noi ? întrebă Strickland. 

— Pe deplin încredințat, domnule general — dacă-l 
plătiţi cât trebuie. Plătindu-l bine îi puteți dobîndi lojalita- 
tea. 

— Şi cam care e preţul ? 

— Din câte știu, el ar vrea să capete o poziţie oficială în 
administraţia stabilită de Aliați după cucerirea Siciliei. Pto- 
babil că va cere să fie numit prefect al provinciei Palermo, 
dar s-ar mulţumi şi cu postul de primar a! oraşului Palermo. 

— Treaba asta va fi decisă de autorităţile civile. Dar eşti 
tu, care ai mai fost pe acolo, gata să-l recomanzi pentru un 
astfel de post ? 

Petrie îşi desfăcu braţele cu un aer de resemnare. 

— Dacă ar fi după mine, nu l-a$ numi nici măcar 
măturător de stradă. Pare un șantaj de proporţii, legat de 
afacerile mafiei, şi nu peste mul! timp s-ar putea să regretăm 
legătura noastră cu ei. Dar dacă vreti neapărat să facem treaba 
asta, atunci trebuie să colaboraţi cu Scelba. 

— Asta-i deja politică, spuse Strickland cu dispreţ. Sar- 
cina mea e să cîştig războiul. Echipa va trebui să plece mîine 
noapte, iar eu îi pot promite oricind lui Scelba că poate de- 
veni primar, şi să mă gîndesc mai tîrziu ce-am să fac, lar 
acum, singura întrebare care mai rămîne : cine anume pleacă ? 
Am reţinut următoarele condiţii, care se cer de la comandantul 
detașamentului, şi numără pe degete: unu, să vorbească 
fluent italieneşte ; doi, să cunoască Sicilia ; trei, să ştie cîte 
ceva despre explozivi. Și mai există o a patra condiţie pe care 
nu ai mentionat-o : cei care pleacă trebuie să fie în stare să-l 
convingă pe ticălosul acela, pe Scelba, că trebuie neapărat să 
coopereze cu noi. Așa e ? 

— Da, domnule general. 

— Îți dai seama, maior Petrie, că toate condițiile pe care 
le-ai enumerat te descriu tocmai pe dumneata ? 

— Tocmai mă gîndeam că da, răspunse Petrie, fără cine 
știe ce entuziasm. 

Parridge se aplecă spre Petrie, astfel încît generalul să-l 
vadă în timp ce vorbca. 

— Fără îndoială că nu aţi fost informat, domnule gene- 
ral, că maiorul Petrie pleacă într-un concediu îndelung 
amiînat, începînd de mîine dimineaţă. 

— Înţeleg ! spuse Strickland, privindu-l aspru pe Petrie. 
În acest caz, el ar trebui să aleagă repede între a pleca în 
concediu şi a se considera în stare să treacă pe insulă şi să 
scufunde bacul Cariddi spre folosul nostru, al tuturora. 

— Cred că aş putea face eu treaba asta, spuse Petrie li- 
niştit. L-aş lua pe căpitanul Johnson ca secund. 

— Acest cred nu e suficient! spuse Strickland, în pi- 
cioare şi cu mîinile pe şolduri, privindu-l fix pe ofițer. Succe- 
sul debarcării depinde foarte mult de scufundarea acestui 
bac. 

— Pot face eu treaba asta — în măsura în care mi se va 
permite să-mi plănuiesc singur acţiunea. 

— Sînt de acord. Şi acum o să mă bag în pat. 

Se întoarse să plece, dar Petrie vorbi din nou şi generalul 
se răsuci pe călciie pentru a-l auzi. 

— E vorba de Divizia 29 de Blindate, domnule general. 
Care-s ultimele rapoarte asupra ei ? 

— Bună întrebare ! Ştirile cele mai recente spuneau că e 
deocamdată cantonată prin zona Napoli, se încruntă Strick- 
land. Asta se întimpla ieri. Avioanele noastre de recu- 
noaştere au fotografiat zona cu regularitate, dar cerul a fost 
complet înnorat în ultimele douăzeci şi patru de ore. 
Bănuim că se mai află încă acolo. 

În timp ce generalul iesea din cort şi conversațiile din jur 
reîncepură, Petrie avu grijă să nu privească peste masa aglo- 
merată. Fără să se uite într-acolo, ghicea expresiile celor din 

jur. Nu numai simpatie, ci şi uşurare — ușurare că nu ei vor 
fi aceia care vor pleca în misiune. 


La Cartierul General german din sudul Europei, un 
bărbat cu faţa rotundă și bine clădit stătea pe balconul unui 
palazzo din Napoli, aștepiînd un telefon să sune în camera 
din spatele său. Feldmareșalul Albert Kesselring era unul 
dintre cei mai capabili comandanţi ai Axei — poate pentru 
că era şi unul dintre cei mai independenţi — și, pe cît putea, 
ignora ordinele cam dogmatice care soseau de la Cartierul 
General Suprem din Prusia Orientală. Și de data aceasta 
avea să ia o hotărîre de unul singur, hotărîre pe care o consi- 
dera necesară din cauza recentelor rapoarte ale serviciului 
de spionaj care ajunseseră pînă la el. Porturile din Africa de 
Nord zumzăiau de trupe și de vase de război, iar unele 
unităţi de ambarcaţii amfibii ale Aliaților, imense, fuseseră 
deja lansate la apă din Alexandria. Se mai zvonea, de aseme- 
nea, că un convoi imens era pe cale să ajungă spre Gibraltar, 
direct din Statele Unite. Era deci timpul să acţioneze, să-şi 
dea propriile sale ordine. 

La zece noaptea stătea în întuneric. Pe cerul acoperit nu 
se vedea luna şi se ruga să rămînă toi aşa și-n orele 
următoare. Deodată telefonul sună, tîrfitul insistent ames- 
tecîndu-se cu tropăiturile unei santinele pe pavajul de piatră 
de afară. Kesselring zări în grabă și ridică receptorul. 

— Tu eşti, Klaus ? Cum e la voi ? 

— Sîntem gata, domnule. 

Generalul Rheinhardt, comandantul general al Diviziei 
29 de Blindate, fusese întotdeauna zgircit la vorbă. Prin ușa 
cortului său putea vedea silueta unui tanc Mark IV, cu echi- 
pajul așezat lîngă el, cu uniforme în regulă, complet pregătit 
şi în stare de alarmă. Gata de actiune. 

— Klaus, trebuie să porniţi imediat. Știu că podurile 
sînt surpate, așa că va trebui să ocoliţi mult, dar aş vrea să 
băgati cît mai multă viteză puteţi. Vă veţi îndrepta către po- 
ziția B. 

— Dar ei au debarcat deja ? 

— Încă nu, dar vor veni — curînd. N-am nici o îndoială 
despre locul unde vor veni, te voi ţine la curent. Sper că nu 
aţi intrat în panică. 

— Totul e normal. Asta-i tot, domnule ? 

— Da, deocamdată. Salut, Klaus. 

Telefonul se auzi țăcănind la celălalt capăt înainte de a 
pune el receptorul în furcă, dar mai ascultă cîteva clipe zgo- 
motele de pe linie. Se mai aflau încă la lucru tipii de la Ges- 
tapo ? Oricum, n-avea ce face : fusese destul de grijuliu să nu 
spună ce avea în minte, iar Klaus va acţiona repede. Kessel- 
ring avusese dreptate în bănuielile sale. După numai șaizeci 
de secunde după ce terminase convorbirea telefonică, 
Rheinhardt își trimitea deja ordinul. După treizeci de mi- 
nute, un şuvoi de vehicule blindate se deplasa către sud sub 
adăpostul nopţii şi al norilor, îndreptîndu-se spre Calabria şi 
după aceea către coasta dinspre est a strîmtorii Messina. 

Fereastra cabinei se afunda pe neașteptate, marea era 
învolburată ca un cazan în fierbere, valurile năpădeau din 
toate părţile vedeta italienească de patrulare care înainta 
prin întuneric, valuri care o ridicau deasupra, pe creasta spu- 
megîndă, după care o coborau tot mai adînc, ca într-o 
groapă imensă, parcă voind s-o înghită cu totul sub ele, dar 
în cele din urmă prova reuşea să se ridice cu greu şi din nou 
era gata să înfrunte zidul puternic de apă care venea cu 
următorul val, prăbuşindu-se deasupra punţii, aruncînd un 
munte de apă care ameninţa să scufunde vasul înainte să fie 
ajuns de valul următor. Șuierul vântului nu se mai auzea 
atunci cînd coborau în abisuri, fiind înăbuşit de pereţii de 
apă care dansau pe mare de jur împrejur, dar cînd ajungeau 
pe creasta valului următor $uierul spărgea urechile celor de la 
bord, deja uzi pînă la piele, cu trupurile chinuite de izbiturile 
la care-i supunea vasul care-şi schimba atît de brusc şi de im- 
previzibil direcţia, rostogolindu-i dintr-un perete într-altul, 
forţîndu-le la maximum mușchii şi aşa epuizați de efortul de 
a se ține pe picioare, de a-şi păstra un echilibru fragil într-o 
lume complet lipsită de echilibru cum era acest vas care, 
mînat de niște motoare care trudeau din greu, se îndrepta 
către coasta de nord a Siciliei. 

— A dracului vreme, strigă Petrie, cît putu de tare, ca să 
se poată face auzit de comandant, căpitanul Vosper, aflat la 
timonă. 

— Şi asta încă nu-i nimic, ia uită-te la ce vine, ţipă Vos- 
per ca răspuns. 

— Şi cînd te gândeşti c-ar fi trebuit să venim cu parașuta ! 
comentă Johnson. 

Americanul, care stătea lîngă Petrie în cabina oarecum 
ferită a pilotului, nu fusese prea încîntat de perspectiva de a 
atîrna de sforile unei parașute pe deasupra prăpăstiilor sici- 
lienc, dar acum își zicea că planul! iniţial al lui Stoneham 
părea oricum mai bun în comparație cu cel oferit de marea 
asta furioasă. Petrie nu se sinchisi să răspundă, străduindu- 
se să reziste gestului instinctiv de a-și pleca iar capul văzînd 
un nou val de apă prăbuşindu-se peste fereastra cabinei, în 
timp ce Vosper răsucea un pic timona şi privea în sus pe 
măsură ce se ridicau pe alt val. 

Nici unul dintre cei afati la bordul acestui vas italienesc 
de patrulare, capturat de Aliați pe la sfîrșitul campaniei din 
"Tunisia, nu era îmbrăcat corespunzător. Echipajul britanic 
al vasului, aflat sub comanda căpitanului Vosper, purta uni- 
forme militare ale marinei italiene, iar Petrie şi Johnson, 
nebărbicriţi, crau îmbrăcaţi în straie țărănești care se purtau 
în mod obişnuit pe insulă: cămăși ponosite, pantaloni de 
doc, iar peste cle haine încă şi mai ponosite, în buzunarele 
cărora erau înghesuite şepci din acelea pe care țăranii sicilieni 
le poantă mai tot timpul anului, fie vară, fic iarnă. Poate că ar 
fi fost mai puţin muraţi dacă n-ar fi ieșit la intervale regulate 
din cabină, pe puntea scăldată de valuri, nerăbdători sā 
zărească, în sfîrşit, coasta Siciliei. Vosper îi avertizase de mai 
multe ori asupra pericolului ieșirii pe punic, după ce ameri- 
canul aproape că fusese aruncat peste bord de un val. 

— Nu acesta este vasul pe care l-aș fi ales eu pentru o 
astfel de călătorie, comentă Vosper. 

Alegerea vasului căzuse de fapt în sarcina lui Petrie. 
Această vedetă era aidoma numeroaselor vase italienești 
care patrulau pe coasta de nord a Siciliei, vase care asigurau 
principala apărare a coastei, socotită de inamic a fi cea mai 
puţin expusă la atacuri pornite de Aliați de la bazele lor din 
Africa. Lîngă Vosper, Petrie scruta marea ca să vadă ceea ce 

de fapt spera să nu vadă pe acolo — vreun ali vas de patru- 
lare, dar unul cu adevărat italienesc, inamic, cutreierînd prin 
întuneric ca să descopere posibili invadatori. Dacă ar fi 
văzuţi, li s-ar cere imediat să răspundă la parolă, care era 
schimbată la fiecare 24 de ore de către comandantul italian 
al portului Palermo. Dacă ar fi văzuţi... 

— Se desprinde husa..., strigă Johnson dintr-o dată şi, 
înainte ca Petrie să-şi dea scama, deschise uşa cabinei și se 
îndepărtă pe puntea alunecoasă, măturată de un val doar cu 
cîteva secunde înainte. În spatele cabinei de comandă, o 
mică barcă pescărească siciliană stătea acoperită cu o husă, 
iar un colț al acesteia fusese desprins de revărsarea de ape şi 
Nutura în vînt. Tocmai se înălțau pe creasta altui val, iar ma- 
rea năpădea din nou puntea. Dar apa de-abia se scursese 
peste bord cînd Johnson ajunse la husă, apucă colțul des- 
făcut, îl înfășură în jurul unci verigi de la bord și-l legă strîns, 
după care încercă să sc întoarcă, împleticindu-se, spre ca- 
bină, exact cînd vasul se scufunda din nou ca un bolovan 
către valul următor. 

De-abia ajunsese lîngă cabină, cînd vasul începu să se ri- 
dice din acel hău. Johnson cra cît pe ce să fic aruncat peste 
bord, dar se agăţă în ultimă clipă de inelul de siguranţă; 
simţi mîna lui Petrie prinzindu-l pc sub braţ şi amîndoi 
rămaseră așa, înlănţuiţi, cu ochii la pupa virînd sălbatic într-o 
parte. Pe jumătate prăbuşit pe puntea dc fier, Johnson avu 
senzația înfricoşătuare că de daia asta Vosper greşise mane- 
vra, că vasul avea să se răstoarne pe spate, cu pupa servindu-i 
drept pivot. Privind în sus, văzu pîlnia valurilor rotindu-se 
deasupra lui și pe Petrie aplecat peste el, cu faţa tensionată 
ca o mască, după care scăpă din mînă inclul de sigurantă și 
doar mîna lui Petrie încleștată de braţul său îl mai ținea le- 
gat de vasul care sälta și se răsucea, gata-pata să se răstoarne. 
Era ca într-un coșmar : braţul stîng al lui Petrie era răsucit 
dureros spre spate, în timp ce cu cealaltă mînă se agăța cu 
disperare de rampă, singurul lucru care-i mai ținea pe vas, 
mînă care amorlise şi își pierdea din putere pe măsură ce 
încerca din răsputeri să preia greutatea amîndurora. Pupa se 

ridică pe un val, în vreme ce Petrie încă îl mai ținea strîns pe 
Johnson, apoi îl trase, îl întoarse şi-l tîrî în cabină, unde 
americanul se trînti istovit si tuși pînă cînd respiratia îi reve- 
ni la normal. 

— Blestemat vas... se ducea la fund... 

Nu putu spune mai mult. Petrie îl duse spre un colt al ca- 
binei, se aşeză pe podea lîngă el, scotocind într-un buzunar 
al hainei, de unde scoase o sticlă de coniac italienesc ieftin. 
După ce-i scoase dopul, i-o dădu americanului, care sorbi 
cîteva înghiţituri, începu din nou să tușească şi să scuipe, dar 
mai luă o înghiţitură. Cu fasa răvășită, îi înapoie sticla. 

— Mulţumesc..., zise el, reuşind să zîmbească ușor în 
timp ce-şi ştergea gura cu dosul palmei. Scirboasă băutură... 
nu prea seamănă cu coniacul franțuzesc. 

De-a dreptul mortală, îşi spuse Petrie după ce luă și el o 
gură şi-i pasă sticla și lui Vosper. Acesta scutură din cap şi 
sirigă spre ei că niciodată nu bea în timpul serviciului, dar 
apoi trase şi el un gît. 

— Bună treabă ai făcut afară, Ed, spuse Petrie, punînd 
dopul la sticlă. 

Ca şi sticla de coniac italienesc ieftin, tot ce aveau cu ei 
putea fi obținut uşor în Sicilia. În cazul în care ar fi fost 
opriţi şi cercetaţi la debarcare — dacă vor ajunge vreodată la 
țărm — nimic nu se putea găsi asupra lor care să-i trădeze ca 
fiind agenţi ai Aliaților. Anumite lucruri aflate asupra lor 
i-ar putea demasca, este adevărat, dar numai ca sicilieni du- 
bioşi, care obişnuiesc să şterpelească tot ce li se ivește în 
cale. Pistoalele erau de fabricație italiană sau germană, dar 
ele ar fi putut fi uşor procurate de la depozitele din insulă 
ale inamicului, culese de prin grămezile uriașe de muniții 
italieneşti şi nemtești capturate atunci cînd o întreagă ar- 
mată a Axei capitulase în Tunisia. Chiar şi cele vreo treizeci 
de kilograme de exploziv ascunse într-un sac din cabină erau 
de provenienţă germană, iar cele patru detonatoare erau 
produse curent de Wehrmacht. 

Deşi furtuna continua să-i izbească cu destulă violentă, 
valurile care năvăleau înspre ei din toate părţile, învăluindu-i 

sub munţi de apă, parcă mai pierdeau din înălţime, hăurile 
în care cădeau păreau mai puţin adinci, sus pe cer, printre 
nori, se ivea din cînd în cînd luna, aruncînd o lumină rece 
care făcea ca marea să pară încă şi mai uriîiă, pentru că acum 
puteau vedea mai limpede zvircolirile ei hidoase. Fereastra 
cabinei se ridica din nou cînd zăriră pentru prima dată coasta 
Siciliei. Johnson se ridică în picioare, alături de Petrie, lingă 
timonă. Primul care zări coasta fu Petrie, doar ca o umbră 
vagă în depărtare, pe care o arătă cu degetul, în timp ce Vos- 
per privea busola, întorcînd timona cu cîteva grade spre tri- 
bord. 

— Uite, acolo ! spuse Petrie. Pare un fel de nor, dar cred 
că... 

— Asta-i Sicilia, confirmă Vosper. Ajungem acolo în 
mai puţin de o oră. Exact la ţanc ca să vă întîlniţi cu prietenii 
voştri, dacă vor veni şi ei la întîlnire pe o noapte ca asta. 

— Parcă buletinul meteo zicea că furtuna nu va atinge 
coasta Siciliei, remarcă Johnson. Dar nu-mi prea vine să 
cred. 

Pe cînd puntea se ridica şi cobora, iar valurile mari se lo- 
veau de vas împroscînd peste tot stropi care-i udau și mai 
mult, Petrie se uită de jur împrejur ca să vadă vreun semn al 
prezentei inamice, dar se părea că întreaga Mare Tireniană 
era numai a lor, nava coborînd între valuri din ce în ce mai 
line, ieșind din ele, legănîndu-se dintr-o parte în alta, în timp 
ce se apropiau tot mai mult de ceca ce ei vedeau ca pe un 
lanţ neclar de munţi. Cînd Vosper lăsă timona unui matros 
și veni lîngă Petrie, Johnson trecu lîngă ușa cabinei. Se aflau 
acum chiar la granița zonei de furtună, unde vremea se poate 
schimba brusc, fără avertisment, părînd să se calmeze, pen- 
tru ca imediat după aceea să devină din nou furioasă. 

— Flota aia de pescuit promisă nu va ieși niciodată în 
larg pe o astfel de vreme, îi spuse Johnson lui Petrie. 

— Depinde cum e mai departe, îi răspunse Petrie. În 
apropiere de ţarm s-ar putea să fie o vreme mult mai calmă. 
Răspundea automat, în timp ce scruta marea cu ochii îngus- 
taţi de încordare. Vosper, care-și terminase cercetarea, toc- 

mai se întorcea către cabină cind Petrie îl apucă de brat, 
arătînd cu mîna spre vest. 

— Ce-i acolo ? 

— Acolo ? Nu văd nimic, răspunse Vosper, încruntat. 

— Uită-te mai atent unde arăt eu. Vad un fel de umbră, 
ceva. Tocmai a dispărut după un val... uite-o din nou! 

Din pragul ușii cabinei de comandă, Vosper își ridică bi- 
noclul de noapte atîrnat de gît, îl focaliză repede, privi cîteva 
clipe şi-l lăsă să cadă. 

— Vas de patrulare italienesc ! stripă el. O vedetă, vine 
direct spre noi, cred că ne-a văzut. Mai bine ascundeţi-vă, să 
nu vă zărească în hainele astea ciudate ale voastre. 

Intră în cabină şi începu să dea ordine prin portavoce : 

— Navă de patrulare spre provă, tribord. Toţi oamenii 
la mitraliere. Motoarele la viteza de acum... 

Vedeta se ivi dintre valuri, în timp ce oamenii echipaju- 
lui lor, îmbrăcați în uniforme italieneşti, își luară poziţiile 
pentru a da impresia că vasul se află într-o misiune neo- 
bişnuită de patrulare : în spatele mitralierei de 13,2 mm, la 
posturile de aruncătoare de torpile. În vremea asta, din 
fundul cabinei de comandă Petrie şi Johnson priveau silueta 
ştearsă a vasului inamic căţărîndu-se pe creasta unui val şi 
dispărînd apoi din vedere. Încordarea lor creştea pe măsură 
ce veritabilul vas italienesc se apropia de ei dinspre tribord, 
o încordare faţă de care Vosper părea că rămîne indiferent ; 
scoase o lanternă de semnalizare dintr-un compartiment al 
bordului și aşteptă sprijini! de marginea ferestrei deschise, 
cu ea alături. 

Petrie se uită la lanternă cu oarecare neliniște. Intraseră 
Într-un moment critic de care se temuse mereu, pentru că 
într-o astfel de situaţie destul de multe lucruri o pot lua razna. 
Miuralierele erau încărcate, tuburile torpilelor de 17,7 toli 
armate, britanicii din spatele lor îşi știau bine meseria şi, în 
condiţii normale, Vosper ar fi căpătat o notă excelentă pen- 
tru felul cum a condus vasul. Dar acestea nu erau condiţii 

normale — nu-şi doreau nici un incident care sa-l facă pe 
radiotelegrafistul vasului inamic să trimită vreun semnal de 
alarmă către Cartierul General Naval din Palermo. Şi chiar 
dacă vasul care se apropia ar fi scufundat iute, înainte ca 
radiotelegrafistul să apuce să transmită un mesaj, zgomotul 
bătăliei ar fi auzit cu siguranţă pe țărm, ceea ce ar fi fost cam 
totuna cu transmiterea unui mesaj radio. Secretul operaţi- 
unii ar fi fost încălcat şi operaţiunea însăşi ratată, şi nici nu 
s-ar mai fi putut pune problema debarcării lui Petrie şi a lui 
Johnson și nici a întilnirii pe care o aveau lîngă Palermo. 
Vosper aștepta calm semnalul codificat de pe celălalt vas. 

— Crezi că vom reuși să scăpăm de ei ? întrebă Johnson, 
în vreme ce stătea pitit împreună cu Petrie pe fundul cabi- 
nei. 

— Cu siguranţa, dacă Scelba ne-a transmis corect parola 
de răspuns pentru noaptea asta, răspunse Petrie, în timp ce-l 
privea atent pe Vosper. Omul lui infiltrat la Cartierul Gene- 
ral Naval e foarte bun, plus că se zice că italienii folosesc a- 
celaşi semnal timp de 24 de ore. 

— Se zice ? 

Lui Johnson nu-i prea plăcea răspunsul acesta conditio- 
nat, dar Vosper îi explică, în timp ce observa vedeta italiană 
urcînd pe un val și coborînd. 

— În condiţii normale, îi spuse Vosper lui Johnson, 
semnalul rămîne neschimbat 24 de ore. Dar în momente 
grele semnalul poate fi schimbat mai des, ca o precauţie su- 
plimentară. Şi noi facem la fel. 

— lar momentul ăsta, adăugă Petrie, poate fi numit 
greu. Inamicul știe că am pus pe mare enorme forţe navale şi 
că se pregăteşte o invazie. Asa că poti să te aștepți la ce e 
mai rău. 

— "Tocmai mi-am pus la loc în buzunarul din spate banii 
pe care voiam să pariez. 

Înghesuiţi pe podea, sprijiniti de peretele din spate al ca- 
binei, Petrie şi Johnson erau mai încordaţi chiar decît Vos- 

per şi decît timonierul, pentru că nu puica vedea ce se 
întîmplă. Tot ce puteau face era să privească faţa lui Vosper, 
palid luminată de lună, iar expresia căpitanului nu träda ni- 
mic ; stăteau chirciţi, cu hainele ude lipite de ei, cu motoa- 
rele vibrînd dedesubt, cu orizontul ivindu-se doar atunci 
cînd vasul se ridica pe un val. Vosper se îndreptă brusc şi-i 
spuse timonierului să țină vasul pe curs drept. Vasul de pa- 
trulare italienesc nu era nici măcar la un sfert de milă 
depărtare cînd un reflector de la bord începu să arunce pri- 
mele semnale ale parolei de recunoaștere, semnale pe care 
Vosper le privi cu atenţie în timp ce-și ținea lanterna 
pregătit să răspundă. Un minut greu pentru Petrie şi John- 
son, în vreme ce Vosper le relata ce se petrece, căci n-aveau 
cum şti dacă acesta era sau nu semnalul valabil. Dintr-o dată 
Petrie observă un amănunt nelinișitor — pe fruntea lui Vosper 
lucea un strat de transpiratie şi asta nu putea însemna decit 
un singur lucru, că el nu recunoștea semnalul primit. Cartie- 
rul General Naval din Palermo trebuie să-l fi schimbat între 
timp, de cînd omul lui Scelba a transmis informaţia, așa că 
nu era de mirare că Vosper se afla în încurcătură, neștiind ce 
să le răspundă. Petrie îi aruncă o privire lui Johnson şi ghici 
din expresia feţei sale că şi el se gîndea Ia acelaşi lucru. După 
care Vosper începu să-și transmită mesajul. Terminindu-l, 
aşteptă, cu lanterna la îndemînă, pe pervazul ferestrei cabi- 
nei. 

— E-n regulă ? îl întrebă Johnson în șoaptă. 

— Era cum îl aşteptam, dar se poate ca ei să fi schimbat 
numai semnalul de răspuns, în care caz următoarea lor 
mișcare va fi să tragă asupra cabinei noastre. 

— Și atunci, La mulţi ani! și Să Trăieşti! murmură 
americanul. 

Perioada de după transmiterea răspunsului fu cea mai 
grea, dar după o vreme zgomotul motoarelor vasului inamic 
se schimbă. 

— Se pare că-i în regulă, spuse Vosper cu voce neutră, 
văd că o iau din loc. Apoi vocea i se schimbă brusc, luă un 
aer de comandă, strigînd spre timonier : 

— Cu toată viteza înainte, spre Palermo ! 


Pronosticul ofițerului meteo de la Tunis începea să se 
adeverească pe măsură ce vasul lor se apropia de ţărmul 
muntos : marea deveni mai calmă şi în curînd nu mai simţiră 
decit o unduire uşoară a valurilor lucind în lumina lunii care 
se ivise printre nori, o unduire atit de slabă încît Petrie și 
Johnson puteau sta acum în picioare pe punte, fără să se țină 
de balustradă, privind prin întuneric spre un vîrf de munte 
izolat. 

—  Ăsta-i Monte Pellegrino, spuse Petrie. Poate că ţi-l 
amintești cînd ai fost aici ultima dată. 

— Cred că încep să mă orientez — Palermo trebuie să 
fie imediat spre est. Hei! Dar ce-s luminiţele acelea care 
licăresc pe apă ? 

— O mică flotă de bărci pescăreşti, despre care Scelba 
spunea că se va afla în afara portului Palermo. Pe aici se pes- 
cuieşte noaptea, iar la provă au niște lămpi care-i ajută pe 
pescari să atragă peştele în plase. Pentru numele lui Dumne- 
zeu, sper că e şi Guido printre ei. 

'Tăcură, în timp ce Vosper reduse viteza, și cu fiecare tu- 
raţie a motorului vedeau că se apropie tot mai mult de 
coastă, silueta muntelui devenea mai clară, luminile bărcilor 
mai apropiate, dar nervii celor doi deveneau din ce în ce mai 
încordaţi. Îi aștepta faza cea mai riscantă a debarcării, mo- 
mentul cînd ajungeau la mai puţin de o milă de coasta 
inamică. Distanţa dintre ei și țărm se micşora minut cu mi- 
nut. Ca să nu-i zărească cineva în hainele lor țărănești, se 
lăsară pe vine pe punte, sprijiniți de peretele cabinei, în timp 
ce luminiţele bărcilor se apropiau tot mai mult, iar lămpile 
lor portocalii păreau ciudat de sărbătoreşti sub lumina lunii. 

— Pînă aici, toate bune ! suspină Johnson, ştergîndu-și 
cu mîneca sudoarea de pe frunte, care i se scurgea în ochi. Pe 
punte era frig, dar amindoi erau transpiraţi, ştiind bine că 
erau de fapt singura „marfă“ care avea să fie descărcată de 
Vosper pentru întîlnirea programată cu mafia. 


Petrie nu răspunse la exclamaţia optimistă a lui Johnson ; 
scrută cu atenţie marea vălurită pentru a zări la timp vreo 
eventuală altă vedetă de patrulare. Dacă s-ar apropia de ei 
încă una, s-ar putea să nu le meargă tot atît de uşor ca prima 
dată : vasul inamic ar fi acum în stare să-i cerceteze mai de 
aproape în această mare calmă, iar posibilităţile de a-l înşela 
ar fi cu mult mai mici. Era etapa care-l îngrijora pe Petrie cel 
mai mult, acest interval ce le trebuia ca să se amestece prin- 
tre bărcile pescăreșii. Motoarele își încetară duduitul, care 
se transformă treptat în turaţii rare. Vosper dirijă uşor vasul 
spre marginea flotei de bărci, zări clar o barcă ce tocmai își 
schimbase direcţia spre Palermo, probabil socotind că şi-a 
făcut plinul la peşte pe noaptea asta. Pînă acum nici una din- 
tre bărci nu arătase vreun interes pentru micul vas, atît de 
familiar, care se îndrepta spre ele ca şi cum s-ar afla într-o 
misiune obișnuită de patrulare, iar Petrie aşteptă ca o lampă 
de-a lor să înceapă să se agite şi să semnalizeze stingîndu-se 
şi reaprinzîndu-se de patru ori — semnalul convenit cu Guido 
pentru a-l recunoaște din roiul acela de bărci. Dar lămpile 
continuau să rămînă cu încăpăţinare liniștite, în timp ce 
Vosper se aplecă peste timonă şi-i spuse lui Petric în ita- 
lieneste : 

— Încă nici un semn de bun venit. 


— Niciodată nu se petrece ceva exact aşa cum prevezi, 
răspunse calm Petrie. Îi făcu un gest scurt lui Johnson şi 
amindoi trecură în spatele cabinei de comandă. 

— SA trecem la babord, îi spuse, să ne pregătim de de- 
barcare. 

Începura să lucreze rapid, dezlegînd corzile care tineau 
husa peste barca pescărească. Printre bătăile motorului și iz- 

biturile valurilor pe carcasa vasului, puteau auzi pescarii in- 
tonînd o melodie marinărească în timp ce-și scoteau din 
mare năvoadele, Din cîte știau, toti pescarii tineau de acea 
cosca a lui Scelba, un fel de sindicat care controla pe ascuns 
drepturile la pescuit pe întreaga coastă a Siciliei, în ciuda 
încercărilor carabinierilor de a lichida acest monopol. Sub 
Morol, încă înainte de război, carabinierii reușiseră să des- 
ființeze practic mafia, dar, asemenea unei caracatițe, aceasta 
încă își ținea tentaculele ascunse sub apă, încă lupta să ţină 
sub control populaţia locală. Cu siguranţă că Vosper nu-l in- 
vidia pe Petrie pentru faptul că urma să aibă de-a face cu ast- 
fel de oameni. 

Parîmele cu care barca pescărească urma să fie coborită 
erau deja fixate sub aceasta şi cîțiva oameni apărură din 
întuneric ca să-i ajute să o salte peste bord, după care, la or- 
dinele lui Petrie, o coborîră la apă. Nu a fost prea simplu, 
deoarece vasul se Icgăna și sc deplasa încă ușor înainte pen- 
tru cazul în care ar apărea vreun alt vas inamic, care ar observa 
ce se întîmplă şi ar transmite prin radio la Palermo. Într-o ast- 
fel de situaţie debarcarea ar trebui abandonată. Barca se 
așeză ușurel pe apă, toate parimele fură retrase în afară de 
una, după care Vosper dădu ordinele pentru ca vasul să se 
apropie şi mai mult de bărcile de pescuit. leşi un minut din 
cabină și trecu spre babord, unde își puse mîna pe umărul 
ponosit al lui Petrie, în timp ce Johnson îşi ridică în spate sa- 
cul cu exploziv şi muniții. 

— Baftă, Jim. Încă nici un semnal de la Guido, dar cred 
că veţi reuși. 

— De reuşit rrebuie să reuşim, spuse Petrie încet. Şi-ţi 
mulțumim pentru că ne-ai adus pînă aici... 

Cobori în urma americanului în barca legănată de valuri; 
Johnson își aruncase acolo sacul si încerca acum să por- 


1 Moro a fost un poliţist de rang superior, trimis de Mussolini în Sicilia şi 
înzestrat cu puteri extraordinare pentru a distruge mafia. (N.A) 

nească motorul. În mai putin de un minut, încă remorcaţi de 
vasul de patrulare, motorul bărcii lor începu să meargă în re- 
lanti, iar Vosper execută o manevră delicată : îi făcu un semn 
matrozului ghemuit lîngă cabina timonei şi acesta dădu dru- 
mul ultimei parîme. Petrie trase frînghia în barcă și o 
înfăşură cu îndeminare sub felinarul portocaliu pe care îl 
aprinsese la provă, în timp ce Johnson apucă timona exact în 
momentul cel mai important. Mişcindu-se cu prudentă pur- 
taţi de propriul lor motor, văzură peretele protector al vasu- 
lui alunecînd pe lîngă ei, după care rămaseră brusc singuri, 
expuși privirilor. 

Cea mai apropiată barcă siciliană se afla doar la cîţiva 
metri de ei. Pescarii erau aplecati peste marginile bărcii, tru- 
dindu-se să tragă din apă năvodul, iar lampa lor portocalie 
se clătina gata-gata să cadă pe cînd încercau să ridice în 
barcă plasa cu pește. Se pare că lui Vosper îi reuşise mane- 
vra de plecare, strecurindu-se printre două bărci — a lui Pe- 
trie şi încă una — şi pe măsură ce mărea viteza, dîra albă din 
urma vasului sclipea în lumina lunii. Acum erau cu totul sin- 
guri, la mai puţin de o jumătate de milă de țărmul inamic, 
cîrmind spre partea de est a bărcilor pescăreşti. 

— la-o un pic mai încetișor, Ed, şopti Petrie în ita- 
lienește. N-aș vrea să ne apropiem prea mult înainte ca Gui- 
do să ne dea un semn. 

— Dacă Guido o fi pe-aici. 

— O'să fie sigur. 

Petrie tăcu, uitîndu-se la următoarea barcă, al cărui echi- 
paj părea absorbit de lucru. Nu arătau ca cei mai plăcuti ve- 
cini, acești pescari oacheşi, cu fete osoase și cu priviri de 
oameni care ar fi gata oricînd să înfigă cutitul în spatele cuiva 
doar pentru preţul unei ciorbe. Petrie era încă îngrijorat la 
gîndul că Guido fusese prins. Un zgomot îl făcu să-şi 
întoarcă brusc capul. Privindu-l, Johnson întepeni : 

— Ce se petrece ? 

— Mi se pare că avem companie exact cînd nu trebuie. 

De fapt, ceea ce auzise era accelerarea bruscă a motoare- 
lor navei de patrulare a lui Vosper ; creşterea vitezei vasului 
i se părea lui Petrie o idee foarte nimerită pentru a ieși cit 
mai repede din acest iad. Siajul sclipea în lumina lunii, în 
vreme ce vasul urma un drum cotit spre nord, îndepăntîndu-se 
de Palermo. Această accelerare era explicabilă — un alt vas 
inamic apăruse dinspre est, îndreptîndu-se direct spre flota 
de pescuit. Petrie aruncă o privire iute în jur, să vadă vreun 
semn dinspre bărci ; Guido, dacă era cu adevărat acolo, pier- 
duse exact momentul potrivit contactării. 

— Ed, dă-mi te rog automatul, îi strigă el americanului, 
în timp ce vedea cum o barcă pescărească se apropia de ei. 
Johnson, ţinînd timona cu o mînă, și-o afundă pe cealaltă în 
sac şi-i pasă lui Petrie arma automată, în timp ce vedeta de 
patrulare italienească se apropia zgomotos de ei. 


Mauser-ul nemtesc automat de 7,63 mm este o armă 
ucigătoarc, care poate fi folosită fie ca pistol, fie ca automat 
cu foc rapid. I se poate ataşa un încărcător cu douăzeci de 
gloanțe, iar folosii doar ca pistol, este purtat într-un toc de 
lemn. Alegerea ciudată a materialului tocului are de fapt un 
scop — atunci cînd este folosit contra unor ţinte aflate la 
distanţă mare, tocul este ataşat de capătul pistolului și e fo- 
losit ca sprijin pe umăr, pentru ca irăgătorul să poată des: 
chide un foc devastator pe o distanţă considerabilă. Cu un 
pic de noroc şi cu ceva iscusinţă, acesta ar putea dobori 
întregul echipaj al unui vas de patrulare. Rugîndu-se să nu 
aibă nevoie să treacă la o astfel de execuţie zgomotoasă chiar 
în apropierea coastei, Petrie aşteptă pînă ce zgomotul mo- 
toarelor vasului crescu, moment în care două bărci 
pescărești se îndreptară spre el. La o comandă scurtă a lui 
Petrie, Johnson răsuci timona şi se strecură printre bărci şi, 
cu ele, spre mijlocul flotilei. Se auzi o izbitură pe copastie. 
Petrie îşi apucă strîns arma pe sub haină, în timp ce privea 
cum un cîrlig se agăța de marginea bărcii lor, apoi la omul 

care-l ţinea la o distanţă de nici un metru jumătate. Vocea 
sicilianului era aspră şi grăbită și li se adresă în italiană : 

— Ai prins ceva noaptea asta ? întrebă el. 

— Nu cît m-aș fi așteptat în iulie, cred că submarinele 
astea cam răscolesc apele, răspunse Petrie, completînd parola. 

— Eu sînt Guido. Nu sufla o vorbă cînd se apropie 
vasul... 

Probabil că se lansase vreun semnal pe care Petrie nu-l 
văzuse, pentru că brusc barca lor fu înconjurată de alte bărci, 
pierzindu-se într-un roi, timp în care cei doi pescari din barca 
lui Guido întindeau un năvod între ei. Johnson, cu motorul 
oprit, apucă năvodul liră să ezite, iar Petrie îl ajută să-l ri- 
dice în barcă. Cu motoarele încetinite, vedeta inamică își 
făcea loc încetişor printre bărci, pînă cînd carcasa ei imensă 
se înălță chiar lîngă barca lui Petrie, cu comandantul ţinînd 
în mînă un portavoce. Pescarii bombăneau de zor, supăraţi 
de intrarea vasului printre ei, iar Petrie îşi strecură din nou 
mîna sub haină. Situaţia părea primejdioasă : mitraliera de 
pe vasul italian avea echipajul pregătit în spatele ei, iar pe 
puntea de deasupra erau soldaţi înarmaţi cu puşti. Oare ce 
dracu’ l-o fi făcut bănuitor pe comandant ? Italianul își ri- 
dică portavocele și urlă spre ei: 

— Aţi văzul o vedetă britanică în noaptea asta ? 

— Nici vorbă ! răspunse Guido. Doar un alt vas de pa- 
trulare. Vezi că ne încurci năvoadele ! 

— Va aflaţi cu mult prea departe de țărm ! Garnizoana 
din Palermo nu permite acum pescuitul atît de departe. 

— Mergem şi noi acolo unde-i pește ! Doar şi voi aveţi 
pește la popotă, nu-i așa ? răspunse Guido cu insolenţă. 

— O să raportez vorbele voastre la comenduirea portu- 
lui, tună comandantul italian. 

Vasul de patrulare se retrase dintre bărci, coti spre vest 
şi se îndepărtă spre larg. Petrie se destinse. Prin urmare, 
Guido trecuse dincolo de limitele permise pentru a-i 
întîmpina ; foarte bine, acesta era un semn de cooperare din 

partea lui Scelba, semn pe care îl aprecia. Auzi motorul 
bărcii lui Guido şi se întoarse spre el, văzînd că îi face semn 
către mal. Așadar, porneau direct spre Palermo, unde tre- 
buia să facă față următoarei etape periculoase : străbaterea 
portului, masiv apărat. Nu putea spune că ardea de 
nerăbdare să ajungă acolo, dar Johnson porni motorul și o 
luă pe urma bărcii sicilianului, prin întuneric. 

Dintr-un anumit motiv, barca pescărească pe care Vos- 
per o văzuse îndreptindu-se spre țărm se oprise la mică dis- 
tanţă de acesta. Dar cînd barca lui Guido o luă din nou câtre 
sud, acea barcă, situată acum în frunte, se puse şi ea în 
mișcare în aceeași direcţie, iar în spatele lor veneau celelalte, 
strîns grupate. Aici e un plan, îşi spuse Petrie, un plan care, 
fără îndoială, fusese conceput de mintea întortocheată a lui 
Vito Scelba. Sicilienii cîntau din nou, melodia lor 
împrăștiindu-se pe întinderea mării ca o pată de ulei negru, 
o mare care acum era tot atît de calmă ca un iaz la (ară, așa 
că lui Johnson îi venea preu să creadă că numai cu cîteva mi- 
nute în urmă scăpaseră cu viaţă dintr-o furtună groaznică. 
Petrie stătea la prova, în timp ce se apropiau de chei, un fel 
de dig înalt, întins spre est. Se apropiară destul ca să 
zărească o baterie de tunuri, protejată cu saci de nisip, chiar 
şi siluetele tunarilor şi o santinelă patrulînd cu pușca pe 
umăr. Totul părea favorabil unei debarcări linistite. 

Urmîndu-l pe Guido, Johnson micșoră brusc viteza, așa 
că acum abia înaintau la adăpostul cheiului de deasupra lor. 
Îl privea cu atenţie, în timp ce sicilianul, în picioare în barca 
lui, şi-o conducea doar cu cîţiva metri mai în faţă ; dacă in- 
tervenea ceva, nu aveau decît cîteva secunde ca să prindă 
reacţiile lui Guido. Petrie plecă de la provă şi se apropie de 
Johnson. Pentru a pătrunde în portul Palermo trebuia să na- 
vigheze de-a lungul digului pînă ce ajungeau la un al doilea 
dig, mai îndepărtat şi mai scund, care trebuia să se ivească 
dinspre sat, aproape ascunzind digul principal pe lîngă care 
treceau acum. Totul părea liniştit, pe măsură ce se strecurau 

pe sub meterezele din piairă. Motoarele mergeau molcom, 
apa lovea uşor piatra pe care Petrie ar fi putut-o atinge cu 
mîna — dar cîntecul pescarilor se opri dintr-o dată. În barca 
din fata lor, Guido stătea în picioare, atent, ca şi cum s-ar fi 
așteptat la o surpriză neplăcută. 

— Ceva nu-i în regulă cu tipul ăsta, spuse Petrie. Încă 
nu a învăţat să se relaxeze. 

— Să se relaxeze ? În asemenea momente... 

Dar Johnson nu-și mai găsi cuvintele. Apucă zdravăn ti- 
mona, încordat ca un arc, auzind un scârțiit slab răspîndindu-se 
peste apă. Lanţul de închidere al portului se deschidea ca să 
lase flotila de bărci să intre în portu! Palermo. Pe cînd tre- 
ceau pe lîngă capătul digului exterior, Petrie privi în sus şi 
zări ţeava unui tun antiaerian îndreptată spre cer, după care 
alunecară încet pe sub dig ṣi putu vedea portul, acoperișurile 
vechi ale clădirilor dincolo de el, docurile întunecate. Pe cerul 
scăldat în lumina lunii se împrăștiase fumul iscat de meca- 
nismul de deschidere al portului. Tocmai cotea spre dreapta, 
urmîndu-l îndeaproape pe Guido şi barca din faţa lui. Lui 
Johnson totul i se părea că merge prea uşor şi din cauza asta 
nu se putea relaxa ; poate că ar putea-o face dacă ar apărea 
un semn de primejdie, Și doar o secundă mai tîrziu, un fasci- 
cul orbitor izbucni dintr-un reflector, luminînd intrarea por- 
tului ca în plină zi. Petrie înjură în gînd ṣi apucă din nou 
Mauser-ul. 

Reflectorul era plasat pe culmea digului interior, îndrep- 
tat în jos în aşa fel încît să poată cerceta orice barcă trecînd 
pe sub el. Fac pariu că tipii Aştia ştiu să scotocească, gîndi 
Petrie cu amărăciune, să numere bărcile care ies din port şi 
care vin înapoi. lar noi avem acum cu una mai mult. Și nu-i 
exclus să-i poată identifica pe fiecare dintre ocupanţii lor, 
sub lumina asta orbitoare îndreptată spre ei. Barca din faţa 
lui Guido aproape că se opri, dar Petrie înțelese manevra : 
barca din frunte îi aştepta pe Guido și pe ei să ajungă în 
spate, să poată trece deodată prin lumina reflectorului. 

Uitîndu-se înapoi, văzu o altă barcă la doi paşi de el. John- 
son îşi dădu și el seama de ce se petrece. 

— Sā bag un pic în viteză ? întrebă el. 

— 'Ține-o cum e, spuse Petrie, aproape automat. 

Orice creştere a vitezei ar putea atrage atenţia asupra 
lor. Privi scurt în jur, în portul pe care îl ştia bine, uitîndu-se 
după vase de război, după trupe plasate pe docuri, dar locul i 
se părea la fel de liniştit ca și ultima oară cînd îl văzuse, 

În timp œ Johnson roti un pic timona ca să reintre în flotila 
de bărci ale mafioţilor din faţă, Petrie murmură din nou : 

— Ín spatele reflectorului e o mitralieră. Dacă deschide 
cumva focul, întoarce brusc spre stinga, ca să pot trage mai 
ușor spre reflector... 

Se mișcau încet, cînd două bărci din spate luară viteză şi-i 
depășiră pe dreapta și trecură repede înaintea bărcii lui Gui- 
do, pătrunzind sub lumina izbitoare a rellectorului. Cei 
aflaţi în cele două bărci se distingeau clar, observă Petrie cu 
îngrijorare. Dar după ce depăşiră fişia de lumină, se petrecu 
un lucru pe care numai Scelba l-ar [i putut pune la cale. Cele 
două bărci se ciocniră violent. Urmă un cor de înjurături si- 
ciliene, strigăte furioase, ca şi cum ar fi izbucnit o luptă. 

Omul din spatele reflectorului acţionă instinctiv, 
îndreptă fasciculul de lumină spre stînga ca să vadă ce se pe- 
trece acolo, iar în timp ce acesta era centrat spre locul cioc- 
nirii, Guido și Johnson irecură pe după capătul digului, 
celelalte bărci urmîndu-i de aproape. Dindu-şi seama dintr-o 
dată că pierduse restul flotilei, italianul mută din nou fasci- 
culul. Acesta zăbovi doar o secundă asupra bărcii lui Petrie, 
după care se mută asupra bărcii din spate, lăsîndu-i doar cu 
lumina propriei lor lămpi. Şi pariez, îşi spuse Petrie, că o 
altă barcă a fost lăsată pe mal, undeva, la plecare, astfel ca la 
întoarcere să vină cu același număr de bărci ca la ieşire. Scelba 
nu putea uita un mic amănunt ca acesta. 

— Iată-ne ajunşi, îi spuse el lui Johnson, în timp ce 
înaintau încet pe apă, urmîndu-l pe Guido către un debarca- 
der părăsit. 

Johnson mormăi nemulţumit ; se aflau încă în zona bine 
păzită a portului. Pe măsură ce se apropiau de debarcader, la 
suprafaţa apei se adunau spumă, zgură și bucăţi de lemn. În 
noapte mai plutea şi un miros de ulei stătut, un miros care 
semăna cu cel de peşte putrezit. Observînd nemulțumirea 
americanului, Petrie se simţi dator să adauge : 

— Cunosc debarcaderul ăsta ca pe propriul meu buzu- 
nar, Ed. Aici se află un pasaj subteran care ne va scoate re- 
pede din port. 

Zgomotul unei izbituri îi avertiză că Guido atinsese de- 
barcaderul ; Johnson opri motorul şi lăsă barca în voia ei 
pînă se loviră de barca sicilianului. Ajunseseră, în sfirsit, în 
Sicilia. Inamicul nu se vedea pe nicăieri şi în cel mult o oră 
vor ajunge la cartierul general al mafiei. Și abia acolo, 
gîndea Petrie cu teamă, va începe adevărata luptă cu Vito 
Scelba. 

Don Vito Scelba, omul-cheie al acestei operaţiuni, singu- 
rul om din Sicilia care, după părerea lui Petrie, era în stare 
să ducă de nas masivele forțe italiene și germane, care ar 
putea — dacă ar şi vrea — să conducă un comando de sabo- 
tori de-a lungul insulci și să-l facă să treacă prin puternicele 
ziduri de apărare ale portului din Messina, află în numai 
cîteva minute că cei doi agenţi ai Aliaților reușiseră să de- 
barce la Palermo. Mesajul telefonic de la omul său din ma- 
fie, plasat într-o casă dc unde se putea vedea portul, fusese 
scurt şi bine codificat : „Cerealele au sosit.“ 

— Mulţumesc, Nicolo. Rămii acolo încă o vreme. 

Scelba puse receptorul la loc, ştiind că Nicolo o va lua 
din loc repede, conform înţelegerii. Nimeni dintre cei impli- 
caţi în această operaţiune nu trebuia să riște să fie prins de 
carabinieri — iar carabinierii ascultau convorbirile telefo- 
nice de pe jumătate din insulă, într-un cfort disperat de a 
distruge întreaga organizaţie mafiotă. La adăpostul palmei 
făcute căuş, îşi aprinse un trabuc de culoare închisă și 
rămase tăcut în încăperea mare, complet golită de mobilă; 
pînă acum trei zile, acest palazzo, care era acum sediul car- 
tierului său general, aparținuse familiei Gonzago, una dintre 
cele mai bogate familii din Sicilia. Dar acum, acești bogătaşi, 
urmînd exemplul altora, fugiseră în Ialia continentală din 
cauza asalturilor parcă fără sfîrşit ale forțelor aeriene ale 
Aliaților. 

Scelba nu era chiar singur în camera goală, dominată 
doar de un imens candelabru ; pitiți în spatele ferestrelor 
înalte ce dădeau spre curtea interioară, cîțiva mafioţi pri- 
veau în întuneric cu armele pregătite, oameni scunzi, cu fețe 
întunecate, înarmaţi cu cele mai periculoase arme care se 
puteau găsi pe insulă, lupara. Cuvîntul acesta purta trei înțe- 
lesuri — muniţia, arma însăși şi modul de a ucide. Chiar și în 
Sicilia era strict interzis să topești plumb pentru gloanţe, să 
umpli cartușe și să le bagi într-o armă, dar fără aceste mij- 
loace mafia ilegală nu putea supravieţui. Mulţi au murit în 
Sicilia de această boală temută, lupara, o boală căreia nu i s- 
a găsit încă leacul. Indivizii nemișcati de pe lîngă ferestrele 
camerei întunecate așteptau, împreună cu Scelba, pierduti în 
gînduri. Acesta ar putea îi cel mai hotărîtor moment din lunga 
sa carieră, momentu! crucial pe care îl așteptase atiţia ani, 
dinure care mulţi amari. Petrie se întorsese. 

Signor Scelba ştia mai multe despre cariera militară a 
maiorului James Petrie, DSO, decît ar fi bănuit vreodată 
ofițerul ; ştia că Petric este de regulă trimis ca să distrugă 
obiective vitale, că recenta sa şedere de două luni pe insulă 
fusese neobișnuită, pentru că nu jucase doar simplul rol de 
ofiţer de legătură între Cartierul General al Fortelor Ae- 
riene ale Aliaților şi mafie şi, mai mult, că această întoarcere 
a lui Petrie pe insulă avea un scop cu totul deosebit. Mai 
întîi, fusese acea cerere urgentă pentru o mașină, cu rezervo- 
rul plin. Aceasta indica o călătorie lungă de la Palermo și 
două posibile destinaţii sau obiective — fie tunurile de pe 
ţărmul Siracuzei, fie bacul de trenuri, Cariddi, de la Messina. 
Reţeaua sa de mafioţi răspîndiţi prin întreaga insulă îl ţinea 
în permanentă la curent pe Vito Scelba cu ultimele vești, așa 
că el auzise de disperata încercare a Aliaților de a scufunda 
ultimul bac care putea transporta trenuri prin strîmioarea 
Messina. Da, probabil că Petrie se va îndrepta spre unul din 
aceste două orase, [ie Siracuza, fie Messina. Iar mesajul de la 
Cartierul General al Fortelor Aeriene, semnat chiar de Pe- 
trie, spunea că el însuşi ar trebui să fie prezeni atunci cînd 

vor veni cei doi de la Tunis. Asta părea o situaţie foarte in- 
teresantă, care putea fi la nesfirşit exploatată. 

Abia ştiind să scrie, băiat de păstor, Scelba se cățărase 
tot mai sus pe scara mafiei, mai cu vorba, mai cu intrigi, mai 
cu bita, pînă cînd, la douăzeci şi cinci de ani, reuşise să de- 
vină un capo, un şef al oribilei organizaţii care-i „proteja“ pe 
cei sărmani din Sicilia, în același timp storcîndu-i de bani. Ca 
intendent al unui mare moșier, avusese control deplin asu- 
pra țăranilor care trudeau pe rupte pe moşie. Dacă unii din- 
tre aceştia cooperau cu mafia, el le acorda protecţie cînd se 
aflau în încurcătură, dar celor care refuzau le acorda cu tolul 
alt fel de răsplată — un cuţit înfipt în spate pe vreo uliţă dos- 
nică, o picătură de otravă turnată în paharul cu vin sau un 
glont tras direct în față atunci cînd omul sc întorcea acasă. 
Apoi veni Mussolini la putere şi cum fascismul nu putea to- 
lera nici o altă putere, situaţia s-a schimbat pentru mafie. 
Treptat. Pe la începutul anilor '30 a venit în insulă Moro, 
însoţit de poliţişti incoruptibili şi de trupe puse pe treabă, 
prepătite să dea pata debandada siciliană. Aşa că Scelba a 
fost nevoit să se dea la fund. 

Desi fără educaţic, Scelba avea judecată și spirit de pre- 
vedere. El ştia că Aliaţii vor fi victorioși — pentru că altfel 
poliția fascistă ar rămîne acolo, iar mafia ar muri — și în vic- 
toria Aliaților el vedea deschizîndu-se posibilităţi ncmăsu- 
rate. Pentru renașterea puterii mafiei. Pentru Vito Scelba 
însuși. Pentru o reluare a legăturilor cu Napoli şi cu Marsilia 
şi — se înțelege — cu New York-ul. Vito Scelba visase din- 
totdeauna să clădească o organizaţie internatională destul de 
puternică pentru a fi în stare să lupte cu guverne, chiar şi cu 
țări întregi, organizînd crima pe scară mondială, deşi 
cuvîntul „crimă“ nu-i venise niciodată în cap. Lui Scelba 
toate acestea îi apăreau ca o problemă de afaceri. I se părea 
chiar ciudat că singurul om care putea să-l ajute a-și atinge 
scopul era un ostaș din armata Aliaților care nu avea încre- 
dere în el. Scelba medita cu amărăciune asupra acestei 
împrejurări, trăgînd cu pofiă din trabucul ascuns în podul 
palmei. Peste doar cîteva minute va trebui să treacă în piv- 

niţă, iar acolo locul era strîmt, aproape claustrofobic. Din fe- 
ricire, îi mai rămînea ceva timp pînă atunci. 

Se uită la ceas. Puțin după unsprezece. Petrie, socoti el, 
avea să sosească cam pe la miezul noptii. Își aruncă trabucul 
şi îl strivi cu gheata, dar apoi se aplecă și băgă chiștocul în 
buzunar — nu trebuia lăsată în cameră nici o urmă a pre- 
zenţei lor. Înainte de a cobori pe scară, aruncă o privire cu- 
rioasă spre tavanul pictat cu fresce, slab luminat, spre 
oglinzile înrămate înșirate pe pereţi, spre podeaua din mar- 
mură scumpă. Tot luxul acesta nu însemna nimic pentru el. 
În felul lui, era un om simplu, care n-avea nevoie decît de un 
acoperiș sub care să poată dormi. Dînd un ordin scurt în sici- 
liană, deschise ușa care ducea spre pivnițe și coborî acolo în 
așteptarea lui Petrie. Șeful mafiei siciliene, care controla 
întreaga rețea clandestină din Palermo şi din împrejurimi, își 
pregătea propriul său atac — un atac pentru timpurile ce 
aveau să urmeze după război. 


— E acolo, eşti sigur ? 

Petrie îl apucă strîns de braţ pe Guido, îl trase spre o in- 
trare întunecată din strada pustie, în vreme ce Johnson era 
undeva înainte, pregătit să-i acopere. Veniseră din port pe 
drumuri ocolite, croindu-și cale printr-un labirint de 
străduţe care împrejmuiau cartierul Albergheria, și de două 
ori nimeriseră peste patrule de carabinieri, pe cînd în 
depărtare se auzea necontenit uruitul mașinilor armatei. 
Acum ajunseseră în apropierea Albergheriei şi Petrie privea 
spre acel palazzo, una dintre cele mai mari clădiri din Palermo. 
În faţa zidurilor de piatră se ridicau elegante scări curbate 
care ajungeau la o terasă, după care se ridicau și mai sus, 
spre o a doua terasă. Acoperișul palatului era decorat cu 
Statui, siluete nedeslușite pe care Petrie le confundase o 
clipă cu nişte santinele stînd la pîndă. 

— Guido, spuse el cu hotărîre, Scelba n-are cum să fie 
aici. 

Sicilianul păru speriat de menţionarea numelui și pro- 
testă. 

— Este aici, signore, spuse el. Asta e vila Gonzago. Fa- 
milia toată a plecat la Napoli acum cîteva zile și vila e acum 
goală. Hai repede, să nu zăbovim aici ! După mine, signore ! 

Guido voia să plece cît mai curînd din stradă și desigur 
că Petrie nu-l condamna pentru asta, aşa că-l urmă pe sici- 
lian prin curtea pavată către o poartă dintr-un al doilea zid 
de piatră, care îi duse spre spatele pa/azzo-ului. Acum era 
tare întuneric şi încă nu-și acomodaseră ochii. Scormonindu- 
se prin buzunare, Guido străbătu mai lent o porţiune pie- 
truită ca să poală și ei ține pasul. Odată ajuns în spatele 
clădirii, băgă o cheie în broasca unei uși scunde de lemn, o 
răsuci şi împinse ușa. O lanternă sclipi brusc dinăuntru și în 
lumina ei văzu un pistol învechit îndreptat direct spre gâtul 
lui Guido. Urmă un schimb de cuvinte în siciliană, o limbă 
atît de diferită de italiană încît Petrie abia dacă mai prindea 
cîte un cuvint cînd şi cînd, după care el și Johnson fură 
conduși pe un coridor lung. Sicilianul cu pistolul îi luă lui 
Guido cheia, încuie ușa la loc şi o zăvori la lumina lanternei 
pe care o ţinea un alt mafioso, după care îi conduse către o 
scară ce ducea în jos. 


— Bine ai venit din nou la Palermo, maior Petrie ! 

— Afară atmosfera pare cam agilată, signor Scelba, 
spuse Petrie repede, în timp ce-și strîngeau mîinile. Ce se 
întîmplă, de fapt ? 

Se aflau la vreo zece metri sub nivelul oraşului, în atmo- 
sfera de mormiînt a unei pivnițe mari de vinuri, luminată de 
felinare atîrnate de grinzi. Lui Petrie îi pătrundea în nări un 
miros de vin acru, iar pe obraji simţea ceva umed şi rece, în 
timp ce şeful mafiei îl conducea politicos către o masă de 
lemn din mijlocul încăperii. 

— N-ai sosit într-un moment prea bun, îi spuse Scelba. 
Generalul Bergoni tocmai face o razie prin oraş — dar ăsta-i 
doar un pretext. Va urma, ceva mai tîrziu, o adevărată inva- 
zie în cartier. Casele vor [i scotocite de sus pînă jos, oamenii 
vor fi scoşi afară, în plină noapte. Încă mai umblă după noi, 
vezi. 

— Care cartier ? 

— San Pietro, după cîte am fost informal. 

— Dar nu și Albergheria ? insistă Petrie. 

— Nu, cu condiţia să nu-și schimbe părerea în ultimul 
moment, ca măsură de prevedere. 

Scelba îl privi pe oaspete cu zîmbetul pe buze, iar Petrie 
înţelese că din nou i! capo voia să accentueze riscurile pe 
care şi le asuma colaborînd cu Aliaţii. 

— Vom avea un pahar de vin peste o clipă, continuă 
Scelba. Cum vedeți, avem rezerve destule aici... 

Petrie îl prezentă pe Johnson, după care se așezară la 
masă cu toţii, iar cei doi își continuau convorbirea, America- 
nul nu-l mai întilnise niciodată pe șeful mafiei, pentru că 
Scelba se întîlnea rar cu agenţi ai Aliaților, dar acum atenţia 
îi era îndreptată asupra celorlalți oameni din pivniţă, care cu 
greu ar fi putut trece drept tovarăşi de băutură. Cei cinci si- 
cilieni care ședeau pe nişte pietre în jurul pivnitei aproape 
că nu se zârcau în lumina palidă aruncată de lămpile cu gaz, 
dar asta nu prea conta. Din ce se vedea, Johnson putea trage 
concluzia că toţi aceştia erau doar scursura Palermo-ului, 
bărbaţi cu fețe încruntate, îmbrăcaţi în haine țărănești ca şi 
ale sale, oameni care au fost cu grijă aleși ca sa-l apere pe ṣe- 
ful mafiei în ascunzișul lui ; era clar pentru oricine că fiecare 
dintre ei săvîrşise cîteva omoruri abominabile, în vreun fel 
sau altul. Stăteau tăcuţi în umbră, cu puștile în brațe, iar 
unul dintre ci, care-şi pierduse, se pare, un ochi în cine ştie 
ce răfuială, îşi trecea vremea scobindu-se în dinţi cu cuțitul. 
Înainte de izbucnirea războiului, americanul întilnise mulţi 
indivizi dubioşi de-a lungul graniţei cu Mexicul, dar, în 
comparaţie cu cei de faţă, toți aceia i se păreau acum niște 
sfinți. 

— Sănătate ! spuse Scelba, ridicind paharul, și noroc în 
misiunea dumitale, domnule căpitan Johnson. 

— Sănătate ! răspunse americanul, ridicînd paharul şi 
bind cu grijă. 

Scelba se aşezase în capul mesei şi pentru prima oară 
Johnson îl putea vedea limpede. Chiar dacă avea spre șaizeci 

de ani, ii capo din Palermo părea o figură impresionantă, 
deși era îmbrăcal doar într-o cămașă cu mîneci scurte și pan- 
taloni cu bretele. Un sicilian cu trăsături dure, cu fălcile 
pătrate şi cu ochii greu de zărit în spatele ochelarilor de 
soare cu rame de baga. Cu umeri imenși, șeful mafiei părea 
solid făcut, dar cînd îi întîmpinase la venire văzuse că era cu 
vreo palmă mai scund decît Petrie. Ștergindu-şi discret su- 
doarea de pe frunte cu dosul miinii, Johnson era impresio- 
nat de felul său de a fi nepăsător, de modul în carc arăta că 
deţine controlul unei situaţii extrem de periculoase, aşa cum 
stătea liniştit, cu mîinile încrucișate peste masa poală, cu un 
trabuc între buzele lui groase. Ochelarii fumurii îi ascundeau 
cu totul ochii și americanul avu sentimentul neliniştitor că 
din spatele lentilelor aceştia îl scrutau, căutîndu-i punctele 
slabe. Petrie îşi puse paharul pe masă, se uită fix la mafiot şi 
arătă spre cei de lingă pereti. 

— Nu prea avem timp de pierdut, spuse el, şi am avea 
cîte ceva de discutat. 

Scelba vorbi repede ceva în siciliană, oamenii se ridicară 
în picioare şi părăsiră pivnita pe o a doua scară, care urca 
chiar din spatele locului unde stătea i! capo. Așieptă pînă 
cînd auzi zgomotul uşii închise, după care îl privi întrebător 
pe Petrie. 

— Ce te readuce în Sicilia atît de curînd ? Vreo misiune 
importantă ? întrebă el uşor. 

— Ce te [ace să crezi asta ? 

— Peniru că mesajul radio pomenea de o maşină. 

— Şi mașina e pregătită ? spuse Petrie, evitînd întreba- 
rea și încercînd să afle cît putea mai mult înainte ca Scelba 
să înceapă obișnuita lui tîrguială. 

— Nu prea, a avut loc un incident. 

— Dumnezeule ! oftă Petrie. Căzusem de acord să ne 
asiguri transportul. Cu rezervorul plin. 

— Care acord ? întrebă Scelba, lăsîndu-se pe spate în 
scaun, cu trabucul în gură. Mesajul vostru îmi cerea doar o 
maşină, iar eu am primii doar mesajul. Și mai voiaţi pe dea- 
supra şi un rezervor plin. 

În vocea sicilianului era o nuanţă de ironie care îl irita pe 
Johnson, dar Petrie părea că nu o observă, pe cînd gazda 
continuă : 

— Oare pe la comandantul vostru nu s-a auzit că aici 
benzina este sever raţionalizată ? 

— Atunci n-aveai decit s-o procuri de pe piața neagră, 
replică Petrie. Știm bine cine controlează piaţa asta în Paler- 
mo. 

Interveni Johnson, simțind că Petrie mersese un pic cam 
departe: 

— Adevărul e că trebuie să plecăm din Palermo cît mai 
curînd posibil, spuse el. 

Sicilianul se întoarse către el, ca și cum și-ar fi dat dintr-o 
dată seama că mai e şi el acolo, iar în vocea lui răzbătu din 
nou o nuanţă ironică: 

— Domnule căpitan Johnson, o maşină era pregătită 
pentru voi încă de acum cinci ore, dar imediat după asta ca- 
rabinierii au făcut o razie, au pătruns în garajul unde o ți- 
neam şi au rechiziţionat-o. 

— Aşa că ne-ai găsit ală maşină, presupuse Petrie, cu 
încredere prefăcută. 

— Poate că aveţi prea mare încredere în puterea mea, 
răspunse mafiotul. Ştiţi, desigur, ce necazuri avem pe aici. 
Sper că se ştie la Cartierul General al Forţelor Aeriene ale 
Aliaților că pe-aci ne punem viaţa permanent în pericol co- 
laborînd cu voi, că autorităţile de pe insulă își intensifică 
întruna eforturile ca să ne distrugă, că familiile ne sînt me- 
reu în pericol... 

Ceva în vocea sicilianului îl alarmă pe Perie. 

— Dar ce mai face signora Scelba ? întrebă el. 

— Nu mai e aici, la Palermo, răspunse el. Am trimis-o 
împreună cu băiatul în Catania. Scelba făcu o pauză, ca să 
accentueze cît de critică devenise situaţia, dar informaţia asta 
îi atrase atenţia lui Petrie : ghicise oare sicilianul ajutorul pe 
care ei aveau så i-l ceară, determinîndu-l să-şi expedieze fa- 
milia în siguranță în altă parte cit timp va lipsi ? 

Dar următoarele lui vorbe deveniră mai încurajatoare : 

— Vä voi da chiar maşina mea... 

— Acum? 

— De îndată ce va fi reparată. Oamenii mei lucrează 
peste noapte ca s-o pregătească... 

— Peste noapte ? Atunci cînd dracu' va fi gata ? întrebă 
Petrie. Plănuisem să plecăm din Palermo în următoarea oră. 

— Imposibil! Maşina nu va fi gata de drum înainte de 
răsăritul soarelui. Va fi pregătită şi ne va aştepta la o 
răspîntie de drumuri dincolo de oraș, pentru că circulația 
prin Palermo este prea periculoasă. 

— Dar în zori e tîrziu, mult prea tîrziu... 

— Sînt sigur că vei reuși, domnule maior Petrie. Trebuie 
să reușeşti, pentru că maşina nu poate fi gata mai devreme. 
Aveţi de parcurs un drum lung. 

— De ce presupui asta ? 

— Pentru că aţi cerut rezervorul plin, răspunse Scelba, 
aruncîndu-şi braţele în lături, în semn de scuză. Și, îmi pare 
rău s-o spun, avem cîteva veşti neplăcute. Radiotelegrafistul 
vostru, sergentul Fielding, a fost ucis azi-dimineaţă de cara- 
binicri pe cînd încerca să ajungă la transmiţător. Scelba văzu 
spaima de pe faţa lui Johnson şi o înţelese. Purta haine 
ţărăneşti ca și voi, spuse cl, și nu avea asupra lui nici un do- 
cument după care ar fi putut fi identificat. 

Petrie îşi aprinse şi el o ţigară, străduindu-se să evalueze 
Situaţia. Veştile acestea nu erau deloc bune. De vreme ce 
bietul Fielding era pierdut, asta însemna că urma să plaseze 
el însuşi explozivul în burta leribotului. lar plecarea abia în 
zori îi cam aducea în pragul dezastrului, pentru că terme- 
nul-limită expira la miezul nopţii; le mai rămîneau doar 
nouăsprezece ore ca să străbată întreg drumul de la Palermo 
la Messina, să treacă prin apărarea portuară şi să ajungă pe 
bordul bacului. Asta însemna că Scelba trebuia să vină 
neapărat cu ei, să-i ducă acolo cît mai repede cu putinţă. Așa 
că se hotări să treacă peste formalități şi să intre direct în su- 
biect. 

— Signor Scelba, spuse el, ne aflăm aici ca să lovim un 
obiectiv foarte important de la Messina. Aș vrea să ne 

conduci acolo chiar dumneata, sau măcar să ne servești ca 
ghid. Vom merge pe drumul din interiorul insulei, prin Sco- 
pana. 

— Nici vorbă! replică Scelba, mirat. Messina e la 
capătul celălalt al insulei ! lar drumul din interiorul insulei e 
foarte greu. Tot ce pot face e să vă dau unul dintre oamenii 
mei ca ghid... 

— Nu! spuse Petrie, trîntindu-si paharul gol pe masă. 
Nu unul dintre oamenii dumitale, ci chiar dumneata ! Eşti 
singurul om din Sicilia pe care mă pot bizui ca să ajungem a- 
colo la timp. 

— Dar asta e imposibil, spuse din nou Scelba. Trebuie 
să rămiîn aici, să pregătesc organizaţia pentru momentul în 
care veţi face marea debarcare. 

— Treaba asta deja ai făcut-o, spuse Petrie, la fel de 
ferm. Cartierul General crede că cel mai mare serviciu pe 
care ni-l poti face acum c să ne duci la Messina. Trebuie să 
fim acolo miine, înainte de miezul nopții. 

Scelba protestā cu un sarcasm evident. 

— Dar asta-i partea cea mai bine păzită a insulei ! ţinti 
el cu trabucul către Petrie. Nemtii se află acolo cu toate 
forţele şi nu prea-i poţi duce de nas. Nici vorbă să pătrunzi 
în docuri... 

— Nici pentru un om care controlează mafia de pe chei ? 
întrebă Petrie liniștit. 

— De fapt, îmi ceri să-mi risc viaţa... 

— Dar faci treaba asta încă de cînd ai început să ne fur- 
nizezi informaţii despre mișcarea trupelor din insulă. 

— Dar nu cu un risc atît de mare. Sînt sute de kilometri 
pînă la Messina pe drumul interior. Fiecare kilometru poate 
fi ultimul, oricare cotitură poate deveni o capcană mortală... 

— Vei veni cu noi, nu-i așa ? 

— Nu! spuse Scelba după o pauză, privindu-l pe Petrie 
peste vîrful trabucului. Nici chiar dacă mi-ai promite că mă 
numiţi prefect al regiunii Palermo după debarcarea Aliați- 
lor. 

Deci asta era ; venise vremea tîrguielii. Prudent, Petrie 
nu scoase nici un cuvînt în timp ce sicilianul umplea din nou 
paharele. Ajunseseră la punctul culminant, cînd şeful mafiei 
scosese ultimul as din mînecă : ori îl numesc prefect, ori nu-i 
duce la Messina. Și asta după atita tîrguială ! Deoarece Car- 
tierul General al Forţelor Aeriene ale Aliaților n-ar fi fost 
niciodată de acord cu un astfel de tîrg, trebuia acum să-l 
convingă pe acest capo să accepte un post mai mic, de exem- 
plu pe cel de primar al oraşului Palermo. Și, în ciuda celor 
spuse la întrunirea de la Tunis, nu putea fi sigur că Scelba va 
fi acord cu asta. 

— Oamenii cu care lucrez nu-ţi pot oferi prefectura, 
spuse el cu duritate. Dacă numai asta vrei, să uităm toată po- 
vestea. 

— În orice caz şi voi va irebui să uitaţi misiunea. 

— O să ajungem acolo chiar și fără tine, pe Dumnezeu ! 
tună Petrie cu mînie prefăcută. Dă-ne doar maşina și benzina 
şi vom ajunge acolo singuri. 

— Dar nu noaptea ! Nu cunoaşteţi drumul... 

— Am hartă, rosti scurt Petrie. Am venit pregătiţi şi 
pentru cazul că vei încerca să ne duci de nas. 

— Are hartă ! izbucni în rîs Scelba, scuturîndu-și umerii 
largi, lovind masa cu palmele. Încercaţi să vă descurcati sin- 
guri! Încercaţi să găsiţi singuri cărarca aceea numită drum 
în ţara asta. Vă veţi pierde în numai două ore... 

Se opri din vorbă cînd Petrie sc ridică şi-şi împinse scau- 
nul în spate, privindu-l crunt pe capo. 

— Cînd mă voi întoarce la Cartierul General, înțeleg că 
pot să raportez că ai refuzat să cooperezi cu noi ? 

— Poate ar fi mai bine să spui „dacă mă întorc“, exclamă 
Scelba cu sarcasm. 

— Să le raportez refuzul absolut de a ne ajuta ? repetă 
Petrie. 

— Nu prea poţi face asta, dacă vă dau mașina şi benzina. 

— Dar avem nevoic şi de tine. Chiar tu ai spus asta. Din 
cîte văd, ţi-ai pierdut orice speranţă de a căpăta un post ofi- 
cial în administraţia Aliatilor în Sicilia. 

Johnson tresări auzind această afirmaţie. Din experienţa 
sa trecută cu mafia de-a lungul graniţei mexicane învățase că 

organizaţia punea mare preț pe ceea ce ei numeau „respect“ 
în timpul tratativelor ; pînă acum Petrie nu dăduse nici o 
atenţie acestui aspect şi Johnson se întreba cam care sînt 
şansele lor de a pleca vii din pivnita aceea de vinuri. Dar 
Scelba îi privea lung peste vîrful trabucului, nepărînd deloc 
supărat. 

— Rămine în continuare deschisă posibilitatea ca 
nemţii să vă arunce din nou în mare, spuse el cu un suris 
răutăcios. În încheiere, cam pe unde mă aflu eu ? 

— Nu ești nicăieri ! replică Petrie, spunînd lucrurilor pe 
nume. Nu vezi cum carabinierii îşi intensifică goana după voi ? 
Dacă noi pierdem, şi tu eşti mort, Scelba. lar dacă vom cîşti- 
ga, vei avea tot ce-ţi dorești. Așa cum stim acum, ai la 
îndemînă ambele solutii, așa că alege. 

— Ce spui sună bine, dar văd că n-ai nici o ofertă pre- 
cisă să-mi faci. 

— N-am spus asta ! 

— N-ai spus ? întrebă Scelba, sprijinindu-şi coatele pe 
masă şi aruncîndu-i prin ochelarii aproape opaci o privire si- 
nistră. 

Ajunseseră la momentul decisiv, îşi spuse Petrie, foarte 
aproape de clipa cînd va trebui să facă o oferă clară, dar clipa 
asta trebuia bine calculată, pentru ca sicilianul să-şi dea bine 
seama că ei nu pot oferi nimic mai mult. Dincolo de lumina 
firavă a lămpilor cu gaz erau nişte firide, în care probabil 
stăteau ascunsi mafiosi, gata să-şi descarce prompt armele 
dacă Scelba ar hotări să încheie brusc tratativele. Nu era un 
sfîrşit prea probabil, dar mafia era cu totul imprevizibilă şi 
Petrie avea senzaţia că stă pe un butoi cu pulbere. 

— Eşti autorizat să-mi faci o propunere concretă, sau 
nu ? întrebă i/ capo după o lungă tăcere. 

— Da. 

— Dacă trimit cu voi pe alicineva, un om de încredere... 

— Nu. În cazul ăsta o lăsăm baltă. Vom încerca să facem 
singuri treaba. 

— Mi se pare că încerci să mă șantajezi, spuse sicilianul 
cu blîndeţe. Nu uita că v-am furnizat informaţii vitale asupra 
mișcărilor de trupe, care v-au ajutat să vă puneţi la punct 
planurile de invazie... 

— Dar şi alţi agenţi ne-au dat informaţii, asupra altor 
părţi ale insulei. 

— Aveam impresia că eu sînt mai mult decît un simplu 
agent... 

— Asta depinde mult de cum vei răspunde acum. 

— Eşti un om cu care greu se poate vorbi, domnule 
maior Petrie. Îmi dau seama acum de ce te-au trimis în Sici- 
lia tocmai pe dumneata. 

— Ştiau că o să am de-a face cu tine ! zimbi Petrie, pen- 
tru prima oară de cînd intrase în pivniță, şi văzu cu plăcere 
că un zîmbet şters apăru şi pe fata lui Scelba. 

— Încă n-am auzit vreo ofertă, comentă acesta. 

— Ai putea fi numit primar al orașului Palermo de 
îndată ce Aliaţii vor controla vestul Siciliei. 

— Asta nu-i cine ştie ce... 

Perrie izbucni : 

— La dracu’, Scelba. Ştii bine că asla înseamnă foarte 
mult. Postul îţi va da putere maximă în propriul tău oraș! 
Practic, îţi va oferi controlul asupra Palermo-ului... 

— Palermo este deja al meu. 

— Păi, dacă-i aşa, condu-ne direct afară din oraș și nu ne 
trimite la o maşină ascunsă pe undeva pe la o încrucișare de 
drumuri ! 

Scelba îl privi aspru pe Petrie, care, inexplicabil, părea 
vesel. Sosise momentul prieteniei, al limpezirii atmosferei, 
căci mîndria este prețioasă pentru mafie și Petrie simţi că nu 
trebuie să întindă prea mult coarda. Aşa că-și căută o altă 
tactică de a continua atacul. 

— lată că acum capeţi tocmai ce urmăreai încă de cînd 
am venit pentru prima oară aici, continuă el. Ai ţintit sus de 
tot şi iată că ești pe cale să obţii ce voiai. Să fiu al dracului 
dacă eu ţi-aș fi oferit acest post, Vito, indiferent cît de mult 
aș fi avut nevoie de tine. 

— Ah! Un emisar cu rezerve, aşadar ! I capo nu se putu 
stăpîni să nu-și arate un pic din ironia sa răutăcioasă. Ştii 
bine, desigur, că aţi oferit foarte puţin, dar ținînd seama de 
sentimentele mele faţă de Aliați, voi accepta... 

— Bineînţeles, oferta e valabilă numai dacă mergi tu cu 
noi la Messina. 

— Voi încerca să fac și asta. Brusc, Scelba deveni serios 
şi pus pe treabă. Va trebui să plecăm de aici cu doua ore 
înaintea zorilor ca să ajungem la timp la încrucișarea aceea 
de drumuri. Dar înainte ar trebui să mîncăm ceva. Nu vom 
avea decît macaroane și vin, dar destul ca să ne umplem sto- 
macul... 

Miîncarea le fu adusă de o țărancă dintr-o altă pivniţă, iar 
Petrie, cu experienta multor prînzuri întrerupte, mîncă la re- 
pezeală, pe cînd Johnson nu se grăbea, poate și pentru că 
tovărășia mafiotilor lui Scelba care li se alăturaseră acum nu 
avea cum să-i sporească pofta de mîncare. Americanul avea 
o acută senzaţie de claustrofobie, închis în acest beci, mult 
sub nivelul orașului, o impresie că se află prins într-o cap- 
cană, iar fetele întunecate și crunte din jurul mesei nu-l aju- 
tau deloc să privească lumca cu optimism, așa că mesteca 
impasibil, cu atît mai mult cu cît macaroanele erau insufi- 
cient fierte. Nici nu terminase jumătate din portie cînd Car- 
lo, nepotul lui Scelba, apăru brusc în ușă, cu un mesaj 
urgent. 


Un țăran masiv, arătînd cam (lămînd şi care lui Petrie 
nu-i inspiră nici un pic de încredere de cum îl văzu, năvăli pe 
ușă, urmat de cîțiva dintre sicilienii care îi aduseseră şi pe ei 
înăuntru. Începu să vorbească fără nici un fel de ceremonie, 
iar Scelba se încruntă pe cînd cuvintele acestuia se revărsau 
poticnit, printre gifiituri. 

— Signore, vin carabinierii, vin cu sutele. Cu tancuri, cu 
maşini blindate. Au înconjurat întregul cartier Albergheria. 
Scormonesc peste tot... 

— Şi cînd a început toată treaba asta ? întrebă il capo 
calm. 

— Cu vreo oră în urmă. 

Șeful mafiot sorbi din pahar, iar ceva în felul lui de a vorbi 
fi spuse lui Petrie că nepotul acesta al lui nu-i era deloc pe 
plac. Nu se observa de la prima vedere ; la suprafaţă, Scelba 
își menținea un aer impasibil, ca şi cum ar avea totul sub 
control, veștile proaste aduse de Carlo nepărînd să-l tulbure 
cîtuși de puţin. Dar în timpul celor opt săptămini pe care le 
petrecuse înainte pe insulă, Petrie ajunsese să-l cunoască 

bine pe i! capo, și acum se întreba dacă el crede măcar un 
singur cuvînt din cele spuse de nepotul său. 

— A fost tare greu, don Scelba, spuse nepotul, turuind 
ca o morişcă. Erau aproape să mă prindă, sînt atît de mulţi. 
N-am mai văzut niciodată pînă acum atitea trupe în oraș. Au 
înconjurat Albergheria din toate părţile, nimeni nu mai 
poate scăpa... 

— Nici nu vom încerca atunci. Vom aştepta aici pînă 
trec dincolo de noi. 

Petrie avu impresia că acest răspuns nu-l satisfăcea pe 
nepot. Răsucindu-şi șapca în miini, Carlo ezită o clipă, 
aruncînd o privire scurtă către cei doi străini aşezaţi la masă 
lîngă Scelba. Petrie îl privea insistent pe Carlo, întrebîndu-se 
de ce este atît de nervos. Iar nervozitatea lui se răspîndea și 
asupra celorlalţi din încăpere; mai mulți mafiosi se uitau 
spre Scelba, parcă așteptînd un ordin ca să plece de-acolo. 
Dacă nu ne purtăm cu grijă, gîndi Petrie neliniștit, începutul 
ăsta de ceartă s-ar putea să se termine cu o panică în toată 
regula. Îndreptîndu-şi umerii, nepotul începu din nou să vor- 
bească : 

— Caută peste tot. Or să ajungă aici în jumătate de oră, 
poate chiar mai repede. Au trimis deja oameni spre palatul 
contelui Lucillo, aşa că sigur vor trimite şi aici... 

— Linișteşte-te, prietene, îi spuse Scelba. Nu te-am mai 
văzut într-o asemenea stare. Căzu o clipă pe gînduri, privin- 
du-şi nepotul prin lentilele sale întunecate, pe cînd acesta se 
legăna de pe un picior pe altul. De fapt, continuă el, nu te-am 
văzut niciodată în halul ăsta. Nu cumva mai e ceva care să te 
îngrijoreze, Carlo ? 

— Păi, ce altceva ar mai putea fi, signore ? 

— "Tocmai asta te întrebam eu. 

— Mi-e teamă de siguranta dumitale, don Scelba. Dacă 
rămiîneţi aici, s-ar putea să vă găsească... 

— Așa căţi-ai adus prietenii ca să mă păzească, nu-i așa ? 

Ceva se mișcă în coridorul care ducea spre fundul beciu- 
lui, iar Petrie întepeni observînd simultan două lucruri: 
mîna dreaptă a lui Scelba se lăsă sub marginea mesei şi pe 
genunchi îi apăru un revolver care mai înainte nu fusese acolo, 
iar pe coridor apărură cîțiva bărbaţi, toți sicilieni şi cu puşti 

în mînă. Situația părea mult mai serioasă decît îşi închipuise. 
Acoperindu-și gura cu palma, îi şopti lui Johnson : 

— Treci sub masă, Ed, dacă izbucnește vreo luptă... 

Carlo își răsuci şapca și mai tare. 

— Au venit cu mine ca să fie siguri că ajung aici, spuse 
el. 

— Apreciez grija ta pentru mine. Nu rămii cu noi, Carlo ? 
îl întrebă Scelba pe un ton politicos. 

— Trebuie să trec pe acasă. Nevasta... întelegi, nu ? 

— Sigur, Carlo. Frumos din partea ta că ai venit pînă aici 
să mă previi. 

Scelba se ridică şi-i întinse mîna foarte prieteneşte, 
lăsîndu-și fără să se observe revolverul pe scaun şi spunînd 
din nou că vor rămîne pe loc pînă trece razia. Carlo mai 
aruncă o privire asupra celor doi străini, refuzînd paharul cu 
vin oferit de Scelba şi plecă în grabă pe coridor, urmat de oa- 
menii săi. Mafioţii rămași în pivniţă se destinseră, își cobo- 
rîră puștile care păruseră îndreptate ca din întîmplare în 
direcţia coridorului și priviră întrebător către Scelba. 

— Nepotul ăsta al tău, e și el membru al organizatiei ? 
întrebă Petrie. 

— Bineînţeles ! Scelba părea imperturbabil, dînd pe gît 
paharul cu vin. Trebuie să plecăm imediat către locul acela 
de la încrucișarea de drumuri ! Dată fiind razia asta militară, 
va trebui să ne deplasăm cu mare grijă. Sinteţi gata ? 

Privi spre farfuria numai pe jumătate golită a lui John- 
son. 

— Nu ştiu de ce, dar nu prea mi-e foame acum, spuse 
americanul indiferent. Sînt pata. 

— leşim tot prin pivnițe ? întrebă Petrie, în timp ce-l 
privea pe Scelba băgînd revolverul în buzunar, dar ferindu-se 
să comenteze. 

— Nici vorbă, răspunse acesta, carabinierii le vor cerceta 
cu marc grijă. Dar nu vă faceţi griji, vom ieși pe acoperișuri. 
Tar la ivirea zorilor vom fi acolo unde trebuie. 

Răspîntia nu era, de fapt, decit un loc adînc brăzdat de 
roţile căruțelor ce-și schimbau aici direcţia, o intersecție în 
care drumuri nu mai late decît nişte poteci de munte cobo- 
rau abrupt printre zidurile de piatră ca apoi să se înalte 
iarăşi din această căldare îngropată între pantele sterpe ale 
muntelui. Petrie îşi îndreptă lanterna spre un indicator ru- 
tier aplecat pe-o parte. Spre sud-est indica Petralia şi Scopana, 
directia în care tocmai trebuiau să meargă ; spre nord-vest 
indica Palermo, de undc veniseră ; spre nord-est Cefalù, un- 
deva la vest de punctul în care încercase în zadar Lawson să de- 
barce ; iar spre sud-vest Sciacca, oraşul de pe coasta sudică a 
insulei. Dar ce se întîmplase oare cu maşina lui Scelba ? 
Stinse lanterna şi ascultă în tăcere, cu capul aplecat într-o 
parte, în timp ce Scelba cobora pe un drum lăturalnic din 
spate. Nu putea auzi decît liniştea adîncă a dimineţii; nici 
măcar un cîntec de pasăre, pentru că în interiorul Siciliei ve- 
getaţia este atît de săracă încît nu-i în stare să țină în viață 
nici o pasăre. Era parcă prea multă linişte. 

— Poate că agenţia locală de taxiuri e-n grevă, comentă 
Johnson. 

— Mașina trebuie să fic pe undeva pe aici, mormăi Scelba, 
în timp ce scruta semiinlunericui, cu revolverul în mînă. 

Nu se vede pe fata lui, dar e îngrijorat, gîndi Petrie. 
Mașina ar fi trebuit să se afle aici, la vedere. La vreo zece 
metri mai sus, pe drumul pe care veniseră către răspintie, 
zărise o deschizătură largă în zidul de piatră. Era singurul 

loc unde ar fi putut fi ascunsă o maşină şi Petrie le spuse că 
se va întoarce să cerceteze locul. Scelba îl urmă de aproape 
şi în timp ce mergeau, bocancii lor ridicau nori de praf. Pe- 
trie se apropie cu precauţie de deschizătură, cu Mauser-ul 
pregătit şi privi cu grijă pe după colţ. Zări silueta neclară a 
unei maşini mici, un Fiat, parcată lîngă un perete al trecerii, 
ceva mai în adîncime şi, din cîte putea vedea, maşina era 
goală. 

— Fii ateni, îi şopti Scelba la ureche. Unul din oamenii 
mei trebuie să [ie acolo... 

— Dar nu-i nimeni. 

— Atunci ai grijă ! 

La vreo cincisprezece metri dincolo de deschizătură, 
dintr-o surpătură întunecată se înălța abrupt o pantă, por- 
nind dinspre ceea ce Petric bănuia că ar fi o rîpă adîncă. În 
jur nu se zărea nici un semn de viaţă, dar într-o lumină atît 
de anemică el se baza şi pe alte simţuri decît văzul ca să 
simtă prezenţa cuiva, a cuiva care stătea eventual la pîndă, 
folosindu-se de mașina parcată drept momeală. Făcîndu-i 
semn Sicilianului să păstreze tăcerea, ascultă din nou cu 
atenţie. Era ceva ciudat aici, simtea asta. 

— Stai pe loc, îi șopti el, după care se strecură cu pru- 
dență pe lîngă zidul deschizaturii, aplecîndu-se ca să ofere o 
ţintă pe cît posibil mai redusă unor eventuale gloanțe. Călcă 
peste nişte tufe de iarbă, un fel de vegetaţie ofilită, aproape 
uscată sub soarele arzător din ultimele săptămîni şi îşi 
concentră atenţia să nu facă nici un zgomot pe cînd se apro- 
pia de vehicul. 

Odată ajuns în dreptul acestuia, se strecură între el şi zid 
Şi privi cu atentie în faţă și în spate. Nimic. La prima vedere, 
totul părea în ordine — iată în sfîrşit mașina dorită, tot ce 
mai aveau de făcut era să urce în ea, să pornească motorul şi 
să o ia din loc cît mai repede spre Scopana. Limpede. Numai 
că puţin chiar prea limpede. Se întoarse cu grijă spre locul 
unde îl lăsase pe Scelba, îl găsi ghemuit după zid, cu revol- 
verul gata să tragă. 

— Ce fel de Fiat ai ? Gri ? Dacă-i aşa, asta e, dar tipul 
pe care contai nu-i acolo. Să se fi speriat cumva și s-o fi luat 
din loc înainte de a ajunge noi aici ? Cred câ ăsta nu-i locul 
potrivit în care să zăbovim mult. 

— Pietro ar fi aşteptat. Ceva nu-i în regulă. 

— Poate că ai dreptate, așa că mai bine să aflăm despre 
ce-i vorba. 

Însoţit de Scelba, Petrie cercetă repede locul din jurul 
maşinii, dar nu găsi nimic care să-i intereseze. Chiar şi în Si- 
cilia, la o asemenea oră era răcoare şi frigul îl pătrundea prin 
haina subțire în timp ce-şi continuau cercetarea, apropiindu-se 
de rîpa ascunsă încă în întuneric, Ravina era largă de vreo 
şapte-opi metri și cu mult mai adincă decît se așteptase, 
avînd într-un loc o adîncitură de vreo zece metri, care se pre- 
lungea către albia secată a unui rîu. Deplasîndu-se atent de-a 
lungul marginii, Petrie se opri de cîteva ori să privească în 
jos, pe cînd lumina tot mai clară a zorilor făcea să se ivească 
crestele aspre şi ascuţite ale munţilor. Începea chiar să se 
zărească fundul rîpei. Se întoarse în locul unde văzuse partea 
cea mai abruptă și sc opri, prinzîndu-l pe Scelba de braţ. 

— Vezi movila accea de pe fund ? întrebă el. Nu-i acolo 
un cadavru ? 

— Cred că ar trebui să plecăm cît mai repede, îl avertiză 
Scelba. În ultima vreme drumul ăsta a fost mult folosit de ar- 
mată pentru transportul dinspre Palermo spre Cefalù. 

— Ne-ai spus asta în ultimul raport, dar nu-mi plac mis- 
terele. Am putea cobori puţin în viroagă, să vedem mai de 
aproape. 

Coboriră cu greu pe o cărăruie şerpuită care ar fi putut 
speria şi o capră, dar, în ciuda faptului că părea atît de masiv 
şi de greoi, şeful mafiot se mișca cu agilitate, sărind sprinten 
din piatră în piatră, ca un om de două ori mai tînăr. Ceva 
mai devreme Petrie fusese surprins de iscusinţa lui atletică 
atunci cînd îi condusese peste acoperișurile dărăpănate din 
Palermo, o adevărată cursă cu obstacole, pe care numai un 
om cu reflexe remarcabile ar fi putut-o executa. Ajunseră pe 
fundul rîpei aproape în acelaşi timp. Petrie încă se mai te- 

mea de o cursă, îşi ținea Mauser-ul pregătii, mergînd cu pre- 
cauţie de-a lungul albiei. Se opri lîngă o stîncă, după care 
rîul cotea, ascultă atent, după care mai făcu cîțiva paşi şi se 
opri din nou. Prăbușit peste un pietroi zăcea cadavrul unui 
bărbat îmbrăcat în haine ţărăneşti, cu ochii îngheţaţi privind 
spre cer. Era de aşteptat — nimeni n-ar [i putut supravieţui 
căzînd de la o aseamenea înălţime, peste stîncile acelea. Pe- 
trie se trase de-o parte ca să-l lase pe i! capo să arunce o pri- 
vire ; acesta se aplecă, cu buzele strînse, după care își ridică 
ochii. 

— Da, spuse el, e Pietro, omul care a adus mașina aici. 
Ştia bine locurile, aşa că nu putea să cada... 

Aplecindu-se lîngă Scelba, Petrie sältä usor corpul și-l 
întoarse cu fața în jos. Mînerul unui cuțit ieşca chiar de sub 
omoplatul siîng. 

— Iată de ce a căzut, spuse Petrie încet. Sau poate că a 
fost împins după aceea. Ce zici, nepotul acela al tău, Carlo, 
se pricepe la cutite ? 

— Carlo ? întrebă Scelba, privindu-l surprins pe Petrie. 
De ce tocmai el ? 

— Pentru că mi-am petrecut opt săptămîni pe aici și am 
prins cîte ceva din felul de a fi al sicilienilor. Ce vârstă are 
fiul tău pe care l-ai trimis în Catania ? 

—  Şaptesprezece ani. Dar nu văd ce... 

— Eu văd şi cred ce crezi tu. Carlo, bănuiesc, are vreo 
douăzeci și patru. Și l-am văzut dînd buzna în pivniţă însoţit 
de o ceată de bătăuşi. Am impresia, Scelba, că nădăjduia să 
te găsească singur, în care caz ar fi avut loc un accident, acci- 
dentatul fiind chiar tu. Cînd a văzul că eşti însoţit, a încercat 
să te sperie, să te facă să ieşi în stradă, unde ai fi nimerit 
peste o patrulă de carabinieri. Asta mi se pare o situaţie tipic 
mafiotă ; Carlo crede că a venit vremea să-ţi lași postul și 
încearcă să te elimine. Cunoscîndu-te, mai că-mi pare rău 
pentru el. Oare ce mai aștepți, Scelba, ca să-l elimini ru pe el? 
întrebă Petrie cu şiretenie. 

— O să mă gîndesc la asta mai tîrziu. I7 capo se ridică şi 
privi spre cer, care îşi schimbase puţin culoarea într-un ce- 

nușiu deschis. Deocamdată cred că ar trebui s-o luăm din loc 
cât mai repede, adăugă el. 

Se înapoiară de-a lungul albiei rîului şi se căţărară în zig- 
zag, iar cînd ajunseră sus era ziuă de-a binelea. Johnson 
apăru de după zid și cînd Petrie îi relată ce găsise în viroagă, 
fluieră scurt. Ridicîndu-și sacul pe umăr, îl urmă pe Petrie 
spre mașină, în timp ce Scelba rămase la ieşirea spre drum, 
ca să-l supravegheze. 

— Aşadar cineva i-a făcut felul șoferului, dar a lăsat 
maşina pe loc, ca noi să putem pleca mai departe, specula 
americanul, Nu prea înțeleg treaba asta, mai ales că nu i-ar fi 
venit prea greu să rostogolească și mașina în rîpă. 

— Cam așa cred şi eu. În locul tău, Ed, parcă n-aş porni 
mașina asta. 

În vreme ce Johnson îşi trînti sacul în spatele Fiatului, 
Petrie examină cu grijă capota, căutînd sîrme suspecte sau 
alte semne care să indice că mașina a fost aranjată. Negăsind 
nimic, se culcă pe spate şi se tîrî cu prijă sub șasiu, unde cer- 
cetă atent pe dedesubt mașina cu ajutorul lanternei. Cu 
răbdare, deși aveau patru ore întirziere, ore vitale, iar gene- 
ralul de brigadă Dawnay fără îndoială că ar fi făcut spume la 
gură dacă ar fi văzut ce se întîmplă. Dar tocmai precauţii de 
felul acesta l-au ţinut pe Petrie în viaţă în ultimii trei ani si 
doar n-o să-şi schimbe obiceiurile tocmai acum. leșind tirîş 
de sub maşină scutură din cap spre Johnson, care îl privea 
întrebător, se apropic din nou de capotă, apucă mînerul şi-l 
răsuci încet. 

Căutarea de bombe și explozivi fusese întotdeauna pen- 
tru Petrie o treabă care îi întindea nervii la maximum ; nicio- 
dată nu putea şti dacă vreun tip istet nu inventase între timp 
vreo jucărie nouă, nu pusese la punct o noud tehnică de a te 
azvîrli direct în cer, o tehnică pe care nu aveai cum s-o înte- 
legi decît după explozie, cînd era, oricum, mult prea tîrziu. 
Ridicînd capota cu grijă, aproape că-i veni să izbucnească în 
rîs, dar nu pentru că era vorba de o glumă bună : cineva re- 
cursese la cel mai vechi şi mai banal truc din lume, o bucată 
de gelignit legată cu sîrmă de sistemul de aprindere. Simplu, 

totuși eficace, oricum i-ar fi omorît pe toţi dacă ar fi pornit 
maşina fără a o cerceta. 

— Ed, spuse Petrie, dă-mi te rog un cleşte din cutia de 
scule de sub scaunul şoferului, după care du-te și adu-l pe 
Scelba. Trebuie să-l facem să vorbească înainte de-a pleca. 

Johnson aruncă o privire rapidă asupra cilindrului sinis- 
tru. 

— Drăguţi vecini mai au ăștia pe aici ! comentă el, apoi 
se îndreptă către il capo. 

Petrie täie sîrma cu precauţie, scoase butonul de gelignit, 
îl depărtă de mașină şi-l ascunse într-o scobitură din zid. Ex- 
plozivul avea semne de „sudoare“, ceea ce însemna că era 
într-o stare instabilă. Cînd Scelba se apropie, Petrie i-l arătă, 
iar il capo îl privi prin ochelarii lui fumurii. 

— Un cadou de ia Carlo de ziua ta de naștere? îl 
întrebă Petrie. Sau o mai fi cineva care nu mai are răbdare să 
te vadă la doi metri sub pămînt ? Nu uita, asta-i mașina ta și 
ar fi sărit în aer de îndată ce am fi răsucit cheia în contaci. 

— Îmi pare rău s-o spun, explică Scelba încetișor, dar 
Carlo colaborează cu carabinierii. El nu a aflat că ştiu şi l-am 
lăsat în viață pentru că un trădător pe care-l cunoști poate fi 
util — îi bagi în cap tot felul de lucruri pe care vrei să le afle 
și dușmanul... 

Se întrerupse brusc, în timp ce Petrie, furios, se îndrepta 
spre mașină. Ticălosul ăsta bătrîn mintea cu nerușinare, n-ar 
fi lăsat pentru nimic în lume un străin să miroasă disputele 
lor interne ; asta cra partea mai importantă a codului mafiei, 
omertà — codul tăcerii absolute pe care această Onorabilă 
Societate o oferea lumii dinafară, indiferent ce vendete bar- 
bare puneau la cale între ei. Trecu la volan, iar Scelba intră 
lîngă el pe scaunul din faţă, la fel de calm ca şi cum ar porni 
într-o călătorie de agrement prin tară, pe vreme de pace. Cel 
puţin, secătura asta bătrină nu se sperie prea ușor, îşi spuse 
Petrie, pornind motorul și dînd mașina înapoi spre des- 
chizătura din perete. I-ar fi plăcut să ştie cîţi oameni ar pu- 
tea aduna Carlo într-o situaţie urgentă precum cea de faţă. 
Nu că ar fi cine ştie ce pericol dinspre partea asta ; mai întîi 

de toate, după ce vor fi trecut de intersecţie, erau trei direcţii 
pe care ar fi putut-o apuca cu Fiat-ul lor. Opri ca să-l ia pe 
Johnson în spate, apoi conduse spre răspîntie. 

Ceaţa de dimineaţă începea să se risipească, în timp ce 
soarele, încă ascuns dincolo de munți, se ridica tot mai sus. 
Crestele mai scunde ale virfurilor colțuroase apărură la ve- 
dere printre coline. Petrie trecu de intersecţie, schimbă vite- 
zele ca să urce pe un drumeag foarte înclinat şi şerpuil, 
printre ziduri de piatră, care îi ducea spre Scopana. Bleste- 
mata asta de mafie ! O organizaţie cu adevărat medievală ; 
chiar şi rudele apropiate erau gata oricînd să-şi înfigă unul 
altuia cutitul în spate, cu lăcomia lor de putere. În spatele 
maşinii, Johnson stătea cu revolverul pregătit pe genunchi și 
cu sacul cu exploziv pe banchetă, cu ochii aţintiți pe fereas- 
tra din stînga. Urcînd abrupt, se apropiau de o altă spărtură 
în zid, un loc unde pietrele mari care fuseseră aşezate una 
peste alta fără mortar sau alt liant se prăbuşiseră spre inte- 
rior. Americanul spera ca prin deschizătură să poată arunca 
o privire dincolo. Ajungînd în dreptul ei, îşi întoarse capul, 
zări intersecția prin care trecuseră cu mult sub nivelul la care 
se aflau acum, apoi se crispă văzînd un ţăran călare care se 
uita spre ci din spatele zidului care mărginea drumul spre 
Cefalà. Nu avu timp decît o clipă, dar i-a fost de ajuns ca să-l 
vadă întorcindu-se şi dispărînd cu viteză, în vreme ce mașina 
își continua urcuşul. 

— Ne-au zărit, strigă el. Un ţăran călare chiar lingă in- 
tersecţie. Cred că stătea la pîndă pentru noi — a luat-o în 
goană ca dracu’ spre Cefalù. 

— Asta ne mai lipsea, comentă Petrie. Se uită spre Scelba. 
Acum au aflat în ce direcţie mergem, aşa că ar fi bine să ne 
spui tot ce ştii, dacă vrei să rămii în viaţă. 

— Cred că putem să ne aşteptăm la necazuri, îi informă 
il capo calm. Carlo are cîțiva prieteni şi s-ar putea să ne 
pregătească o ambuscadă ceva mai încolo. Îşi scoase pistolul 
din buzunarul hainei şi-l puse pe genunchii săi groși. Sigur 
că ar vrea să mă ucidă, dar cum ştiu că sînt însoţit, vor încer- 
ca să vă ucidă şi pe voi. Am impresia că voi fi obligat să mă 

ocup puţin de această mică ceartă de familie înainte de a mă 
întoarce la Palermo. 

— Şi cam cîţi prieteni ? întrebă Petrie cu asprime. 

— Puţini..., făcu Scelba un gest vag cu trabucul pe care 
tocmai îl scosese din pachet. Vă supăraţi dacă îl aprind, 
domnilor ? 

Petrie nu mai spuse nimic, se apropiau de culme, la 
capătul acestui drum lung. Tocmai își amintise un lucru pe 
care il capo îl spusese mai devreme despre călătoriile prin Si- 
cilia : Fiecare kilometru poate fi ultimul kilometru, orice coti- 
tură poate ascunde o capcană... 


Soarele se ridicase binişor deasupra orizontului atunci 
cînd ajunseră pe culme și la o bifurcaţie cotiră pe drumul din 
stînga, spre Scopana ; cel din dreapta ducea spre Sciacca, pe 
coasta de sud. Petrie fu pentru o clipă orbit de lumina soare- 
lui. Soarele era pentru el un vechi duşman, pe care îl respecta 
şi totodată de care sc temea. În Creta, pe insulele greceşti, şi 
mai ales în deşertul libian, pe vremea cînd își făcea stagiul 
militar la infanterie, ajunsese să cunoască soarele ca pe un 
inamic serios. Și acum începea o nouă zi, alte cincisprezece 
ore în care soarele se va înălța lent, pîrjolind peisajul, şi așa 
torturat, cu razele sale arzătoare, uscînd şi mai mult 
pămîntul deja scorojit, pînă cînd, stors de ultima picătură de 
umezeală, solul răscopt începea să crape, așa cum se și vedea 
chiar în fața mașinii. 

— Dacă nimerim peste vreo patrulă de carabinieri, 
întrebă Petrie, crezi că te vor recunoaste ? 

— După încă o jumătate de oră de mers, nu cred. Ne 
vom îndepărta de regiunea Palermo şi o să intrăm în altă 
zonă militară. 

— Dacă totuşi dăm peste una, cel mai bine ar fi ca 1u să 
le vorbeşti. Cum ai de gind să explici prezenţa noastră ? 

— E simplu, își agită Scelba trabucul. Vă duc cu mine la 
vărul meu din Scopana, care v-a tocmit pentru o treabă acolo. 
Ce fel de hirtii aveţi asupra voastră ? 

— Avată că sîntem din Taranto, din Italia, ceea ce ar ex- 
plica de ce nu vorbim siciliana. Documentele au fost fabri- 
cate de un expert şi sînt sigur că vor rezista la orice inspecţie, 
așa că nu asta ne îngrijorează. Și sîntem zidari — sacul de pe 
bancheta din spate e plin cu unelte de-ale noastre. 

— Şi să speram că nu vor veni să se uite-n sac ! Ca zidari, 
îmi păreţi potrivit îmbrăcaţi. De la bombardamente încoace 
meseria asta e foarte căutată, 

— De asta am şi ales-o. Al dracului drum, parcă devine 
din ce în ce mai rdu. 

— Şi asta încă nu-i nimic, exclamă Scelba bine dispus. 
Să vezi cum e ceva mai departe. Vă daţi seama, avem în faţă 
o călătorie foarte lungă... 

Înaintau printr-un podiş imens, străjuit de culmi 
îndepărtate ca niște valuri înghețate, în „timp ce afară se 
încălzea din ce în ce mai tare, iar căldura începea să 
pătrundă şi în mașină. Scelba fu primul care simţi nevoia să-şi 
scoată haina, după care și ceilalți doi rămascră în cămașă, 
căci acrul din interior devenea tot mai greu şi soarele se 
înălța tot mai sus. Și încă nu era excesiv de cald, dar, spre 
deosebire de Africa de Nord, aici atmosfera cra umedă și Pe- 
trie, cu mîinile încleştate pe volan, se trezi că-și linge buzele. 
Dintr-o mişcare scurtă a capului lui Scelba, îşi dădu scama 
că mafiotul observase acest lucru şi înțelesese că primele 
efecte nefaste ale căldurii începeau să se vadă. Acum 
ajunseseră în inima podișului. În față crau numai tute, pietre 
şi un ţinut întins acoperit de o vegetaţic măruniă, pîrjolită 
de soare, un loc dezolant, complet lipsit de apă. Drumul 
începu să șerpuiască printre bolovani imenşi, unii dintre 
aceștia mari ca nişte stînci, astfel încît Petrie răsucea înconti- 
nuu volanul dintr-o parte în cealaltă, atunci cînd nu se chi- 
nuia să scoată maşina din vreun făgaş adînc. 

Dar mai presus de toate, praful ie făcea viaţa un iad, iar 
cu praful nu aveai cum lupta. Zăcea în straturi atît de groase 
pe acest drumeag mizerabil şi din cauza lui erau forțați să se 
deplaseze cu o viteză atît de mică, încît roţile din (aţă ridicau 
nori de pulbere cenușie care acoperea cu o peliculă opacă 

parbrizul, împiedicîndu-l pe Petrie să vadă drumul ; nu zări 
o stîncă mare decît în ultimul moment, cînd se lovi cu roţile 
de ea. La vreo jumătate de kilometru distanţă se ridica un 
nor proaspăt de praf, stîrnit de un grup de călăreţi ce galo- 
pau pe podiş spre est, chiar în direcţia în care mergeau şi ei. 
Hl capo își cobori mîna spre revolver, în timp ce Petrie spuse : 

— Îi vezi, Ed? 

— Şi iată şi o altă echipă pe dreapta, răspunse Johnson, 
mohoril. 

Înspre sud, tot la vreo jumătate de kilometru, alti 
călăreţi alergau înainte, urmînd o direcție paralelă cu primul 
grup, ridicînd nori mari de praf pe cînd mînau spre est cu o 
viteză mult mai mare decît putea avea maşina condusă de 
Petrie printre bolovani. Pericolul era evident şi-l scotea pe 
Petrie din sărite : nu avea nici o îndoială că erau amicii lui 
Carlo şi că alergau înainte ca să organizeze un atac asupra 
maşinii, că momentul atacului se apropia şi că putea [i deo- 
sebit de serios atunci cînd ei vor fi ajuns la capătul podișului. 
La mai puţin de un kilometru în faţa lor, terenul se înălța, 
drumul urca printre stînci uriașe care se conturau amc- 
nințător sub aburii ridicați de căldură. Dincolo de stînci, cos- 
tișe gălbui, abrupte se profilau pe cerul strălucitor. Cursa va 
fi întinsă, cu siguranţă, pe acolo pe undeva, era locul ideal 
pentru o ambuscadă. 

— Ed, scoate sticla cu apă din sac; ne vom raţionaliza 
apa, cîte o gură de fiecare. Călăreţii ăia sînt oamenii lui Car- 
lo, nu-i așa, Scelba ? 

— Aşa se pare. Îşi luă ochelarii de pe nas şi-i şterse cu o 
batistă jegoasă. Dar sînt sigur că veţi găsi voi o soluţie pen- 
tru această problema. 

— Puţini, nu-i aşa ? Parcă așa ai spus ! izbucni Johnson 
din spatele mașinii. Am numărat vreo douăzeci ! 

— Dar, domnule maior Petrie, aveţi cu voi automatul 
acela nemţesc, spuse Scelba, repunîndu-și ochelarii. Indivizii 
aceia nu-s înarmaţi decit cu puști vechi, pistoale şi cuțite. 

Petrie îl privi lung. 

— Cu alte cuvinte, faptul că-s de trei ori mai mulţi decît 
noi n-ar trebui să ne îngrijoreze ? Există vreun loc ceva mai 
înainte unde ne-ar putea aştepta ? 

— Da, cred că da. După ce ajungem aproape de costişa 
aceea, drumul începe să urce, după care coboară prin niște 
chei. Dacă aş fi eu în locul lor, aş aranja atacul la capătul de- 
fileului. 

— Ci de lung e defileul ăsta ? 

— Mai scurt de doi kilometri. 

— Şi nu l-am putea ocoli ? 

— Nu. 

Drăgui, tare drăgui, medită Petrie. Au venit pînă aici ca 
să-i ducă de nas pe italieni şi pe nemți, și acum primul ina- 
mic cu care trebuie să se confrunte este o bandă de disidenti 
mafioti. Şi, culmea ironiei, după ce stabiliseră ca Scelba să-i 
ajute pe ei, iată că acum se aflau în situaţia să-l ajute ei pe el, 
dacă voiau să scape cu viaţă şi să-și îndeplinească misiunea. 
Luă sticla din mîna lui Johnson, bău o sorbitură şi i-o trecu 
lui Scelba. Apa avea un gus1 sălciu, ca o apă minerală răsu- 
flată. Prin căldura care se întețea şi prin praful care acoperea 
totul, se apropiau tot mai mult de stînci, și în mai puţin de 
un sfert de oră pereţii imenși se înălțară deasupra lor, lăsînd 
în urmă pietroaicle, pe cînd mașina urca drumul stîncos. 
Prin ferestrele deschise praful năpădea în mașină, acoperind 
banchetele cu un strat gros, așezindu-se pe mîinile umede și 
de feţele lor asudate. Johnson simţi gustul prafului în gura 
uscată și privi cu îngrijorare spre vîrfui costişei. La numai 
cîteva secunde după aceea zări un călăret mătăhălos, un 
ţăran sicilian purtînd o șapcă țărănească şi aplecat pe cal, 
fără să se miște, la marginea stîncii. 

— Jim, e cineva sus care ne privește ! 

— Ăsta-i chiar Carlo, spuse Scelba liniștit. Hai, Carlo, 
nu fi nerăbdător, că venim şi noi. 


Pe cînd coborau drumul îngust din defileu, pereţii aces- 
tuia se închideau în jurul lor din ambele părti, ascunzînd lu- 
mina soarelui şi lăsîndu-i să înainteze prin umbră. Călăreţii 

sicilieni, înşiruiţi pe amîndouă malurile defileului, se depla- 
sau lent chiar pe margine, la vreo treizeci de metri deasupra 
locului prin care Fiat-ul se strecura printre pietre. Cu 
pălăriile de pai şi cu puștile atîrnate pe umăr păreau nişte 
tîlhari, iar felul lor de a se deplasa, ținînd pasul cu mașina 
din vale, te cAlca pe nervi. Erau vreo opt oameni pe culmea 
dinspre nord şi vreo doisprezece pe cealaltă. 

— Carlo are o mulţime de prieteni, văd, comentă Petrie. 

— Ăştia-s toţi care-s acolo. Tonul pe care vorbise il capo 
suna dispretuitor. Eu am mai mulți oameni chiar și pe cheiu- 
rile din Messina. 

— Mă bucur să aud asta. O să avem nevoie de ei ceva 
mai tîrziu. 

— Cît îmi place să aud că va exista un „mai tîrziu“, 
spuse Johnson cu pesimism, dar în sinea lui era foarte alar- 
mat privind în sus spre rîndurile care se mișcau încet. De ce 
dracu’ merg aşa, ca la o înmormîntare ? 

— Asta-i felul lui Carlo de a ne spune că va avea loc o 
execuţie, explică Scelba. În felul lui, vrea să-mi arate respect. 
Îşi ridică revolverul de pe genunchi. Iar dacă se va apropia şi 
mai mult, îi voi arăta şi eu respectul meu. 

Intrau din ce în ce mai adînc în defileu, care nu era mai 
lat de o sută cincizeci de metri, cotind brusc dintr-o parte în 
cealaltă, prin umbră, în timp ce deasupra lor şirurile de 
călăreţi se miscau încet înainte, la pas, ca o escortă. Conflic- 
tul va izbucni de îndată ce vor atinge capătul defileului, Pe- 
trie era sigur, unde, după hartă, malurile se apropiau și 
coborau lent, iar atacul putea fi declanşat din ambele părți. 
Deocamdată nu puteau face altceva decît să se tirîie prin de- 
fileul parcă fără de sfirşit. Petrie privea înainte prin prbriz, 
Căutînd muchia cerului printre pereţii de piatră, care i-ar 
putea avertiza că se apropiau de ieşire. Se uită la kilome- 
iraj — merscseră cam vreun kilometru de cînd pătrunseseră 
în defileu, așa că nu mai aveau mult pînă să iasă. În timp ce 
răsucea volanul, zări şirul de călăreţi de pe malul sudic, 
continuînd să meargă la pas, la distanţe egale unul de altul, 

dar i se părea că unii dintre ei lipsesc, poate că o luaseră 
înainte. Îşi scoase capul pe fereastră şi privi spre malul din- 
spre nord. 

— Ed, într-un minut opresc și mă dau jos — treci tu la 
volan. O să merg înainte pe jos ca să văd ce ne coc ăștia. E 
bine să știm ce plănuiesc, înainte să treacă la treabă. 

— Dar or să te vadă... 


— Poate că nu. Petrie opri, lăsînd motorul să meargă. 
Ed, dă-mi Mauser-ul, eu îţi las revolverul Glisenti. Unii din- 
tre călăreţi au dispărut şi cred că-i pot convinge şi pe ceilalţi 
s-o ia din loc. După ce ies, să mergi tot încet. Ești gata ? 

Îndată ce ieși, Petrie își îndreptă Mauser-ul spre margi- 
nea costișei, auzi niște strigăte și văzu că oamenii dispar ra- 
pid. Se răsuci cu iuteală spre costişa dinspre sud și constată 
că şi aceasta se golise. În timp ce Johnson se așeză la volan, 
Petrie alergă spre peretele de nord și, după ce se apropie 
destul, începu să alerpe de-a lungul lui. Johnson conducea cu 
viteză redusă chiar prin mijlocul defileului, ocolind pietrele, 
iar Petrie conta pe zgomotul motorului ca să-i facă pe ma- 
fioţi să creadă că se mai aflau încă toți în mașină. Încercă să 
alerge mai repede, lipit de zid, dar terenul era plin de obsta- 
cole — din stîncă ieșeau colți de piatră, grămezi de bolovani 
desprinşi de deasupra care zăceau chiar lîngă perete. 

Drace ! Ed era acum pe cale să-l depăşească și probabil 
că nici nu-şi dădea seama, orbit de praf. Strecurîndu-se pe 
lîngă alı colţ de siîncă, Petrie auzi zgomotul motorului 
schimbîndu-se și Fiat-ul începu să rămînă în urmă. Manevra 
lui Johnson fu utilă, Petrie reuşi din nou să o ia înaintea 
mașinii, încă sub adăpostul peretelui, cu inima bâtîndu-i cu 
putere, cu un junghi chinuindu-l în coaste — dar măcar se 
afla încă înaintea mașinii. Şi acum putu privi mai departe, pe 
după o cotitură, constatind că pereţii costişei pierdeau re- 
pede din înălţime pe ambele părţi și se apropiau unul de 
celălalt, astfel încît la terminarea defileului deveneau ca o 
pâlnie, largă de nu mai mult de optzeci de metri. leşirea se 
afla la vreo trei sute de metri depărtare ; printre pantele 

pereţilor se putea zări un triunghi de cer albastru, foarte 
strălucitor. După numai cîteva secunde văzu fum, simţi în 
nări un miros neplăcut de ars ; fumul era purtat de curent 
spre ieșirea din defileu. Petrie ajunse în dreptul unei stînci 
imense care ieşea din zid şi se întindea de-a latul pînă la 
jumătatea defileului, formînd o barieră chiar pe mijlocul 
drumului. Fugi spre marginea acestui contrafort şi de acolo 
putu vedea ce era dincolo de gituitură, de unde fumul se 
Împrăştia repede. 

Perdeaua neagră de fum se răspîndea acum peste între- 
gui drum de dincolo de gîtuitură şi peste peretele de vizavi, 
dar de pe poziția sa mai înaltă, Petrie putu să vadă dincolo 
de fum, acolo unde drumul urma un curs drept şi ieşea din 
Strîmtoare, spre o zonă de coline. Pe o distantă de vreo sută 
de metri dincolo de gîtuilura formată de stîncă, se aflau 
multe pietroaie, precum şi stînci imense, iar în spatele lor 
putu să zĂrească bărbaţi mergînd pe jos, cu caii ţinuţi în frîu, 
în apropierea pantei dinspre sud. După care fumul se 
răspîndi și ascunse totul. Era o stratagemă foarte isteată: 
maşina va trebui să se oprească atunci cînd ajungea acolo, 
ocupantii ei vor trebui să iasă afară ca să vadă ce se întîmplă, 
după care vor [i împuşcaţi unul cîte unul de către mafiotii as- 
cunși. Numai că acum el ştia ce se plănuise și tactica asta 
putea fi întoarsă împotriva lor. Sărind jos de pe siîncă, Pe- 
trie păsi Fiat-ul doar la cîţiva metri depărtare de gîtuitură, 
chiar în momentul cînd Johnson opri şi se aplecă peste fe- 
rcastră. 

— Jim, ce se întîmplă ? întrebă el. 

— Treci repede în spate ! Trec cu la volan, cred că știu 
cum putem trece pe aici... 

Se aseză la volan şi-i relată pe scurt lui Johnson ceea ce 
văzuse, dîndu-i peste scaun Mauser-ul. 

— Ne-au întins o capcană drept în faţă... au dat foc la nu 
Știu ce, ca fumul să ne acopere drumul, sperînd că or să ne 
oprească. Dar şmecheria asta n-o să le meargă, vom trece 

iute prin fum, deși trebuie să fim atenţi. Ed, dă-mi te rog sti- 
cla aceea de Chianti... 

Avea deja o batistă pregătită cînd sticla îi veni peste 
umăr ; umezi batista și şi-o legă strîns la nas, ca un fel de 
mască, lăsîndu-i numai ochii liberi. 

— Faceti şi voi la fel, spuse el, cu voce înăbușită. Fumul 
ăla ne poate face să tusim şi să ne sufocăm, mai ales că va 
trebui să ţinem ferestrele deschise ca să putem trage. Scelba, 
eşti pregătit pentru ce urmează ? 

Pentru a dovedi cit de pregătit era, șeful mafiei scoase un 
pumn de cartuşe din buzunarul hainei de pe podea și şi le 
puse pe banchetă lîngă el. 

— De care parte a drumului sînt ei ? întrebă el liniştit. 

— De ambele părţi. Tu fii atent spre dreapta, iar tu, Ed, 
ia stînga cu Mauser-ul... 

— Cu arma asta pot lua ambele maluri, spuse america- 
nul, în timp ce scotea din sac încărcătoare pline şi le aranja 
în ordine pe bancheta de alături. 

Își fixase deja masca improvizată şi-i trecu sticla de 
Chianti lui Scelba. 

— Dar drumul e liber ? întrebă Johnson. 

— Ai cam tot ce nu ţi-ai dori în cale — stinci de mări- 
mea unei casc, dar drumul pare drept și cred că voi putea 
trece printre ele... 

— Chiar şi prin fum ? 

— Asta nu-l face decît doar cu puţin mai greu. 

Petrie se uită la Scelba, ca să vadă dacă și-a potrivit masca. 

— Gata! Pornim ! 

Fiat-ul se tîrî prin strîimtoare ca și cum şoferul nu era 
prea sigur de drum şi, cum nimeni nu se zărea prin preajmă, 
mafiotii care stăteau la pindă nu puteau decît bănui ce se 
întîmpla după zgomotul motorului. Valurile de fum se apro- 
piau în timp ce maşina înainta, dar după o vreme norul aco- 
peri întregui fund al trecătorii învălătucindu-se pe margini, 
acolo unde atingea pereţii aproape verticali. O sută de me- 
tri... încă şaptezeci de metri... Petrie apăsă pe pedală, tu- 

rațiile motorului se accelerară şi Fiat-ul căpătă viteză, 
avîntindu-se uruind prin chei. Petrie încerca să vadă cu min- 
tea stincile, să conducă printre ele în așa fel încît să nime- 
rească tot pe mijlocul drumului, ca să aibă vizibilitate pe 
ambele părţi. Apăsă din nou pe acceleraţie şi intrară în no- 
rul de fum. 

Atacul începu brusc. Un sicilian, avînd faţa acoperită cu 
o bucată de pînză, apăru dintr-o dată la fereastra de lîngă 
Scelba, cu pușca ridicată. Scelba apăsă pe trăgaci, golind 
jumătate din încărcătorul revolverului în timp ce omul 
dispăru pe undeva prin spate, trase din nou spre o umbră şi 
apoi În gol, pină goli arma. O reîncărcă iute, după care trase 
asupra unui alt mafioso mînjit de funingine. Mașina 
străbătea perdeaua de fum, Petrie ţinîndu-se cu amîndouă 
mîinile de volan pe cînd Johnson golea un încărcător întreg 
pe fercastra lui. Fumul, cu miros de bălegar şi de parafină, 
pătrunsese zdravân în mașină, se învîricjea în faţa ochilor lui 
Petrie, care încerca să se aplece cît mai mult şi să ţină vola- 
nul cît mai drept cu putinţă, rugîndu-se să poată [i în stare să 
păstreze drumul bun. Dacă s-ar izbi de vreuna din stincile 
acelea imense care acum nu se mai puteau vedea, mașina, 
chiar şi la viteza asta redusă, ar fi făcută zob. Ochii lui deja 
sufereau de efectele fumului. Străbăica ultima distanţă cu 
coatele strînse pe lîngă trup, cu spinarea încovoiată, cu umerii 
încordaţi ca să poată controla volanul, în timp ce se deplasau 
în viteză pe un teren accidentat, care îi sălta şi-i scutura de 
parcă voia cu tot dinadinsul să-i înlăture din cursă. Și mai urma 
de parcurs o porțiune lungă pe acest traseu plin de bolo- 
vani — nu era nevoie decit de o abatere măruniă ca să iasă 
din drum şi să nimerească în vreun pieiroi. Clipa de clipă Pe- 
trie se aștepta ca în faţa lui să se ivească vreun corp solid şi 
ameninţător, iar nesiguranța era pentru el îngrozitoare, la ea 
mai adăugindu-se răpăiala Mauser-ului de lîngă ureche, zgo- 
motul revolverului lui Scelba alături de el, huruitul motoru- 
lui, împușşcăturile mafioţilor de afară — totul cra destul cît 
să poată zăpăci pe orice om. 

Scelba continua să împuște prosteşte, golindu-şi întruna 
pistolul și reîncărcîndu-l, trăgînd din nou cînd din valurile de 
fum apăreau bărbați, ca apoi să dispară tot în fum. 
Hărmâlaia de zgomote, care ar fi putut toca nervii oricui, era 
amplificată și de eforturile disperate ale mafioţilor de a opri 
mașina împroşcînd orbeşte cu gloante peste tot. Şi nu întot- 
deauna ratau ținta : pe cînd Johnson, ghemuit pe bancheta 
din spate, trăgea alternativ prin amîndouă ferestrele, dintr-o 
dată un foc de armă făcu ţăndări fereastra din spate, acope- 
rindu-l cu cioburi de sticlă. lar capota fu ciuruită de gloanțe. 
Dar deocamdată tactica lui Petrie părea să aibă succes și, 
luaţi prin surprindere la ieşirea din strîmtoare, mafioții nu 
mai ştiau ce să facă. Așteptîndu-se ca cei din maşină să le 
cadă victimă uşor, mafiotii constatau acum că aveau în faţă o 
maşină care se deplasa cu viteză marc, în timp ce din ea se 
revărsa o ploaie de gloanţe, ucigînd orice om care cădea în 
bătaia ei. La un moment dat, Johnson își goli arma doar 
zArind un sicilian aflat la mai puţin de un metru de mașină, 
un ţăran grăsuț care tocmai își ridicase pușca, dar rafala 
Mauser-ului îi făcu gîtul praf. Țăranul se împletici spre 
spate, îşi duse o mînă la gît, apoi se prăbuși, în timp ce Fiat-ul 
îl depăşea rapid. lar acum, ca şi cum ar fi voit să mai contri- 
buie cu ceva la haosul din jur, Petrie începu să apese pe 
claxon fără întrerupere, aşa încît zgomotul acestuia le do- 
mină pe celelalte. Apoi sună iar, se înirerupse şi sună din 
nou, străbătind în viteză locul în care socotea că fuseseră pri- 
poniţi caii. 

În mașină, mirosul şi fumul înăbuşitor erau din ce în ce 
mai de ncsuportat, cu toate că Petrie apăsa toi mai mult pi- 
ciorul pe acceleraţie, dîndu-și seama că nu vor mai putea su- 
pravieţui multă vreme. 

După care se petrecu ceva care îl [ăcu să reducă repede 
viteza : pe stînga se ivi o stîncă imensă. Încetini și mai mult, 
schimbă uşor direcţia şi, pe cînd gîndea că mafioţii rămăse- 
seră cu mult în urmă, îi mai ajunse încă un sicilian. Cu pisto- 
lul în mînă, un bărbai înalt săltă pe scara maşinii cu capul 
aplecat spre fereastra de pe partea lui Scelba. Era chiar Carlo. 

Scelba trase în el de două ori cu sînge rece, iar Carlo dispăru 
scurt în spatele mașinii, în timp ce Petrie acceleră şi conti- 
nuă să sune din claxon. Șeful mafiot îşi rezolvase problema 
sa de familie. Un alt om se ivi din fum, bara din faţă îl izbi cu 
zgomot, iar Petrie se întrebă cînd vor putea ieşi în sfîrşit din 
această capcană, În spate, Johnson trăgea o rafală lungă spre 
un grup de figuri șovăitoare, apoi, aproape nesperînd, se tre- 
ziră că scăpaseră din ambuscadă şi văzură caii fară călăreţi 
gonind speriaţi în toate direcţiile. Petrie îşi smulse masca de 
pe fată şi o aruncă pe fereastră, apoi acceleră pe drumul care 
ducea spre poalele colinelor din faţă. Privi la ceas : 9,30. Nu 
le mai rămîncau decît cincisprezece ore ca să ajungă la Mes- 
sina şi nu străbătuseră nici măcar jumătate din drum. 


În nordul Calabriei, în plină Italie, era tot ora 9,30; era 
şi acolo cald, dar munții erau ascunși sub un strat gros de nori 
care persistase acolo toată noapiea. Slavă Domnului, gîndi 
generalul Rheinhardt, îngrijorat de amenintarea fortelor ae- 
riene ale Aliaților. Cocoţat pe un dîmb care domina rîul, cu 
un telefon de campanie în mînă, urmărea cum se construia 
în mare grabă un pod plutitor peste cursul apei. Era o treabă 
a naibii de grea şi neplăcută, dar urmau să plece repede de 
acolo. Aruncă o privire în spate, unde o lungă coloană de 
tancuri germane se întindea de-a lungul drumului, în timp ce 
echipajele erau aşezate pe margine servind masa, apoi brusc 
luă poziţia de drepţi auzind la telefon vocea feldmareșalului 
Kesselring. 

— Nu înţeleg ce nu merge, spuse Kesselring pe un ton 
aspru. 

— Un pod a fost distrus. E posibil ca sabotori ai Aliați- 
lor să-l fi minat. Dar am fost norocoşi — minele au explodat 
doar cu cinci minute înainte de trecerea trupelor. 

— Şi cît vom întirzia ? 

— Cam în două ore începind de acum, poate și mai 
puţin, vom fi pe partea cealaltă. 

— Vreau ca Divizia 29 de Blindate să ajungă la 
strîmtoare pînă diseară la nouă. 

— Asta ar însemna să forțăm un pic treaba, domnule. 

— La nouă seara, am spus. Nici un minut mai tîrziu! 
după care Kesselring închise brusc telefonul. 

Rheinhardt se hotări să fie acolo la nouă. 

Două ore mai tîrziu soarele ardea încă și mai puternic, 
fierbindu-i pe cei din mașină pe cînd înaintau pe marginea 
unei creste înalte, ce oferea o vedere largă asupra Siciliei în 
toate direcţiile, iar priveliștea pe care o înfăţişa acest peisaj 
neobişnuit de jur împrejur îi făcu pe toți să rămînă tăcuţi. 
Părea ca si cum această parte de lume fusese cu mult timp în 
urmă zguduită de o imensă catastrofă ce făcuse să apară pe 
acolo creste bizare de munţi, ale căror vîrfuri fuseseră înco- 
voiate tocmai cînd se străduiau să se înalțe, pe cînd în alte 
locuri pămîntul parcă se prăbuşise, lăsînd în urmă hăuri 
adinci care se afundau sub maluri abrupte. Oriunde privea, 
Petrie nu zărea decît ciudăţenii din ce în ce mai mari, o alu- 
necare de teren, vreo stîncă incredibil de ascuţită și-i venea 
să creadă că niciodată în viața lui, în întreaga sa viață de in- 
giner minier, nu văzuse o altă regiune mai sălbatică. O 
întreagă armată, moartă prin însetare, ar fi putut fi îngro- 
pată acolo şi cine ar mai fi putut-o găsi vreodată? 
Conducînd cu o mînă volanul, cu cealaltă alungă enervat o 
muscă sictitoare din cabină ; în timp ce treceau pe lîngă ca- 
davrul pe jumătate putrezit al unul măgar, un roi de muște 
pătrunseră în maşină și toţi ceilalți încercară să le izgonească 
cu mîinile. 

— N-a venit vremea să ne udăm cumva buzele ?! superă 
Scelba. 


1 Zicală tipic mafiotă, semnilicînd că stingerea setei şi stringerea prieteniei 
sînt foarte legate. Chiar dacă numai pe durată scurtă. (N.A) 

— Ceva mai tîrziu. Tocmai am băut acum o oră, îi aminti 
Petrie. 

— Dar cî de departe am ajuns ? întrebă Johnson cu 
voce răgușită. 

Petrie privi la kilometraj, îşi făcu scurt o socoteală, dar 
Scelba fu cel care răspunse mai iute. 

— De la Palermo încoace — cam optzeci de kilometri. 
Poate că ar trebui să vă spun că de aici înainte drumul de- 
vine cu mult mai prost... 

— Mai ai şi alte comentarii optimiste ? interveni ameri- 
canul. 

Scelba se răsuci în scaun și-l privi pe Johnson prin oche- 
larii săi fumurii cu ramă de baga. 

— Cred că-i mai bine să stiţi ce ne așteaptă. Căldura 
încă nu-i în toi şi azi va fi torid ; de pe la prînz încolo o să fie 
un adevărat cuptor. Vedeţi, Sicilia e un caz unic în Europa. 
Soarele își aruncă fierbințeala, pămîntul tare ca piatra şi 
stîncile absorb căldură, după care o eliberează, aşa că... 

— Foarte interesant ! izbucni Johnson. Dar ţi-aș fi recu- 
noscător dacă ţi-ai putea amîna lecţia de geografie pînă 
săptămîna viitoare, cînd, cu o bere rece în mînă... 

Se opri brusc din vorbă ; imaginea acelei beri reci era așa 
de vie încît îl înjură în gînd pe Scelba pentru că deschisese 
discuţia. Şeful mafiei își întoarse din nou capul înainte, iar 
Petrie repetă ce spusese Scelba mai înainte. 

— Cam optzeci de kilometri, asta e, Ed. Mai mergem 
puţin şi vom lua o înghititură. 

Convorbirea aceasta scurtă îi reamintise că mai aveau 
mult de mers pînă la întîlnirea lor de la Scopana cu Gambari, 
agentul italian care opera din Messina şi pe care nu-l întîlnise 
niciodată, iar Messina însăși se afla la peste încă două sute 
de kilometri depărtare. Le rămăseseră mai puţin de treispre- 
zece ore în care să ajungă la orașul din strîmioare, şi deo- 
camdată se părea că, de fapt, cu fiecare oră care trecea 
rămîneau tot mai în urma planului stabilit, pentru că înain- 
tau cu greu pe această cărare diabolică pe care sicilienii o 
numeau drum. Mai întîi fusese întirzierea aceea din Paler- 

mo, care aproape dăduse peste cap întregul plan, apoi a ur- 
mat patrula de carabinieri care a găsit prima mașină şi a 
confiscat-o. Îndată ce trecem de Scopana, gîndea Petrie, va 
trebui să ne încercăm norocul şi să o luăm direct spre nord, 
pe şoseaua de pe coastă, ca să recuperăm timpul pierdut. 
Dupa Scopana... dar oare cîte alte ore le mai trebuiau ca să 
ajungă acolo, să-l întîlnească pe Gambari ? 

Scelba se mişcă neliniștit în scaun. 

— Dacă vreţi să ajungeţi la Messina înainte de miezul 
nopții, ar trebui să vă grăbiţi... 

— Pe un asemenea drum, cu o astfel de căldură pe cap! 
izbucni Johnson. x 

Scelba îi aruncă o privire neutrā prin ochelarii cu rame 
de baga, apoi se întoarse spre Petrie şi-i explică. La oarecare 
distanţă după ce vor fi ieşit de pe creastă, drumul se des- 
părțea şi o parte o lua spre sud ca să ocolească o colină, dar 
urma un curs liniștit către Petralia și după aceea către Sco- 
pana. Dar la acea bifurcaţic se mai făcea și un drum spre 
nord, care ducea către un cătun numit Puccio, iar din acest 
sat pornea un drum bun care ducea direct la Scopana. 

— Dacă am merge pe drumeagul acela, spuse el, am 
putea cîştiga multi kilometri. 

Cu o mînă, Petrie scoase din buzunar o hartă mototolită, 
tipărită pe mătase și o desfăcu pe genunchi. Sugestia lui 
Scelba merita să fie luată în consideraţie : un drum destul de 
bun cobora de pe coastă, trecea pe lîngă Puccio și ducea di- 
rect la Scopana, ocolind Petralia. 

— Dar pe drumul ăsta secundar care porneşte spre nord 
de la bifurcatie, crezi că putem merge cu Fiat-ul ? întrebă el. 

Johnson privi peste umărul lui Petrie şi se înfioră : dru- 
mul secundar pe care mergeau acum era marcat cu o linie 
continuă, dar drumul de ţară pe care îl pomenise Scelba era 
trasat cu o linie întreruptă. Se gîndi cu groază ce ar putea 
însemna acest lucru în Sicilia. 

— N-am mers pe-acolo decît pe un măgar, mărturisi 
Scelba, dar un şofer ca tine cred că se poate descurca. 

— Vom hotărî cînd ajungem acolo, spuse Petrie. 

Parcurseră o distanță mare pe creasta încinsă şi singurele 
zgomote care se auzeau erau uruitul monoton şi adormitor 
al motorului, biziitul enervant la muștelor, cîte o plesnitură 
de palmă peste obraz sau ceală şi scîrţiitul banchetelor 
încinse cînd vreunul din ei îşi schimba locul, încercînd să-și 
găsească o poziţie mai confortabilă, după ce trecură de 
creastă, aerul deveni şi mai fierbinte, totul tremura şi licărea, 
iar peisajul parcă dansa lent în dogoarea ce se ridica. 
Mîncară fără să oprească și fără poftă salam, brînză și sta- 
fide, şi încercară să facă mîncarea să alunece pe gît cu restul 
de Chianti din sticla care fusese nimerită de un glonţ în timpul 
atacului din defileu. După ce terminară, Petrie repartiză 
fiecăruia cîte două înghiţituri de apă si, spre surprinderea 
lui, văzu că Scelba sorbi o singură dată şi-i înapoi sticla cînd 
îl îndemnă să mai ia o gură. 

— Mi-e destul, spuse el. Sîni obişnuit cu clima de aici şi 
s-ar putea ca mai tîrziu să avem al dracului nevoic de apa asta. 

Petrie îl privi cu uimire, amintindu-și de rugămintea sa 
de dinainte cînd ceruse un gît de apă; sicilianul o făcuse 
doar cu gîndul că tovarășii lui aveau mai mult nevoie de ea. 
Dar, desigur, șeful mafiei nu cra renumit pentru compasiu- 
nea sa — pur şi simplu era hotărît să ajungă cu orice preţ la 
strimtoarea Messina, pentru ca într-o zi să devină primar al 
Palermo-ului. Am avut dreptate, îşi spusc Petrie, ăsta-i sin- 
gurul om care ne poate duce acolo, blestematul ! 

Primul semn de pericol sc ivi la numai cinci minute după 
ce terminară de mîncat. Creasta se îngusta, făcînd ca drumul 
să devină cît o muchie de cuţit, cu prăpăstii de zeci de metri 
de fiecare parte ; Johnson își încordă privirea şi se uită spre 
sud. Lumina soarelui era atit de orbitoare încît fu nevoit să-și 
pună palma sireașină la ochi pentru a fi sigur că vede ceea ce 
vede. 

— Jim, spuse el în grabă, e cineva acolo ! Călare. 

Petrie rezistă impulsului de a-şi ridica privirea de pe 
drum, înjură în gînd, opri mașina, dar nu şi motorul, şi se 
răsuci pe scaun. 

— Uite, acolo, pe stînca aceea mare, spuse americanul. 

Petrie nu zări nimic. leşi din maşină cu precauţie — nici 
măcar douăzeci de centimetri nu-l despărțeau de marginea 
prăpastiei. Americanul ieși și el şi întinse braţul. Avusese 
dreptate : silueta unui călăreț se contura, într-adevăr, pe cul- 
mea unei stînci uriașe, parcă atîrnat acolo în gol, vibrînd în 
lumină. Cum Dumnezeu putuse ajunge acolo ? Ducîndu-și 
mîinile căuş la ochi, ca un fel de binoclu primitiv, Petric se 
uită la călărețul aflat la vreo cinci sute de metri de ei, un 
bărbat în uniformă militară, după cum putea vedea. Dar 
acesta dispăru brusc, ca într-o scamatorie, însă nu mai 
rămînea nici o îndoială că zărise Fiat-ul. 

— Cine dracu’ a mai fost şi ăsta ? întrebă Johnson, mai 
mult pentru sine, ştergîndu-și gîtul transpirat. 

— Un soldat italian. Ne-a văzut. 

— Doar unul singur ? 

— "Tocmai asta-i ce mă îngrijorează. Cred că nu e singur. 

Călărețul singuratic stătuse pe partea sudică a drumului, 
şi acum Petrie își rotea privirile metodic, de jur împrejur. 
Doar un miraj nesfîrşit, vibrînd în căldura înăbuşitoare, un 
deşert lipsit de apă, de copaci, de viaţă. Tocmai își completa 
cercetarea circulară, privind spre nord-est, unde se vedeau în 
depărtare piscuri profilate pe cer, cînd îi zări. Un șir lung de 
oameni în uniforme, înaintînd cu greu pe cealaltă creastă, 
însoţiţi de catiri încărcaţi cu cilindri care arătau ca niște țevi 
de mortiere. 

— Citeva zeci, spuse el, arătînd cu degetul. Poate mai 
mulţi. S-ar putea să fie vreo companie a unei divizii italiene 
de vînători de munte. 

— Isuse! Și am trecut pe aici tocmai pentru că presupu- 
neam că nu-s trupe. 

— Pentru că presupuneam că vor fi foarte puţine trupe, 
îl corectă Petrie. Compania asta se află într-un fel de mane- 
vre şi ultimul lucrul la care s-ar aştepta pe aici ar fi să dea 
peste vreun sabotor inamic. Ce dracu' se poate sabota pe-aici ? 

— Crezi că o să ne întîlnim cu ei ? 

— Nu-i exclus. Necazul e că merg pe ambele părţi. N-a- 
vem încotro, va trebui să încercăm să ne strecurăm printre 
ei. 

De fapt, speranta era slabă, admise Petric în timp ce se 
aşeză din nou la volan. Un călăret la sud, infanterişti spre 
nord. După toate semnele, trupele erau răspîndite peste tot 
prin regiune şi desigur că mai departe era posibil să găsească 
unele şi pe acest drumeag. Ridicînd frîna, începu să conducă 
încet, stînd drept ca să poată vedea cît mai bine drumul din 
faţă. Acesta urca acum uşor şi, pe cînd înaintau, pietrele des- 
prinse de roţi se prăbuşeau în prăpastic, dispărînd repede 
din vedere. De mai multe ori Scelba privi pe partea lui de 
geam fără prea multă încîntare, uitîndu-se în jos spre 
prăpastia carc se deschidea aproape vertical, iar în spatele 
lui, Johnson scruta drumul din faţă, care părea că se îngus- 
tează încă și mai mult. După ce atinseră o culme şi trecură 
de ea, Petrie Irînă brusc. Drept în (aţă, de-a latul drumului, 
era pusă o barieră primitivă, un trunchi de copac sprijinit la 
amîndouă capetele pe niște capre de lemn. 

— Ce dracu' o mai [i însemnind și asta ? întrebă el iritat. 

Ii capo răspunse că habar n-are, că era imposibil să se in- 
dice pe acolo un drum în reparaţie. Johnson îşi aprinse o ți- 
gară, în vreme ce Petrie ieși din maşină ca să vadă despre ce-i 
vorba — ceva i se părea ciudat în felul în care fusese clădită 
bariera. Johnson îl văzu pe Petrie privind în jos spre prăpas- 
tie, pe partea dinspre nord, apoi apucînd stîlpul și caprele şi 
aruncîndu-le pe margine. 

— Era ceva scris pe o tablă, dar s-a dus și ea la vale, 
spuse Petrie cînd se întoarse. N-am apucat să citesc ce scrie, 
așa că mergem mai departe... 

Nenorocirea veni doar la o sută de metri mai departe. 
Tocmai mergeau scuturaţi de gropile de pe drum, trecînd cu 
atenţie dintr-una în alta, cînd se auzi o explozie, un bubuit 
înăbușit al cărui ecou se repetă prin munți. Petrie frînă, în 
timp ce peste capota și acoperișul Fiat-ului căzu o ploaie de 
grohotiș. Un nor de praf gălbui, gros ca o ceaţă deasă, le aco- 
peri vederea vreo jumătate de minut, pe cînd ei stăteau 

încordați în maşină, nedîndu-şi seama ce se întîmplase. Pra- 
fu! se risipi pe ambele margini ale prăpastiei şi drumul se 
limpezi iar. Ce mai rămăsese din el, de fapt : înspre stînga, o 
mare parte se prăbușise în gol, tot ce mai rămăsese era doar 
vreo jumătate pe dreapta, care arăta sinistru, cu o gaură 
imensă în dreptul locului unde se surpase. 

— Dumnezeule ! Ce-o fi fost asta ? strigă Johnson. 

— O mină, zise Petrie, ștergîndu-și mîinile umede şi 
prăfuite, uitîndu-se între timp la ce mai rămăsese din drum. 
Acesta se lărgise puţin după ce trecuseră de barieră, dar 
porţiunea rămasă intactă după explozie părea șubredă. 

— Compania aceea de vînători de munte probabil că a 
minat bucata asta de drum, continuă el. Pesemne că iăblița 
aceea care a căzut în rîpă era un avertisment. Domnilor, în 
cazul în care nu vă daţi seama, aflaţi că sîntem într-o situatie 
foarte grea. De întors nu ne putem întoarce și, cel puţin teo- 
retic, înainte nu putem merge. Tot ce putem face e să 
rămînem pe loc și să ne coacem sub soare... 


Petrie păși atent în lungul fişiei care mai rămăsese din 
drum, punînd cu grijă un pas în faţa celuilalt şi, pe măsură ce 
înainta, i se trezea vechea senzaţie, tulburătoarea senzaţie 
din tălpile picioarelor, care ar putea fi primele care să pri- 
mească vestea că o mină este gata să explodeze sub ele. Spre 
stînga, marginea drumului era zdrentuită și se surpa în 
continuare, dar privirea îi era aţintită drept în faţă, căutind 
orice semn de ridicături metalice care l-ar avertiza că 
următoarea porţiune de drum era, de asemenea, presărată 
cu mine. Deja i se înmuiaseră picioarele, iar nervii parcă ți- 
pau la el să se întoarcă înainte de a fi mutilat pe viată, dacă 
nu chiar de-a dreptul omorît ; o transpiraţie rece i se scurgea 
pe spinare, dar asta nu avea nimic de-a face cu soarele care 
dogorea peste el. Merse o vreme, apoi se întoarse, dar nici 
întoarcerea nu fu mai lipsită de tensiune. Cînd intră din nou 
în mașină, cei doi îl priviră cu neliniște. 

— Va trebui să riscăm, spuse el, apucînd frîna de mînă. 

— Bănuiesc că știi, desigur, că plimbarea asta a ta nu 
dovedeşte nimic, spuse Johnson, liniştit. 

— N-am văzut semne de alte mine, Ed. 

— Dar în mod sigur că nu minele contra infanteriei au 
fost în stare să demoleze toată piatra asta, insistă america- 
nul. 

— Ce-ar fi să mai taci puţin și să mă laşi să mă concen- 
trez ? 

Dar bineînţeles că Johnson avea dreptate şi că totul se 
putea sfîrşi cu moartea : era prea puţin probabil ca greutatea 
unui om să poată detona mine destinate vehiculelor, mine 
care ar putea distruge şenilele unui tanc greu sau pulveriza 
chiar și o mașină ușoară ca acest Fiat, transformînd-o într-un 
ghem de tablă. Dar singura direcţie posibilă era înainte — 
înainte peste porţiunea prăbuşită a drumului, unde mina fu- 
sese detonată doar de vibraţiile mașinii lor care se apropia, 
transmise prin terenul siîncos. Petrie conduse pe cit putu 
mai încet, fără ca motorul să se oprească, iar pe măsură ce se 
apropiau de alunecarea de teren se uita cu atenţie la fișia de 
drum care mai rămăsese. | se părea că este exact atît de lată 
cît să permită să treacă toate patru roțile — dacă nu cumva 
avea să se mai prăbușească vreo bucată atunci cînd vor 
ajunge acolo. Turaţiile motorului erau lente în timp ce 
înaintau, iar Scelba se agăță de scaunul din spate, Johnson 
trecu pe locul din mijloc ca să contribuie la menținerea unui 
echilibru delicat, iar Petrie învîrtea volanul ca să evite cu nu- 
mai cîţiva centimetri surpătura, ceea ce părea că-i duce spre 
hăul dinspre partea lui Scelba. 

Mai sînt încă multe lucruri care pot merge prost, medită 
Petrie. Dacă ar exploda vreo altă mină, ar fi aruncați în 
prăpastie și ar muri cu toţii înainte de a trece peste creastă. 
Dar şi în lipsa unei alte explozii, cine știe ce altă bucată a 
drumului, deja instabilă din cauza exploziei de dinainte, s-ar 
putea surpa. Şi chiar dacă ar scăpa de toate acestea, el însuși 
ar putea greşi direcţia cu o palmă sau două, aruncîndu-i cu 
maşină cu tot în prăpastie. În clipa asta, calculă el, moartea 
se afla în orice caz la vreo trei sute de metri sub ei. Motorul 

se opri. Dintr-o dată se lăsă o liniște adîncă, o banchetă 
scîrții atunci cînd cineva se mişcă, după care auziră zumzetul 
îndepărtat al unor avioane. Petrie se aplecă peste fereastră, 
privi în jos şi văzu roțile mașinii la numai o palmă de margi- 
nea din stinga a prăpastiei, apoi se uită spre cer și zări cîteva 
avioane care zburau jos, într-o direcţie paralelă cu a văii. 
Avioane de vînătoare Beaufighter, ale Aliaților, căutînd 
probabil vreo ţintă, orice care se mişcă. 

Își ridică mîna de pe cheia de contact şi o lăsă greoi pe 
genunchi, aşteptind. Avioanele trecură spre est și se pier- 
dură în depărtare. 

— Prietenii noștri, spuse Petrie peste umăr. Beaufigh- 
ter-e... 

— Parcă aș dori să fiu mai curînd acolo sus decît aici jos, 
spuse Johnson cu năduf. 

Petrie porni motorul şi o luă din nou încet înainte, pe 
drumul care acum urca lent, în timp ce maşina se clătina 
dintr-o parte în alta. Imediat după aceea, roata din faţă- 
dreapta alunecă. Petrie înțepeni. Dumnezeule, își spuse, ne 
ducem... Şasiul scîrţii, apoi maşina se opri. Nimeriseră într-o 
groapă pe care n-o văzuse. Dădu înapoi cu mare grijă, roțile 
se înviriiră în gol de cîteva ori, dar în cele din urmă scoase 
maşina din groapă. Se pregăti să accelereze ca să treacă din- 
colo de ea, avînd doar cîteva palme într-o parte şi-n cealaltă. 
Mașina pomi, căzu din nou în groapă, dar reuși să iasă ; Pe- 
trie răsuci cu cîteva grade volanul cînd simţi că se duc drept 
spre marginea prăpastiei şi evită prăbuşirea. Degetul lui 
Scelba se înfipse adînc în trabucul neaprins pe care îl ţinea 
în mînă, iar Johnson nu făcea altceva decît să privească drept 
înainte, acolo unde drumul se lărgea puţin, nedorind altceva 
decît ca Fiat-ul să rămînă pe creastă pînă ce vor putea, în 
sfîrşit, ajunge pe un loc mai solid. Apoi înaintară încet, cu 
marginile prăpastiei tot mai îndepărtate, aşa că Petrie putu 
să accelereze, ştiind că trecuseră de zona minată. 

— Beaufighter-ele acelea mi-au dat fiori de groază, 
spuse Johnson. La un moment dat credeam c-or să ne atace. 

— Ar fi fost mult mai posibil decît îţi închipui, replică 
Petrie. Dar acolo, în trecătoare, am observat că Fiat-ul este 
plin de praf şi că stratul ăsta gros poate servi la urma urmei 
drept camuflaj. Cred că pur şi simplu nu ne-au văzul. 

Sirăbătură o distanţă lungă, după care Scelba spuse că se 
aflau aproape de capătul crestei și că în curînd drumul va 
cobori şi va urma apoi un podiş. 

— lar acolo veţi putea merge mai repede, le spuse el, 
impasibil. 

Petrie nu răspunse, conducînd maşina printre bolovani. 
Trecurä de ei și cobortră pe o pantă lungă spre o vale traver- 
sată de albia unui rîu secat. Dar, deși apa lipsea, valea nu era 
chiar pustie : vreo zece soldaţi, poate mai mulţi, vinători de 
munte, staționau pe ambele maluri ale riului secat, şezind pe 
iarba uscată şi luîndu-şi prînzul. În spatele lor văzură un tun 
uşor de munte, gata de tragere şi pe jumătate acoperit cu o 
husă din pînză de cort. Petrie păsiră aceeași viteză în timp ce 
cobora spre ei cu soarele în ochi, reflectat de parbriz. Ridică 
un braţ ca să se apere de soare şi atunci văzu citiva soldaţi 
alergînd în sus pe pantă, în timp ce soarele continua să 
strălucească pe parbriz. În fruntea lor se afla un subofițer, 
care-şi scosese revolverul din mers, agitîndu-l ameninţător 
către ei. Petrie încetini, apoi opri cînd își dădu seama că 
glonţul ar putea sosi prin parbriz în orice moment. 

— Idioţilor ! 

Cînd ajunse în dreptul mașinii şi îndrepta pistolul spre 
Petrie, subofițerul de-abia mai putu vorbi, apoi își recăpătă 
suflul. 

— Nu vedeţi că pe deasupra zboară avioane inamice ? 
strigă el. Nu vă dati seama că un parbriz care străluceşte în 
soare poate fi văzul de la mii de metri înăltime ? l-ați fi 
putut face pe oamenii mei să moară ! Pe toţi dracii, vă bag la 
închisoare. Sînteţi cu toţii arestaţi ! Toţi! 


leşiră din mașină, sub dogoarea soarelui, iar subofițerul 
le ceru documentele. În acest timp, trei soldaţi stăteau cu 
pustile îndreptate spre ei, aproape de sergent, care, evident, 

nu era satisfăcut de actele lor de identitate. Pe cînd acesta le 
cerceta a doua oară, Scelba aruncă o privire spre trupa de 
soldaţi rămasă lîngă albia secată a rîului, străduindu-se să re- 
cunoască vreo față familiară. Petrie nu se îndoia că situația 
era deosebit de periculoasă şi nu-şi făcea iluzii : subofițerul 
era furios pentru că parbrizul maşinii ar fi putut atrage 
atenţia avioanelor Aliaților asupra lor şi era hotărît să-i 
aresteze. 

— Mi se pare foarte ciudat că aţi continuat să mergeţi 
de-a lungul crestei după ce drumul s-a prăbușit, spuse ser- 
gentul. Plus că aţi trecut peste o barieră militară — aţi şi re- 
cunoscut asta. Această pătrundere constituie ea însăşi un 
delict. 

— Dar dacă am fi rămas acolo, pe creastă, ne-am fi copt 
de vii, protestă Petrie. 

— Oricum ar fi fost mai bine decît să fiţi aruncaţi în aer 
de mine, spuse subofiterul cu mînie. 

— Vă apreciez atitudinea, vorbi Scelba cu aroganță. Dar 
poate că aţi auzit de mine și ştiţi că am legături la Messina... 

— La naiba cu legăturile tale ! Spui că ţi-aş ști numele. 
De unde dracu’ ? la spune-mi ! 

Flutură teancui de documente pe sub nasul lui Scelba. 

— Nu-mi plac deloc figurile voastre şi nu-mi plac nici 
hîrtiile voastre. 

— S-ar putea să faci o greșeală enormă, spuse Scelba cu 
fermitate. Ca sicilian, am dreptu! deplin să circul oriunde 
vreau pe insulă... 

— Aşadar n-ai auzit veştile, nu-i aşa ? întrebă subofițe- 
rul cu răutate. 

— Ce veşti ? 

— Azi-dimineaţă, devreme, în zona asta au fost pa- 
raşutaţi niște sabotori britanici. Și repet, sînteţi arestaţi pînă 
vă vom putea verifica identitatea ! Ceva mai tîrziu veți fi duşi 
cu un camion la Enna şi interogaţi de Serviciul de Infor- 
maţii... 

Scelba respinse amenințarea cu o fluturare a miinii. 

— Genul ăsta de veşti circulă prin toată Sicilia de multă 
vreme şi ele n-au dus niciodată la nimic. Văd că suferim de o 
manie a spionajului... 

— Va aflaţi sub arest ! urlă sergentul. 

— Aveţi vreun sicilian în companie ? întrebă Scelba. 

— Da, dar n-o să mai pierdem vremea cu vorba. Urmaţi-mă ! 

În timp ce mergeau la vale în spatele sergentului furios şi 
urmați de trei soldaţi, Petrie îi aruncă o privire lui Johnson. 
Nu mai avea nici un rost să continue cu negocierile şi era cît 
se poate de rău că astfel de vești circulau pe insulă, ceea ce 
träda că acolo domnea o stare de tensiune deosebită. Privi 
înapoi, auzind motorul Fiat-ului : cel de-al patrulea soldat 
urcase la volan şi aducea acum mașina la vale după ei. În sta- 
rea lui de furie, sergentul uitase, pare-se, de sarcina simplă, 
de rutină, de a o percheziţiona, dar nu era exclus ca să-şi 
amintească de această neglijenţă mai tirziu. lar sacul cu ex- 
ploziv mai era încă în spatele mașinii. 

Pe cînd coborau spre fundul văii, soldaţii îi priveau cu 
ostilitate, iar unul dintre ei ridică piedica pustii. Subofiţerul 
dădu un ordin răsti! şi soldatul îşi lăsă arma la loc pe pămînt. 
Era clar că episodul cu parbrizul strălucind în soare nu 
putea să le atragă simpatia, medită Petrie. Tocmai se îndrep- 
tau spre o peşteră de sub o stîncă suspendată, unde stătea o 
santinelă, cînd Scelba se opri brusc, uitîndu-se spre un soldat ; 
acesta se opri din mîncat, privindu-l pe il capo. Unul dintre 
soldații din spate îl împinse cu baioneta, dar Scelba refuză să 
se miște, aruncîndu-i o privire atit de fioroasă încît soldatul 
păru descumpănit. 

— Acest om mă ştie, domnule sergent, îi strigă il capo 
subofițerului, care se întoarse iute să vadă ce se întîmplă. El 
nu mi-a văzul actele de identitate, așa că întreabă-l cine sînt. 
Asta te-ar putea împiedica să comiti O greşeală fatală. 

— O să vă identificăm la Enna... 

—  Întreabă-l, te rog. 

Sergentul ezită, dar în felul de a se purta al sicilianului 
era ceva care îl intimida. Petrie își pinu răsuflarea : totul de- 
pindea acum de reacţia subofiţerului și de tăria îndoielii pe 

care Scelba i-o împlintase în cap. Cu iritare, sergentul se 
apropie de soldat, care se ridică iute în picioare. 

— ÎI cunoşti pe omul ăsta ? îl întrebă el. Ştii cine e ? 

— E Vito Scelba... 

— Șicinee? 

— L-am cunoscut pe cînd lucram la docurile din Messi- 
na, domnule sergent. E un om însemnat, cu lepături în trans- 
portul naval... 

— Domnule sergent, interveni Scelba, schimbîndu-şi 
tactica, eu mă străduiesc să te scap pe dumneata de 
încurcături. Știu că-ţi faci datoria şi apreciez mult asta, dar și 
eu contribui, în felul meu, la reușita acestui război. Acum 
tocmai ai căpătat o dovadă convingătoare asupra identităţii 
mele și pot garanta personal pentru acești doi oameni care 
mă însoțesc. 

— Te cam grăbești, comeniă sergentul, din nou bănui- 
tor. 

Era un om căruia cu siguranţă nu-i plăcea să-şi retrac- 
teze propriile ordine, dar care, totodată, se temea de oa- 
menii cu putere. lar Scelba îi oferise cu istețime o portită de 
ieşire. 

— Poate că acum, dacă tot s-a dovedit cine sînteţi, si- 
tuaţia se schimbă întrucîtva, continuă el. 

— Nu doresc decît să-mi continui drumul cît mai re- 
pede, deoarece trebuie să executăm o reparaţie urgentă la 
docuri, explică Scelba cu convingere. lar domnul caporal a 
fost drăguţ să ne aducă mașina, așa că am vrea, cu permisiu- 
nea dumitale, să plecăm chiar acum... 

După numai două minute erau cu toţii din nou în maşină 
şi urcau costișa, cu actele în buzunar. Pe scaunul din spate, 
Johnson stătea cu picioarele peste sacul cu exploziv, în timp 
ce mașina urca, iar după ce trecură de culme detașamentul 
militar se pierdu din vedere. 

— În armata de pe insulă sînt multi sicilieni, spuse Scelba, 
dar chiar şi aşa, cred că am fost norocoşi. Aduseseră mașina 
jos ca s-o perchezitioneze. 

— Şi eu am bănuit asta, răspunse Petrie sec, 
concentrîndu-se asupra drumului. 

La mare distanță după culmea încinsă de soare văzură 
crestele de care pomenise Scelba atunci cînd le relatase despre 
drumul care ducea spre satul Puccio. Mergeau constant pe 
acest drum presărat cu gropi și soarele își trimitea iar razele 
orbitoare asupra lor, sub un unghi care făcea ca parbrizul să 
strălucească. Și din nou Petrie trebui să-şi ducă palma 
streașină la ochi pentru a se apăra de lumină și a vedea pe 
unde merge, în timp ce cîntărea alternativele. Multi kilome- 
tri ar putea fi cîştigaţi dacă ar putea conduce Fial-ul pe căra- 
rea aceea de munte și astfel ar ajunge repede pe drumul 
direct spre Scopana. Tocmai se apropiau de creastă cînd Pe- 
trie auzi zgomotul unui ali motor, un zgomot asurzitor, acut, 
la mare înălțime, care îl alertă. Privi pe fereastră, își trase re- 
pede capul înapoi şi opri maşina și motorul. 

— Repede, ieşiţi ! strigă el. Adăpostiţi-vă ! Ed, ia sacul 
cu tine... 

Însfăcîndu-și haina, se aplecă peste banchetă și apucă 
Mauser-ul de pe podea, în vreme ce Johnson ieşise și fugea 
iute, cu haina pe un umăr şi cu sacul pe celălalt. Portiera de 
pe partea lui se blocase, așa că Petric se căţără peste scaunul 
lui Scelba și alergă după cei doi, dincolo de drum, spre o 
grămadă de pietroaie, cu zgomotul pătrunzător al unui avion 
în picaj în urechi. Odată ajuns în spatele pietroaielor, se 
trînti pe burtă, se trase mai aproape de o stîncă și-și ridică cu 
grijă capul. Beaufighier-ul, zburind jos, cu emblema RAF! 
Clar vizibilă, deschise focul cu întreg armamentul din do- 
tare — artilerie şi mitraliere. Zgomotul era asurzitor. 
Zumzăitul motoarelor, răpăitul mitralierelor, exploziile 
proiectilelor. Așchii de piatră căzură peste stîncile sub care 
se adăposteau, iar Petrie se înfioră : bucăţile astea de piatră 
crau la fel de ucigașe ca nişte șrapnele. Schijele izbeau între- 
gul drum și Fiat-ul. Gloaniclc găureau acoperişul, sfărîmau 


1 RAF — abreviere de la Royal Air Force (Forţele Aeriene Brita- 
nice).(N.T.) 

parbrizul, în timp ce trei bărbaţi se tupilau cît puteau mai 
mult pe pămînt, cu canonada sălbatică bubuindu-le în urechi. 
Apoi hărmălaia se opri brusc cînd Beaufighier-ul se înălță 
repede. Petrie se ridică în genunchi. Johnson avea o privire 
încețoșată, iar Scelba se răsuci, îşi înălţă cu grijă capul și privi 
la sîngele care îi curgea din bratul drept. 

— Staţi departe de mașină, îi avertiza Petrie. A luat foc. 

— Ticălosule ! exclamă Johnson lîngă el, privind cu 
mînie avionul care se îndepărta. S-ar fi zis că eşti prietenul 
nostru ! 

— Maşina e de vină, îi reaminti Petrie. Pojghita de praf 
părea un fel de camuflaj. Poate că ăla credea că atacă cine 
ştie ce vehicul inamic... Se ridică în picioare, apoi își 
încruntă sprîncenele privind la avionul care se înălța. Moto- 
rul începu să tușească, după care tăcu. Timp de cîteva se- 
cunde se lăsă o liniște totală, avionul parcă rămînind 
nemișcat o secundă, după care se puse din nou în mișcare — 
dar în jos. 

— Ce nu merge ? întrebă Johnson, de lîngă el. 

— Motorul. 

— Vrei să spui că... 

— Uite-i cum cad. 

Două pete apărură pe cer ca două conuri, cu parașutele 
strălucind, şi cei doi oameni din echipajul avionului înce- 
pură să coboare. Petrie înjură scurt şi cît se poate de colorat, 
apoi se întoarse către Scelba, care tocmai îşi scutura pratul 
de pe haină. 

— Scelba, îi spuse. Aviatorii ar putea cădea cumva pe 
lîngă Puccio ? 

Il capo își duse mîna streașină la ochi şi privi lung la pa- 
rașutele care coborau. În acest timp, Măcările cuprindeau 
Fiat-ul. 

— Da, vor ajunge jos pe undeva pe lîngă Puccio, 
răspunse el. 

Petrie înjură din nou. De data asta cu expresii pe care 
Johnson nu le mai auzise din gura lui, aşa că-l privi cu sur- 
prindere. 

— Nu te-ai înfierbîntat cînd a luat foc Fiat-ul, așa că ce 
nu-ţi convine acum ? întrebă el. 

— Tipii ăia doi care atirnă de paraşutele lor colorate ne-ar 
putea aduce mari necazuri, explică Petrie, încercînd să-şi 
păstreze cumpătul. Am pierdut mașina şi va trebui să mer- 
gem pe jos la Puccio, pentru că asta-i cea mai apropiată loca- 
litate. 

Apoi se întoarse spre Scelba. 

— Există vreun telefon în sat ? îl întrebă el. Bine, măcar 
atit. Fapt e că trebuie s-o luăm repede din loc spre Puccio, 
Ed, şi să încercăm de acolo să luăm legătura cu Gambari, la 
Scopana, la numărul de telefon pe care ni l-a comunicat prin 
radio la Tunis, cu speranţa că va putea veni cu vreo maşină 
în sat să ne ia. 

— Sună promiţător... 

— Dar aviatorii ăştia cu paraşutele lor ne pot face să 
pierdem atuul pe care-l avem — secretul operaţiunii — tot 
aşa cum ne-au distrus şi mijlocul de transport. Deocamdată, 
inamicul habar n-are că am fi pe aici..., spuse Petrie, arâtînd 
cu mîna în direcţia cerului. Dar, în schimb, îşi va da curînd 
seama că ei se află prin preajmă, și carabinierii vor colinda 
prin tot ținutul ca să-i găsească. 

— Înţeleg. Şi asta înseamnă că ne-au făcut felul de două 
ori. 

— Cam aşa se pare, răspunse Petrie, întorcîndu-se către 
Scelba, care tocmai își ştergea sîngele de pe mîna rănită. 

Cu toate că rana era doar superficială, el folosi un medi- 
cament italienesc pentru a opri sîngerarea. 

— Ai fost nemaipomenit de norocos, îi spuse Petrie, ai 
doar o zgîrietură. Dacă te-ar fi nimerit cu cîțiva centimetri 
mai jos, ţi-ar fi retezat mîna de la încheietură. 

Scelba îl privi fără expresie, şiergîndu-şi fruntea cu cea- 
laltă mînă. 

— Am prieteni la Puccio, spuse el scurt. 

— Începînd de acum, vom avea nevoie de toţi prietenii 
pe care-i putem aduna, comentă Petrie. 

Se uită la ceas : 12.30 după-amiază. Soarele era la zenit, 
pîrjolind Sicilia, iar ei trebuiau să ajungă la Puccio sub 
această arșiță dogoritoare. În spatele lui se auzi o explozie : 
era rezervorul mașinii, iar cînd se întoarse văzu o coloană de 
fum negru ridicîndu-se, ca un fel de semnal trimis spre ina- 
mic pentru a le repera poziţia. 

— Hai, repede la drum, spuse el. Nu peste mult timp 
zona va fi ca un furnicar, plină de carabinieri. 


Vineri, 2 p.m. — 3.30 p.m. 


La ora două, cu numai zece ore înainte de termenul li- 
mită al misiunii, cei trei bărbaţi, urcînd cu greu un povirniș, 
ajunseră pe culme şi zăriră, în sfârşit, satul Puccio. Cătunul 
se afla cam la vreo jumătate de kilometru sub ei și arăta ca 
un cerc compact de căsuțe așezate în jurul unei coline 
scunde. Turnul unei biserici se înălța ca un monument din 
mijlocul covorului cîrpăcit de acoperișuri, iar mai departe, în 
josul drumului, zăriră un preot îmbrăcat în negru, călărind 
pe un catir, îndreptîndu-se spre cătun. Părea că este singura 
făptură vie de acolo. 

Istoviţi, se trîntiră pentru cîteva minute pe pămînt, cu 
ochii fixaţi asupra preotului care se îndepărta, acesta fiind 
Singurul lucru care mișca Într-o lume aparent moartă. Din- 
colo de sat, restul Siciliei părca un iad fierbinte, o imagine 
de nesuportat, la care preferau să nu privească. 

Pînă aici merseseră cu îndirjire vreo oră și jumătate pe 
sub soarele arzător, străbătînd un deșert stîncos care iradia 
căldura acumulată în el, așa că primiseră binecuvîntarea soa- 
relui de două ori — o dată, în timp ce acesta își revărsa do- 
goarea peste trupurile lor nădușşite și a doua oară, cînd 
dogoarea urca spre ei emanînd din solul pietros. Petrie fu- 
sese toată vremea în fruntea șirului, încurajîndu-i întruna pe 
ceilalți doi să se ţină tare, iar aceştia de-abia își mai tîrau pi- 
cioarele chinuite, iranspiraţia șiroindu-le pe spinare, pe sub 
cămășile deja ude. Doar puterea voinţei îi făcuse să ajungă 
pe creasta colinei, dar acum se aflau primejdios de aproape 

de pragul deshidratării, trupurile lor fiind de prea mult timp 
lipsite de apă, iar în urechi le mai vibra încă zgomotul înfun- 
dat al ghetelor pe pietre. Trebuie să fi fost cu adevărat un 
chin, de vreme ce Scelba își aruncase trabucul din mînă. 

— Acela trebuie să fie drumul spre Scopana, exclamă 
Johnson după o vreme, arătînd cu degetul o fişie îngustă 
care se îndrepta spre est, la vreun kilometru dincolo de Puc- 
cio. Nu-mi place deloc cum arată satul ăsta — mai bine s-o 
tăiem direct spre drum şi să încercăm să capturăm vreo 
maşină, ce ziceţi ? 

— Nu, pentru că s-ar putea să nu apară nici o maşină pe 
acolo, răspunse Petrie, privind şi el spre drumul care părea 
cu totul pustiu. Eu o să cobor pînă-n sat, spuse e! printre bu- 
zele crăpate. Singur. 

— Eo nebunie... 

— Singur, Ed. E singura solutie. Cătunul pare aproape 
părăsit şi, dacă am apărea toți trei, vom fi priviți la fel ca o 
delegaţie de la Liga Naţiunilor. 

— Dar s-ar putea să fie pe-acolo carabinieri care să-i 
caute pe parașutiști... 

— Probabil că deja au ajuns acolo, spuse Scelba. De aici 
nu putem vedea piaţa satului. 

— Atunci, un singur om are mai multe şanse să treacă 
neobservat decît trei, răspunse Petrie. Vedeţi colina aceea 
mică, chiar de partea asta a drumului ? Vă voi întilni acolo, 
chiar pe vîrf, peste o oră. Dacă nu reuşesc să vin, nu mă 
așteptați. Încercaţi să capturați vreo mașină, ceva, chiar sub 
ameninţarea revolverului, și să ajungeţi la Scopana. Ed, ţii 
minte numărul lui Gambari, nu ? Sună-l de îndată ce ajungi. 
Rămiîne în seama ta să faci cum crezi că-i mai bine și să duci 
treaba la capăt. 

— Şi ce-o să faci dacă ajungi acolo după ce noi am ple- 
cal? 

Petrie zîmbi obosit. 

— O să-mi asigur propriul transport şi o să vin după voi. 
Ascultă, Ed, pînă acum am făcut ceea ce Lawson nu a 
reuşit — am ajuns în mijlocul Siciliei, avem încă timp destul 

să ajungem la Messina şi nimeni nu a aflat încă de sosirea 
noastră. Cel mai bine este să continuăm tot așa, iar dacă 
reușesc să-l găsesc pe Gambari și dacă el se dovedeşte în 
stare să ne asigure călătoria mai departe, asta înseamnă că 
încă stăpînim situatia. Capturarea unui camion s-ar putea să 
fie primejdioasă. 

— Tipul ästa, Gambari, e italian ? întrebă Scelba pe 
gînduri. 

— talo-american, minţi Petrie la repezeală. Și acum o 
să plec. Cine-s prietenii aceia din Puccio despre care vorbeai ? 

Il capo îşi scoase de pe deget un inel cu sigiliu. Fu nevoit 
să se chinuie un pic, deoarece degetul i se umflase de 
căldură, dar pînă la urmă reuși și i-l dădu lui Petrie. 

— Pune-l pe deget, spuse el. S-ar putea să te ajute, pen- 
tru că prietenii mei de-acolo îl vor recunoaște, vor ști că ai 
legături strînse cu mine. Care-s prietenii mei ? Păi, băcanul, 
șelaru!, antreprenorul de pompe funebre... 

Tărăgâna cuvintele, iar Johnson îşi rîdea în barbă. Antre- 
prenorul de pompe funebre ! Foarte bine, se potrivea : Scel- 
ba era producător de cadavre, ofertantul cum s-ar zice, iar 
antreprenorul era omul care le băga în pămînt. Un partene- 
riat perfect. Îşi şterse sudoarea de pe git cu o batistă mur- 
dară, în timp ce Petrie îi întindea Mauser-ul şi lua de la el 
revolverul Glisenti. Pe căldura asta era evideni că nu putea 
merge îmbrăcat cu haina, sub care ar fi putut ascunde pisto- 
lul nemţesc, ar fi părut foarte ciudat pe-acolo. 

— Fii atent, Jim, îl preveni Johnson. Locul ăla s-ar 
putea să nu fie chiar atît de pustiu cum pare. 

— Vad eu acolo. Ne revedem peste o oră. 

Pornind la vale pe cărarea către sat, cu haina pe braţ, Pe- 
trie observă că Puccio oferea aceeași privelişte ciudată, ti- 
pică mai tuturor satelor siciliene. Harababura de acoperișuri 
orientate în toate direcţiile, pe jumătate dărăpănate, dădea 
impresia că satul tocmai fusese răvăşi! de un raid aerian se- 
rios, deşi era sigur că nici măcar o singură bombă nu căzuse 
vreodată asupra satului. Pe această insulă rămasă în urma 
timpurilor, sărăcia era ceea ce s-ar putea numi industria ei 

naţională, iar dacă ar fi posibil să se aranjeze dinainte astfel 
de lucruri, era mai bine să te naşti oriunde decît aici, în acest 
iad stăpînit de mafie. Pe măsură ce se apropia, cătunul 
căpăta, parcă, un aer din ce în ce mai închis, atmosfera unui 
sătuc în care niciodată nu poţi vedea pe nimeni, dar în care 
nu poți scăpa de senzaţia că ești privit de la toate ferestrele. 

Dacă ar fi ajuns la Puccio pe întuneric, Petrie ar [i ştiut 
totuși că se apropie de un sat sicilian — l-ar fi pus în gardă 
mirosul : o duhoare amestecată de bălegar şi de gunoaie cas- 
nice, ca să nu spunem chiar mai rău. Plus muștele care îi ve- 
neau în întîmpinare de peste tot. Obosit, le alungă cu mîna 
stingă pe cînd urca pe o uliţă plină de praf, cu mîna dreaptă 
în buzunarul hainci, încleștată pe patul revolverului. În sat, 
ulițele aveau pe jos doar pămint bătătorit şi erau foarte 
înguste, cu case apropiate una dc alta şi cu rufe atîrnate la 
uscat între ele, prinse pe [rînghii de-a curmezișul ulitei, pe 
deasupra capului său. Tot urcînd pe străduţă, trecu pe lîngă 
o uşă deschisă și înăuntru putu zări pe podea şci şi hamuri 
de cai. Şelarul, gîndi el, poate că e unul dintre prietenii aceia 
ai lui Scelba. Dar încă nu zărise vreo urmă de fir de telefon, 
așa că trecu mai departe. 

— S-a-a-r-e! 

VînzAorul de sare, purtînd un coş marc pe spate, tocmai 
venea de după colț cînd o femeie îmbrăcată în negru apăru 
pe un balcon scund şi cobori un coșuleț legat de o sfoară. Își 
rosti comanda în siciliană, iar vînzătorul ambulant își lăsă 
coşul jos. Trecînd ușurel pe lîngă el, Petrie culese cîteva 
grăunțe de sare de pe spatele lui, le puse pe limbă şi sorbi o 
dată din sticluta cu apă din buzunarul hainei. Pentru o 
vreme asta va rezolva problema deshidratării. Mergînd tot 
mai încet, cercetă cu privirea mica piaţă de care se apropia, 
situată spre vîrful colinei, probabil inima satului Puccio. Ca 
şi în restul cătunului, la vremea siestei și piaţa era goală, cu 
excepția cîtorva catiri priponiți la umbra unui perete. Ani- 
malele întoarseră capul spre el, privindu-l cu o resemnare 
care își avea originea de-a lungul multor generaţii înrobite, 
iar gestul lor îl irită : oricine ar fi privit spre piaţă de la feres- 

trele acoperite cu obloane nu avea decît să se uite la catîri ca 
să-l vadă de fapt pe el. Piaţa părea destul de liniștită şi Petrie 
zări, în sfîrşit, un fir telefonic care ducea spre un mic bar pe 
partea stingă a uliței. Băcănia era închisă și cu obloanele 
trase, dar uşa barului era deschisă. Desprinzîndu-și mîna de 
pe revolver și ștergîndu-și-o de transpiraţie pe pantaloni, 
apucă din nou revolverul pe sub haină şi se apropie de in- 
trare. La Mario. Firma decolorată abia putea fi desluşită 
deasupra unui geam deschis la care atîrnau perdele murdare 
din dantelă, nemişcate în aerul stătut. 

Dinăuntrul barului se auzi o ușă trîntită care răsună cu 
un ecou asurzitor în linistea din mica piazza bătută de soare. 
Zgomotul încetă, dar fu înlocuit de un murmur nedeslușit de 
voci şi de rîsete grosolane. Petrie trecu printr-un gang pavat 
cu lespezi şi intră pe uşa deschisă din stînga lui. Văzînd sti- 
clele din spatele barului, de fapt numai cîteva rafturi simple 
din lemn care separau în spate o altă cameră, se simţi încă și 
mai însetat. Încăperea era strimtă, cu tavanul jos şi îmbicsită, 
în ciuda geamului deschis prin care vedea din nou catirii pri- 
vindu-l curios. Oare animalele astea nu aveau nimic de făcut 
cu timpul lor ? Păreau că-i urmăresc fiecare miscare, Vreo 
zece mese neacoperite erau răspindite prin încăpere și la cîteva 
dintre acestea stăteau sicilieni, jucînd dame. Nişte fețe 
oacheşe, tăbăcite de soare, își ridicară o clipă privirile spre 
el, de sub sepci blegite, dar se aplecară repede înapoi asupra 
jocului şi peste paharele cu vin. Petrie străbătu cu hotărire 
mica distanţă pînă la bar şi-i comandă fetei un pahar de vin. 

— Vin alb şi o sticlă de apă minerală nedeschisă, spuse 
el. 

Fata, cu un chip alungit, avea ochi inteligenţi şi în numai 
citeva secunde observă mina dreaptă a lui Petrie aşezată pe 
tejghea, precum şi inelul inconfundabil pe care Scelba i-l 
împrumutase. Ezită o clipă înainte de a aduce o sticlă, se 
uită drept în ochii lui şi-i umplu un pahar cu vin. Fără a-l 
mai privi, strigă scurt : „Arturo !“ Unul din oamenii care ju- 
cau dame se ridică de la masă, veni spre tejghea cu mîinile în 
buzunare, în vreme ce fata lovea uşor cu sticla în ea, aproape 

de locul unde Petrie își așezase mîna, cu inelul la vedere. 
"Țăranul nu arătă nici un semn de recunoaştere, iar fata îi 
umplu şi lui un pahar de vin şi-l împinse către el. Stăpînin- 
du-și nerăbdarea, Petrie aşteptă, în vreme ce-şi ridică paha- 
rul. Telefonul, un aparat antic, era agăţat pe peretele 
coșcovii, foarte aproape de locul unde stătea, dar înainte de 
a încerca să telefoneze, o operaţiune despre care ştia că în 
Sicilia putea fi lungă şi chinuitoare, voia să vadă ce se mai 
întîmplă. Țăranul scund şi îndesat, cu faţa rotundă ca o lună 
şi antipatică, ridică și el paharul. 

— Salute ! spuse el. 

Acest unic cuvînt fu semnul că văzuse inelul, după care 
se întoarse la masa lui. Rotindu-și din nou privirea prin 
încăpere, Petrie îi întinse fetei o bancnotă de cincizeci de 
lire. 

— AŞ vrea să suni la un număr din Scopana, îi spuse, în 
timp ce ea îi reumplea paharul. Păsirează restul pînă afli cît 
costă convorbirea. Îi dictă numărul memorat şi așteptă, sor- 
bind din al doilea pahar. Fata învîrti maneta stînd în pi- 
cioare, cu o mînă în şold. Da, se părea că va fi o treabă lungă. 
Și unul din multele lucruri pe care Petrie le învățase în timpul 
stagiului său la Escadra Felucca era că nu trebuie să 
zăboveşti prin locurile dubioase din teritoriul inamic nici un 
minut mai mult decît este strict necesar. Fără să-și dea seama 
de ce, atmosfea din încăpere îl neliniştea. Zgomotul jocului 
de dame, țăranii stînd și bînd, izgonind impasibili mustele, 
totul părea o scenă ireală; dar aici cra adevărata Sicilie, 
unde oamenii îşi trăiau fiecare zi a vieţii tot aşa cum o făcu- 
seră dintotdeauna. Dacă n-ar fi existat această raţionalizare 
a alimentelor, poate că nici nu şi-ar fi dat seama că un război 
tocmai se afla în curs de desfășurare. 

— Nu mai durează mult, îi spuse fata în italiană, dar 
cînd vorbi cu centralista, trecu din nou la siciliană. „Nu du- 
rează mult“ poate însemna un secol pe insula asta, reflectă 
Petrie cu iritare. 

"Țăcănitul pieselor pe tablele de dame continua monoton 
şi sunetul acesta îl enerva pe Petrie în starea tensionată în 

care se afla. Își stăpîni impulsul de a pleca, de a ieşi cît mai 
repede de aici, iar cînd privi din nou spre masă, ceva îi atrase 
atenţia. Arturo era absorbit în joc cu alţi trei țărani, uitînd în 
aparenţă de prezenţa lui Petrie, dar de la o aliă masă un sici- 
lian slab şi cu faţa aspră îl fixa. Ochii li se întîlniră şi atunci 
ţăranul îşi cobori privirea asupra tablei de dame, dar în 
căutătura lui fusese ceva care îl alarmă pe Petrie. Doar arăt 
ca ei, ce dracu' i-o [i atras atenţia acestui dur asupra mea ? 
Poate i s-a părut ceva suspect în felul în care Arturo s-a 
apropiat de mine. Întorcîndu-și din nou capul cu nepăsare 
către bar, reflectă asupra unui amănunt pe care îl observase 
de cînd intrase — o a doua ieşire. În spatele încăperii de din- 
colo de raftu! cu sticle era o ușă întredeschisă. În caz de ne- 
voie, s-ar putea strecura pe după capătul tejghelei și ar putea 
ieşi pe acolo. Sorbi iarăşi din paharul cu vin. 

— Centrala e moartă! spuse fata, ridicindu-și o 
sprînceană brunetă. 

Învîrtind cu îndirjire maneta, dcodată ridică un deget. 

— Aha, uite Scopana! Cu un zîmbet nervos îi întinse 
receptorul ca şi cum i-ar fi dat un cadou. 

Petrie îl apucă cu hotărîre şi se sprijini de perete, în aşa 
fel încît să țină sub ochi încăperea. Ce avea de făcut nu era 
deloc lipsit de pericol. 

— Aş vrea să vorbesc cu signor Gambari, vă rog, spuse el 
cu voce scăzută. E o urgenţă. 

— Îmi pare rău, dar nu e aici. Cine întreabă ? 

Răspunsese o voce de bărba!, o voce puternică şi stăpînă 
pe sine, dar care tocmai îi dădea lui Petrie cel mai prost 
răspuns posibil. Unul dintre ţăranii de la masa lui Arturo se 
ridică şi ieși din bar, în timp ce Petrie se întreba dacă nu 
cumva în vocea de la telefon fusese o slabă ezitare, înainte 
de a răspunde. 

— Dar cine întreabă ? repetă vocea, tăios. 

Petrie respiră adînc. Va trebui să rişte şi să pronunţe pa- 
rola de identificare. 

— Am adus comanda de portocale de la Palermo, spuse 
el în sfârşit. 

Omul de la capătul firului ezită clar înainte de a 
răspunde. 

— Sper că prețul nu-i prea mare în timpul verii. Ce can- 
titate ? 

Petrie se feri să-şi arate usurarea cînd răspunse. Vocea îi 
dăduse răspunsul convenit, prin urmare îi aparținea lui 
Gambari. 

— Nouvăzeci de kile, signore. Dar din păcate o să ne fie 
cam greu să aducem comanda pînă la Scopana. 

— Şi unde e acum ? 

— La Puccio. E un sat... 

— Cunosc locul ! O să vin eu acolo şi o s-o preiau ime- 
diat. Înţeleg că aveţi probleme cu transportul ? Vocea lui 
Gambari suna sigură pe ea și competentă, așa că Petrie simţi 
o ușurare imensă cînd răspunse. 

— Da, probleme mari. Cel mai bine ar [i să ne puteţi lua 
pe toţi trei de pe undeva de lingă sat... 

— Pe drumul înspre Scopana ar fi bine ? 

— Dar nu prea departe de aici. 

— O să ajung într-o oră, poate şi mai repede. Mașina 
mea e un Mercedes gri, cu numărul de înregistrare MLA820. 
Voi veni singur şi vă voi lua de la bifurcația dinspre Cefalù. 
Venind dinspre Puccio, drumul din stînga o ia spre Cefalù, 
iar cel drept merge înainte spre Scopana. Înțelegi ? 

— Da. Şi multumesc. Cam la ce depărtare... 

— Bifurcaţia e cam la un kilometru spre est de Puccio. 
Vocea devenise mai puţin oficială. Dar aţi cam întîrziat cu 
transportul, signore. 

Grijuliu, acest Gambari, gîndi Petrie. Sigur, așa era, 
întîrziaseră al dracului de mult: plănuiseră să ajungă la Sco- 
pana pe la zece dimineața. 

— Mai mult de patru ore, mă tem, spuse el. 

— Cînd ajung la bifurcaţie, o să vă aştept acolo... 

Și telefonul muri brusc. Fără formule inutile de 
încheiere, doar sunetul receptorului aşezat în furcă la 
celălalt capăt. Petrie tocmai îi înmîna fetei aparatul, cînd în 
bar intrară trei bărbaţi şi se aşezară la masa de lîngă uşă. 

Unul dintre ei era ţăranul care plecase de la masa lui Arturo, 
un altul purta un șorţ plin de făină. Băcanul. Prietenii lui 
Scelba se adunau ca să-l vadă pe omul care purta sigiliul ṣe- 
fulvui mafiei. Luîndu-şi înapoi restul, Petrie o luă spre ieşire, 
dar se opri brusc. Liniştea fu dintr-o dată ruptă de zgomotul 
motoarelor unui camion şi al unor motociclete. În piazza se 
auzi un scrîşnet de frîne şi apoi tropăit de cizme. În timp ce 
el se înapoia spre locul de unde plecase ca să fie pata să se 
strecoare prin ușa din spate, în încăpere intrară în fugă cara- 
binieri, cu baionete fixate în vîrful puștilor, iar un sergent or- 
dona în italienește ca fiecare să rămînă pe loc. Fata îi turnă 
iute lui Petrie vin în alt pahar şi el îl duse repede la gură, 
sprijinindu-se de bar şi așteptind. 


Soldaţii se aliniară cu spatele la perete, cu puştile ridi- 
cate, privindu-i atent pe cei din încăpere. Văzîndu-l pe Pe- 
trie singur la bar, sergentul îndreptă o mînă spre el și strigă : 

— Tu! Aşază-1e la o masă ! Repede ! 

Petrie se tîrî gîrbovit spre masa liberă de lingă a lui Artu- 
ro şi se aşeză astfel încît să-l aibă sub ochi pe sicilian. Ser- 
gentul, căruia îi plăcea probabil sunetul propriei sale voci, 
mai urlă cîteva ordine în legătură cu ce s-ar întîmpla dacă ci- 
neva ar mişca, apoi înțepeni brusc şi salută în timp ce în bar 
intră un ofiţer elegant îmbrăcat. 

— Domnul căpitan Soldano ! strigă sergentul. Linişte ! 

Cum nimeni nu vorbise, comanda era de prisos. Pe sub 
cozorocul şepcii, Petrie aruncă o privire scurtă spre sicilia- 
nul cu faţa dură de la cealaltă masă. Țăranul părea că deve- 
nise dintr-o dată nehotării ; se ridică o clipă în picioare ca să 
spună ceva, apoi prinse privirea lui Arturo şi își schimbă 
părerea, pe cînd căpitanul li se adresa în italieneşte, ceea ce 
arăta că venea de pe peninsulă. 

— Au fost zăriţi doi spioni britanici în apropiere de 
Puccio, spuse el, şi s-ar putea să se fi ascuns prin sat. Aţi 
văzut vreun străin pe aici în ultimele două ore ? Pe cineva pe 
care nu l-ati mai văzut niciodată prin sat ? 

Soldano privi de jur imprejur, aşteptînd, apoi îşi potrivi 
chipiul sub un unghi mai atrăgător, scrutînd cu privirea pe 
fiecare. Ochii i se opriră pentru o clipă asupra sicilianului cu 
faţa dură, după care îşi reluă convorbirea. Țăranii de pe la 
mese se uitau unii la alţii nedumeriţi, ridicară din umeri, iar 
Petrie observă că nici unul nu privea spre el. Dar el era 
unicul din încăpere care stătea singur la masă şi, cu toate că 
fusese împins acolo de sergent, se simţea vizat. Fata din spa- 
tele barului ştergea un pahar, privind în tavan, pe fereastră, 
către soldaţi, dar nu spre Petrie. 

— S-ar putea să oferim o recompensă pentru cine-i des- 
coperă, spuse Soldano, frecîndu-și degetele unul de altul ca 
numărînd bancnote, după care aşteptă iar vreo reacţie oare- 
care. Petric înjură din nou în gînd. Ce ghinion! Prăbușirea 
acelui Beaufighter dublase complicațiile. „Doi spioni brita- 
nici...“, spusese Soldano, așa că sigur se referea la cei doi 
aviatori care fuseseră probabil văzuţi coborînd cu pa- 
rașutele. "Țăranii îşi repetară gesturile nepăsătoare de di- 
nainte, privindu-se între ci şi ridicînd din umeri. Era o 
situaţie enervaniă : oricare civil de acolo știa desigur că el 
era un străin, iar singurul de care Petrie se îndoia cra sicilia- 
nul acela cu faţa dură. Cind Soldano privise înspre el, Petrie 
zărise o licărire de recunoaștere şi era acum sigur că acest si- 
cilian era un informator plătit, exact genul de om care fusese 
Carlo în ochii lui Scelba. Iar singurul motiv care îl ţinea pe 
acesta deocamdată tăcut era prezența lui Arturo şi a priete- 
nilor săi. Cu toţi carabinierii aceia de jur împrejurul lor, la 
numai cîţiva metri, situaţia era instabilă şi se întreba cît timp 
va mai trece pînă cînd aceasta se va deteriora. 

— Bine, spuse Soldano filozofic, se pare că nimeni nu 
ştie nimic despre problema asta, asa că mai bine am profita 
şi noi de acest bar. 

Era o hotărire populistă. Toţi soldaţii se îngrămădiră 
lîngă bar, dar apoi se dădură la o parte cînd Soldano se apro- 
pie, îşi scoase chipiul ceremonios spre fată, care îi umplu un 
pahar, cu o privire neutră. Încordarea ar fi trebuit să scadă, 
dar, dimpotrivă, crescu vizibil. La uşa de la intrare încă mai 

erau postate santinele şi nimeni nu părea dispus să plece, iar 
fata continua să umple pahare pentru toţi carabinierii. Pe- 
trie stătea sorbind din pahar, cu ochii aţintiţi asupra tāranu- 
lui cu fața dură, care tocmai se ridicase și se îndrepta spre 
bar. Manevra era evidentă : Soldano plănuise să-i dea sicilia- 
nului O şansă să se apropie de el, ca să-i strecoare cine ştie ce 
informaţie la ureche. Și desigur că informatia era chiar despre 
Petrie. La numai un minut după asta ar fi arestat. Alţi țărani 
se îndreptară şi ei spre bar şi atunci Arturo şopti ceva unui 
om din spatele mesei lui. Acesta se ridică, se lovi dinadins de 
cel cu fața dură, spuse cîteva fraze în siciliană şi-i smulse pa- 
harul gol din mînă. După care se îndreptă spre bar, fără ca 
sicilianul să protesteze. Cam fără voia lui, acesta sc reașeză 
la masă. Petrie își freca bărbia tepoasă ca să-și micșoreze 
încordarea. O amînare, își spuse, dar ceva care nu putea dura 
mult. O mînă îl lovi pe spate şi apoi îi făcu semn să treacă 
spre bar, în timp ce fata de acolo îl privea, ridicînd o sticlă. 
Ce dracu' pregăteau ? 

Ridicîndu-se, se strecură printre soldații care sporovăiau 
între ei, ajunse lingă bar tocmai în momentul în care priete- 
nul lui Arturo lua de pe tejghea două pahare pline şi se 
întorcea cu ele la masă. Soldano, slab şi volubil, se răsuci, 
privind prin încăpere, mirîndu-se de ce sicilianul nu se 
mişcase de la locul lui. Ţinindu-şi haina împăturită la piept, 
de teamă să nu lovească pe cineva și acesta să simtă prezenţa 
armei ascunse, Petrie sc strecură spre capătul tejghelei, de 
unde fata îi arăta direcția cu o simplă mișcare din cap. Jocul 
acesta nu mai putea dura multă vreme : Soldano se îndrepta 
deja către sicilian. Dacă muntele nu vine la Mahomed, atunci... 
Luîndu-şi paharul de la fată, Petrie se sprijini de perete, 
aproape de telefon, şi-l văzu pe Arturo punîndu-i în mină si- 
cilianului un pahar plin. Țăranul îl privea cu îngrijorare și, 
cu o mişcare iute, apucă paharul celuilalt şi-l ridică : 

— Salute ! spuse el. 

Spinarea lui Petrie se acoperi din nou de sudoare în timp 
ce-l privea pe băcan. Întreg scenariul era deosebit de simplu : 
ofiţerul italian vorbise deja cu mai multi ţărani, aşa că atunci 

cînd se va opri lîngă cel cu fața dură nimănui nu i se va mai 
părea că acesta era informator. Cel care îl adusese pe băcan 
se ridică, se aplecă şi-l apucă de mînecă pe ţăranul cu fața 
dură, dar acesta se întoarse minios către el. Fură schimbate 
doar cîteva vorbe, dar în timp ce omul cu fața dură tocmai se 
întorcea cu spatele, Arturo îi goli în pahar o fiolă cu ceva. 
Transpiraţia începu să-i curgă din nou pe spinare lui Petrie, 
cînd îi trecu prin minte să-i facă un semn fetei de la bar, care 
îi arătă cu capul uşa din spatele ei. Acum nu-i mai trebuia 
decît o dispută bruscă prin bar, poate atunci cînd sicilianul 
cu faţa dură va da pe gît paharul cu băutura otrăvită. 

— Te mai întîlneşti cu Maria ? îl întrebă fata cu veselie. 
Poate i se părea că de prea multă vreme el nu mai vorbise cu 
nimeni, ceea ce ar putea părea suspect. 

— Bineînţeles ! răspunse Petrie sorbind din pahar şi su- 
praveghindu-l pe sicilian. E cea mai drăguță din Puccio. 

— Şi o să te însori cu ea, cu Maria ? 

— Poate că da, pînă la urmă. 

Sicilianul părea că devine nervos sau nerăbdător : se ridi- 
case în picioare şi încerca să se îndrepte către Soldano cu pa- 
harul în mînă. 

— Dar e cam devreme să ne gindim la căsătorie, conti- 
nuă Petrie. 

— "Toţi spuneti așa, îl tachină fata. Nu cred că eşti un 
om de onoare. Şiergea şi tot ştergea același pahar, strînpînd 
puternic cîrpa din mînă şi încercînd să nu privească spre Ar- 
turo. 

Dar se părea că ceva din scenariu nu merge : sicilianul 
părea decis să nu bea din pahar înainte de a vorbi cu Solda- 
no. Cu paharul neatins în mînă, ajunse, ocolind mesele, pînă 
în locul unde stătea ofițerul, la vreo trei metri de Petrie, dis- 
cutînd cu unul dintre ţărani. Un soldat cu arma atîrnată pe 
umăr se așeză lîngă Petrie, cu paharul în mînă. Ai încercat, 
Arturo, chiar foarte bine, dar n-o să meargă, îşi spuse Petric. 
Şi evident că nu se putea aștepta la cine ştie ce ajutor din 
partea mafioţilor dacă venea vorba de tras cu arma, cu toţi 
carabinierii aceia de fată. Comandă fetei iute un coniac, luă 

paharul şi-l inu pregătit să-l arunce în ochii soldatului de 
lîngă el de îndată ce sicilianul ar ajunge lîngă Soldano. 

Ofiţerul italian se întoarse cu paharul în mînă, ca şi cum 
ar întîmpina cu plăcere un nou sosi! şi-și ridică paharul. 

— Salute ! spuse el. 

Sicilianul cu fața dură îşi ridică automat paharul la gură 
şi sorbi adînc, după care imediat începu să bolborosească şi 
să țipe cu putere, un țipăt care curînd degeneră într-un 
horcăit oribil, în timp ce-şi apucă gilul cu mîinile, se împleti- 
ci spre Soldano şi căzu pe spate lîngă el, aproape de bar. 
Zacea liniştit, iar buzele îi deveniră vineţii, parcă arse. Urmă 
un moment de tăcere, după care izbucni zarva, cu ţăranii ri- 
dicaţi toţi în picioare şi țipînd, alergînd haotic prin încăpere. 

— Dotore ! Dottore ! 

Băcanul alergă spre ușă, trecu printre santinelele mirate 
postate acolo, iar soldaţii începură imediat să tragă, 
încercînd să reintroducă ordinea pe masură ce harababura 
devenea tot mai mare, pe cînd alți soldaţi şi Soldano stăteau 
aplecaţi asupra trupului fără viață al sicilianului. Petrie se 
strecură pe după capătul! tejghelei, văzu că nimeni nu se uita 
înspre el şi trecu încetişor pe lingă fata de la bar, prin ușa din 
spate. După ce o închise, zgomotul dinăuntru se stinse brusc. 
Alergă de-a lungul unui gang îngust, pietruit şi presărat cu 
paie. La capătul lui deschise încer o altă ușă, zări lumina soa- 
relui strălucind peste pietrele de pavaj şi-i simți dogoarea iz- 
bindu-l în faţă. leşi într-o curte împrejmuită cu ziduri, 
închise ușa în urma lui, alergă spre zid şi se căţără peste el. 
Dincolo de sat se întindea un cîmp deschis, o costișă golașă 
cobora la vale către un rîu secat, iar în depărtare putu zări 
colina unde le spusese lui Johnson și lui Scelba să-i aștepte 
în cel mult o oră. 

Cobori în fugă colina, la început cu greu pentru că 
muşchii nu-i mai ascultau din pricina tensiunii, dar treptat 
îşi reveni şi se mişcă mai repede, iar cînd privi înapoi spre 
acoperișurile satului Puccio, lăsate în urmă cu vreun kilome- 
tru, văzu că nimeni nu-l urmărea. Alergă mai departe, cu 
gîndul să dispară din vedere înainte de a se ivi alți carabinieri, 

dar pe măsură ce se îndepărta de sat nu-și putea scoate din 
minte imaginea acelui sicilian zăcînd pe spate, cu buzele 
arse. Ceea ce îi dăduse Arturo nu era o simplă otravă care 
să-l scoată din circulaţie pentru o vreme, ci de-a dreptul acid 
prusic, un lichid mortal care măcinase măruniaiele informa- 
torului în doar cîteva secunde. Iar organizarea mersese fără 
cusur. Dacă de asta era în stare mafia în timp de ilegalitate, 
aproape disirusă fiind de poliţia fascistă, atunci de ce oare o 
fi în stare acest monstru cînd va fi eliberat din cuşcă ? 


Coloana blindată a Wehrmacht-ului dispărea într-un nor 
de praf spre vest, în directia Puccio, în timp ce un Mercedes 
gri gonea spre Cefalù dinspre est. Pe un deal, la vreo treizeci 
de metri deasupra bifurcaţiei, Petrie stătea ghemuit 
împreună cu Scelba într-o colibă ciobănească cu toți pereţii 
aproape năruiţi, deschişi spre toate punctele cardinale, cu o 
uşă în spate. Pietrele din care fuseseră făcuţi pereţii, nele- 
gate între ele cu mortar, căzuseră și prin găuri putea vedea 
limpede drumul de jos şi întreg peisajul din jur cu prăpăstii 
peste tot, pînă la vreo doi kilometri de-a lungul şoselei prin- 
cipale, cît şi de-a lungul drumului secundar care se despărtea 
spre Cefală și spre mare. Acum, cînd coloana germană tre- 
cuse de răspintie, gîndi Petrie, locul devenea idea! pentru o 
întîlnire, era izolat şi nu putea fi observat decît de el şi de i/ 
capo din adăpostul în care se ascunseseră. Apucă strîns patul 
Mauser-ului, în timp ce încercă să descifreze de la distanţă 
numărul de pe placa de înmatriculare, dar Mercedes-ul mer- 
gea prea repede, vădit fără intenţia de a se opri. 

— Ăsta nu poate fi Gambari, îi șopti el lui Scelba. 

— Ín cazul ăsta e în întîrziere, remarcă Scelba şi în gla- 
sul lui se distingea o notă ce sugera că era gata oricînd să cri- 
tice un italian care lucra pentru Aliați. 

— Va ajunge aici la timpul cuvenit. Gambari e un tip 
hotărît şi de mare încredere. Şi pentru că tot veni vorba, 
vreau să-ţi spun, Scelba, că nu mi-ar plăcea deloc să am ne- 
cazuri cu voi doi. Sîntem cu toţii împreună în afacerea asta. 

— Viaţa este plină de necazuri, răspunse criplic şeful 
mafiei. 

Culcat pe pămînt în spatele zidului, Petrie privi printr-o 
altă spărtură şi rămase dezamăgit atunci cînd văzu că mașina 
acceleră. Dar după ce trecu cu puţin de bifurcatie, automobi- 
lul îşi reduse viteza, frînă sălbatic, alunecă periculos spie 
marginea unei ripe şi dădu înapoi, în timp ce singurul ocu- 
pant, şoferul, se răsuci pe scaun ca să vadă pe unde merge. 
Dupa ce opri la răspîntie, acesta scoase capul pe fereastră şi 
privi în jur, apoi se reaşeză în scaun, scoase o hartă şi o exa- 
mină. Numărul de înmatriculare era într-adevăr MLA820. 

— Îl cunoşti pe omul ăsta, pe Gambari ? întrebă Scelba. 

— Nu l-am întîlnit niciodată. 

— Atunci ar trebui să ne purtăm cu mare grijă. 

Aplecat pe vine, sicilianul îşi verifică revolverul şi-şi 
scoase din buzunar batista murdară ca să-şi şteargă fruntea, 
pentru cazul în care sudoarea i-ar aluneca în ochi la un mo- 
ment nepotrivit. De pe poziţia lor relativ înaltă, Petrie putea 
vedea clar mașina, îşi dădu seama că este goală, cu excepţia 
şoferului, un bărbat cam chel și îmbrăcat cu un costum 
închis, ca al oamenilor de afaceri. Era într-adevăr Gambari ? 
Mașina purta, ce-i drept, numărul corect şi în ea se afla un 
singur om, dar şoferul dăduse o convingătoare dovadă că nu 
cunoştea bine regiunea, că nu era prea sigur pe unde merge. 
Sau poate că voia anume să încurce lucrurile ca să-i inducă 
în eroare pe cei care cu totul întîmplător s-ar fi aflat prin 
preajma bifurcaţici. 

— Vom cobori ca să-l vedem mai de aproape, spuse Pe- 
trie. Ține-te după mine și nu-l lăsa să vadă că eşti înarmat. 

Punîndu-şi Mauser-ul la loc în tocul de lemn de la şold, 
Petrie îşi îmbrăcă haina, o încheie şi ieși prin uşa din spate a 
colibei. În timp ce cobora încet spre drum, şoferul reacţionă 
numaidecît. leşind din mașină, își duse palma streaşină la 
ochi ca să-i privească, apoi se întoarse și deschise portiera 
din spate pentru ei. Această acceptare pripiltă îl alarmă pe Pe- 
trie: omul acesta nu era prea grijuliu — ştia clar că vor 
apărea trei oameni şi iată că de pe colină coborau numai doi. 

Dacă era atit de neglijent într-o problemă ca asta, putea fi 
neglijent şi în alte probleme mai serioase, de pildă în cea a 
drumului lor spre Scopana. Cu mînie crescîndă, cu soarele 
dogorindu-l în spate, Petrie se opri şi privi în lungul drumu- 
lui, în direcţia din care venise mașina, și constată că era pus- 
tiu cît vedeai cu ochii. Începu să coboare din nou, 
agăţindu-se de pietre ca să-şi țină echilibrul, apoi se opri 
iarăși. Şoferul se întoarse brusc şi de data asta mîinile nu-i 
mai erau goale. 

— Staţi pe loc, amindoi! comandă el în italienește, 
îndrepiînd spre ei un pistol automat nemtesc. 

— Nădăjduiam că ne poţi lua cu dumneata, strigă iute 
Petrie. 

— Miinile sus, amindoi ! lar tu, cel din faţă, vino singur 
aici ! 

Cu mîinile ridicate la nivelul umerilor, Petrie străbătu 
ultimii metri ai cărării, iar Scelba rămase pe loc. Şoferul 
Mercedes-ului era scund, abia trecea de vreun metru cinci- 
zeci, dar lat în umeri; avea în jur de patruzeci de ani, o 
frunte înaltă și netedă, iar smocurile de păr de deasupra urc- 
chilor nu-i dădeau în nici un caz un aer angelic. Părea însă 
plin de vitalitate şi de inteligenţă, la care se adăuga o doză 
de asprime, toate acestea fiind trădate de nasul uşor coroiat 
şi de ochii ageri, acoperiţi de pleoape grele. Purta o mustață 
subţire, bine îngrijită, și un costum impecabil, scump și 
proaspăt călcat. Asta îl făcu pe Petrie să se simtă ca un cerșe- 
tor. Bărbatul zîmbi ușor în timp ce-și pinca revolverul aţintit 
asupra lui. 

— Ai adus comanda de portocale de la Palermo? 
întrebă el încet, repetînd parola de recunoaştere. 

— Da, dar prețul nu poate fi prea mare în timpul verii... 

— Eu sînt Angelo Gambari. 

— Şi eu James Petrie... 

Începu să-și coboare mîinile, dar ţeava pistolului se agită 
cu înţeles şi şi le ridică din nou. 

— Domnule maior Petrie, mai am încă o îndoială. Vor- 
beai că sînteţi trei. Unde este acest al treilea ? 

— Chiar în spatele dumitale, spuse Petrie cu voce tare. 
Și dacă aş fi în locul tău, aș fi ceva mai grijuliu, Angelo. Te-a 
avut sub ochi încă de cînd ai sosit. 

Din spatele unei stînci de pe partea cealaltă a drumului 
se ridică Johnson cu revolverul îndreptat direct spre spatele 
italianului. Gambari privi scurt peste umăr, zîmbi din nou și-și 
puse pistolul pe scara maşinii. 

— Aşadar şi voi vă luaţi măsuri de precauţie. Asta-i 
semn bun. 

Ştergîndu-și capul pe jumătate chel cu o batistă de 
mătase, privi în sus pe colină, unde Scelba încă stătea cu 
mîinile ridicate. 

— Iar acesta, mai spuse el, s-ar părea că e don Vito Scelba. 
Sper că nu veţi regreta că l-aţi cooptat pe acest mafiot ticălos 
în misiunea voastră. 

— N-am fi ajuns niciodată pînă aici fără el, spuse Petrie 
răspicat, după care îl prezentă pe Johnson şi-i făcu semn cu 
mîna lui Scelba să coboare. 

— Şi mai avem nevoie de el ca să ne introducă în docu- 
rile din Messina, îi aminti el lui Gambari. 

— De acord, dar să nu mă puneti să-i strîng mîna. Şi aş 
vrea să-ți spun ceva între patru ochi. 

Strîngerea de miini se dovedi a nu fi o simplă problemă 
de protocol. Cînd Scelba ajunse la drum și Petrie îl prezentă 
lui Gambari, acesta doar înclină din cap, ștergîndu-și ochela- 
rii. Ăștia doi nu se mai întilniseră niciodată înainte, gîndi 
Petrie şi iată că deja din atitudinea lor se vedea că se urăsc 
de moarte. Desigur că Scelba se temea că o parte din meritul 
care îi revenea lui îi va fi atribuit lui Gambari de către Car- 
tierul General al Forţelor Aeriene ale Aliaților ; iar în ceea 
ce-l privea pe Gambari însuși, acesta ura mafia de ani de zile, 
după cum îl avertizase Parridge încă de la Tunis. Așadar, cel 
mai bine era să schimbe două vorbe cu el ca să prevină neca- 
zuri ulterioare. 

— Sîntem al dracului în întîrziere, îi spuse el lui Gam- 
bari, însoţindu-l pe o cărare pietroasă dintre șosea și drumul 
spre Cefalù. Între timp, Johnson şi Scelba urcau pe locurile 
din spate ale Mercedes-ului, unde americanul îşi puse sacul 
cu exploziv. Petrie se opri la vreo zece metri de maşină, iar 
italianul lăsă pistolul să-i cadă într-un şanţ la picioare. 

— Ar părea ciudat dacă ar trece vreo mașină şi m-ar ve- 
dea cu ăsta în mînă, explică el. Cred că mai întii de toate ar 
trebui să-ţi spun despre dezastru. 

— Ce dezastru ? 

— Ne-am pierdut orice mijloc de comunicare cu Africa, 
transmiţătorul, telegrafiștii, totul. Au fost capturați cu toţii 
acum opt ore. Sper că v-aţi adus cu voi propriul trans- 
miţător. 

— Nu! Contam pe al vostru. Ce dracu' s-a întîmplat ? 

— Habar n-am. Tot timpul am fost foarte grijuliu, am 
urmărit cu atenţie să nu fie vreun detector inamic prin preaj- 
ma casei cind transmiteam. Mă întreb dacă n-au inventat 
cumva vreo metodă nouă. 

Gambari îi întinse pachetul de țigări. 

— Dar ceea ce mă neliniștește, urmă el, e că l-aţi adus 
pe Scelba cu voi. 

— Avem nevoie de el. 

— Am un văr care e mafioso, spuse italianul cu vehe- 
mentä, dar îmi ţin ascuns disprețul față de el pentru că-i fo- 
lositor, deşi ştiu bine ce javre sînt toti mafiotii... 

— Avem nevoie de Scelba, repetă Petrie politicos. 

— Dar e periculos să recurgeţi la un capo al mafiei, pro- 
testă din nou. Am auzit chiar că Aliaţii i-ar putea oferi un 
post oficial în Sicilia după ocupaţie ! Asta ar fi nebunie cu- 
rată. Odată la putere, el ar... 

— Angelo! Treaba mea e să scufund blestematul acela 
de bac, spuse Petrie cu o voce ameninţător de calmă. Dacă 
rămîne în funcţiune, asta ne-ar costa mii de vieti, nemtii ar 
aduce aici forțe imense de întărire, exact cînd nu trebuie. 

Dacă am ajuns pînă aici, asta i se datorește lui Scelba și sînt 
convins că vom avea nevoie de el ca să pătrundem în docu- 
rile din Messina. Nici mie nu-mi place ideea de a colabora cu 
mafia, dar Scelba ăsta este absolut necesar pentru reușita 
operaţiunii, aşa că o să vină cu noi şi mai departe, pe Dum- 
nezeu ! De acum înainte va trebui să irăiești, să respiri şi să 
gîndeşti doar cu un singur scop în minte — scufundarea ba- 
cului Cariddi ! Ţi-e clar ? 

— Mă aflu sub comanda ta, răspunse italianul liniştit. Să 
nu ne apropiem încă de mașină, ar putca da de gindit — să 
așteptăm să treacă mașina aceea mai întîi. 

— E un Volkswagen. 

— Vad şi eu. De aceea ţi-am spus să [im prudenţi, re- 
plică Angelo. 

Volkswagen-ul trecu în viteză pe lîngă mașina lor, după 
care Angelo scoase din buzunar o hartă ruticră, o desfăcu și 
pretinse că o studiază cu atenţie. Stăteau în plină dogoare a 
după-amiezei şi Petrie sc simțea teribil de obosit în timp ce 
privea maşina care trecea cu un ochi, iar cu celălalt spre 
hartă. Fruntea puternic bronzată a italianului cra acoperită 
de un strat de transpiraţie, dar probabil că nu din cauza tem- 
peraturii ridicate. Din cînd în cînd arunca o privire spre re- 
volverul aruncat în rigolă. Volkswagen-ul încetini şi Petrie 
ghici cam ce-i trecea prin cap lui Angelo. 

— Dacă opreşte, îl avertiză el, nu dorim nici un fel de 
necazuri. Treaba noastră e să mergem mai departe şi să fa- 
cem în aşa fel încît nimeni să nu ştie că sîntem pe aici. 

— Asta depinde mai mult de inamic decît de noi, nu-i 
așa ? întrebă Angelo, prietenos. Și uite, maşina e gata să 
oprească. Așa că lasă pe seama mea tratativele. Nemţii ăştia 
nu vorbesc prea politicos cu țăranii. 

Petrie se vită la ceas: aproape 3,30 după-amiază. Mai 
puţin de nouă ore rămase pentru a ajunge la Messina şi iată 
un alt obstacol în cale ! 


124 e AMBUSCADĂ LA PALERMO 


Volkswagen-ul încetini și mai mult și în timp ce înainta 
domol, un bărbat de pe scaunul din faţă se aplecă şi-i privi 
prin geamul deschis, Petrie simţi că i se iuţesc bătăile ini- 
mii — sigur că Angelo și-a făcut greşit socotelile. În mașină 
erau doi nemți, iar cel din dreapta şoferului era ofițer. După 
ce deschise portiera, îi spuse ceva şoferului peste umăr şi 
ieși. Proptindu-se cît era de înalt în faţa lor, îşi înfipse dege- 
tele mari în centură şi se uită lung la Angelo şi la Petrie. 
Aveau de-a face cu un SS-ist. 

Ofiţerul SS era înalt, cu umeri largi și îmbrăcat într-o 
uniformă impecabilă. Faţa și mîinile îi erau aproape albe, 
așa că Petrie bănui că nu venise pe insulă decît de citeva zile, 
că poate înainte de asta fusese staționat la nord de Alpi. Şi 
se părea că era un bun tactician : nici nu ieşise bine din 
mașină, cînd şoferul SS ieşi şi el cu un pistol automat în 
mînă, o armă asemănătoare cu cea pe care Angelo o lăsase 
în groapă. Se sprijini de capotă cu țeava armei îndreptată 
spre spatele Mercedes-ului, unde Johnson și Scelba stăteau 
cu spatele spre el. Ofiţerul îşi desfăcuse tocul revolverului 
şi-şi ţinea mîna foarte aproape de patul acestuia. 

— Cum te numești ? i se adresă el lui Angelo, în ita- 
lienește. 

— Dar cine întreabă ? spuse Angelo. 

Neamţu! privi o clipă în tăcere, apoi își duse mîna spre 
buzunarul pantalonilor. Scoţind un pachet de ţigări, își puse 
o ţigară în gură şi băgă pachetul înapoi în buzunar, dar în lo- 
cul său apăru revolverul, cu care tinti la mijloc între cei doi. 
Nu-i trebuiau decît două gloanțe ca să-i trimită pe amîndoi 
în mormînt, gîndi Petrie cu ură. Mișcarea mîinii dovedise că 
era un expert, o manevră de adevărat profesionist. 

— Locotenentul Hauptmann din Wehrmacht, spuse 
ofiţerul SS ceremonios. Și vă dau zece secunde ca să 
răspundetţi... 

— Eu sînt Angelo Gambari, îi răspunse italianul calm. 
Eşti, desigur, nou pe-aici, în Sicilia... 

—  Aceea e mașina ta ? întrebă neamţul. 

În timp ce Hauptmann vorbea, Angelo se uita în conti- 
nuare la hartă şi mai zăbovi asupra ei cîteva secunde înainte 
de a-şi înălța capul, privindu-l surprins pe ofițer, mirat că 
mai este acolo. Îl privi scurt şi stăruitor, cu o expresie 
neplăcută care îl făcu pe Hauptmann să-și devieze un pic 
țeava pistolului direct spre el. Pentru numele lui Dumnezeu, 
Angelo, se rugă Petrie, individul ăsta vine probabil drept din 
Rusia, de acolo de unde mai întîi trag şi abia după aceea vor 
să ştie de ce au tras. Dar răspunsul lui Angelo nu era de 
natură să-l liniștească. 

— De ce întrebi ? spuse acesta. 

Era limpede că lui Hauptmann îi venea greu să-și 
păstreze controlul. Privi peste umăr, unde îl putu zări pe 
Johnson uitîndu-se spre ei prin fereastra din spate a Mer- 
cedes-ului, în timp ce Scelba nu-şi arăta decît ceafa. După 
care își îndreptă din nou atenţia spre Angelo. 

— Ti-am pus o întrebare. 

— Și eu la fel. 

În purtarea plină de o exagerată încredere de sine a 
italianului se distingea ceva autoritar, chiar arogant — își ți- 
nea harta deschisă în faţă şi-l privea pe Hauptmann pe dea- 
supra ei, ca şi cum ar fi interogat un acuzat aflat în boxă. 
Încordarea creştea sub soarele dogoritor şi părea că dez- 
nodămintul se apropia cu iuțeală, în timp ce ofiterul își 
îndrepta încet revolverul câtre omul cu trei palme mai scund 
decît el. Petrie simtea că se afla la numai o secundă de a 
apăsa pe trăgaci. Ce joc periculos juca Angelo ? 

— E o maşină de fabricaţie germană, spuse Hauptmann, 
arătind cu mîna. 

— Ce simţ de observaţie ! Tonul vocii lui Angelo era 
batjocoritor. Și dintr-o dată începu să vorbească fluent în 
germană. Pe faţa spilcuită a lui Hauptmann se zugrăvi sur- 
prindere şi o umbră de şovăială. 

— Vorbeşti germana ? întrebă el cu asprime. 

— Încă o dată, ce simţ de observaţie ai ! 

Angelo continuă să vorbească nemţeşte. 

— Aşa că poate ai observa! că şi plăcuţele de înmatricu- 
lare poartă număr italian. 

Angelo îşi lăsă harta din miini şi aceasta căzu exact peste 
groapa în care era revolverul. Se aplecă să o ridice, se 
răzgindi şi o lăsă pe loc. Petrie nu se îndoia că atunci cînd se 
va mai apleca o dată se va ridica cu arma în mînă. Stratage- 
ma sigur că nu va merge — Hauptmann ar avea timp destul 
să tragă de două ori, omorindu-i pe amîndoi chiar mai 
înainte ca el să poată ţinti. După care şoferul va trage în 
Johnson şi în Scelba înainte ca ei să poată ieşi din maşină. 
Angelo, care deşi avea un stagiu bun de peste șase luni ca 
spion în spatele inamicului, de data aceasta depășea limita, 
atinsese acea stare nervoasă, febrilă, în care omul își asumă 
riscuri sinucigașe. 

— Şi ce-i cu plăcuţele de înmatriculare ? întrebă Haupt- 
mann. 

— Oricât de ciudat ți s-ar părea, continuă Angelo în ger- 
mană, noi italienii călcăm peste mîndria noastră naţională şi 
cumpărăm mașini de fabricaţie străină. Ar trebui ca lucrul 
acesta să vă facă plăcere — cînd am cumpărat mașina asta, 
Germania tocmai avea nevoie de banii mei ! 

Faţa palidă a lui Hauptmann se îmbujoră vizibil, iar el 
începu să se apropie de Petrie şi de Angelo. Dacă vine prea 
aproape, gîndi Petrie, o să zĂrească sigur revolverul, pe care 
harta îl acoperea doar pe jumătate. Angelo își întoarse brusc 
capul spre Mercedes şi mișcarea asta neașteptată îl alarmă 
pe SS-ist ; întorcîndu-se şi el, se uită la maşină, unde ceilalți 
doi bărbaţi stăteau calmi pe bancheta din spate. 

— Ce-ai văzut acolo ? strigă el în permană. 

— O şopirlă, răspunse Angelo cu nepăsare. Se strecu- 
rase sub maşină, mi s-a părut o specie mai rară. Dar ce spu- 
neai ? 

Scurta diversiune dădu rezultate : nemţul rămase pe loc, 
uitîndu-se ţintă la Petrie înainte de a-si îndrepta din nou 
atenţia către Angelo. 

— Mă vad nevoit să-ţi amintesc că ne aflăm în plin 
război şi că Sicilia e teatru de luptă. Și că prin jur au fost 
zăriţi doi spioni britanici. Unde sînt actele maşinii ? 

— În buzunarul de pe ușa Mercedes-ului... 

Hauptmann se întoarse ca să dea un ordin şoferului, dar 
Angelo îl opri. 

— Aşteaptă o clipă, spuse el. Pot să-ţi arăt actul de pro- 
prietate asupra mașinii, dar n-am intenţia să o fac. Nu ai 
autoritatea să ne controlezi ! Mai mult... 

— Nu am autoritatea ! 

Furia lui Hauptmann devenise deja vizibilă și, în încor- 
darea momentului, oboseala lui Petrie se topi brusc pe cînd 
își strecura mîna încet sub haină și apucă Mauser-ul. 
Constată că este în stare să observe acum detalii minore: 
tremurul ușor al nărilor lui Hauptmann, care palpitau ca ale 
unui cal nărăvaş, trupul încordat al şoferului neamt, pata să 
facă uz de arma sa, o mică pată roşie pe gulerul vestonului 
lui Hauptmann, care putea fi de sînge sau de vin. 

— Ordonă-le celor doi din maşină să iasă afară şi ține-i 
sub armă, strigă SS-istul către șofer. SA stea cu faţa-n jos pe 
pămînt, iar tu cercetează maşina. 

Petrie îşi făcu o socoteală : ar putea oare scoate Mauser-ul 
din toc şi să tragă destul de repede ca să-l ucidă pe ofiţer ? 
Apoi decise că ar fi imposibil, deoarece Hauptmann își 
întoarse iarăşi capul către ei, în timp ce şoferul se îndreptă 
spre Mercedes și dădu un ordin în nemţește. Sacul cu explo- 
ziv va fi descoperit în mai puţin de un minut; Ed îl pusese 
jos, lîngă piciorul lui. Angelo îşi întinse braţele a resemnare, 
spunînd : 

— Nici unul din cei doi nu înțelege germana, iar dacă 
şoferul are de gînd să-i lovească, voi raporta incidentul gene- 
ralului Guzzoni... 

'Tăcu, dupa care Hauptmann dădu un ordin, profitînd de 
această portiţă de ieșire oferită de italian. 

— Hans! Lasă-i în pace ! Nu înțeleg germana, spuse el. 

— Aşa mai merge, continuă Angelo, liniștit. Mi-e teamă 
că dacă voi fi nevoit să raportez atitudinea dumitale, primul 

lucru care ţi se va întîmpla va fi trimiterea înapoi în Rusia, 
în mai puţin de 24 de ore... 

— Porc obraznic! tună Hauptmann, ridicindu-şi pisto- 
lul şi aţintindu-l direct spre pieptul lui Angelo, dar italianul 
rămăsese cu braţele întinse, într-o poziţie lipsită de apărare, 
în timp ce germanul continuă : 

— hyi dai seama că ai ameninţat un ofiţer al Wehrmacht-u- 
lui... 

— Doar l-am avertizat. Raportul va ajunge pe masa ge- 
neralului Hubner. 

— ÎI cunoşti ? 

— M-ai întrebat cum mă numesc, dar n-ai întrebat şi ce 
meserie am. Sînt avocat și la serviciile mele au apelat de ne- 
numărate ori chiar şi concetăţeni de-ai voştri. Generalul 
Hubner se numără printre clienţii mei. Foarte recent am 
avut de rezolvat o problemă de încartiruire pentru el, așa că 
am ajuns să ne cunoaştem destul de bine. 

În atitudinea lui Hauptmann apăru o modificare vizibilă, 
o privire de frustrare şi o umbră de ezitare, de îndoială — 
Cam cine ar putea fi în realitate acest om, Gambari ? 
Schimbiîndu-și ținta, se întoarse către Petrie. 

— Tu! lătră el. Ce ţii în mînă ? spuse în italiană. 

— Asta ! răspunse Petrie, scoţind mîna de sub haină, în 
care ţinea un pachet de țigări. 

Pe faţă i se răspindi un zîmbet larg şi prietenos. 

— Aţi dori o ţigară, domnule ? întrebă el. 

O mașină italienească tocmai trecea în viteză pe şosea, 
urmată la mică distanţă de o alta. Nici una din ele nu voi să 
încetinească, zĂrindu-i pe cei doi nemți în uniformă. 

— Pietro! i se adresă Angelo lui Petrie, ca şi cum ar fi 
vorbit cu idiotul satului. Ofiţerul nu fumează ţigări făcute 
din bălepar ! Te rog să taci şi să mă lași pe mine să mă ocup 
de asta ! 

— Dar de ce un om aflat în poziția ta călătoreşte cu 
nişte ţărani ? întrebă Hauptmann cu dispreţ. 

— Pentru că-mi trebuie oameni ca să fac nişte reparaţii 
la birourile mele din Messina, care au fost bombardate de 

blestemaţii aceia de britanici! izbucni Angelo. Dumneata 
abia ai sosit aici, nu ai apucat să afli multe despre cum stă si- 
tuaţia, aşa că nu e de mirare că faci gafă după gafă ! Bombar- 
damentele astea sălbatice au determinat o lipsă acută de 
muncitori în Messina şi trebuie să venim pînă în mijlocul 
insulei ca să-i căutăm şi să-i plătim foarte gras. Vocea îi de- 
venea tot mai mînioasă. Pentru că eşti nou pe-aici, nu ştii ni- 
mic ! Altfel nu ai fi văzut nimic ciudat la un italian care arc o 
mașină nemțească. Şi acum o să-ţi aduc aminte de instructiu- 
nile transmise de Cartierul General Central de la Enna, 
continuă el în forță. Acestea spun că Wehrmachi-ul trebuie 
să colaboreze strîns cu aliaţii lor italieni şi într-o manieră cît 
mai diplomatică cu putință ! A ne ţine cu mîinile ridicate și 
cu pistolul îndreptat spre noi nu cred că poate fi calificat 
drept un comportament într-o manieră diplomatică... 

Hauptmann își cobori revolverul în timp ce vorbea, dar 
tot își ținea arma lîngă el. 

— Mi s-a părut straniu că puteţi sta în soarele ăsta 
uitîndu-vă la o hartă. Pot să te întreb ce aștepiaţi aici ? 

— Să-mi găsesc drumul, la naiba ! de ce dracu” crezi că 
stăm aici pe o asemenea căldură ? M-am rătăcit, nu e nici un 
marcaj pe-aici. 

— Și unde mergi ? 

— La Scopana. 

— Tocmai vin de acolo. 

Comportarea neamţului era încă țeapănă și atentă, dar 
parcă mai puțin agresivă. 

— E în direcţia aceea. Trebuie să insist asupra faptului 
că, deoarece în această regiune au fost semnalaţi spioni, noi 
sîntem datori să verificăm pe oricine. 

— Dar sînt mai multe feluri de a verifica, izbucni Angelo. 

Se aplecă repede, își ridică harta și se îndreptă iute către 
Mercedes, spunindu-i lui Petrie în italieneşie să se 
grăbească. În timp ce se îndreptau către mașină, Petrie privi 
cu coada ochiului spre german. Hauptmann rămăsese în 
aceeași poziţie, iar dacă ar fi mers doar cîțiva metri mai de- 
parte ar fi zărit revolverul german ascuns în groapă. Angelo 

se strecură la volan cu un gest nerăbdător al mîinii, în timp 
ce Petrie intră lîngă el. Trîntind portiera, ridică trusa de 
scule şi i-o puse lui Petrie în brațe. 

— S-ar putea să avem nevoie, spuse el scurt, aşteptind 
ca un camion cu soldaţi italieni să treacă pe lîngă ei, spre 
Puccio. Petrie deschise fermoarul irusei și-l închise la loc: 
înăuntru zărise trei grenade nemțești. 

— Încă mai stă acolo, şopti el italianului, în vreme ce 
Angelo întoarse maşina pe drum, în direcția Scopana. Șofe- 
rul a intrat acum în Volkswagen, raportă el. 

— Să sperăm că vor cădea în vreo prăpastie, mormăi 
Angelo, apăsînd pe acceleraţie. Nu vă mai uitaţi înapoi, îi 
avertiză el pe cei din spate. 

Pe cînd Angelo mărea viteza străbătînd un şes sterp, Pe- 
trie sc uită la ceas. Era 3,45 după-amiază. Doar opt ore pînă 
la termenul misiunii de la miezul nopţii. 

— Dă-i bătaie, îl îndemnă el pe italian, în timp ce un alt 
camion trecea pe lîngă ei în cealaltă direcție. Văd că drumul 
ästa devine cam aglomerat. 

— Nu-i o situaţie normală, îi spuse italianul. De regulă, 
pe aici nu există nici un fel de trafic pe kilometri întregi, nici 
Chiar acum, în timpul războiului. Maşinile acelea două care 
au trecui pe drum în timp ce noi discutam cu Haupimann 
erau pline de ofițeri. Probabil că se întîmplă ceva aici. 

— Şi în spate se întîmplă ceva, spuse Johnson. Prietenii 
noştri ne urmăresc. 

Petrie se răsuci în scaun şi văzu, la oarecare distanță în 
spate, un Volkswagen mergind în viteză. Își acoperi ochii cu 
o mînă ca să se ferească de lumina soarelui, dar nu putu dis- 
tinge cine era în maşină. 

— Eşti sigur că e Hauptmann ? întrebă el. 

— Sigur. l-am văzut cum întorceau şi ei pe drum. Vin 
după noi. 


Erau acum la vreo douăzeci de kilometri est de bifurcația 
spre Cefalù, strábätînd o cîmpie perfect plată, lipsită de 
orice urmă de aşezare omenească, o cîmpie plină de praf, 

care se întindea de-o parte şi de alta a drumului, ca o mare 
întunecată. 

— Asta e căldarea cu praf, îl informă Angelo şi aruncă o 
privire prin oglinda retrovizoare. Odinioară, continuă ei, pe 
aici erau ferme și lanuri, dar sicilienii nu-s fermieri pri- 
cepuţi, nu plantează copaci, iar soarele face restul. A devenit 
un fel de cimitir de animale, unde osemintele catirilor 
bătrîni se albesc la soare. Aţi văzut, desigur, că sînt încă în 
spatele nostru. Mă întreb, ce-o fi avînd în minte Hauptmann 
ăsta ? 

— Poate că nu s-a lămurit pe deplin ce-i cu noi, acolo, la 
bifurcația înspre Cefalù, spuse Petrie cu îngrijorare. Cacial- 
maua ţi-a reușit destul de binc, de-ajuns ca să-l nedumc- 
rească, dar tipul ăsta pare destul de deştept, aşa că s-a 
hotărît s-o ia încet, să-și lase puţin timp de gîndire. Cred că e 
încă bănuitor, așa că va aştepta pînă vom întîlni alte trupe 
ale Wehrmacht-ului, după care ori va ieşi din nou în față, ori 
ne va urmări să vadă unde mergem de fapt. 

— Sau, cine ştie, totul se va termina într-un dezastru, re- 
marcă Angelo, pe gînduri, punindu-şi iar palma deasupra 
ochilor ca să şi-i apere de lumina soarelui reflectată de o 
maşină care venea din sens contrar. Hristoase, cit de aglome- 
rat este drumul ăsta azi ! Un alt camion italienesc trecu pe 
lingă ei, dar după el drumul părea gol. Mă tem că neamţul 
ne va însoţi pînă la Scopana. 

— Dar tocmai de-acolo venise, îi atrase Petrie atenţia. 
Cartierul său general poate se află chiar în sat, iar acolo va 
găsi nişte ofiţeri superiori care să-l sprijine. 

— Hai să încetinim, să-l lăsăm să ne ajungă din urmă, 
sugeră Scelba din spate. lar în timp ce trece pe lingă noi, îi 
împușcăm și pe el şi pe șofer. 

— Nu-i o idee bună, răspunse Petrie. În orice caz, părea 
destul de deştept ca să se fi pregătit pentru o astfel de împre- 
jurare. Şi adu-ţi aminte, treaba noastră e să străbatem insula 
fără a stârni o alarmă generală. 

— Doar îi lichidăm și-i lăsăm, insistă Scelba. 

— Cum, aici în cîmp deschis ? Asa încît primul vehicul 
militar care trece să dea peste ei şi să dea alarma ? Și e al 
dracului de multă circulație pe șosea. 

— Dar dacă Hauptmann ajunge la Scopana, e în stare să 
ne agate din nou, obiectă Angelo. Și acolo ar avea la 
îndemînă o echipă întreagă. 

— Ştiu, spuse Petrie, fluturînd o mînă afară, pe fe- 
reastră. Mai ţine mult peisajul ăsta ? 

Nu se zărea nici un loc în care să ascunzi măcar un cîine 
mort, darămite doi oameni. Cînd privi înapoi, silueta vagă a 
Volkswagen-ului încă se mai zărea. 

— Încă mulţi kilometri, răspunse Angelo. 

— Ce-ar fi să micşorezi viteza o vreme. Nu-i exclus ca 
pur și simplu să treacă pe lingă noi. Poate că doar se întorc 
la Scopana. 

— Vrei să pariezi pe asta ? întrebă Johnson. 

Aerul din maşină, în căldura după-amiezii, era aproape 
irespirabil, dar uitară pentru moment de asta. Angelo înce- 
tini, iar Petrie se întoarse ca să se uite la mașina germană. 
Distanţa se micşora văzînd cu ochii şi el se întrebă dacă nu 
face cumva o greșeală, poate că SS-iştii îi vor depăşi pentru 
ca apoi să-i blocheze. Privi şi înainte, văzu că drumul era 
încă gol, apoi se uită iarăşi în spate. Volkswagen-ul redusese 
şi el viteza, ţinînd pasul cu Mercedes-ul. 

— Ne urmăresc, e clar, spuse Petrie scurt. Prietenii 
noştri or să ne însoţească tot drumul. 

— În cazul ästa, ne afläm deja în capcană, observă italia- 
nul. Deoarece nu-i nici un loc unde i-am putea ascunde, iar 
circulaţia e mare, nu-i putem lichida pe şosea, iar dacă mer- 
gem tot așa, putem întilni alţi nemți. Şi atunci Herr Haupt- 
mann va intra în acţiune. 

— Capcană, de acord, acceptă Petrie, așa că într-un fel 
sau altul trebuie să scăpăm din ea. În. realitate, problema 
care se pune e a dracului de simplă, continuă el, în vreme ce 
Angelo mări puţin viteza. O să fim nevoiţi să-i omorîm, şi asta 
fără riscul de a ne vedea cineva. Dar va trebui să facem mai 
mult decît atît — să ascundem după aceea două cadavre şi o 

mașină în așa fel încît să nu poată fi descoperite în următoa- 
rele opt ore. Pentru asta ar trebui pur şi simplu ca toţi să sc 
evapore în aer. Aveţi vreo idee inteligentă despre cum ar 
putea [i făcută o treabă ca asta ? 

În maşină se lăsă tăcere, pe cînd străbăteau cu viteză 
constantă cîmpia goală către Scopana, cu Volkswagen-ul pe 
urmele lor, ţinîndu-se la distanță, şi cu camioane italiene 
trecînd din cînd în cînd pe lîngă ei, într-un sens și în celălali, 
punîndu-i în gardă că ar fi imposibil să-și pună în aplicare 
planul pe şosea, mai ales că distanța dintre ei şi Scopana se 
micșora cu fiecare minul. 


— Pe aici e o fermă părăsită, spuse Scelba liniştit, după 
citeva minute. Şi e destul dc departe de drum încît să nu fim 
auziti de pe şosea. 

— Eşti sigur că-i părăsită ? se interesă Petrie. 

— E în mijlocul cîmpici ăsteia blestemate şi nu mai e lo- 
cuită de foarte multă vreme. Clădirile sînt pe jumătate 
prăbusşite și nimeni n-are ce căuta pe acolo. 

— Cit de departe de drum ? 

— Cam un kilometru. 

— Şi drumul care merge mai departe unde duce ? 

— Nu duce nicăieri. Drumul merge doar pînă la fermă și 
se termină acolo. Nu există ieşire. 

— Nu există ieşire ? întrebă Angelo. Vrei să zici că o 
apuci pe drumul ăsta şi dai de o fundătură ? 

— Cam așa. Dar va fi o fundătură şi pentru nemţii care 
ar încerca să ne caute. Şi cînd zic fundătură, chiar e 
fundătură. 

— Mu prea periculos, izbucni Angelo. Vom cădea 
într-o altă capcană. Și dacă SS-iștii vor aştepta pe şosea pind 
vin și alte întăriri germane ? Ne vor înconjura acolo, ceea ce 
ar însemna o capcană care, într-adevăr, ne poate fi fatală. 

— Dar e clar că ofițerul SS de-abia a sosit pe insulă, ex- 
plică Scelba cu răbdare. Încă nu cunoaşte geografia regiunii. 
Tu însuţi ai fost pe insulă multă vreme şi n-ai aflat de ferma 
asta izolată... 

— Nu-mi place ideea, tună Angelo, dușmănia sa față de 
il capo ieşind din nou la suprafaţă. Riscul e mult prea mare... 

— Liniştește-te ! se repezi Petrie la el. Treaba noastră e 
să ne războim cu nemţii, nu între noi. Scelba, cam cînd ajun- 
gem la locul de unde se desparte drumul! acela izolat ? 

— Curînd. Poate în cinci minute. 

— Dar dacă ferma e părăsită, unde ascundem Volkswa- 
gen-ul ? Avem nevoie de opt ore pînă să fie descoperit. 

— Există acolo un hambar unde aţi putea ascunde 
mașina. 

Johnson privi în spate și văzu Volkswapen-ul cam la o 
jumătate de kilometru în urma lor. 

— Dar dacă tipii Aştia patrulează pe șosca aşa, ca o ches- 
tie de rutină ? întreba el. 

— Şi dacă-i aşa, ce ? se interesă Scelba. 

— Atunci ar fi aşteptaţi să se întoarcă la granizoană la o 
anumită oră. Dacă nu se întorc la timp, vor porni după ei 
echipe de căutare şi pe-aici nu-s prea multe locuri de cău- 
tat... 

— Ed are dreptate, spuse Petrie. Ferma asta poate fi 
văzută din drum ? 

— Da, răspunse Scelba. Terenul e absolut neted pe dis- 
tanță de kilometri, iar ferma e numai la un kilometru de 
drum... 

— Aşa că va fi primul loc pe care-l vor scotoci, bănuiesc, 
spuse Johnson sec. Votez cu Angelo. E mult prea riscant. 

— Numai că nu supunem problema la vot, remarcă Pe- 
wie. Luptăm noi pentru democraţie, dar aici eu sînt acela 
care ia hotăririle. Scelba, spune-mi cînd ne apropiem. 

— O să vezi singur cînd ne apropiem. 

Mai am vreo trei minute ca să mă hotărăsc, îşi spuse Pe- 
wrie, Trei minute în care trebuie să iau o decizie care ar 
putea fi fatală, indiferent care va fi ea. Dacă o luăm spre 
fermă putem nimeri într-o capcană, în cazul în care SS-iștii 
decid să nu ne urmeze, ci să aştepte pe şosea pînă trece 
vreun camion cu soldaţi nemti. Dar, cum spusese Scelba, 
cum ar putea şti Hauptmann că drumul ăsta nu duce nicăieri ? 

Poate doar dacă dispune de o hartă foarte detaliată a zonei. 
Scotîndu-şi propria sa hartă, o întinse pe genunchi şi o privi 
cu atenţie, după care i-o trecu lui Scelba în spate. 

— Nu văd marcat nici un drum şi nici o fermă, vrei să 
verifici şi tu ? 

După cîteva clipe Scelba confirmă că pe hartă nu este 
trecută nici o fermă. 

— Nu-i deloc de mirare, comentă i! capo, deoarece fer- 
ma e părăsită de mai bine de treizeci de ani. lar acum chiar o 
poți vedea... 

Ferma se zărea ca o îngrămădire neclară de clădiri, o si- 
luetă principală care părea mai mult o grămadă de pietre în 
mijlocul unui deşert, pustie și neprimitoare ca un cavou aflat 
în ruină. Prin aerul vibrînd în căldură Petrie o privi cu 
atenţie ca să zărească vreun semn de viaţă, pe cînd Angelo 
încetinea şi căuta cu grijă deviația din drumul principal, spre 
sud, aşteptînd hotărîrea lui Petrie. În momentul în care ar 
lua-o pe acel drum, Hauptmann ar intra imediat la bănuială, 
i s-ar confirma suspiciunile pentru că ar fi părăsit drumul 
principal spre Scopana, unde îi spusese Angelo că se duc. Şi 
cum va reactiona atunci Hauptmann ? Va aștepta cu pru- 
denţă, sau se va repezi după ei plin de încredere, acum cînd 
suspiciunile lui ar fi îndreptățite ? Petrie își aminti de atitu- 
dinea ofiterului SS la bifurcația spre Cefalù, dar nu era to- 
tuși sigur. Oricare hotărîre ar lua, aceasta includea un grad 
mare de risc, iar doi dintre cei patru bărbaţi din Mercedes 
erau convinși că este o greşeală să se abată pe un drum late- 
ral. Chiar şi în această ultimă clipă Petrie încă nu ştia ce să 
facă, dar tocmai atunci zări un camion apropiindu-se de ei 
din directie opusă. Dacă şi ăsta este tot nemtesc... 

— Cred că văd acum unde începe drumul, spuse Angelo. 
Cotesc pe el sau mergem înainte ? 

— Mai încgtineşte putin. Vreau să văd dacă nu-i vorba 
de un simplu camion local. 

— Jim, ferma asta e mult prea vizibilă, spuse Johnson. 

— Dacă întoarcem spre fermă, adio Messina, interveni 
şi Angelo. 

Scelba nu spunea nimic, doar privea cu atenţie ferma. 
Camionul se apropia cu zgomot de ei, iar Johnson raportă că 
Volkswagen-ul îşi micşorase viteza. Cotitura se apropia — 
un drum aproape îngropat în praful atîtor ani, care se aşter- 
nuse peste el. Camionul îi depăși, era italienesc. 

— Coteşte repede pe drum ! strigă Petrie, dintr-o dată 
hotărît. O să ne încercăm norocul... 


— Hauptmann s-a oprit pe şosea ! Nu vine după noi, 
strigă Johnson. 

Angelo, cu buzele strînse, îi aruncă o privire lui Petrie, 
care nu zise nimic. Înaintau printre făgașe pline de praf şi în 
condiții îngrozitoare : roţile Mercedes-ului ridicau nori de 
praf înecăcios care se înălțau ca un fum — 0 cortină care 
acoperea vederea. Ridicindu-se deasupra mașinii, lipindu-se 
de parbriz şi acoperind capota cu un strat gros, praful deve- 
nea atit de dens încît pînă și soarele abia dacă mai apărea ca 
un disc palid, iar maşina se hurducăia puternic pe drumul 
plin de gropi, adeseori oprindu-i-sc motorul. Pe cind Angelo 
încerca să-l pornească din nou, Petrie privi în spate, dar nu 
zări nimic prin Stratul gros de praf, habar n-avea dacă 
Hauptmann mai stătea încă pe şosea, încrezător că acum, în 
sfirsit, i-a prins în capcană. Motorul reporni şi acum se 
mișcau din nou, urmînd o curbă a drumului care îi permise 
lui Petrie să arunce o privire pe după marginea norului de 
praf: Hauptmann venea după ei ! După care Volkswagen-ul 
dispăru iar. Aşadar, vencau după ei ! 

— A muşcat din momeală, spuse Petrie sec. Hai să 
lămurim ce avem de făcut. Nu vreau împușcături, căci sîntem 
prea aproape de şosea. Vom folosi cuțite și pumnii goi şi 
vreau ca nici unul dintre noi să nu fie rănit... 

— Exceptînd nemţii, comentă liniştit Johnson. 

— Taci, te rog, Ed, şi ascultă ! Trebuie să trecem prin 
asta fără ca nimeni să nu audă vreun sunet şi nici unul dintre 
noi să nu-şi asume riscuri care pot fi ocolite. Nu vreau 
eroisme în treaba asta. Aşa că amintiţi-vă că șoferul are al el 
un automat şi că Hauptmann e iute de mină cînd e vorba de 

pistol, al dracului de iute. Aş vrea să-i luăm separat — cîte 
doi dintre noi pentru fiecare. 

— Asta s-ar putea să fie cam greu, interveni Scelba, fer- 
ma asta e mică... 

— "Toată treaba va fi grea, să nu uităm. Tot ce vreau 
acum € să ajungem acolo cu mult înaintea lor... 

Mercedes-ul înainta cu greu prin praf, înfundîndu-se 
într-o groapă, reuşind să iasă apoi din ea. După o vreme Pe- 
trie putu văzu mai limpede clădirile dărăpănate — un acope- 
riş cu jumătate din olane surpate, arătînd ca o carcasă de 
animal după ce carnea i-a fost ciugulită de vulturi, un zid de 
vreo doi metri înălțime aproape năruit, care înconjura clădi- 
rea, acoperișul unui hambar lung rămas încă întreg. Pralul îi 
împiedica să vadă mai departe, dar măcar se apropiau. John- 
son își scoase cuțitul, iar Scelba își aruncă irabucul pe fe- 
reasiră. Nimeni nu mai scoase un cuvînt în timp ce 
pătrundeau printr-o poartă din zidul prăbuşit, într-o curte 
vastă din faţa clădirii principale a fermei, unde chiar în mij- 
loc văzură conturul unei fîntîni joase cu pereţi de piatră. 
Întreg locul era o ruină cu mult mai mare decît își închipuise 
Petrie, jumătate dintr-un perete al hambarului era prăbuşit, 
scoţînd la iveală priveliştea dezolantă, plină de praf, de 
dinăuntru. În nici un caz nu putea fi folosit ca ascunzătoare 
pentru maşină. 

— Treci în spatele clădirii principale, ordonă Petric. 
Vreau ca mașina să nu poată fi văzută. 

Angelo conduse încet pe după hambar în spatele perete- 
lui prăbuşit, care arăta ca un maldăr de pietre mari. Numai 
clădirea principală a fermei mai era în picioare. 

— Locul ăsta nu-i deloc potrivit..., începu să spună ita- 
lianul. 

— Oricum n-avem altul! spuse pe un ton sec Petrie. 
Opreşte motorul şi ia cheia cu tine. Tu, Ed, vii cu mine, iar 
tu şi Scelba intraţi în hambar... 

Alergă înapoi spre faţa clădirii principale a fermei, pe 
drumul pe care ocolise Mercedes-ul, şi aruncă o privire ra- 
pidä prin curte. Nu exista nici un ascunziș, poate doar în spa- 

tele zidului prăbușit, din care o porţiune mai stătea încă în 
picioare, dar acesta era exact primul loc în care Hauptmann 
S-ar putea aștepta la o ambuscadă. Scelba alerpă spre ogradă, 
urmat de Angelo. 

— Fintîna..., începu i! capo. 

— Plecati de aici, mergeţi în hambar ! ordonă Petrie. 

În timp ce sicilianul dispărea din vedere, Petrie alergă 
spre fîntînă şi aruncă lumina lanternei spre adînc. O gaură 
rotundă de vreo zece metri adincime, fără reflexie de apă din 
fund. Fîntina era la fel de uscată ca şi osemintele care zăceau 
pe cîmp sub soare și nu putea fi folosită ca ascunzi, pentru 
că din pereti nu ieșeau în afară pietre pe care te puteai sprijini. 
Acum auzea zgomotul motorului Volkswagen-ului, pe 
măsură ce maşina sc apropia de ci pe drumul acela mizerabil 
care venca spre fermă. Slavă Domnului, gîndi el, măcar pen- 
tru un singur lucru : Hauptmann vine după noi! 

— Iute spre casă, Angelo..., stripă el. Era singurul loc 
unde se puteau ascunde, așa că o luă înainte, alergînd uşor 
peste pietroaiele ascunse sub praf. Cînd ajunse la uşa casei, 
văzu că €-încă întreagă, dar cînd o împinse ea se prăbuși spre 
interior, lăsînd balamaleie ruginite intacte. Pulberea stîrnită 
de lemnul putrezit se răspîndi peste podeaua de piatră. Fo- 
losindu-şi lanterna, Petrie intră ; motorul Volkswagen-ului 
se auzea tușind în spatele zidului, dar îşi continuă cerceta- 
rea. 

Casa răspîndea un iz stătut, de ruină, şi nu văzură nici un 
fel de mobilă ; doar pereţii mai stătcau în picioare, exceptind 
ușa care se prăbuşise. Locul era mic ca o cochilie. În camera 
din spate dădură peste scheletul unei păsări imense zăcînd 
pe jos, iar uşa din spate era încă în picioare ; după ce o des- 
chise, Petrie zări Mercedes-ul parcat la soare și lăsă uşa des- 
chisă ca să-l ţină sub observaţie; dacă nemţii dădeau de ei 
şi-l distrugeau, ei erau terminaţi. Și acum tot ce mai puteau 
face era să aștepte, să aştepte și să spere că germanii vor 
năvăli în întunericul din casă orbiţi de strălucirea soarelui de 
afară. 


— Oprește, Hans ! Nu-mi place locul, dădu Hauptmann 
un ordin scurt, cu puţin înainte de a ajunge la zidul din faţa. 

Şoferul opri mașina, apoi, după un alt ordin, opri moto- 
rul și Hauptmann se aplecă peste fereastră, ascultînd cu 
atenţie. Nu auzi nici un zgomot de motor, probabil că se 
opriseră prin apropiere de fermă, pe undeva. Deschise por- 
tiera încetişor, ieși cu revolverul în mînă, îi făcu semn lui 
Hans să-l urmeze, trecînd peste scaun şi ieșind pe aceeași 
ușă. Cercetă zidul pentru a prinde vreun semn de mișcare. 
Era sigur că italianul minţise cînd spusese că merge la Sco- 
pana : în loc de asta, iată-l luînd-o pe o scurtătură, spre cine 
ştie ce alt drum care l-ar putea duce spre sud în loc de est. 
Sau, cine ştie ? Poate că locul acesta era vreun loc de 
întîlnire al spionilor ? 

— Domnule, să dau ocol zidurilor? întrebă Hans, 
apucîndu-și mai strîns arma. 

— Nu! Trebuie să stăm împreună, prostule ! Ține-te cu 
cinci paşi înaintea mea. Mergem spre zidul acela... 

Se deplasară spre intrare cu mare grijă, atenţi la fiecare 
pas. Hauptmann se temea mai ales de partea ascunsă a pere- 
telui, unde, evident, putea fi plasată o capcană pentru ori- 
cine s-ar apropia şi, în timp ce înaintau, se aplecă, apucă o 
piatră şi o aruncă spre perete. Izbitura pietrei îi dădu prilejul 
lui Hauptmann să privească pe după colț. Uşa prăbușită şi 
gaura imensă din peretele hambarului din spate se căscau 
parcă spre el. 

— Nuss aici, domnule, şopti Hans. 

Hauptmann se simţi o clipă înclinat să fie de acord cu şo- 
ferul, toată ferma părea atît de părăsită. Apoi, cu un gest 
scurt, îl chemă pe soldat să facă impreună un înconjur prin 
afara zidului dărăpănat. Cînd îşi dădură seama că drumul se 
sfirşeşte chiar aici la fermă şi văzură Mercedes-ul părăsit, 
Hauptmann dădu din cap. 

— Au intrat în panică atunci cînd au văzut că-i 
urmărim, spuse el cu glas scăzut. Cercetează hambarul, apoi 
vino spre casă, poate că stau ascunși acolo, tremurind de 
frică... 

Hauptmann cercetă maşina ca să se asigure că este poală, 
apoi intră în casă pe uşa dărîmată din faţă. De îndată ce 

pătrunse înăuntru, aşteptă cîteva clipe ca să se obişnuiască 
cu întunericul, apoi cercetă camerele de la parter una cîte 
una. Goale toate. Cu excepţia unei păsări mari, moarte. Dar 
fu destul de grijuliu să nu urce la etaj de unul singur: de 
îndată ce Hans va fi încheiat scotocirea hambarului, va putea 
cerceta şi el etajul de deasupra, cu Hans acoperindu-l din 
spate. Încă de pe cînd se afla afară începuse să aibă îndoieli ; 
nu auzise nici un zgomot de cînd veniseră, aşa că poate se 
speriaseră mai mult decît bănuise el şi o luaseră la goană 
peste pustietatea asta din spatele fermei. Se strecură tiptil pe 
după colţul casei, cu umbra în faţa lui, şi se îndreptă din nou 
spre Mercedes, cu revolverul ţinut înainte şi cu ochii (ixaţi 
pe fereastra de deasupra. 

Tocmai ajunse în colţul din spate cînd o durere ca o lovi- 
tură de cuţit îi pătrunse în spinare. Patul armei lui Petrie îl 
izbi sălbatic peste mîna dreaptă, răzuindu-i încheieturile de- 
getelor dintr-o singură mişcare, iar Hauptmann contră cu 
pumnul stîng. Petrie îl văzu pe masivul ofițer SS repezindu-se 
spre el şi-i simţi braţele cuprinzindu-l pe la spate ca într-un 
cleşte, încercînd să-l izbească cu cizmele în glezne, apoi căzu 
cu nemţul acela masiv prăbuşit peste el. Un pumn îl izbi în 
față pentru a doua oară tocmai cînd simțea în umeri șocul 
căderii pe podea şi încerca să-l apuce pe neamy de git. 
Hauptmann încă se mai lupta cu Petrie cînd Angelo se 
aplecă peste el, îşi ridică cuţitul-stilet şi-l lovi pe german o 
dată, apoi îl ridică şi-l lovi din nou. Hauptmann se răsturnă 
moale într-o parte, dar Petrie se mai trudi o vreme ca să iasă 
de sub corpul greu al acestuia, iar cînd reuşi să se ridice în 
picioare, îl văzu pe Angelo privind oarecum surprins în jos. 

— l-am băgat cuțitul în spate..., spuse el, năucit. 

— Ştiu cazuri în care oameni au mers kilometri întregi 
cu o rană ca asta, făcută cu un stilet, spuse Petrie pe nerăsu- 
flate. Hai la hambar, repede ! 

Cînd ajunseră în hambarul aproape prăbuşit, îl văzură pe 
şoferul german întins pe podea, cu un cuțit înfipt în ceafă. 

— Aici sîntem, strigă Johnson de undeva de deasupra. 
Tocmai voiam să sar peste el, dar Scelba a fost primul care 

l-a doborit... Erau amindoi cocoțaţi pe o scară care urca spre 
podul de fîn şi americanul vorbea în timp ce cobora către ei. 

— Scelba a aruncat cuțitul, mai spuse el, cam de la cinci 
metri, dar l-a nimerit în gît. 

— Ar fi trebuit să ţintească mai jos, în spinare, comenta 
Petrie. 

— Cred că aşa a și vrut, dar totuși am fost norocoși. 

— Şi Hauptmann e mort, spuse Petrie la repezeală. Tot 
ce mai avem de făcut e să ascundem cadavrele... 

— În fintînă ! spuse Scelba după ce cobori și el de pe 
scară. Încercam să vă spun mai devreme. Nimeni nu-i va găsi 
vreodată acolo. Mă ocup eu de treaba asta, voi doi vedeţi ce 
faceţi cu maşina lor. 

— Aici înăuntru ? întrebă Johnson, cu îndoială. 

— Nu, am o idee mai bună, interveni Petrie. Dacă vine 
vreo echipă să cerceteze, nu trebuie să-i găsească nici pe ei, 
nici maşina. Ed, primul lucru care trebuie făcut e să aduci 
Volkswagen-ul în curte... 

Scelba îşi văzu de treabă cu cadavrele fără prea multă ce- 
remonie, tîrîndu-le de cizme pe rînd, peste pietrele din 
ogradă, cătărîndu-i cu picioarele înainte peste ghizdul 
fintinii. Hans fu primul la rînd şi căzu ca o piatră cei zece 
metri, pentru că era mai mic. I/ capo nu avu mult de lucru cu 
el, dar Hauptmann se dovedi mai încăpăţinat — umerii largi 
i se înţepeniră chiar în gura fîntinii, refuzînd să treacă de ea, 
pe cînd Scelba, transpirînd din belşug sub soarele arzător, 
tot împingea corpul şi-l răsucea. Înjurînd din cauza acestui 
necaz la care nu se așteptase, se îndreptă spre zid, ridică o 
piatră mare şi se înapoie cu ea la fiîntînă, ca să-și termine 
treaba. Ridicînd piatra mult deasupra capului, o izbi în jos 
cu forţă. Piatra lovi cadavrul, dar nu-i eliberă mîinile, și căzu 
spre fundul fintînii fără mare efect. Își pierdu alte cîteva mi- 
nute cărînd alte pietre şi aruncîndu-le peste cadavru, pînă 
cînd acesta se prăbuși și amîndouă corpurile zăceau acum pe 
fundul fîntinii, bine acoperite cu pietre, în așa fel încît nimeni 
nu le va mai vedea vreodată. Iar cînd își termină treaba asta 
neplăcută, dispăruse şi Volkswagen-ul. 

Maşina fusese adusă de Johnson în curte şi, sub îndruma- 
rea lui Petrie, fusese parcată sub zidul aproape prăbușit. 
După care Angelo, folosind ca o pîrghie o bară lungă de des- 
făcut cauciucurile de pe jantă, găsită în Mercedes, acționă 
asupra pirghiei pînă cînd zidul se prăbuşi cu zgomot peste 
mașină, îngropînd-o sub el. Timp de vreo zece minute, cei 
patru bărbaţi munciră din greu, adunînd pietre și aruncîndu-le 
peste maşină, pînă cînd aceasta nu se mai zărea de sub zidul 
care părea că se prăbușise de la sine de-a lungul vremii. 

— Ne-am petrecut prea mult timp aici, spuse italianul, 
ştergîndu-şi mîinile cu o batistă murdară şi privind rezulta- 
tul. 

— Cred că greşești, îi spuse Petrie. Deocamdată, singura 
dovadă că ne aflăm pe insulă e mașina asta și cei doi nemți 
morţi. Dacă aceştia ar fi descoperiţi, se va da o alarmă gene- 
rală în întreaga Sicilie centrală, dar sper că niciodată nu vor 
putea fi găsiți. 

Şoseaua era goală pe cînd străbăteau drumul plin de 
praf, iar cînd ajunseră la ea Petrie avu un sentiment de 
ușurare, Se îndreptau din nou spre est. În timp ce se depla- 
sau cu viteză, el privi înapoi spre conturul neclar al fermei 
abandonate. Aveau nevoie doar de opt ore ca să nu fie des- 
coperiţi SS-iștii, dar s-ar putea foarte bine scurge opt ani 
pînă să fie descoperit macabrul secret al acestui colț pierdut 
de lume. 


Feldmareşalul Kesselring tocmai ciugulea dintr-un stru- 
gure, ţinînd receptorul la ureche cu o mînă și privind indis- 
pus pe fereastra deschisă spre curtea însorită de jos. Norii se 
destrămaseră deasupra orașului Napoli, așa că avioanele de 
recunoaştere ale Aliaților s-ar putea să intre în acţiune. În 
receptor se auziră nişte trosnituri enervanie, îl apropie mai 
mult de ureche şi îl auzi de la celălalt capăt al firului pe co- 
mandantul bazei Luftwaffe : 

— Vă interesa poziţia actuală a Diviziei 29 de Blindate, 
domnule ? 

— Da! Am necazuri cu telefonul şi nu pot vorbi cu 
Rheinhardt. A văzut-o cumva vreunul din avioanele voastre ? 

— Chiar acum o jumătate de oră, domnule. Unul din 
avioanele noastre de vînătoare a zărit o coloană de tancuri la 
sud de Formio... 

— Vrei să spui că cerul e limpede pe acolo ? întrebă 
Kesselring cu nerăbdare. 

— No, domnule. Pilotul pe care l-am auzit a avut doar 
noroc. A fost o mică spărtură printre nori, care s-a astupat 
repede. Mă îndoiesc că inamicul va zări coloana. 

— Şi care-i prognoza meteo pentru zona aceea ? 

— Cerul va fi acoperit cu nori grei pînă la căderea 
nopţii. Ati dori să vă raportăm dacă-l zărim pe Rheinhardt 
din nou ? 

— Da, Honneger. Ține legătura cu mine. Formio, parcă 
aşa ai spus ? 

— E un sat mic în sudul Calabriei... 

— Ştiu unde ¢ ! Mulţumesc. 

După ce puse receptorul în furcă, Kesselring se duse iute 
la o masă alăturată şi se uită pe hartă. Aşa. Formio se afla 
chiar acolo unde crezuse el că se află, foarte departe, spre 
sud. Podul aruncat în aer trebuie să fi fost înlocuit în timp 
record, aşa că Klaus Rheinhardt merita să-şi păstreze renu- 
mele de cel mai iute comandant din Wehrmacht. De fapt, re- 
putaţia lui fusese acum cu mult depăşită : la viteza aceasta, 
Divizia 29 de Blindate va atinge strimtoarea pe la opt seara. 
Acum se punea problema dacă să-i ordone lui Klaus să 
treacă sau nu dincolo, de îndată ce cădea noaptea. 

Kesselring se plimba încet prin cameră, cufundat în 
gînduri. Era sigur că următorul obiectiv al Aliaților va fi Si- 
cilia, indiferent ce credeau idioţii aceia de la Cartierul Gene- 
ral Suprem din Prusia orientală, aşa că era tentat să dea 
ordin ca bacul Cariddi să plece imediat de la Messina şi să-l 
aștepte pe Rheinhardt la Giovanni, portul din peninsulă. 
Dar treaba asta putea fi periculoasă : dacă Gestapo-ul bagă 
de seamă ce se petrece, acesta va informa repede Cartierul 

General. Nu, mai bine să aştepte cîteva ore, pînă cînd 
Rheinhardi va ajunge mai aproape de strimtoare. Pînă la 
şapte treizeci seara. 


— "Ținta se mai află încă în așteptarea voastră la Messi- 
na, spuse Angelo, răspunzind unei întrebări a lui Petrie. Cu 
toate cele patru mii de tone ale sale. Cum ştii, bombardie- 
rele voastre au scufundat deja cinci dintre cele şase bacuri 
grele ale noastre, dar asta s-a întimplat înainte să fie aduse 
Şapte sute de tunuri pentru apărarea strimtorii. Dar acum nu 
cred că vor mai ajunge pînă acolo. 

— Asa că vom ajunge noi, replică Petrie. 

Se simţea dcosebit de mulţumit gonind din nou pe şosea, 
străbătind o cîmpie orbitoare, după ce stătuse înghesuit în 
Fiat-ul prea încet, după călătoria chinuitoare către Puccio. 
Din fericire, nu mai izbucniră certuri între Angelo și Scelba ; 
în spatele Mercedes-ului șeful mafiei stătea liniştit, trăgind 
din trabuc, iar Johnson, obosit şi neavînd la ce să fie atent, 
căzuse într-o transă semihipnotică, în vreme ce mașina mer- 
gea spre est. Monotonia cîmpiei nesfirşite contribuia la 
amorţirea simţurilor americanului, dar pe măsură ce înain- 
tau începură să se zărească în depărtare Munţii Nebrodi, ca 
nişte vîrfuri crestate care păreau că plutesc precum nişte 
insule deasupra unei mări învăluite în ceaţă. 

— Domnule maior Petrie ! spuse Scelba, schimbîndu-şi 
brusc pozitia pe perna supraîncălzită a banchetei, în timp ce 
faţa lui Angelo deveni rigidă, iar Johnson, pe punctul de a 
aţipi, se forţă să-și deschidă ochii. Pe undeva pe drum, conti- 
nuă Scelba, poate cînd ajungem la Scopana, trebuie să dau 
un telefon. 

— Nici vorbă de telefon ! spuse Angelo cu tărie. Pînă 
ajungem la Messina nu trebuie să mai vorbim cu nimeni. 

— Dar cum ne descurcăm cu benzina ? întrebă Johnson. 
Sigur că nu avem destulă în rezervor ca să ajungem la Messina. 

— Ştiu asta ! Cînd maiorul Petrie m-a sunat, am plecat 
din Scopana imediat, n-am avut timp să-mi fac plinul. Dar 

asta nu-i o problemă, am o rezervă lăsată la Scopana şi vom 
umple rezervorul de îndată ce ajungem acolo. 

— Atunci voi avea şi eu răgaz să dau un telefon, în timp 
ce tu îţi faci plinul, spuse Scelba calm. 

— Fără telefoane ! Se ştie peste tot că telefoanele sînt 
ascultate de carabinieri. Telefonul de la Puccio era strict ne- 
cesar, dar să nu mai aud de alte telefoane ! 

Petrie ascultă cearta fără a interveni ; foarte bine că-şi 
descărcau un pic dușmănia reciprocă, cu condiţia să nu 
întreacă măsura. Poate că după o scurtă Îîncrîncenare ca 
aceasta, tensiunea dintre cei doi se va mai relaxa puţin. Era o 
speranţă cam slabă : următoarele cuvinte ale lui Scelba nu 
contribuiră cu nimic în acest sens. 

— Eşti atit de sigur, continuă Scelba, că vei putea singur 
să-i bagi pe băieţii ăștia doi în docuri ? 

— Am plănuit deja întreaga operaţie. 

— Doar pe baza presupunerii că docurile spre Cariddi 
vor fi păzite numai de carabinieri ? 

— Dar aşa stau lucrurile, izbucni Angelo. Cariddi e vas 
italian şi autorităţile n-ar permite niciodată nemților să se 
amestece. Comandantul Baade a încercat odată să procedeze 
așa şi după asta a fost sfătuit să facă o baie în strimtoare ! 

— Dar acum toată lumea este în alertă, insistă Scelba. 
Dintr-un moment în altul se poate declara stare exceptio- 
nală şi atunci nemţii vor aduce întăriri speciale în port. 

— Asta o s-o aflăm cînd vom ajunge acolo, răspunse 
Angelo cu stăruință. Și acum aş vrea să-ţi foloseşti gura doar 
ca să pufăi din trabucul ăla şi să mă lași să mă concentrez 
asupra drumului ! 

— Dar cînd vom ajunge acolo s-ar putea să fie prea 
tirziu... 

— Domnule maior Petrie, spuse Angelo, reîntorcîndu-se 
la engleză pentru ca Scelba să nu-l înţeleagă. Nu cred că ar fi 
înțelept să-l lăsăm pe omul ăsta să telefoneze. 

— Poate c-ar trebui mai întîi să aflăm cui vrea să telefo- 
neze şi de ce, superă Petrie în italiană. Scelba, ce vrei de fapt ? 

— Va [i o operaţie foarte periculoasă să vă strecurăm pe 
puntea feribotului, începu i! capo, subliniind amploarea ser- 
viciului pe care îl făcea pentru ei. Deja sînteţi în întîrziere cu 
multe ore faţă de plan, aşa că atunci cînd ajungeţi acolo totul 
trebuie să fie pregătit. Nu mai avem nevoie şi de alte 
întîrzieri. Corect ? 

— Corect, spuse Petrie. 

— În acest caz mi se pare esenţial să telefonez dinainte 
unui om de-acolo, ca să facă toate pregătirile... 

— Ce pregătiri ? 

— Sînt trei căi pe care le-am putea folosi. Scelba făcu o 
pauză. Numai oamenii mei din Messina știu care este acum 
situaţia reală de-acolo, aşa că eu cred că ar trebui să lăsăm 
alegerea pe seama lor... 

— Nu ne spui nici o noutate ! bombăni Angelo, înceti- 
nind puţin ca să depășească o căruță trasă de un măgar. 

— Aşteptaţi, vă rog ! replică Petrie cu ton aspru. O să 
mă gîndesc la această problemă înainte de a ajunge la Scopa- 
na şi o să decid. După ce sosim la Messina, Angelo, nu ne 
mai putem permite nici o gafă şi nici un minut pierdut. 

Apoi tăcu. Era clar că Scelba era preocupa! să obţină un 
credit cît mai mare pentru ajutorul pe carc îl dădea, dar în 
același timp Petrie nu dorea să riște să piardă colaborarea 
lui, Era de asemenea evident că Anpelo era atît de 
neîncrezător în șeful mafiei, încît cu mare plăcere l-ar fi 
aruncat din mașină dacă i s-ar fi permis. Nervos, apăsă pu- 
ternic pe acceleraţie. Acul vitezometrului urcă, iar Johnson, 
pe scaunul din spate, privea pe fereastră constatînd cît de re- 
pede treceau pe lîngă un zid de piatră. Petrie îşi şterse 
mîinile umede de haina pe care o ţinea pe genunchi ; aşa 
cum conducea Angelo acum, sigur că vor transpira din nou 
în numai cîteva minute. 

— Vărul acela al tău, de care pomeneai, spuse el, 
alcătuindu-șşi fraza în aşa fel încît Scelba să nu bănuiască că 
se referă la un mafiot, nu stă la Scopana, nu-i așa ? 

— Ba da, răspunse Angelo. El e tocmai omul care-mi va 
umple rezervorul. Te nelinișteşte ? întrebă el, cu înţeles. 

— Şi vărul tău mai are şi alţi prieteni în Scopana? 
întrebă Petrie. 

— Da, fireşte, răspunse Angelo, din nou în engleză. 
Acolo se află un fel de cartier general al mafiei din provincia 
asta. Are vreo importanţă ? 


— Probabil că nu. 


Dar sigur că avea. Petrie reflectă mul, încercînd să anti- 
cipeze cumva lucrurile, să prevadă următoarea etapă pericu- 
loasă. Cu multă vreme în urmă, tocmai această trăsătură a 
lui Petrie fusese remarcată de colonelul Parridge, o trăsătură 
care l-a ajutat să promoveze rapid, în comparaţie cu ceilalți 
colegi ai săi din Escadra Felucca — capacitatea de a-și ține 
un ochi aţintit asupra prezentului şi celălalt asupra viitoru- 
lui. Din ceea ce îi spusese Scelba la Palermo, gindi Petric, 
operaţia de demolare a retelei clandestine a mafiei se inten- 
sifica şi, deoarece şi la Scopana exista o ramură a mafiei, era 
foarte posibil ca şi acest loc să fie scotocit de către carabini- 
eri. Dar aveau nevoie de benzină şi singurul loc unde o pu- 
teau găsi era tocmai acolo. Desfăcindu-şi harta colorată pe 
genunchi şi studiind-o un minut, i se adresă lui Angelo. 

— Ce e cu calea asta ferată secundară care pleacă din 
Scopana peste munți ? 

— E o linie simplă şi foarte veche, chiar şi pentru Sici- 
lia, răspunse Angelo încruntat, privind prin parbriz spre un 
punct îndepărtat. Trece prin Sala, pe lîngă noul garaj ger- 
man pentru mijloace prele de transport, despre care v-am co- 
municat de curînd la Tunis, după care ajunge pînă la Enna, 
unde e Cartierul General Central. 

— Bănuiesc că am bombardat pe-acolo. 

— Nu, garajul este încă în funcţiune. Nemtii îl folosesc 
zi si noapte pentru a face naveta cu trupe de la Enna spre 
zona Scopana. Am raportat şi asta, dar se pare că avioanele 
voastre erau prea ocupate ca să se mai îngrijească şi de par- 
tea asta. Mașina aceea din faţă e o mașină nemţească, pentru 
ofiţeri superiori... 

— Escortată de motociclişti. 

Atmosfera de somnolenţă din Mercedes se risipi brusc. 
Johnson îşi verifică revolverul, Petrie se aplecă peste trusa 
cu scule de sub scaunul său și scoase o grenadă, după care îi 
trecu peste umăr americanului Mauser-ul. 

— "Ține asta deocamdată, Ed, în caz că ar trebui să-l fo- 
losești pe fereastra din spate, la-i întîi pe motociclişti, după 
aceea pe şofer. Se răsuci pe scaun, accentuînd ceea ce urma 
să spună. Dar nu uita — dacă se poate, nu trebuie să ne 
băgăm acum în încurcături. Nu deschide focul decît dacă este 
strictă nevoie ! 

— Am înțeles. Johnson scoase încărcătorul, verifică 
dacă arma funcţionează bine şi puse la loc un încărcător 
plin. Poate că ar fi mai bine să-i lăsăm să rămînă în faţă ? 

— Ne grăbim, Ed. Trebuie să mergem iute atîta vreme 
cît putem. Întorcîndu-se din nou în faţă, Petrie aruncă o pri- 
vire prin parbriz. Hai, Angelo, depăşeşte-i ! 

Eleganta mașină germană, care mergea la mai puţin de o 
sută de metri în fata lor, era flancată de ambele părţi de mo- 
tociclişti ocupînd astfel întreaga lățime a drumului. Unul 
dintre motociclişti auzi mașina puternică venind din spate, 
îşi întoarse capul şi făcu semn Mercedes-ului să încetinească, 

— La dracu' cu ei ! strigă Petrie. Claxonează-i tare. An- 
gelo reduse un pic viteza şi tinu claxonul apăsat, cu intermi- 
tente. 

Motociclistul îşi întoarse din nou capul, arătă spre limu- 
zina cu ofiţeri și le făcu semn, mînios, să rămînă în spate. 

— Trage tare, spuse Petrie. Pînă la urmă vor trebui să se 
dea în lături. 

Angelo îl privi pe Petrie cu îndoială, dar continuă să 
claxoneze, iar Petrie îi ignoră privirea. Ultimul lucru din 
lume la care s-ar aștepta cineva de la un comando de sabotaj 
al Aliaților ar fi o maşină claxonînd încontinuu în spatele 
unei mașini inamice pline cu ofiţeri superiori. Și erau în 
mare întirziere ! 

Limuzina și motocicliștii își păstraseră poziţiile, iar An- 
gelo îşi ținea degetul pe claxon, în timp ce ambele maşini se 

deplasau cu aceeași viteză pe șosea. Petrie îşi îngustă ochii 
cînd motociclistul din stinga îşi apucă ghidonul cu o singură 
mînă, desfăcîndu-şi cu cealaltă tocul revolverului, dar după 
numai o clipă prin fereastra limuzinei se ivi o mînă care ges- 
ticulă brusc. Cine dracu’ o fi în mașina aceea ? se întrebă Pe- 
trie. Motociclistul înţelese imediat gestul, luă viteză, trecu în 
faţa limuzinei și le făcu un gest cu mîna ca să o ia înainte. 
Ștergîndu-și transpiraţia de pe frunte, Angelo răsuci volanul, 
pătrunse pe lingă limuzină şi în timp ce se aflau alături, 
aruncă o privire spre aceasta. Dumnezeule ! Bancheta din 
spate era goală, dar pe cea din fată, de lîngă șofer, un ofiţer 
german îi saluta. Angelo răspunse automat la salut, în timp 
ce Petrie murmură din colțul gurii: 

— Care-i problema ? 

— E generalul Ganzl, șeful statului-major de la Enna! 
Este omul care conduce apărarea Siciliei. 

Schimbul de cuvinte nu dură decît cîteva secunde, Mer- 
cedes-ul era incă paralel cu limuzina, Petrie tinea strîns gre- 
nada în poală, ascunsă sub haină. Doar o scurtă aruncătură 
peste geam... 

— Treci repede în față ! comandă el iute, stăpînindu-şi 
impulsul. 

Mercedes-ul trecu repede de motociclist și acceleră pe 
drumul gol. În spate, mîna lui Johnson părea lipită de patul 
Mauser-ului, cu trupul întepeni! de atîta tensiune. 

— Niciodată nu vom mai avea o ocazie atit de bună ca 
asta, spusc ei. 

Petrie nu răspunse. Timp de o secundă, după ce Angelo 
pronuntase numele Ganzl, degetele i se strinseră peste gre- 
nadă, dar numai pentru o fracțiune de secundă. Au venit aici 
în Sicilia să scufunde un feribot, nu să ucidă un general. 

— Politicos tip, spuse el, privind înapoi şi văzînd limuzi- 
na pierzindu-se în depărtare. Şi se pare că a citit instrucțiu- 
nile de la Enna, care spun că nemţii trebuie să fie politicoşi 
cu aliaţii lor. 

— Dar nu uita că ne aflăm într-o maşină germană, îi 
aminti Angelo. 

— Da, dar cu număr de înregistrare italian. Şi Ganzl 
ăsta e foarte competent, sigur că a observat un mic detaliu ca 
acesta. 

Merseră mai multă vreme, pînă cînd, în cele din urmă, 
fură blocaţi cu totul de o coloană militară. O văzură apro- 
piindu-se, răspîndită pe întreaga lărgime a şoselei, o coloană 
nesfirșită de tancuri, de camioane cu tunuri în spate ; reuşiră 
să o evite datorită reacției rapide a lui Angelo. Ajungînd pe 
o porţiune mai povirnită a drumului, cînd doar creasta unui 
deal îi mai despărţea de coloana în marş, răsucind volanul 
brusc, ieșiră de pe şosea pe o pantă scurtă, spre albia secată a 
unui rîu. Aşteptară acolo mai multă vreme, ascunși de malul 
rîului, dar altfel complet expuși luminii orbitoare a soarelui, 
coborînd spre asfinţii; tăceau toți, transpiraţi, nici unul 
neavînd vreo urmă de energie să vorbească în această 
căldură ucigătoare de după-amiază. După o vreme, zgomotul 
coloanei se îndepărtă, Petrie ieşi din maşină și urcă pînă la 
şosea, văzu că este goală şi în numai un minut după aceea 
erau din nou pe şosea, mergînd în viteză. 


Se apropiau de Scopana, Petrie privea din nou harta, iar 
Angelo conducea printr-o vale mărginită pe ambele părți de 
pante abrupte. Pe ele se zăreau cătune, atîrnate miraculos 
sus de tot, în înserarea care începea să se lase, atît de sus, 
încît te mirai cum se poate ajunge acolo ; dar Petrie ignoră 
peisajul şi întrebă: 

— Ce-i cu linia aceea ferată pe care se aduc trupe de la 
Enna la Scopana ? Trenul duce şi soldaţii înapoi, la Enna ? 

— Nu, înapoi e gol. 

— Eşti sigur ? 

— Sigur. Trenul aduce trupe de la Enna, le lasă şi apoi 
pleacă înapoi gol. Doar acum cîteva ore am vorbit cu vărul 
meu din Scopana. 

Mercedes-ul acceleră pe lîngă două turme de capre 
trecînd impasibile pe drum, sub soarele încă arzător. 
Depășindu-le, Petrie auzi clinchetul slab al clopotelor de la 
gîtul animalelor. 

— Înţeleg că atunci cînd merge înapoi înspre Sala şi Enna, 
numai echipajul e pe tren ? 

— Un singur om — mecanicul. De cînd cu războiul, el 
ţine loc și de fochist. Angelo îi aruncă o privire: Chiar eşti 
interesat de calea asta ferată ? 

— Cât de des merge trenul ? întrebă Petrie, ignorînd 
Întrebarea italianului. 

— Cam din oră în oră, din cîte-mi dau seama. Cum v-am 
mai spus și înainte, este un fel de navetă, dar care functio- 
nează şi peste noapte. Numai două trenuri se află pe traseu, 
dar tot timpul; deoarece e o linie simplă, cel care vine dintr-o 
direcţie stă şi așteaptă pe o derivație, cam la jumătatea dru- 
mului către Enna, pînă cînd celălait trece pe lingă el. Dar de 
ce te interesează atît de mult linia ferată, cînd putem căpăta 
benzină la Scopana şi după aceea putem ajunge fără pro- 
bleme la Messina ? 

— Mä gîndesc la tot felul de variante, spuse Petrie în 
treacăt, dar imediat după aceea simţi nevoia să-si explice un 
pic afirmaţia. Mai întîi şi-ntii, la Scopana s-ar putea să dăm 
de încurcături, dacă autorităţile scotocesc pe-acolo după 
prietenii tăi. În al doilea rînd, dacă vreunul din echipa ta e 
capturat şi ciripeşte la interogatoriu, s-ar putea ca să poves- 
tească şi despre tine și despre mașină. Angelo, te rog opreşte 
o clipă, vreau să verific ceva. 

Cînd mașina opri lingă un copac aproape uscat, Petrie îi 
arătă cu degetul un punct de pe hartă. 

— Benzina pe care-o mai avem în rezervor ne este sufi- 
cientă ca să ajungem pînă aici ? 

— Vrei să spui, la halta de lîngă Scopana ? Capătul căii 
ferate ? Dar deocamdată avem un mijloc de transpori şi cred 
că... 

— Angelo, răspunde la întrebare! Dacă putem să ne 
agățăm în continuare de Mercedes-ul ăsta, probabil că o vom 
face. Dar am senzaţia că în curînd va trebui să-l părăsim. 

— Cu benzina pe care-o mai avem, abia am putea ajunge 
la halta Scopana. Te gindești cumva la garajul! din Sala ? 

— Mi-a trecut așa ceva prin minte, admise Petrie, în 
timp ce Johnson se apleca peste hartă. 

— Ce vrei să spui, că o să încercăm să furăm vreun ca- 
mion nemţesc ? se interesă americanul. 

— Fii ateni, Ed..., spuse Petrie, răsucindu-se spre el. 
Sîntem în mare întîrziere, aşa că ar trebui să riscăm şi să ne 
îndreptăm spre şoscaua principală de pe coasta de nord, pe 
unde am putea mîna cu viteză marc spre Messina, fără oco- 
lişuri din astea. Dar deocamdată să încercăm să ajungem la 
Scopana. 

— Vom ajunge acolo cam în zece minute, le spuse An- 
gelo, pornind din nou mașina. Cinci minute mai tirziu, la in- 
sistenta lui Petrie, opriră într-un sat care se chema Pollazzo, 
de unde Scelba dădu un telefon din barul local. În timp ce 
aşteptau, Anpelo bătea nervos cu degetele în volan. 

— Pierdem timp, se plînse cl în cele din urmă. Ar [i tre- 
buit să mă lăsati să mă duc după el, ca să aud ce spune. 

— Şi în felul ăsta să-i arătăm lui Scelba că n-avem încre- 
dere în el ? 

— Eu n-am încredere ! E cel mai puternic mafioso de pe 
insulă... 

— Şi tocmai de aceea l-am ales pe el ca să ne conducă 
de-a lungul insulei, răspunse Petrie cu glas scăzut. Dar iată-l 
că vine... 

Il capo urcă în spatele mașinii, lîngă Johnson, evitind di- 
nadins privirea italianului în timp ce le spunea că a căpătat 
legătura, că totul va fi pregătit atunci cînd vor ajunge la Mes- 
sina. Angelo mormăi ceva, mînui schimbătorul de viteze cu 
sălbăticie şi plecă în viteză din Pollazzo. În Mercedes tensiu- 
nea creşica cu fiecare clipă, pe cînd maşina străbătea drumul 
parcă fără sfîrşit, pe o vale, spre Scopana ; în cele din urmă, 

se ivi şi Scopana, un sat întins, pe jumătate căţărat pe o co- 
lină, cu acoperișurile sclipind în lumina înserării. Erau 
foarte aproape de destinaţie cînd Petrie se aplecă în faţă, iar 
Angelo micşoră viteza, cu mîinile strînse pe volan: coada 
unui lung şir de carabinieri tocmai dispărea de-a lungul li- 
niei secundare carc se despärtea de șosea luînd-o spre Sco- 
pana. Petrie rcacţionă fără să ezite : 
— Drept înainte, spre halta Scopana ! 

Venise amurgul, dar nu încă şi întunericul, doar un înce- 
put de întunecare purpurie, iar prin aceasta străbăteau lumi- 
nile micului tren, care se deplasa ca un licurici uriaș, cu 
locomotiva gifiind asimatic, aruncînd valuri de fum gros în 
aer. Îl zăriră venind de după o îngrămădire de stînci în spa- 
tele cărora își lăsaseră Mercedes-ul, de pe vîrful unei pante 
ce cobora spre un defileu îngust unde linia se termina şi 
unde, la capătul unei linii scurte de garare, se putea vedea un 
depou pentru locomotive. Era un tren format din două va- 
goane de pasageri şi unul de marfă, pe care îl împingea în 
fată. Vagoanelc de călători erau luminate, o încălcare clară a 
regulilor de camuflaj, şi erau înţesate de carabinieri ; Petrie 
bănuia că şi vagonul de marfă din fața locomotivei era plin 
de ei, dar nu putea fi sigur în întuncricul din ce în ce mai 
dens. Cu greu s-ar fi putut spune că locomotiva era de ulti- 
mul model — avea un coș înalt, în formă de pîlnie. De pe 
deal, Petrie îi putu zări pe mecanic în lumina cazanului, în 
timp ce trenul trecea pe sub ei, şi se crispă atunci cînd acesta 
încetini și se opri aproape de linia scurtă de garare, aruncînd 
în jur un jet gros de aburi. 

— Prima piedică, spuse el. De data asta e şi un fochist 
pe locomotivă. 

Uşile se deschiseră, oameni în uniformă săreau din va- 
goane, inclusiv din cel de marfă, şi se aranjau într-un pluton, 
cu raniţe în spate, în timp ce se auzeau ordine scurte date 
prin semiîntuneric. În numai cîteva minute se formă o co- 

loană de oameni cu armele atirnate pe umeri, care începu să 
mărșăluiască către un defileu. 

— Trecătoarea aceea duce spre o cazarmă de lîngă Sco- 
pana, spuse Angelo, cu voce scăzută. Să așteptăm pînă sc 
îndepărtează bine, și după aceea să sperăm că mecanicul va 
coopera cu noi. 

— Dar ce crezi despre fochist ? Probabil ai observat câ 
de data asta sînt doi. 

— Dacă ei nu vor cădea la înțelegere, aflaţi că o pot face 
eu pe mecanicul, spuse Johnson în şoaptă. 

— Glumeşti, desigur, spuse Petrie, un pic enervat. 

— Nu chiar. Pe vremea cînd lucram la grăniceri, mă 
înulneam des cu omologul meu din partea mexicană. Aveau 
un trenulet care ajungea pînă la graniţă şi de mai multe ori 
am călătorit cu mecanicul, ca să controlăm punctele de tre- 
cere a frontierei. El m-a învățat cum funcționează o drăcic 
ca asta, spuse Johnson, zimbindu-şi sie însuși prin întuneric. 
Dar bineînţeles că n-am certificat de mecanic ! 

Așteptară în spatele îngrămădirii de stînci, din ce în ce 
mai neliniştiţi, ascultînd zgomotul tot mai îndepărtat al ciz- 
melor soldaţilor din coloana care se îndrepia spre defileu. 
Ar fi fost o adevărată nebunie să se apropie înainte de a fi 
dispărut coloana, iar Petrie sc rugă ca cchipajul trenului să 
nu pornească înapoi spre Sala înainte ca ei să fi putut ieşi 
din ascunzătoare. Fochistul se dusese în depoul pentru loco- 
motive, dar mecanicul încă stătea jos, tamponîndu-și fruntea 
cu o batistă, apoi ştergîndu-şi mîinile. Nu oprise cazanul, 
aşadar plănuia să pornească iute înapoi. În lumina aruncată 
de cuptorul locomotivei puteau urmări fiecare mişcare a fo- 
chistului, aflat la vreo zece metri sub ei : îşi scutură picioa- 
rele ca să şi le dezmortească, își sula nasul, îşi întinse 
bratele. 

— Poate c-ar fi bine să irag o fugă pînă acolo şi să pun 
mîna pe cl, propuse Johnson. E gata s-o ia înapoi în fiecare 
clipă, simt asta. 

— Mergem împreună, spuse Petrie. Dar orice s-ar 
întîmpla, fără împuşcături. Într-o seară liniştită ca asta, 
ecoul unei împușcături poate străbate kilometri în jur... 

— Poate că mai bine ar fi să mă duc eu, interveni Angelo. 
Voi sînteți îmbrăcaţi țărăneşte, iar mecanicului s-ar putea să 
nu-i placă asta. Nu uitaţi că e singur pe-acolo, așa că hainele 
mele s-ar putea să-l facă să se simtă în siguranţă. 

Interveni brusc Scelba, ceea ce-i surprinse pe toți : 

— O să merg şi eu cu Gambari. Cineva trebuie să aibă 
grijă şi de fochist, iar eu vorbesc limba lui. 

Scormonind printr-un buzunar interior al hainei, scoase 
un cuţit cu lama scurtă, vîrît într-o teacă de piele, îl trase din 
toc şi-l ascunse pe mîneca hainei. 

— Atunci mergem împreună, spuse Angelo. 

— Dar ce-i vei spune ? întrebă Petrie. 

— Adevărul — dar numai în parte. Acesta e uneori cel 
mai convingător. Sînt un avocat din Messina şi mi s-a termi- 
nat benzina cînd am ajuns la Scopana. Aşa că am venit pînă 
aici, în speranța că voi găsi vreun tren care să mă ducă la Enna, 
unde am o întîlnire urgentă. Mi-ai putea împrumuta revol- 
verul, domnule căpitan Johnson ? E mai mic decît Luger-ul 
meu, pe care ţi-l las. Mulţumesc. 

— Fiţi atenţi, vom avea nevoie de Aia doi din echipaj, 
aveţi grijă dc ei, îi avertiză Petrie. 

— Dacă putem, răspunse Angelo. Și sper că nici unul 
dintre soldaţii ăia nu și-a uitat ceva ca să se întoarcă. 

— Vă acoperim de aici. Baftă ! 

— Sînt doar doi, dădu italianul din umeri. 

Cu Scelba urmîndu-l îndeaproape, îşi croi drum în jos pe 
pantă, adăpostindu-se după stînci, cu ochii aţintiţi spre me- 
canic. Sicilianul fuma o ţigară, plimbîndu-se încet de-a lun- 
gul liniei, iar Angelo bănui că de îndată ce-și va fi terminat 
ţigara, îl va chema pe fochist şi o vor lua din loc spre Sala. 
Ajungînd într-un punct în care panta devenea mai lină, 
continuară să coboare prin amurgul purpuriu, printr-o lumină 
atît de ireală încît coastele dimprejur păreau cuprinse de 
flăcări. Aducîndu-și aminte cît de departe poate străbate su- 

netul pe o vreme ca asta, călcau cu grijă, auzind greierii 
țîrîind de jur-împrejur, în întunericul cald. Cînd ajunseră jos, 
pe linie, Scelba îl trase de mînecă pe Angelo şi murmură : 

— Eu o să trec de partea cealaltă a trenului şi o să-l iau 
în primire pe fochist. 

Angelo dădu din cap, în vreme ce şeful mafiei dispărea 
din vedere. Acum e acum, îşi spuse el. 

Prosteşte, mecanicul lăsase aprinse luminile din vagoa- 
nele de pasageri, cărora probabil că soldatii le dăduseră dru- 
mul pentru a putea să joace cărţi pe durata călătoriei lor 
obositoare. Neglijenţă tipic siciliană, gîndi Angelo, cu mina 
strînsă pe revolverul Glisenti din buzunar şi mergînd fără 
zgomot de-a lungul liniei. Se apropiasc bine de mecanic cînd 
acesta se întoarsc, îl văzu, aruncă ţigara şi-şi ridică o mînă ca 
să sc urce în cabină. 

— Oclipă ! îi strigă Angelo din urmă. 

Sicilianul sc opri, apoi se aplecă şi scoase din cabină o 
rangă de fier. Dincolo de el, peste lumina aruncată de cup- 
tor, văzu în depărtare cîliva licurici. Ialianul se opri la câțiva 
paşi de mecanic. 

— Nu-i nevoie de asta, spuse el. Trebuie să ajung repede 
la Enna, n-ai putea să mă iei cu dumneata ? Plătesc, desigur. 

Un bacşiș substantial, îşi spunea el. Dar sicilianul, un 
bărbat voinic, cu o faţă neplăcută, scutură din cap, apucînd 
ranga cu şi mai multă putere. 

— Trenul ăsta a fost tocmit de Cartierul General Cen- 
tral de la Enna pentru scop exclusiv militar, spuse el. Şi 
acum mă duc spre Sala. 

— Merge şi la Sala, spuse Angelo, luîndu-l cu uşurelul. 
De acolo voi găsi eu ceva să mă ducă pînă la Enna. E o ches- 
tiune cu adevărat urgentă, mașina mea s-a stricat la Scopana 
şi cei de acolo mi-au zis c-aș putea avea noroc dacă vin aici... 

— Nu prea ţi-au spus bine. 

— Dar trenul ¢ gol şi un singur pasager desigur că nu 
ar... Angelo trase din buzunarul stîng portofelul. 

— Ţine-ţi banii, spuse mecanicul, agresiv. Nu te pot lua 
în trenul ăsta, e numai pentru uz militar. Și acum trebuie să 
plec. 

Se întoarse să urce în cabină și-l chemă pe fochist peste 
platforma locomotivei : 

— Enrico! 

Nici o şansă, așadar, de a-l convinge cu vorbă bună. An- 
gelo îşi dădu scama că omul îl identificase cumva ca italian şi 
mulţi sicilieni îi detestau pe cei veniţi de pe peninsulă. Pe 
cînd mecanicul dădu să urce în cabină, Angelo își scoase re- 
volverul, însă mecanicul prinse mișcarea, sări înapoi jos şi se 
repezi spre el cu ranga. Angelo făcu un pas înapci, apucă re- 
volverul de țeavă şi-l izbi cu putere cu patul acestuia peste 
falcă. ÎmpleLicindu-se, sicilianul scăpă din mînă ranga, se po- 
ticni, căzu pe spate şi se lovi puternic cu capul de o treaptă 
«de fier. Un pic cam tîrziu, Angelo auzi scrîșnetul unor ghete 
pe platforma cabinei şi-l văzu pe fochist aplecat peste el cu 
lopata de cărbuni ridicată, gata să-l izbească în cap. Dar 
brusc fochistul scoase un răget, se clătină ca și cum nu mai 
ştia ce are de făcut, după care se prăbuşi, lăsînd lopata să 
cadă, inofensivă, lîngă şină. Scelba se aplecă în genunchi 
peste corpul inert şi îşi folosi ambele miîini ca să smulgă cuţi- 
tul din spinarea fochistului, îl şterse cu grijă de salopeta lui 
Enrico şi-l băgă liniştit în teaca de piele. 

— Ce-i cu mecanicul ? întrebă el. L-ai terminat ? 

Angelo se aplecă peste trupul acestuia, îi pipăi pulsul şi 
dădu din cap. Trecînd prin dreptul luminii din fata cuptoru- 
lui, începu să semnalizeze celorlaţi să se apropie, dar aceştia 
coborau deja pe colină. 

— Îmi pare rău, spuse Angelo, dindu-i lui Johnson îna- 
poi pistolul Glisenti şi luînd de la acesta Luger-ul, dar am 
fost nevoiţi să-i ucidem pe amîndoi. Au fost destul de ne- 
ghiobi ca să-mi forţeze mîna. 

— Am văzut cum s-au petrecut lucrurile, spuse Petrie. 
Principalul e că aţi făcut treaba în linişte. ÎL privi pe John- 
son. Acum totul cade pe tine, Ed. Bine măcar că avem caza- 
nul sub presiune, așa că verifică dacă toate celelalte sînt în 

regulă. Scelba, pune te rog mîna şi ajută-l pe Angelo să care 
corpurile în depoul ăla, în timp ce eu o să arunc o privire la 
trenul asta. 

ÎI lasă pe Johnson în cabină şi pe cînd acesta privea cu- 
rios manelele de control, o luă de-a lungul trenului. Cele 
două vagoane de călători erau incredibil de vechi și aveau 
platforme de observatie cu scări metalice la ambele capete. 
Urcînd pe platforma din spate a ultimului vagon, deschise 
ușa și intră, simțindu-se complet expus în lumina puternică, 
Dar își stăpîni repede impulsul de a stinge luminile, pentru 
cazul în care coloana de soldaţi aflată în marş ar privi înapoi. 

Un coridor îngust despărțea banchetele, cîte două de fie- 
care parte, iar la capătul dinspre locomotivă al vagonului de 
clasa întîi dădu peste o toaletă. Tocmai cînd ajunse pe ulti- 
ma plailormă de observaţie, din spatele tenderului cu căr- 
buni, trenul se puse brusc în mișcare, merse înainte cîțiva 
metri apoi se opri cu o puternică zvicnitură, care aproape că-l 
azvirli de pe platformă. Promiţător, foarte promiţător — Ed 
își făcea mîna. Sărind jos din vagon, trecu spre cabina loco- 
motivei. 

— La ce dracu' te aştepiai ? îi strigă americanul. Crezi 
oare că-s un fel de Casey Jones ? 

Vagonul de marfă din fața locomotivei cra destul de 
mare și avea pereţii înclinați, iar după ce se căţără pe un 
tampon şi se uită înăuntru nu văzu altceva decît o grămadă 
de praf de cărbunc şi o pată albă care putea fi ciment. Proba- 
bil că din cauza asta soldaţii se scuturaseră de praf înainte de 
a intra în coloană. Cînd cobori din nou pe linie, îl văzu pe 
Angelo venind din cealaltă parte, urmat de Scelba. 

— Mi s-a părut c-am auzit locomotiva pornind, strigă 
italianul. 

— Aşa e — numai că în cealaltă direcţie ! 

Petrie se cățără pe scara de fier şi-l văzu pe Johnson 
umblînd Ja manetele de control. 

— Nu prea-mi place să-mi pun gâtul pe butuc, Jim, dar 
cred că pot stăpîni fiara asta, spuse Johnson. Asta-i maneta 

de viteză, iar asta de oprire. SeamAnă destul de mult cu rabla 
aceea mexicană pe care-am condus-o odată. 

— S-ar putea să fi fost făcute amîndouă de aceeași 
firmă, Piese de Muzeu S.A- 

Folosindu-se de lopată, Peirie săpă o groapă mică în 
grămada de cărbuni din spatele cabinei, ascunse acolo sacul 
cu explozivi și-l acoperi apoi cu cărbuni. Fără sacul ăsta ar fi 
putut foarte bine rămîne pe la casele lor. Trusa de scule în 
care se aflau grenadele aduse de Angelo încă mai zăcea pe 
podea, acolo unde o lăsase Johnson, așa că italianul îşi ridică 
armamentul personal pe cînd Petrie dădu un ordin scurt 
americanului : 

— Ed, ia-o din loc cît poţi de repede! Apoi se aplecă 
peste fereastra cabinei şi le strigă celorlalți doi : 

— Urcaţi în vagoane, domnilor! Trenul special spre 
Santa Fé e gata så plece. Și puteţi alege — la clasa întîi sau 
la clasa a doua. Țăranii pot călători în vagonul de marfă ! 

Așa cum bănuise, dîndu-și scama de poziția sa, șeful ma- 
fiot nu păru ofensat de ofertă, dar Angelo clipi repede din 
ochi, privind în sus spre el. 

— Eu nu merg decit la clasa întîi, sînt avocat, spuse el. 

Sc căţărară amindoi în vagonul imediat din spatele loco- 
motivei, după care Angelo se aplecă peste platformă. 

— Ce facem cu luminile astea afurisite ? întrebă el. 
Parcă nc-am afla în Ajunul Crăciunului. Oricare avion de 
vînătoare ne-ar putea vedea de departe. 

—  Lasă-le aprinse deocamdată, Angelo, pînă cînd Ed dă 
semnalui de plecare, după care stingeti-le pe toate. Carabi- 
nierii or fi pus vreo santinelă pe undeva deasupra defileului 
şi soldatul ar putea intra la bănuială dacă ar vedea trenul 
ieşind altfel decît a intrat. Te descurci ? 

— Sper că da! 

Se auzi izbitura unei uși, trîntitä de Angelo în timp ce in- 
tra în vagon. Petrie îl privi pe Johnson. 

— Cred că ştii că trebuie să mergem cu spatele ? Poţi 
face manevra asta ? 

Johnson îl privi scurt, fără să răspundă, aplecîndu-se 
peste manete. Trenul o luă din loc înapoi — spre Sala — 
cam zece metri, apoi se opri brusc cu mare zgomot şi cu o 
smucitură care aproape că-l aruncă pe Petrie din cabină. 

— Pardon ! se scuză Johnson. Îmi verificam frînele. Tre- 
nul începu din nou să se mişte cu spatele și de data asta loco- 
motiva nu se mai opri, împingînd înapoi cele două vagoane 
de călători, trăgînd în faţă vagonul de marfă. Alecat peste 
geamul cabinei, Petrie simţi aerul cald încă al serii flu- 
turîndu-i peste faţă, zări în trecere depoul mare, care pentru 
o vreme avea să fie mormîntul celor doi şi care se îndepărta 
în beznă și, ceea ce era chiar si mai important, lăsînd în spate 
Palermo, Puccio şi Scopana, cu toate necazurile de-acolo. Se 
vită la ceas. Fix 7.30 seara : nu le mai rămîneau decît patru 
ceasuri şi jumătate pînă la ora misiunii şi se aflau doar la 
jumătatea drumului către Messina. 


La 7.30 p.m., colonelului Ernest Günther Baade, coman- 
dantul zonei militare a strîmtorii Messina, îi fu înmiînat me- 
sajul decodificat al feldmareșalului Kesselring, primit de la 
Canerul General din Napoli. Titlul acesta răsunător însemna 
că ofițerul german avea controlul asupra întregii zone — cu 
excepţia docului unde era acostat bacul Cariddi. Tocmai 
această excepţie îl făcu să-şi ridice sprincenele în timp ce ci- 
tea mesajul în biroul său de unde avea o privelişte cu- 
prinzătoare asupra strîmtorii, peste care noaptea cădea 
repede, pe cînd reflectoarele cercetau cerul deasupra: 
Pregătiți bacul Cariddi pentru plecare imediată spre Giovanni, 
după primirea următorului mesaj. Dacă e nevoie, invocaţi 
autoritatea Cartierului General de la Enna. Confirmaţi primi- 
rea mesajului. Kesselring. 


Dogoarea focului din cazanul cu aburi îl izbea pe Petrie 
în spate, aşa cum stătea aplecat peste fereastră, privind 
înainte. Numai întuneric, umbrele deformate ale vagoanelor 
luminate fugind de-a lungul liniei, iar sus, pe bolta întune- 

cată, stelele strălucind, asta era tot ce putea vedea. În curînd 
se va înălța şi luna, dar ea nu putea desigur rezolva o pro- 
blemă care părea insolubilă : dacă pe drum ar apărea vreun 
obstacol, dacă linia ar fi blocată de cine ştie ce prăbușire de 
teren, ei n-ar putea afla despre asta decît prea tîrziu. Necu- 
noscînd traseul, mergînd orbește prin noapte, se expuneau 
de fapt unor riscuri mari, dar cel puţin deocamdată se 
mișcau înainte, spre est. Linia era denivelată, iar vagoanele 
zdrăngăneau în spate și în faţă, cerînd reparaţii capitale 
grabnice ; dar indiferent de cauze, trenul se zgilţiia nesigur 
dintr-o parte în alta, pe cînd Johnson mărea viteza, roțile 
zăngăneau pc şine, tampoanelc se izbeau unele de altele, iar 
coșul înalt arunca ritmic în spate nori de fum care se pier- 
deau în depărtare. La vreo doi kilometri de haltă, Petrie îi 
spuse lui Johnson să dea un semnal. Se auzi un fluierat as- 
cuţit si imediat după aceea luminile de la ferestrele vagoane- 
lor, care pînă atunci dansaseră ca bete peste colinele din jur, 
se stinscră una cîte una, întrerupte de Angelo şi de Scelba. 
Singura care le mai arăta drumul rămase strălucirea portoca- 
lie care răzbătea din cabina locomotivei, o strălucire care se 
reflecta pe obrajii lui Johnson pe cînd acesta încerca să-şi 
țină echilibrul cu o mînă, folosind-o pe cealaltă la manetele 
de control. 

Era foarte greu să te ţii drept pe platforma locomotivei 
în vreme ce aceasta se biţiia dintr-o parte în alta, prinzând vi- 
teză, împingînd vagoanele de persoane din faţă, trăgînd după 
ea vagonul de marfă ; aerul din ce în ce mai răcoros al nopţii 
se strecura în cabină, așa că rînd pe rînd se prăjeau sub do- 
goarea care izbucnea din gura cuptorului, ori tremurau din 
pricina frigului care pătrundea de afară. Cu un gest scurt, 
Johnson îi făcu semn fochistului să mai arunce cărbuni pen- 
tru cazan, aşa că Petrie apucă lopata și începu să azvîrle 
combustibil, treabă pentru care trebui să-şi îndepărteze bine 
picioarele, cu unul în tender și cu celălalt în dreptul gurii 
cuptorului, ca să poată umple lopata și să arunce după aceea 
încărcătura direct în gura deschisă. Continuă să scormo- 

nească prin grămada de minereu de culoare dubioasă, 
zvînlindu-l în flăcări, pînă cînd Johnson, temîndu-se de vreo 
explozie, îi spuse să se oprească. 

— N-o să mergem cu rabla asta chiar pînă la Messina, 
nu-i aşa ? strigă el. 

— Nu, din păcate, răspunse Petrie. Mi-ar fi plăcut de 
fapt să ajungem cu asta direct în docuri ! 

De o vreme merseseră la vale, dar acum linia începea din 
nou să urce, iar trenul pierdu din viteză, urcînd spre o zonă 
muntoasă care se strîmta din ambele părți ; locomotiva giliia 
de efort, împroșcînd în jur nori de fum și de aburi. Răsări și 
luna, de fapt numai un sfert de lună, dar care era de ajuns să 
facă vizibile vîrfurile şi șeile, lăsînd în beznă văile și defileu- 
rile de dedesubt. Linia urca Îîntruna, cu cotituri. Petrie sc 
aplecă din nou peste fereastră și văzu că urma o altă cobo- 
rîre şi, imediat în faţa vagoanelor de pasageri, o altă cotitură, 
care se pierdea în sus, înconjurînd o altă colină. Trăgîndu-și 
capul de pe geam, scoase din buzunar harta de mătase, mo- 
totolită, şi, în lumina aruncată de gura cuptorului, cu picioa- 
rele depărtate, se uită lung la ea. 

— Se pare că nu-i nici o oprire înainte de Sala, spuse el, 
iar garajul acela auto se poate să fie în partea asta a oraşului. 

— Ne-ar conveni. 

— Poate că ar fi timpul ca ceva să ne și convină, deşi nu-i 
locul ideal pe care mi-l imaginam. 

— Dar n-o să mai putem continua drumul așa, pînă la 
Cartierul General Central de la Enna, pe rabla asta veche 
care nu face altceva decit să ţiuie şi să scuipe aburi. Credeam 
că o să căulăm o mașină nemtească ? 

— Cinstit vorbind, un camion italienesc ar fi mai potri- 
vit. Italienii sînt încă stăpiînii insulei, așa că pot opri pe ori- 
cine şi, din cîte am auzit eu despre relaţiile lor cu 
Wehrmacht-ul, sînt în stare să oprească o mașină nemţească 
doar ca să arate cine-i stăpîn pe aici. Nu se prea sinchisesc de 
propriile lor mijloace de transport. Desigur, rezumă el, o 
mașină italiencască ar fi mai potrivită, dar calul de dar nu se 
caută la dinţi. 

— Şi tocmai așa începem să arătăm, ca nişte geambaşi 
de cai morţi, spuse Johnson, după care se aplecă peste fe- 
reastră și privi înainte. Vine un tunel, spuse el. 

— Unde? întrebă Perrie, băgindu-și harta în buzunar și 
aplecîndu-se și el peste fereastră. Intrarea în tunel, cam la 
patru sute de metri mai departe şi mai sus, părea sinistră. O 
boltă scundă, situată la poala unui zid aproape vertical și 
înalt de zeci de metri ; deschiderea întunecată nu lăsa să se 
zărească vreo lumină venind dinspre celălalt capăt. Petrie îi 
spuse lui Johnson să încetinească, americanul proteslă, dar 
cînd repetă ordinul, viteza se redusese deja la jumătate. 

— Mi-e cam teamă de ce ne-ar putea aștepta la capătul 
celălalt. S-ar putea să dăm acolo peste vreo întreagă compa- 
nie de vinători de munte, pitită lîngă linie. Johnson încetini, 
şi pe măsură ce se apropiau de gura de intrare a tunelului, 
locomotiva pufăia înaintînd în pas de melc. 

— Cînd ajungem aproape de ieşire, opreşte de tot, spuse 
Petrie. Voi cobori ca să văd ce-i dincolo, înainte de a porni 
din nou. 

Linia devenea tot mai orizontală, vagoanele se scuturau 
din ce în ce mai puţin, în vreme ce umbra aruncată de deaiu- 
rile din jur îi învăluia tot mai adînc, iar intrarea în tunel 
părea neprimitoare, arătînd mai curînd ca o gură de canal 
decît ca o intrare de tunel feroviar. Petrie, aplecat peste fe- 
reastra cabinei, o privea cu atenţie; văzu un cap aplecat 
peste fereastra vagonului din faţă, uitîndu-se în toate di- 
recţiile, după care se retrase. Era al lui Angelo, care probabil 
se mira de ce se mişcau atît de încet. Între timp, locomotiva 
mergea cu spatele, împingând trenul! în tunel, într-un întune- 
ric luminat slab doar de focul roșiatic care răzbătea din ușa 
cuptorului. 

— Ar trebui să accelerăm brusc după ce ieşim de aici, își 
dădu cu părerea Johnson, uşor iritat. 

Era un tunel lung și cotit, schimbîndu-şi des direcția, şi 
locomotiva pufăia din greu, cu pistoanele lovind rar, cu fu- 
mul strecurîndu-se în cabină din tunelul strâmt. 

— leşim ! strigă Petrie, ca să acopere zgomotul locomo- 
tivei. Ține-o aşa pînă cobor mîna... 

Trenul se opri la vreo zece metri de ieșirea din tunel şi 
Petrie sări jos, scoțindu-și Mauser-ul din toc. Angelo apăru 
şi el de pe platforma unui vagon, cu Luger-ul în mînă. 

— Vino după mine ! îi strigă Petrie. 

O luară amîndoi de-a lungul vagoanelor întunecate; 
Scelba nu se zărea, aşa că Petrie îl întrebă pe Angelo unde c. 

— Priveşte pe partea cealaltă, explică Angelo. Tocmai 
jucam cărți şi-mi închipui că acum măsluieşte pachetul ca să 
mă aibă la partida următoare. 

Petrie zîmbi prin întuneric, păşind cu greu peste pietrele 
desprinse din pereţi. Doar cu o oră mai devreme Angelo cra 
gata-pata să-l bage pe Scelba în groapă — și iată-l acum 
dindu-și seama că orice om e valoros, mai ales un om de cali- 
brul lui Scelba. Și nu era exclus ca schimbarea asta să aibă 
ceva de-a face cu faptul că şeful mafiot îi salvase viaţa italia- 
nului atunci cînd trebuiseră să-i lichideze pe mecanic și pc 
fochist. 

— Poate că o să sfirşiţi prin a deveni adevăraţi prieteni, 
glumi Petrie. 

— Niciodată cu un mafiot ! Dar în vreme de război tre- 
buie să înveţi cum să te foloseşti de unii ca el. 

— Tocmai asta încercasem și eu să-ți spun cu cîteva orc 
în urmă. 

Priviră cu atenţie pe după ieşirea din tunel, după care o 
luară de-a lungul liniei. Nimic nu arăta că pe acolo vor fi tre- 
cut vreodată oameni ; doar o umbră de drum de ţară care 
traversa calea ferată ceva mai încolo arăta că în sălbăticia asta 
mai circulase cindva şi altcineva. Linia cobora după aceea pe 
lungă distanță, descriind o curbă mare, care pornea imediat 
după capătul tunelului, dispărînd şi reapărînd ici și colo într-un 
defileu ascuns în umbră, ca apoi să răsară din nou mai jos, 
unde traversa un viaduct peste albia secată a unui rîu. De la 
înălțimea aceasta, viaductul părea minuscul, ca de jucărie, 
dar Petrie socotea că-i destul de lung, căci se arcuia pe o 

distanță considerabilă înainte de a ajunge pe malul celălalt, 
de unde linia urca din nou. 

— Să nu uităm că vine un tren din partea cealaltă, din- 
spre Enna, îi aminti Petrie italianului. Ştii cumva unde e bu- 
cla aceea în care am putea aştepta să treacă pe lîngă noi ? 

— Vărul meu mi-a spus că e de partea asta a Salei, spuse 
Angelo, vag. Nu prea tin minte exact, în momentul acela nu 
mi se păruse important. 

— Dar acum e teribil de important, dacă vrem să evităm 
o ciocnire frontală, spuse Petrie, mînios. N-a mai spus şi alt- 
ceva ? 

— Parcă ceva despre un lac..., răspunse Angelo, 
scărpinîndu-și cu un deget barba, care îi crescuse peste zi. 
Da, îmi amintesc acum — derivaţia aia se află aproape de 
lac. Pe aici, prin Sicilia, sînt foarte puţine lacuri, așa că ar 
trebui să-l vedem ușor. 

— Să sperăm ! Mai bine să ne întoarcem la tren, iar Ed 
va trebui să scoată tot ce poate din rabla asta de locomotivă 
ca să ajungem acolo. 

Menţionarea buclei de deviere şi a pericolului unei ciocniri 
frontale avură un efect mobilizator în cabină; Johnson 
reacționă prompt la indicaţiile lui Petrie, dar nervozitatea 
lui se vedea în felul în care conducea trenul. leșiră încet din 
tunel, dar imediat după aceea Johnson începu să manevreze 
manetele, în vreme ce coborau panta. Curînd trenul începu 
să se scuture iar dintr-o parte în alta, cu roţile zăngănind sub 
vagoane pe măsură ce trenul prindea tot mai mult viteză. 
Panta era abruptă şi Petrie bănuia că un mecanic care știa 
drumul ar fi luat-o mai cu grijă; dar ei n-aveau timp și, pe 
deasupra, se apropiau de acea etapă a operaţiunii cu care era 
atît de obișnuit — etapa în care trebuie să-ți asumi toate ris- 
curile. 

Mutîndu-se spre partea cealaltă a cabinei, Petrie aruncă 
o privire către viaduct: o construcție șubredă, dar cu mult 
mai lungă decit i se păruse din depărtare, căci un lant de 
coline îl ascunse din vedere. Trecu din nou spre mijlocul 

cabinei, sprijinindu-se de pereţi, apropiindu-se destul ca sa 
poată fi auzit de american. 

— Ed! strigă el, te anunţ eu cînd ne apropiem de podul 
acela, pentru că va trebui să încetinești. 

Johnson dădu din cap, privi din nou manelele de co- 
mandă şi acele aparatelor de măsură care oscilau nesigur. 
Dacă aveau să meargă tot cu viteza asta, vor trece sigur pe 
lîngă viaduct, nu încăpea nici o îndoială ! Trenul continua să 
coboare în viteză şi intră în alt defileu, atit de îngust, încît luna 
dispăru iarăşi din vedere şi lor li se păru că se află într-un alt 
tunel, cu zăngănitul roților reverberindu-le în urechi şi 
zădărnicind orice încercare de a vorbi. Dar după numai cîteva 
secunde zăriră iarăși luna sus pe cer. 

Viaductul se ivi acum clar — o constructie imensă, cu 
mult mai lung şi mai larg deci! își imaginase Petrie, cu piloni 
înalți deasupra albiei rîului, presărată cu stinci de mărimea 
unei case și unde nu se zărea nici urmă de apă. 

— Încetineste, dracului, Ed ! strigă tarc Petrie. 

Viaductul se apropia vertiginos și coborau spre el cu 
mult prea repede. Și tocmai atunci, ridicîndu-și o clipă privi- 
rea, Petrie zări ceva mișcîndu-se pe cer. Răsucindu-şi din 
nou capul, le văzu sclipind în lumina lunii — bombardiere ! 
unul dintre ele se desprinse din formatie, ca o pasăre dintr-un 
stol, şi începu să coboare vertiginos către ei ; în numai cîteva 
clipe se apropie într-atît încît Petrie îl putu recunoaște: 
bombardier american B 17, care se îndrepta direct către sin- 
gura țintă posibilă — viaductul. Încă o dată, aşadar, se aflau 
Sub atacul Aliaților, nu sub al inamicului. Se adeverea deci 
ultimul raport al lui Angelo — aviația aliată trebuia să dis- 
Lrugă podul, ca să oprească înaintarea trupelor inamice. 

— Opreşte repede drăcia asta ! repetă Petric. 

Johnson ezită o clipă, după care manevră iute frinele. 
Trenul se opri cu un zgomot infernal, zpuduind vagoanele 
din faţă. Tampoanele se izbiră unele de altele, se desprin- 
seră, se izbiră din nou, dar trenul rămase ca printr-o minune 
pe şine, în timp ce prima bombă tocmai cădea. 


Opriră într-un defileu îngust, în care trenul încăpuse 
doar pe jumătate; vagonul de marfă din spate era încă în 

plină vedere. Șuierul primei bombe le asurzi urechile. Explo- 
zia nu se auzi decît ca o bufnitură surdă, după care avionul 
se înălță repede, cu motorul uruind, dispărind dincolo de 
creasta colinei. O vreme nu se mai auzi decît zgomotul tot 
mai încet al bombardierelor care se îndepărtau. 

— Trage trenul ceva mai adînc în defileu ! ordonă Pe- 
trie, pe cînd coborau amindoi din cabină. 

Angelo şi Scelba apăruseră şi ei pe piatformă. Petrie o 
luă înainte pe cărăruia dintre tren şi peretele de stincă şi, în 
dreptul celui de al doilea vagon de călători, dădu peste nişte 
adîncituri în zid, unde erau aruncate tot felul de unelte rugi- 
nite pentru întreţinerea liniei. Se înghesuiră amîndoi în 
gaură şi așteptară. 

— Dacă nimeresc cumva locomotiva, sc duc şi explozi- 
vii, spuse Petrie cu ciudă. 

— Dumnezeule ! spuse Johnson cu teamă și indignare, 
dar asta ne-ar ucide pe loc şi pe noi! 

Observaţia era cît se poate de justificată, gîndi Petrie. 
Dacă vreo bombă ar cădea peste locomotivă, explozia s-ar 
simţi puternic în întreaga strîmtoare. Poate că ascunzătoarea 
asta i-ar putea salva, dar cine știe ? Angelo şi Scelba se as- 
cunseseră într-o deschizătură vecină cu a lor şi Petrie văzu 
vîrful unei ghete a șefului mafiot ieşind în afară. După care 
imediat auziră un al doilea şuierat, un sunet pe care nicio- 
dată, niciodată nu-l poţi uita, ori de cîte ori l-ai mai auzi ; ca 
de obicei, bomba părea îndreptată direct spre ei, drept spre 
gaura în care se pitiseră. Instinctiv, priviră în sus, de unde ve- 
nea şuierul din ce în ce mai ascuţit. Sute de kilograme de ex- 
ploziv îngrămădit într-o cămașă metalică, coborind o vreme 
orizontal după ce părăsise burta avionului, apoi repezindu-se 
direct spre ţintă cu mare viteză. Bomba explodă imediat 
după aceea. Nervii li se încordară la maximum, apoi li se des- 
tinseră. Și de data asta au scăpa! ! 

— Acum au fost prietenii tăi, îl informă Petrie pe John- 
son. Avioane B 17. Patru ! 

— Minunat! înjură Johnson, cu năduf. Încă nici o 
bombă aruncată asupra noastră de inamic ! Doar de prieteni ! 

— La urma urmei, exact ca în plan. 

— Dare a doua oară cînd propriile noastre avioane vin 
după noi. Asta nu mai era în plan, nu-i așa ? 

— Nu pe noi ne caută, ci viaductul, spuse Petrie, calm. 

— Dar poate că ne-au zărit şi pe noi. 

— Poate că da, dar asta nu pare să intre printre prio- 
rităţile lor... 

— Nu pare! exclamă americanul, furios că fusese bom- 
bardat de propriile lui avioane. Tare aş vrea să am şi eu cre- 
dința asta înduioşătoare a ta ! 

Johnson se phemui din nou în firidă, auzind o a treia 
bombă venind, se lipi de perete, voind parcă să devină una 
cu el pe cînd aceasta cobora cu acelaşi şuier înfiorător. De 
astă dată explozia le sparse urechile, o detunătură năuci- 
toare care părea să dărime întreaga strimtoare ; o ploaie de 
pietre căzu peste acoperișurile vagoanelor, iar Petric trebui 
să-şi bage degetele în urechi ca să nu asurzească. De data 
asta a fost aproape de tot. 

— Bănuiesc c-au zărit trenul, spuse Johnson, 
scărpinîndu-şi praful din cap cu unghia. 

Dar Petrie era de altă părere : mai întîi vor distruge via- 
ductul şi abia după aceea, dacă le mai rămîneau ceva bombe, 
îsi vor îndrepta atenţia spre tren. Ultima bombă nimerisc 
prost, dar ei se aflau aproape de pod, chiar în zona de bom- 
bardare. Nu era un gînd prea plăcut, căci alte bombe cădeau 
și un al doilea avion se ivi pe deasupra munţilor. Petrie 
numără douăzeci de explozii, iar apoi un B 17 zbură chiar 
peste ei. Văzu clar pe fuselaj steaua albă cu cinci colțuri, dar 
avionul dispăru repede din vedere, după care se lăsă o linişte 
adîncă. Mai stătură pe loc cîteva minute, apoi Petrie se stre- 
cură afară din nișă şi se îndreptă cu precauţie spre viaduct. 

Rămaseră șocați cînd văzură cît de apropiat era, la numai 
vreo sută de metri de strîmtoarea în care stătuseră ascunși, 
imediat după o cotitură scurtă. 

— E încă întreg! exclamă Johnson cu uimire. Proştii 
ăştia n-ar fi în stare să nimerească nici Casa Alba, chiar dacă 
s-ar afla drept deasupra ei! Slavă Domnului! adăugă el 
după o vreme. 

—  Așteaptă aici, Ed, îi spuse Petrie. O s-o iau puţin pe 
jos ca să văd cum se prezintă drumul. Angelo ! Intră tu în ca- 
bină, stai acolo, explozivii sînt îngropați sub cărbuni. 

— Vin şi eu cu tine, spuse Johnson cu încăpăținare. 
Dacă amețești cumva, să fie cineva să te țină de mină. 

Plimbarea peste viaduct se dovedi o experienţă deloc 
plăcută : prăpastia care se căsca de fiecare parte a liniei era 
atît de adîncă, iar în lumina lunii părea că-i atrage spre ea cu 
o putere magnetică. Petrie privi drept înainte, dar nici asta 
nu părea să-l ajute mult — cotitura viaductului era la fel de 
neliniştitoare. Şi, pe deasupra, nu-și putea da seama dacă 
viaductul tremură sau nu sub paşii lor în timp ce-l străbăteau 
încet, înaintînd tot mai departe pe linia suspendată. 

— Nu prca-mi place priveliștea asta, spuse Johnson, 
uitîndu-sc în jos. În albia rîului se vedea un creater imens, 
chiar în apropierea unui pilon al viaductului, atît de aproape 
de acesta, încît Petrie nu putu întelege cum de pilonul însuşi 
părea neatins. Se aplecă să privească mai atent; simţi pe 
piept răcoarca nopții, noapte tipic siciliană, cînd tempera- 
tura putea cobori atît de mult, chiar în mijlocul verii, încît 
puteai îngheţa. Dar palmele îi erau umede de transpiraţie. 
Încercă să se lămurească, dar îşi dădu seama că niciodată nu 
va putea să fie sigur. Nici măcar pe jumătate sigur. 

— Înapoi la tren, spuse el scurt. 

Scelba îi aștepta la ieşirea din defileu. 

— Rezistă oare podul ăsta sub tren ? întrebă el cu o pri- 
vire îngrijorată. 

— Nu poi spune nimic pînă nu trecem peste el, 
răspunse Petrie. 

Nu mai scoase nici unul vreo vorbă în timp ce urcau în 
locomotivă şi în vagoane, la locurile dinainte. Odată suit în 

cabină, americanul își şterse cu grijă mîinile înainte de a 
apuca din nou manetele. 

— Ar trebui să merg foarte încet, spuse el, cam de pri- 
Sos, 

Petrie încuviinţă, postindu-se lîngă scara cabinei. Ca şi 
cum s-ar fi împotrivit să se apropie de pod, locomotiva nu 
vru să pornească, apoi se opri de-a binelea după numai cîţiva 
metri. Johnson înjură, respiră adînc ca să se calmeze, apoi 
mai încercă o dată. Trenul începu din nou să se miște, 
aruncînd aburi peste întreaga trecătoare, efortul simțindu-se 
la fiecare învirtitură a roților. Coboriră încet ultima sută de 
metri şi Johnson se trezi privind cu regret terenul ferm pe 
care-l lăsau în spate. Stînd în ușa cabinei, pe partea stingă, de 
unde putea avea sub ochi întreaga curbă, Petrie zări două ca- 
pete aplecate peste ferestrele vagonului de clasa întîi — An- 
gelo şi Scelba. După care zgomotul roților se schimbă, ca un 
ecou reverberînd în golul de dedesubt. Intraseră pe viaduct. 

Cele două capete care ieșeau pe ferestrele vagoanelor 
din faţă priveau speriate spre prăpastia adîncă, după care 
Scelba îşi făcu repede cruce. Era pentru prima oară cînd Pe- 
trie îl vedea pe i! capo arătindu-şi pe faţă frica şi se pomeni că 
și pe el îl încearcă o dublă senzaţie : își simţi mușchii picioa- 
relor întinşi, încordaţi, iar carnea, în schimb, moale ca o pif- 
tie. Înţepeni ascultind zăngănitul găunos al şinelor, în timp 
ce trenul mergea încet peste viaduct. Construcţia șubredă 
începu să se zgilțiie și tremurul sc transmitea spre ei prin 
roţile care se învirteau încet și prin podeaua de fier a cabi- 
nei. Își roti iute ochii în jur, prinse pentru o clipă privirea 
crispată a lui Johnson, apoi se uită din nou afară. Zgîlţiitu- 
rile păreau să se înteţească pe măsură ce se apropiau de 
curbă și de locul pe care i-l arătase Johnson, cu craterul 
adînc de lîngă pilon. Acesta e, gîndi Petrie, momentul cel 
mai critic. Dacă bomba căzuse chiar lîngă piciorul viaductu- 
lui, nu era exclus ca ea să fi produs o fisură care nu mai avea 
nevoie decît de greutatea trenului de deasupra ca să se 
prăbușească cu totul. Cele două capete aplecate peste feres- 

trele vagonului de călători priveau drept în jos, hipnotizate 
de hăul! care se căsca dedesubt. Trenul înainta încet, iar po- 
dul tremura din ce în ce mai tare. Poate că zgâlţiiala asta e 
normală, îşi spuse Petrie, făcîndu-și singur curaj. Odată, 
înainte de război, trecuse pe un viaduct din Elveţia şi tot așa 
tremurase, dar desigur că elveţienii sint mai pricepuţi în tre- 
buri inginereşti decît sicilienii ! 

— Cum... ? începu Johnson să întrebe, dar îl înăbuși tu- 
sea. Cum dracu' se comportă chestia asta ? termină el, cu 
fermitate cam exagerată. 

— Bine, deocamdată, am parcurs deja vreun sfert din 
drum. 

Petrie nu avu nevoie să se uite la faţa lui Johnson ca să-i 
vadă dezamăgirea, el crezuse desigur că ajunseseră mult mai 
departe. Zguduiturile se înteţiră pe cînd străbăteau locul 
unde Petrie credea că zărise caterul de la piciorul podului ; 
acum simţi ceva ce nu mai simtisc înainte; în loc de scu- 
turături puternice, dar regulate, trenul începu să se biţiie 
sălbatic dintr-o parte în alta, ca și cum își pierduse dintr-o 
dată echilibrul, nemaiavind parcă nimic sub roti ; pe măsură 
ce se apropiau de mijlocul viaductiului, Petrie putu arunca o 
privire mai temeinică în jos, spre albia secată a rîului : era o 
privelişte deloc reconfortantă. 

Sub lumina lunii, vedea umbrele deformate ale picioare- 
lor podului, periculos de înclinate, de parcă viaductul se 
apleca din ce în ce mai mult sub greutatea trenului, doar nu- 
mai cîteva secunde despărtindu-l de prăbuşirea finală. După 
care zări ceva care-i umplu fruntea de transpiraţie, atît de 
abundentă, încît atunci cînd îşi trecu palma peste ca, se trezi 
cu mîna complet udă. Cam pe la jumătatea distanţei dintre 
mijlocul viaductului şi capătul celălalt, o bucată din margi- 
nea podului fusese smulsă, parcă lovită de o bombă. Își dădu 
seama pe loc ce se întimplase : bomba încă mai zăcea în albia 
rîului, chiar în apropiere de baza unui pilon. Numărase 
douăzeci de explozii, dar poate că fuseseră douăzeci şi una 
sau poate chiar douăzeci şi cinci, pentru că dacă te apuci să 

numeri bombele care cad asupra ta, frica te poate face uşor 
să greșeşti. Dar mai rămăsese în mod sigur o bombă neex- 
plodată : se zărea clar sub razele firave ale lunii, încă intactă 
în învelișul ei cilindric, lugubru, de metal. Poate că nu era 
decit o bombă moartă, dar la fel de bine ar fi putut fi una 
programată să explodeze mai tîrziu, poate că ceasul ticăia 
constant, apropiindu-se de momentul zero. Își umezi buzelc, 
se întoarse către Johnson, care-l privea fără să bănuiască pc- 
ricolul, clipi din ochi şi se răsuci privind în altă parte fără să 
spună nimic. 

Bomba de sub ei căzuse mai aproape de viaduct decit ori- 
care alta şi Petrie își dădu seama că dacă s-ar hotări să explo- 
deze tocmai acum, ar putea distruge cel puţin doi piloni, 
aruncîndu-i şi pe ei în prăpastie. De mirare că Angelo şi 
Scelba încă nu o zăriseră ; poate că de acolo de unde se aflau 
nu mai puteau vedea albia rîului sau poate că minţile le erau 
întunecate de frică în vreme ce trenul se tira pe pod, scotînd 
nori de aburi şi de fum. Petrie privea aproape hipnotizai 
obiectul acela obscen de care se apropia tot mai mult. Nu 
era probabil, dar tehnic era totuşi posibil ca vibraţiile roților 
să se transmită prin piciorul podului, apoi prin solul stîncos 
al albici şi, odată ajunse la bombă, să-i declanșeze mecanis- 
mul de detonare defect. Cu coatele sprijinite pe geamul cabi- 
nei, Petrie se uita cu teamă la umbra cilindrică de dedesubt, 
O văzu în urmă, după care privi din nou înainte şi atunci zări 
capul lui Angelo și al lui Scelba întorcîndu-sc spre el. Văzu- 
seră, deci, şi ei bomba ! Numai Johnson trecuse pe lîngă ea 
fără să ştie, o ignoranță benefică. Trenul continuă să înain- 
teze de-a lungul viaductului şi, după cîteva ore — cum li sc 
păruseră probabil tuturor — zgomotul roților pe şine se 
schimbă, parcă pămîntul devenise din nou solid sub cele. 
Ieşiră de pe pod. 

Îndreptîndu-şi spatele, Petrie simti că-i vine greu să-şi ri- 
dice cotul înţepenit de pe fereastră. Respirînd adînc, își scu- 
tură braţul ca să-l dezmorţească, auzind un sunet ca de oase 
lovindu-se între ele. 

— Ia dă-i bice, Ed, spuse el. Vine acum o pantă destul 
de abruptă şi aș vrea s-o iei repede, Dacă nu ajungem la bu- 
cla aceea de refugiu înainte de a veni trenul din partea cea- 
laltă, sîntem morţi cu toţii. 


Trenul începu după o vreme să urce şi Petrie se uită cu 
atenţie după lacul în apropierea căruia trebuia să se afle re- 
Fugiul. Era sigur că nu putea fi situat pe pantă, dar bănuia că 
de îndată ce vor ajunge la capătul ei, pe podiş, îl vor zări, 
deoarece harta îi arătase că după culme urma o porţiune 
plată. Necazul era că pe hartă nu putuse vedea nici bucla de 
refugiu, nici lacul. Şi, pe deasupra, îl mai chinuia și grija că 
se allau în mare întirziere: așteptaseră în defileu să se 
oprească bombardamentul, 0 așteptare care nu putuse fi 
compensată de viteza mare cu care ieşiseră din tunel. Și 
toate acestea înscmnau că dacă nu vor recupera întîrzierea 
cît mai repede cu putinţă, nu vor avea altceva de făcut decît 
să se ciocnească frontal cu celălalt iren, care venea dinspre 
Enna. 

Linia urca pe o distantă lungă, luminată de lună, printr-un 
peisaj sălbatic care părea atît de străin de război, încît lui Pe- 
trie îi veni să se întrebe dacă bombardarea viaductului nu fu- 
sese cumva un simplu coşmar. Și pe măsură ce noaptea 
cădea, se făcea din ce în ce mai frig, mai ales că urcau, atît de 
frig, încît cămășile de-abia mai reușeau să-i apere ; hainele 
pe care le lăsaseră în Mercedes ar fi fost mai potrivite acum, 
gîndi Petrie cu regret, în timp ce simţi cum panta se 
îndulceşte treptat şi că locomotiva se mişca ceva mai iute. 
Ajunseră pe culme, lăsară în urmă, pe dreapta, o rîpă 
abruptă şi, deoarece acum se deplasau pe teren plat, nu-și 
dădeau seama că se află la mare altitudine. Trenul mergea cu 
viteză pe un platou presărat cu stînci. Petrie se gîndi la riscul 
pe care trebuia să și-l asume : ori să meargă cu viteza asta 
mare, ceea ce le-ar fi permis să ajungă repede la bucla de re- 
fugiu, ori să treacă în viteză pe lîngă ea fără să o vadă. Prin- 

tre stînci nu putea vedea decît un teren sterp, o crustă 
nesfirşită de glod uscat de soare, dar dintr-o dată Petrie zări 
niște trestii ridicindu-se deasupra solului uscat. Dumnezeule ! 
lată lacul, își spuse. Secat de soare ! 

—  Încetineşte ! îi strigă el lui Johnson. 

După numai o secundă văzu în faţă, pe linie, macazul. 

— Opreşte ! strigă el. 

Dar chiar înainte ca locomotiva să se fi oprit, Petric 
sărise de pe platformă, alergînd spre levierul macazului, au- 
zind în același timp din depărtare șuieratul unei locomotive 
care se apropia. Periculos de aproape. Apucă levierul și-l 
trase cu putere, dar acesta nu cedă. Palmele îi erau alune- 
coase, mușchii slăbiţi. Auzi din nou semnalul, mai aproape 
de data aceasta. Se încordă pe picioare şi trase din nou de 
manetă cu 10ată puterea. Aceasta cedă, se înclină spre cl, dar 
Petrie continuă să tragă de ea pînă simţi că nu merge mai de- 
parte. 

— la-o din loc, Ed ! strigă cl. 

Dar trenul se pusese deja în mișcare, pulăind rar în 
vreme ce locomotiva împingea vagonul de marfă şi irăgea în 
urmă cele două vagoane de călători de pe linia principală pe 
derivație. Dupa ce și cel de-al doilea vagon trecu de macaz, 
Petrie împinse cu putere levierul înapoi. De data asta, cl 
cedă uşor, mutind linia în poziția de la început. Petrie alergă 
de-a lungul şinelor, cu şuieratul locomotivei încă în urechi, 
se căţără pe platforma vagonului din frunte, se strecură în 
vagon abia răsuflind şi închise ușa după el. Apoi, 
recăpălîndu-și suflul, deschise ușa din nou, doar cîțiva centi- 
metri. 

Prin crăpătură văzu trenul care se apropia de după o 
curbă, cu viteză cam mare, după părerea lui, aruncînd pe 
horn un fum care rămînea mult în spate. În cabina, Johnson 
stătea aplecat peste gura cuptorului, ca să-l ascundă de priviri, 
dar precauţia i se păru lui Petrie inutilă, pentru că trenul, cu 
cele patru vagoane de călători ale sale, gonea nebunește și 

dispăru în numai cîteva secunde, zguduind pămîntul. Cînd 
privi din nov, tot ce mai putu vedea fu ultimul vagon 
dispărînd după cotitură. Petrie cobori din nou şi trase înapoi 
levierul macazului. După ce urcă în cabină, Johnson îi 
întinse o ţigară, dar el scutură din cap ; se ţinea cu o mînă de 
fereastră ca să nu cadă, cu mintea încă tulburată de pericolul 
din care abia scăpaseră. 

— Ed, spuse el în cele din urmă, ai linia liberă. Da-i 
bătaie cît mai repede spre garajul de la Sala. 

Vagoanele se izbiră unul de altul și întreg trenul se scu- 
tură de la un capăt la celălalt cînd Johnson, la ordinul lui Pe- 
trie, îl opri brusc la trecerea peste un drum care ducea spre 
garajul auto de lîngă Sala. Pierduseră zece minute prețioase 
în trenul ascuns în viroaga din apropiere, aşteptînd ca un ca- 
mion german să plece din garajul aflat la vreo patru sute de 
metri depărtare de ei, iar acum iată că se ivea alt impas. De 
pe platforma de manevră din faţă, Petrie zări un camion gcr- 
man distrus, cu botul strivit de o stîncă chiar în apropierea 
linici. 

— Tîmpitul acela trebuie să [i derapat, îi spuse cl lui 
Johnson. Şoferul a fost azvirlit pe jumătate prin parbriz. Şi 
ca să vezi, vine şi ambulanta aceea... 

O ambulanţă militară tocmai cobora panta spre inter- 
secţie, cu viteză nu prea mare, șoferul închipuindu-și desigur 
că trenul oprit acolo va porni din nou înainte ca el să tre- 
buiască să oprească. Maşina era încă destul de departe, iar 
pe caroseria ei albă se reflecta slab luna. Petrie observă că 
şoferul nu pusese sirena în funcţiune, așa că poate nu sc 
grăbea să ajungă undeva. Începu să dea ordine scurte : lui 
Scelba să se ascundă în spatele vagoanelor oprite, lui Angelo 
să se pitească în spatele unui dîmb aflat ceva mai sus pe 
drum, lui Johnson să stea pregătit în spatele camionului stri- 
vit, dar americanul protestă : 

— S-ar putea ca în ambulanţă să fie răniţi, de pe urma 
bombardamentului... 

— Ed, dacă sînt, o vom lăsa să-şi vadă de drum, dar mă 
cam îndoiesc că sînt, ai auzit tu vreo sirenă ? Dacă dăm de 
așa ceva, vom pretinde că sîntem banditi, în căutare de bani, 
și-i vom lăsa să treacă. Oricum arătăm ca niște tîlhari de dru- 
mul mare. 

— Şi dacă nu dăm de răniţi ? 

— O înhăţăm ! spuse Petrie, dînd din cap către Johnson, 
pe faţa căruia era zugrăvită o expresie de îndoială. Ed, în 
timp ce cram în tren mi-am imaginat cam de ce-am avea ne- 
voie ca să ajungem la timp la Messina : o maşină puternică şi 
rapidă cu care să putem trece prin punctele de control de pe 
şoseaua de pe coastă. 

— Dar asta-i împotriva regulilor războiului... 

Petrie îl privi cu asprime. 

— Dar tot împotriva acestor reguli e şi scufundarea unui 
vas-spital plin de soldaţi răniţi — şi asta-i ce-au făcut nemtii, 
cu Stukas-urile lor, în Grecia. Şi ceea ce vom [ace noi e doar 
să folosim maşina asta ca să ne strecurăm prin linia de 
apărare pe care Wehrmachi-ul a stabilit-o în jurul Messinei. 
Nu recurgem la ambulanta asta mai mult decît ca la un taxi 
obișnuit... Apoi Petrie îl privi pe Scelba : Şi fără împusșcături 
inutile, doar dacă nu intervine vreo problemă pe viaţă și pe 
moarte... 

— Dar nici măcar nu vor fi înarmaţi, protestă Johnson. 

— Cu atît mai bine, atunci nu va fi nevoie să tragem, re- 
petă Petrie. Dar uită-te bine la ei, Ed. Ambulanţa asta s-ar 
putea să nu fie chiar atît de inocentă pe cît pare. 

Așteptară ascunşi pe cînd şoferul ambuianţei începu să 
bănuiască că trenul care-i stătea în cale nu avea de gînd să se 
miște ; cînd ajunse la vreo două sute de metri de camionul 
militar strivit, încetini un pic, apoi coti spre el și se întoarse 
cu spatele în drum. Petrie urmări atent schimbarea de di- 
recţie, aruncînd în acelaşi timp o privire spre stînga, unde 
Scelba stătea chircit în spatele trenului, apoi spre camion, 
unde era ascuns Johnson. Locul accidentului părea cu totul 
părăsit, ca şi cum ceva inexplicabil s-ar fi petrecut între tre- 
nul care stationa şi camionul strivit ; îşi imagina mirarea şo- 

ferului ambulantţci, dar reactia acestuia părea ciudată. Am- 
bulanţa cobora acum foarte încet, aruncîndu-şi lumina faru- 
rilor peste vagoane, peste ferestrele acestora, care erau 
vizibil poale. Cînd ajunse la numai vreo douăzeci de metri de 
tren, maşina opri, cu motorul încă mergind, ceea ce îl neli- 
niști pe Petrie : dacă șoferul şi-ar răsuci volanul şi ar porni 
înapoi pe drumul pe care abia venise, atunci nici vorbă să 
mai poată deschide focul. Din lacul acela de pe platformă 
unde stătea ghemuit, el văzu pe acoperişul ambulanţei un 
ventilator mare, în apropierea unei antene. Ceva nu era în 
regulă cu mașina asta. 

Şoferul, îmbrăcat în halat alb, stătea cu capul întors, vor- 
bind cu cincva din spate. Aşa că nu avea altceva de făcu 
decit să aştepte pînă cînd acesta avea să iasă afară ca să vadă 
ce se întîmplă — dacă, pînă la urmă, o va face. Minutele sc 
scurgeau şi Petrie îşi dădu seama că de fapt ceva mergea rău 
de tot: de pe scaunul său, şoferul putea să vadă bine în ce 
Stare sc afla camionul, așa că reacţia sa normală ar fi fost să 
iasă și să constate ce se petrecuse cu acesta. Simtămîniul că 
ceva nu cra în regulă creştea și Petrie își multumi sie însuși 
că fusese grijuliu să considere capturarea ambulanței ca pe o 
operaţiune strict militară. Alături de el, Scelba își puse re- 
volverul jos pe pămînt, îşi șterse mîinile de cracul pantaloni- 
lor şi apucă arma din nou. În acest moment de tensiune, fața 
sicilianului părea cu totul nepăsătoare, o nepăsare tipică 
pentru un pistolar profesionist care trecuse de mulic ori 
înainte prin astfel de situaţii. Petrie se crispă văzînd că şofe- 
rul ambulanței deschisese uşa, păşind afară şi îndreptîndu-sc 
cu precauţie către camionul accidentat. Pe măsură ce înainta, 
privea peste umăr spre trenul aparent abandonat, iar cînd 
ajunse destul de aproape ca să poată arunca o privire înăun- 
trul cabinci transformate în armonică, se opri. faca o reactie 
ciudată : din locul unde se oprise, el putea vedea clar trupul 
inert al şoferului prăbușit pe jumătate peste volan și oricine 
din echipajul unei ambulante ar fi alergat într-acolo instinctiv 
ca să vadă despre ce e vorba şi să dea o mînă de ajutor în caz 
de nevoie. Dar bărbatul acela scund şi gras, îmbrăcat în uni- 

forma Corpului Medical Italian, părea preocupat mai mult 
de trenul gol decît de cadavru și scrută încă o dată vagoa- 
nele. Petrie se ridică în picioare, se îndreptă spre marginea 
platformei și cobori pe linie cu Mauser-ul îndreptat înainte ; 
şoferul se întoarse repede, încercă să-şi bage o mînă sub 
halat, dar şi-o retrase imediat cînd zări arma ţintind spre el. 

— Câţi bani ai în mașină ? îi strigă Petrie repede, în 
nemteşte ? 

— Nein... 

Şoferul se opri brusc, dindu-şi seama că, răspunzind în 
germană, făcuse o gafă, fusese tras pe sfoară. 

Petrie îl ţinea sub ameninţarea armei cînd uşa din spate a 
ambulanţei se deschise și un bărbat îmbrăcat civil, cu parde- 
siu cu cordon, cu o pălărie moale pe cap, ieşi în plină vedere 
cu un automat pe care-l ţinea cu amîndouă mîinile. Automa- 
tul împroșcă cu gloanţe la numai cîţiva paşi înspre stînga lui 
Petrie, dar atunci Scelba trase de două ori. Civilul se prăbuși, 
lăsîndu-și automatul să cadă, iar Angelo apăru fugind în jo- 
sul drumului, se opri şi-şi aţinti revolverul în spatele ambu- 
lanţei, fără a trage. Johnson se apropie din spate de șofer, 
trase de sub halatul acestuia un revolver Luger, îl pipăi ca să 
vadă dacă nu mai are şi alte arme, apoi îi spuse lui Petric : 

— Asta-i toată gaşca. Iar tipul ăsta e cel mai teribil asis- 
tent medical pe care l-am întîlnit vreodată. Ai avut dreptate, 
Jim. Ce anume te-a făcut bănuitor ? 

— Veneau dinspre garajul auto, dar asta nu era 
ncapărat o dovadă. Însă tipul nu reacţiona firesc. lar acum 
cred c-ar trebui să vedem repede ce-i în așa-zisa ambulanță. 
Scelba, stai cu ochii pe pistolarul ăsta medicinist, pentru un 
minut, te rog. 

Individul îmbrăcat civil era mort de-a binelea, ia picioa- 
rele lui Angelo, dar Petrie nu băgă în seamă cadavrul atunci 
cînd italianul le făcu un semn cu țeava revolverului să se 
apropie. Un tînăr vînjos era așezat la o măsuţă între cele 
două banchete şi-şi ținea mîinile ridicate deasupra capului 
privindu-i duşmâănos. Era și el îmbrăcat în uniforma Corpu- 
lui Medical Italian, dar pe măsuţa din fața lui se aflau o pe- 

reche de căşti de ascultare şi un aparat dreptunghiular care 
părea să fie un transmiţător radio, obiecte care nu puteau 
face parte, evident, din înzestrarea unei ambulanțe. Atunci 
cînd Petrie îi vorbi în germană, acesta scutură din cap și 
spuse că nu înțelege deci! italiana. 

— Asta văd şi eu, spuse Petric tot în germană, așa că 
instrumentul acela din fata ta nu-i altceva decit ultimul mo- 
del de instalaţii pentru transfuzii de plasmă, nu-i așa ? leşi 
repede de aici, dacă nu vrei să mori ! 

Neamţul se strecură afară din ambulanță, dintr-o dată 
înţelegînd limba germană, iar în timp ce Angelo îl suprave- 
ghea, Petrie se aplecă şi scoase din buzunarul dinăuntru al 
civilului mort un porimoneu. Legitimaţia pe care o scoasc 
de acolo nu-l surprinse deloc şi i-o întinsc lui Johnson fără 
să spună nimic. Americanul o privi, după care citi cu voce 
tare ce scria pe document : 

— Oscar Schliemann, ofiter Gestapo. Ce dracu’ se pc- 
trece pe aici ? 

— Ceva care i-ar putea interesa pe cci de la Cartierul 
General al Fortelor Aliate. la să aruncăm o privire asupra 
acestui ultim tip de ambulanță. 

Aplecîndu-se intră în maşină, urmat de Johnson. Pe un 
panou aflat la îndemiîna celui care ar fi fost așezat la măsuţă, 
se găsca un mic tablou de control. Motorul ambulanţei mai 
mergea. Petrie încă manevra butoanele tabloului cînd John- 
son privi în sus, auzind un zbirniit nefamiliar deasupra lor. 
Sub capotă era agăţată o cutie metalică mare și zbirniitul ve- 
nea din interiorul acesteia. Privind şi el în sus, Petrie trecu 
dincolo de american și tocmai ieşea din ambulanţă cînd An- 
gelo reacționă violent : apucînd pistolul de țeavă, îl izbi cu 
putere peste ceafa prizonierului cu patul armei, după care 
exclamă cu satisfacție nedisimulată, cu neamţul prăbușit la 
picioarele lui : 

— Ticăloșii ! 

— Ce dracu' l-a apucat? întrebă Johnson, ieșind din 
ambulanță. 

Petrie arătă cu o mînă în sus, spre capota mașinii, unde 
ventilatorul mare de pe acoperiş se înălțase într-un fel de co- 
loană înaltă, pe care erau plasate două aripi metalice 
semăniînd cu un fel de antenă radar. 

— Bine găsită, drăcia asta, spuse el, glumet. Ăsta-i un 
radiolocator, camuflat ca să pară o ambulanţă italienească. 
Sînt sigur că italienii nu şi-ar da niciodată seama de asta. 
Vezi şpilul, nu ? 

— Nu prea..., ezită Johnson, dar Angelo îl privi cu 
amărăciune : 

— Treaba e clară, domnule maior. Probabil că ăsta e 
modul în care nemţii au localizat transmiţătorul meu, Porto- 
cala Unu. Unul dintre oamenii carc locuiau în zona unde-l 
ascunsesem mi-au spus că în ajunul zilei în care transmiţăto- 
rul a fost detectat, într-o piaţă din apropiere fusese parcată o 
ambulanță. Tîmpit ce sînt, n-am bănuit nimic. Dar mă mir că 
armata italiană îngăduie aşa ceva... 

— Dacă nu știu, cum ar putea să intervină ? comentă 
Petrie. Aparatul acela de pe măsuţă c un aparat de ascultare. 
Aşa că nu cred că ar trebui să ne îngrijorăm peste măsură 
dacă vrem să folosim maşina asta ca pe un fel de taxi. 

Reintrînd în ambulanţă, apăsă pe un buton și maşinăria 
de deasupra zbîrnîi din nou, iar coloana cu antene cobori în 
pîlnia ventilatorului. Tăic cu cutitul cablurile, după care as- 
cunse casca şi dispozitivul de ascultare într-un lăcaș de la 
bord şi plie măsuţa peste bord. Ambulanţa se transformase 
acum, revenind la funcţia sa iniţială, cu două brancarde de-a 
lungul fiecărui perete, prepătită pentru eventuale accidente 
pe parcurs, şi accidente păreau că poi fi destule. Toţi trudiră 
frenetic sub îndrumarea lui Petric : scoascră uniformele de 
pe cei doi nemți inconștienţi, o treabă care-l făcu pe Angelo 
să regrete izbucnirea lui de dinainte, deoarece a dezbrăca un 
individ leşinat se dovedea o treabă cu mult mai grea decît a-i 
ordona să se dezbrace el însuși. Într-un compartiment de la 
bord găsiră fese, cu care îi legară pe cei doi prizonieri, în 
urechile cărora înfundară și ghemotoace de vată, găsită în 
același compartiment, ca să nu audă ce se vorbeşte prin jur 

dacă şi-ar recăpăta cunoştinţa. Toate acestea fură îndeplinite 
după ce reușiseră să-i care în ambulanţă pe toti trei nemtii, 
în cazul în care ar fi nevoiţi să o ia rapid din loc. Între timp, 
Johnson se întoarse în cabina locomotivei, scormoni grăbit 
prin grămada de cărbuni ca să recupereze sacul cu explozivi 
pe care Petrie îl ascunsese acolo. Cînd se întoarse cu sacul 
pe umeri, Petrie şi Angelo se mai chinuiau încă să-şi tragă pe 
ei uniformele Corpului Medical scoase de pe prizonieri. 
Fiind cam de aceeaşi talie, uniforma şoferului se potrivi pe 
italian, dar Petrie o îmbrăcă doar cu greutate pe a sa; tunica 
Îi era oarecum pe măsură, dar pantalonii îi crau cu mult prea 
scurţi. 

— Dacă aș fi nevoit să-mi cîştig viata în felul ăsta pe 
timp de pace, atunci m-aș înrola iute în armată, mormăi 
Johnson, lăsîndu-şi sacul cu explozivi pe podeaua ambu- 
lanţei. Privi cu dezgust la corpul ofițerului de la Gestapo. 
Chiar avem nevoie de ăsta ? întrebă. Eu sînt cam năzuros în 
privința celor cu care călătoresc. 

— O'să rămînă cu noi o vreme, Ed, spuse scurt Petrie în 
timp ce-şi încheia nasturii tunicii. După ce plecăm, singura 
enigmă care va rămîne în urma noastră va [i trenul părăsit; 
dar îşi vor închipui probabil că echipajul s-a speriat atît de 
rău după ciocnirea cu camionul încît a luat-o la fugă. 

Johnson privi cu ochi critici înfăţişarea lui Petrie. 

— Oare şoferii ambulanţelor poartă bărbi de două zile ? 
întrebă el. 

— În armata britanică se mai întîmplă şi asta, cînd sînt 
obligaţi să lucreze optsprezece ore fără întrerupere, şi sînt 
convins că italienii i-au omorît cu munca pe şoferii lor în ul- 
tima vreme. În orice caz, asta ne oferă o scuză excelentă ca 
să nu zăbovim pe la fiecare punct de control, ne grăbim ca 
dracu' spre destinaţie. 

— Şi resturile, ce facem cu ele, le aruncăm pe undeva pe 
drum ? se interesă Scelba, arătînd spre prizonieri. Aș prefera 
să le mai băgăm şi cîte un glonț în cap. După asta, chiar că 
n-ar mai putea vorbi deloc. 

Dar se părea că nu era o propunere prea populară, şi 
cînd Scelba văzu expresia de pe chipurile celorlalţi, părăsi 
iute subiectul. Petrie urcă la volan, iar Angelo trecu pe locul 
de lingă el, îmbrăcat în costumul lui încă impecabil. Rezer- 
vorul era plin, ceea ce nu era surprinzător ținînd seama că 
mașina își făcuse probabil plinul la garajul militar din apro- 
piere. 

— O sä conduc eu, spuse Petrie italianului, iar pentru că 
tu arăţi al naibii de elegant, tu vei [i acela care vei ieşi din 
mașină dacă cineva va trebui cumva să iasă. 

— Foarte logic, fu de acord Angelo. Tu eşti şoferul, așa 
că rămii la volan. 

— În afară de cazul în care nimerim într-un accident 
adevărat. Atunci e de aşteptat să ieşim amîndoi. 

Petrie porni motorul, pe care-l oprise ceva mai înainte. 
În faţa lor, micul tren părăsit stătea la trecerea de nivel şi 
avu sentimentul ciudat că s-ar putea să rămînă acolo pînă 
cînd trupele invadatoare aie Aliaților vor da peste el, dacă 
vor ajunge vreodată pînă în acest punct. Și asta depindea în 
mare măsură chiar de ei patru, aflaţi acum în această ambu- 
lanţă italieneasca. Privi la ceas : 9 seara. Slavă Domnului că 
Parridge nu-l putea vedea, el probabil presupunea că ajunse- 
seră deja la Messina. Întoarse maşina cu 180 de grade, îşi 
dezmorţi umerii şi porni spre nord. 

— Teoretic vorbind, sîntem deja în întîrziere, îi spuse el 
lui Angelo, aşa că va trebui să intrăm în acţiune imediat ce 
ajungem în port. 


Cicatricea veche de pe obrazul drept al generalului Klaus 
Rheinhardt, căpătată în urma unui duel, se văzu clar atunci 
cînd el se aplecă peste lampa cu petrol din cort ca să se uite 
la ceasul de la mînă. Arăta 8,30 seara. Prin ușa cortului avea 
o priveliște limpede peste întreaga strimtoare, luminată de 
lună, chiar pînă spre munţii din apropierea Messinei, locul 
unde va ajunge curînd. În spatele cortului, pe sub crîngurile 
de măslini ale Calabriei, forțele imense aflate sub comanda 
sa se puseră deja în mişcare. Două regimente de blindate cu 

peste trei sute de tancuri Mark IV ; un regiment de puşcayi 
cu trei batalioane motorizate şi un batalion de motociclişi! , 
un regiment de artilerie cu douăzeci şi patru de tunuri; un 
batalion antitanc şi un batalion de geniști. Din locul unde 
Stătea pe un scaun de campanie, Rheinhardt putea auzi 
zănpănitul şenilelor tancurilor pe solul ars de soare, comen 
zile răstite ale ofiţerilor, date pe un ton de urgenţă. Skivi 
Domnului, Kesselring ascultase de sfatul său şi dăduse ordi 
nul ! Cu toare forțele, înainte spre Sicilia ! 

— Despre ce-i vorba, Wengel ? 

Colonelul Wenge! salutase din uşa cortului. 

— Trenul cu muniții tocmai sosește la Giovanni, dom 
nule. 

— De îndată ce feribotul ajunge aici de la Messin: 
încarcă trenul la bord. S-ar putea să-l însoțesc eu însumi în 
poi spre Sicilia. 

Wengel salută şi plecă, lăsînd iarăși liberă priveliștea din 
ușa cortului. Ceca ce-l interesa cel mai mult era tocmai 
această perspectivă, pentru că din acest punct, situat la peste 
două sute de metri deasupra strîmtorii, ar [i putut vedca ba- 
cul Cariddi pornind de la Messina spre peninsulă. Atunci 
cînd îl va zări apropiindu-se, va cobori şi cl cu maşina lu 
Giovanni. 

Farurile māturau întunericul în timp ce Petrie apăsă pe- 
dala de acceleraţie, trecu în viteză printr-un mic defileu, 
după care cobori o pantă lungă în spaicle căreia se vedeau 
munţii în ambele părţi, profilindu-se maiestuoși sub lumina 
lunii, cu crestele 7drenţuite pe rînd luminate şi ascunse în 
umbră și lipsite de orice semn de viaţă. Pentru o singură 
clipă, atunci cînd se aflau pe culmea trecătorii, putuseră zări 
la mare depărtare un luciu ca de mercur al mării, care 
dispăru imediat ce începură să coboare panta şi o creastă le 
ascunse vederea. Drumul părca neasteptat de drept pe mare 
distanţă, trecînd printre şiruri paralele de munţi, iar supra- 
faţa carosabilului era mai bună decît tot ce întîlniseră pînă 
aici. Nu grozav de bună, ar fi putut fi clasată ca de mîna a 
doua prin oricare altă ţară a Europei, dar destul de bună 
pentru a-i permite lui Petrie să riște un spor de viteză pe 
cînd străbăteau la vale drumul gol către mare. 

Lîngă el, Angelo moţăia, cu capul plecat pe piept. Petrie 
aruncă o privire prin fcrestruica minusculă din spate, spre 
interiorul ambulanţei, unde Johnson stătea chiar lîngă pere- 
tele despărțitor, iar Scelba zăcea întins pe brancarda de 
alături. Erau singurii ocupanii : cei doi prizonieri germani şi 
ofițerul de la Gestapo mori fuseseră lăsaţi cu vreo zece mi- 
nute înainte într-o șură părăsită din apropierea drumului. 

— Ed, spuse Petrie, mai bine ai trage un pui de somn. 
Nu vei avea nici o şansă mai tîrziu. 

— Dar tu ? Ai condus fără întrerupere jumătate de zi, aş 
putea trece eu la volan o vreme. E adevărat că nu am uni- 
formă de asistent sanitar, dar văd că nu întîlnim pe nimeni. 

— În curînd vom întîlni — mai ales dacă iei tu volanul, 
îi replică Petrie. Și, așa cum spui, nu prea eşti îmbrăcat po- 
trivit pentru rolul ăsta. Oricum, mă simt excelent şi tot ce 
mi-aş dori e să mă țin tot aşa pînă terminăm treaba. 

— Crezi că vom reuşi ? Sîntem în mare întirziere. 

— Trebuie să reuşim, cel puţin atita vreme cît Kessel- 
ring nu şi-a expediat deja Divizia 29 de Blindate. Şi cred că 
nu o va face deocamdată, va aștepta să primească rapoarte 
despre trupele parașutate. Abia atunci se va decide. 

— Şi cînd crezi că încep parașutările ? 

— Dacă încep în noaptea asta, bănuiesc că spre miezul 
nopţii, imediat după ce apune luna. lar Kesselring va primi o 
confirmare clară despre eveniment abia după vreo oră. 

— Şi, dacă avem noroc, cînd crezi că putem ajunge la 
Messina ? 

— Cu puţin înainte de miezul noptii, bănuiesc. 

— Altfel spus, chiar aproape de termen ? 

— S-ar putea să fie teribil de aproape, Ed, acceptă Pe- 
trie. 

De fapt, acest gînd sumbru îl preocupase pe Petrie pe tot 
parcursul drumului, coborînd panta lungă mărginită de tu- 
fişuri de cactuşi ce-i aminteau lui Johnson de New Mexico. 
Americanul se lungi şi el pe cealaltă brancardă, auzi o vreme 
sforăiturile lui Scelba, după care adormi adînc. Petrie nu 
simțea nevoia de somn, trecuse de mult de faza asta, nervii îi 
erau atît de întinşi încît se îndoia ca ar putea dormi chiar 
dacă ar încerca. Cîndva, după ce misiunea va fi fost dusă la 
capăt, va cădea ca un bolovan, complet secătuit, şi atunci 
probabil că va dormi treizeci și şase de ore în şir. După înde- 
plinirea misiunii. După numai cîteva minute, Angelo se trezi 
şi Petrie îi mai puse cîteva întrebări, ca să-și împrospăteze 
memoria. 

— Feribotul a fost construit la Genova acum unspre- 
zece ani, începu italianul. Are un deplasament de peste pa- 

tru mii de tone şi e cel mai mare feribot din Europa de vest 
care se mai află încă în funcţiune. De la pupa la prova 
măsoară vreo sută zece metri şi e dotat cu trei motoare die- 
sel-electrice Burmeister şi Wain cu cîte opt cilindri... 

— Viteza ? se interesă Petrie. 


— Poate merge cu șaptesprezece noduri, dar în serviciu 
normal viteza e de numai cincisprezece și jumătate. 

— Şi cam cit îi trebuie ca să traverseze sirimtoarea din- 
tre Messina și San Giovanni, pe peninsulă ? Te întreb asta 
pentru cazul în care nu ne putem face treaba cît timp bacul 
se află în port. 

— Distanţa e de opizeci de kilometri. Lăsînd deoparte 
timpul petrecut cu intrarea și ieşirea din port, traversarea 
durează douăzeci şi cinci-treizeci de minute. 

— Treizeci de minute nu-i prea mult, comentă Petrie, 
observînd că vremea era pe calc să se schimbe, și nu în bine. 
Dinspre nord-vest se apropiau nori grei şi prin noaptea pînă 
acum liniștită începu să sufle o briză. Putem oare face treaba 
cît timp bacul se mai allă încă în port ? 

— Poate că da, ridică Angelo din umeri, cu nesiguranţă. 
Dar în docuri se află multi oameni de pază, pe cînd în timpul 
traversării paza e redusă. 

— Prin urmare, s-ar putea să ne fie mai uşor să-l 
aruncăm în aer pe cînd se află în larg — plus că în felul aces- 
ta se va scufunda bine de tot. 

Rasuci volanul spre un pod care trecea peste albia secată 
a unui rîu, apoi intră pe un drum drept, mărginit de cactuși. 
Sub lumina lunii, vîrfurile acestora păreau ca nişte braţe 
întinse către cerul instelat. În spate se auzi un zgomot de 
ghete pe podca ; se trezise Scelba, se dezmorţi, după care îşi 
sprijini cotul pe ferestruica dinspre cabină. Întrebarea lui 
sarcastică arăta că de fapt ascultase conversaţia dintre el şi 
Angelo. 

— Iar atunci cînd veţi fi terminat treaba, veţi înota pînă 
la mal, nu-i așa ? spuse el. Signor Gambari, circulă pe acolo 
un curent extrem de puternic. 

— Am avut în vedere aspectul acesta, răspunse Angelo 
cu asprime. Unul dintre oamenii mei, în care am totală 
încredere, ne va urma cu o barcă în cazul în care bacul iesc 
în larg cu noi la bord. Dacă va fi necesar, va sta prin apro- 
piere şi ne va culcpe după ce părăsim bacul. 

— În acest caz, o să avem nevoie de vreun mijloc de 
semnalizare, îi atrase Petrie atenţia. 

— Acasă la Messina am un pistol cu rachete. 

— Şi barca aia, unde ne va duce ? 

— Prin strimtoare, spre Malta. Dar trebuie să avem no- 
roc ca să ajungem acolo, pentru că strîmtoarea e plină de vc- 
dete-torpiloare nemţești. 

În spate se auzi scrîşnetul unui chibrit, Scelba îşi aprin- 
dea un trabuc. Pufăi din el ca să fie sigur că arde bine, după 
care întrebă în trecere : 

— Şi ce culoare va avea racheta aceea ? 

— Verde. Angelo se răsuci pe scaun şi-l privi pe șeful 
mafiei. De ce te interesează un detaliu atît dc nesemnificativ ? 

— Pentru că şi cu am făcut uncle aranjamente ca voi să 
scăpaţi cu bine după ce terminaţi treaba, explică Scelba, afabil. 
Sau mai bine zis, Giacomo e acela care face aranjamentele, 
în numele mcu... 

— Cine e Giacomo ästa ? interveni Petric. 

— Omul căruia i-am cerut să vă pregătească intrarea în 
port. 

— S-ar putea să n-avem nevoie de el, spuse Angelo, po- 
liticos. Am pus la punct un plan complet pentru a pătrunde 
în port, a urca pe bac, a scufunda bacul și pentru a scăpa de 
acolo după aceea... 

-— Totuşi, aș vrea să aud și planul lui Scelba, interveni 
Petrie din nou. În orice caz, Angelo, asta ar putea [i o asigu- 
rare suplimentară, în cazul în care omului tău i s-ar întîmpla 
ceva. Ştii, desigur, că atunci cînd o retea de spionaj este pe- 
nctrată, de multe ori sînt ridicaţi toţi cei implicaţi. 

— Asta aşa c, admise italianul. Dar ce vrei să spui, Scelba ? 
Că ne-ai putea evacua de pe bac chiar dacă acesta se află în 
larg ? 

— Bineinteles ! Şi asta folosind o metodă similară cu a 
ta. Giacomo tocmai pregăteşte un vas special în caz că va fi 
nevoie de el — o barcă pescărească pentru peștele-sabie. 

— Asta ce mai e ? întrebă Petrie. 

— Pescarii de pește-sabie din strimtoare sînt prietenii 
mei, explică Scelba. Pentru treaba asta a lor, ei folosesc un 
gen deosebit de barcă și una dintre acestea a fost special mo- 
dificată ca să navigheze cu viteză mare. A fost prevăzută cu 
un motor suplimentar nemtesc... 

— Şi de unde aţi făcut rost de el? 

— Docurile portului Messina sînt pline de echipament 
german adus din peninsulă, în cea mai mare parte chiar pe 
bordul lui Cariddi. Majoritatea docherilor care lucrează aco- 
lo sînt prietenii mei, aşa că vezi..., spuse Scelba, ridicînd din 
umeri. La timpul potrivit, îi voi spune lui Giacomo să iasă el 
însuşi în larg cu barca asta şi să atirne sus pe catarg o lan- 
ternă ca să se facă văzut în noapte — o lanternă roșie. 
Întîmpiator, omul ăsta care va încerca să vā ducă în Malta, 
Giacomo, e surdomult. Sper că după aceca să ni-l înapoiaţi în 
sigurantă. 

— Intr-o singură bucată, dacă va fi posibil, spuse Petrie, 
scurt. Surdomut ? se întrebă cl în gînd. Prudenta sicilianului 
era de-a dreptul diabolică : deci nici nu se punea problema 
să-l interogheze cineva pe acest Giacomo şi să afle cam cum 
funcţionează mafia. Ticălosul ăsta nu scapă nici un amănunt, 
gîndi el cu admiraţie şovăitoare. Dar mai e o problemă, despre 
care n-ai spus nimic, Angelo, continuă el. Pentru a (ace treaba 
cum trebuie, e necesar să ajung pînă în sala motoarelor — 
cred că am menţionat asta în unul din mesajele noastre. E 
posibil ? 

— Greu, dar nu imposibil. Pentru a obţine cît mai multe 
informatii despre Cariddi, în ultimele săptămîni am tot tra- 
versat strîmtoarea înainte și înapoi de vreo opt ori... 

— Dar n-ai stîrnit bănuieli ? întrebă Petrie cu asprime. 

— Deloc! Eu sînt avocat. Am clienţi la Messina, dar şi 
pe peninsulă, asta-i ce le-am spus de fiecare dată. Chiar şi-n 
timp de război oamenii nu încetcază să se lupte între ei pe 

căi legale ! În timpul acestor călătorii m-am împrietenit cu 
mecanicul-şef, un tip cam ciudat, pe care-l cheamă Volpe. 

— Ciudat ? se interesă Petrie. 

— Foarte! E teribil de afemeiat şi-i place să poves- 
tească despre cuceririle sale, iar Angelo Gambari e un foarte 
bun ascultător ! Zîmbi sardonic. Volpe ăsta are două pasiuni 
în viaţă — femeile și motoarele. Îi mai place, pe deasupra, și 
un coniac bun și, nu are rost să vă spun cum, am făcut rost 
de mai multe sticle de coniac frantuzesc. 

— Te-a lăsat vreodată să cobori în sala mașinilor ? 

— A lăsat numai sticla să coboare — dar cum mă ți- 
neam strîns de ea, m-a lăsat și pe mine în timpul unei tra- 
versări. Angelo își frecă fruntea în căutarea unei idei. Ah, 
acum ştiu! O calc de a vă lua pe amindoi jos cu minc. 
Întreaga viaţă v-aţi dorit, nu-i așa, să deveniți mecanici buni 
ca Volpe, dar familiile voastre erau prea sărace ca să 
plătească ucenicia. Aţi rămas încă şi azi fascinaţi de mașini. 
Cu cît are mai multi ascultători primprejur, cu atît lui Volpe 
îi place mai mult să vorbească. 

Trecură peste alt pod, urcară în viteză o pantă pieptişă, 
după care încetiniră cînd intrară pe nişte curbe. Pînă acum 
nu mai întîlniseră nici un alt vehicul pe acest drum care 
Străbătea una dintre cele mai sălbatice zone ale Siciliei şi în 
curind aveau să dea de drumul pe care Petrie intentionase 
iniţial să vină direct de la Scopana. Era un drum pe care îl 
studiase cu atenţie, pe baza rapoartelor primite de la echi- 
pele de recunoaștere aeriană, care arătau că e puţin folosit, 
probabil tocmai pentru că şi la est şi la vest existau multe 
şosele mai directe de-a lungul insulei. 

— Și cam cum intenţionezi să ne introduci pe puntea 
bacului ? întrebă Petrie. 

— O să trecem pe punte printre ceilalți ţărani. 

— Să trecem printre ? Așa, simplu ? Cu tot locui ăla 
colcăind de soldaţi ? întrebă el cu mirare. 

Angelo părea cam iritat și făcu un gest cu mîna ca să-și 
întărească spusele. 

— Nu prea întelegi situaţia de aici ! De ani de zile bacu- 
rile au fost folosite ca nişte autobuze pentru toţi cei care do- 
reau să ajungă de pe un lärm pe celălalt ; de fiecare dată cind 
străbăteau strîmtoarea, ele duceau oameni obişnuiţi, care-și 
petreceau întreaga viaţă muncind ogoare. Bineînţeles, ei tre- 
buie să-şi cumpere şi un bilet și să aibă acte de identitate, dar 
așa ceva aveţi şi voi. 

— Şi nemții îi lasă să treacă ? 

— N-au încotro ! Angelo se înfierbîntă, pentru că Petrie 
nu prindea miezul explicaţiei sale. Cariddi este vas italienesc, 
continuă el. Evident că nu știi nimic despre ce simt italienii 
faţă de nemți și de metodele lor. Poate ţi se pare ciudat, dar 
acesta-i felul în care trăiesc sicilienii, iar nemţii n-au să 
reuşească să le schimbe felul de a gîndi și de a trăi. 

— Foarte bine, Angelo, spusc Petrie îngăduitor. Pricep 
acum. Urcăm la bord împreună cu ceilalţi țărani şi tot ce tre- 
buie să facem e să ne ferim de carabinieri. 

Trecură prin dreptul unui indicator rutier care arăta spre 
stînga direcţia Scopana-Petralia — acesta era traseul pe care 
Petrie plănuise să meargă atunci cînd pusese la cale, la baza 
din Tunis, întreaga operațiune, aşa că de acum Înainte ştia 
bine drumul. Pînă aici parcurseseră trei sferturi din distanţă 
prin Munţii Nebrodi şi pe drumul luminat de lună nu întîlni- 
seră nimic altceva decit cîteva căruțe trase de catiri. Dar Pe- 
trie nu-și făcea iluzii că situaţia va rămîne la fel de bună şi în 
continuare. Nu peste mult timp vor coti pe șoseaua princi- 
pală de pe coastă, de interes strategic, cea care lega Palermo 
de Messina şi unde sigur vor da peste puncte de control. ŞI, 
bineinteles, de nemți. 

Petrie privi peste umăr spre Johnson, care se ridicase, 
căsca şi-i făcea cu ochiul. Toţi trei însoțitorii lui dădeau 
semne de oboseală ; privaţi de somn şi de mîncare, cu fetele 
supte şi nebărbierite, cu toţii păreau niște soldati lăsaţi în 
permisie după un lung timp petrecut pe linia frontului. Ne- 
cazul era că veneau cîteva ore foarte grele şi că vor ajunge la 
Messina secătuiţi de forţe. Nu părea de cel mai bun augur 
pentru succesul misiunii lor. 

— Nu mi-ar strica o gură de apă, sugeră americanul pre- 
caut. 

Petrie încuviinţă din cap şi-şi împărţiră între ei restul de 
apă minerală din sticla pe care el o cumpărase la Puccio. Ce- 
va mai tîrziu, îl zări pe Angelo privindu-l stăruitor şi din ex- 
presia lui își dădu seama că acesta îi evalua propria sa stare 
fizică și mintală. Şi, la dracu’, gîndi el, sînt sigur că nu arăt 
mai bine decît ei. Johnson luă locul lui Scelba în dreptul 
micii ferestre dinspre cabină, respirînd adînc pentru ca să se 
trezească de-a binelea. 

— S-ar părea că ne așteaptă o furtună, observă el. 

— Asta se poate întîmpla oricînd și pe neașteptate în 
acest anotimp al anului, îi explică Angelo. Într-un moment 
marea e calmă ca un lac, şi imediat după aceea te întrebi 
dacă mai poţi supravieţui. 

— Cam cât poate transporta Cariddi la o singură trecere ? 
se interesă americanul. 

— Un tren complet de pasageri, zece vagoane plus loco- 
motiva, sau douăzeci și cinci de vagoane de marfă, sau o mie 
patru sute de pasageri. 

— O mie patru sute ? se miră Johnson, în șoaptă. Dacă 
dublezi cifra asta, pentru că soldaţii pot fi înghesuiți şi unul 
peste altul, asta înseamnă vreo trei mii de soldați aduşi la 
fiecare traversare. N-ar fi nevoie decît de cîteva traversări ca 
să aduci din peninsulă pînă aici în Sicilia o întreagă divizic. 
Deci nu e de mirare că toţi cei de la Cartierul General al 
Forţelor Aliate sînt atît de îngrijoraţi de bacul ăsta uriaș, 

Ambulanţa gonea cu viteză prin noapte, iar munţii 
dispăreau în spatele lor pe măsură ce se apropiau tot mai 
mult de coastă. Furtuna izbucni brusc. Doar cu o clipă 
înainte noaptea fusese răcoroasă şi calmă, și imediat după 
aceea briza ușoară se transformă în vînt puternic; îi auzeau 
şuierul, care acoperea zgomotul motorului, bulniturile pe o 
latură a mașinii, în timp ce nori groşi se adunau deasupra 
lor, acoperind în cele din urmă luna, iar vintul bătea cu 
şaptezeci de kilometri pe oră. Peisajul se schimba dintr-o 
clipă în alta, atunci cînd luna răzbătea pentru scurt timp 

printre norii joşi, înaintînd rapid ; vîntul se înteţi, stîrnind 
nori de praf care se învîrtejeau sub lumina farurilor. Printr-o 
spărtură din hăţişul de cactuşi ce mărginea drumul, Johnson 
zări o turmă de oi alergînd spre adăpost, mînată de un 
bărbat călare. 

Dacă sosesc în noaptea asta, gîndi americanul, deprimat, 
băieţii dia din avioane vor da de necaz, fără a mai vorbi de 
vasul de debarcare aruncat de colo-colo pe marea înfuriat. 

Pe măsură ce se apropiau de şoseaua principală de pe 
coastă, atmosfera din ambulanţă se schimbă, tensiunea crescu. 
Toti deveniră mai atenţi, își verificară armele fără să fie ne- 
voie, cercetară cu mai multă grijă drumul din fața lor, unde 
farurile aveau să descopere primele semne că se apropiau de 
șosea. Petrie era şi el mai încordat şi micşoră putin viteza, 
atent la orice indiciu care i-ar fi semnalat vecinătatea mării. 
Chiar fără a vedea coasta, știa că erau aproape de ea, deoa- 
rece vintul rece care izbea dintr-o parte mașina purta acum 
un iz sărat adus dinspre Marea Tireniană, iar cînd opri 
maşina şi stinse motorul, aplecîndu-se peste fereastră simți 
gustul de sare şi mai puternic pe limbă. 

Rămasc în poziţia asta cîteva minute, ascultind cu 
atentie la orice zgomot de trafic de pe șosea. Vintul era rece 
şi-l făcu să tremure, dar senzaţia era plăcută după toată 
căldura din timpul zilei. Singurele sunete pe care le auzea 
erau şuieratul icrburilor de cîmpie, gemetele vintului şi un 
zgomot vag de valuri care se loveau de țărm. 

— S-ar părea că lumca c încă toată a noastră, spuse 
Johnson liniştit. 

— Poate că da, spuse Petric cu îndoială. Dar ne putem 
aştepta la necazuri în curînd, șoseaua asta este principala 
cale de comunicaţie a insulci. 


— Protestez! izbucni feldmareșalul Kesselring, ne- 
putînd să-şi mai controleze furia. A opri acum Divizia 29 de 
Blindate ar însemna o gafă strategică teribilă ! Sirîngea cu 
atîta putere receptorul telefonului de parcă ar fi fost chiar 
gîtul peneralului-colonel Jodl, în timp ce înaltul ofițer de la 

celălalt capăt al firului îl ruga să mai rămînă la aparat încă 
un minut. 

Ceasul de sub lampa de pe masă arăta 9,15 seara. Telefo- 
nul de la Cartierul General! Suprem din Prusia Orientală nici 
că se putea să vină într-un moment mai nepotrivit. Mesajul 
pe care el tocmai intenţiona să-l trimită colonelului Baade la 
Messina, ordonînd ca bacul Cariddi să înceapă imediat tra- 
versarea strimiorii, era deja pe masă, iar Rheinhardt se afla 
deja la Giovanni cu divizia lui, pregătit să o încarce la bord. 
Bine făcuse că nu adusese bacul acolo mai devreme, gîndi 
Kesselring, acum ar fi fost nevoit să ofere tot felul de expli- 
caţii, tocmai cînd cei de la Cartierul General Suprem mirosi- 
seră cam ce se întîmpla de fapt. Fără îndoială că Gestapo-ul 
fusese acela care-i interceptase mesajele telefonice şi trans- 
misesc informaţiile spre celălalt capăt al Europei. Jod! se 
auzi din nou în receptor, cu vocea lui dintotdeauna, subțire, 
precisă şi lipsită de orice urmă de emoție. 

— Rheinhardt trebuie să rămînă acolo unde e acum, în 
Sudui Italiei, pînă vom ști sigur unde loveşte inamicul... 

— Dar tocmai în Sicilia va lovi ! Strickland merge întot- 
deauna pas cu pas — și pasul următor este Sicilia, după care 
urmează Italia ! Dacă îl putem zdrobi acolo, pe insulă, le vor 
trebui şase luni ca să organizeze o altă invazie. 

— Ştim asta, răspunse Jodl, cu aceeași voce egală. Toc- 
mai de accea trebuie să fim siguri mai întîi unde vor debar- 
ca... 
— În război, cînd eşti sigur e de obicei prea tirziu! 
strigă Kesselring, fără să-i mai pese de consecințe. 

— Dar noi..., încercă Jodl să spună. 

Probabil că omul acela mărunt și cu mustață stătea chiar 
lîngă el sau asculta Ia o derivație, dar porcul ăla n-ar vorbi cl 
însuşi la telefon pentru nimic în lume. Kesselring respiră 
adînc. De data asta nu va ceda. 

— Înainte de a accepta acest ordin, aş vrea să vorbesc cu 
Fuhrerul ! spuse cl. 

— Vă rog să așteptați o clipă... sînt paraziti puternici pe 
linie. 

Aşadar, mărunţelul era acolo, lîngă el! Dar Jodl n-ar fi 
admis în ruptul capului că nu-i decît un umil mesager, 
nefăcînd altceva decît să paseze mai departe ordinele idioate 
ale altcuiva. În vreme ce aştepta, creierul sprinten al lui Kes- 
selring plănuia deja mişcarea următoare. De data asta nu-şi 
mai putea permite să rateze. Rheinhardt va ece în Sicilia, 
indiferent ce-ar dori toţi descreieraţii aceia din Prusia orien- 
tală. ÎI auzi pe Jodl dregindu-şi vocea în receptor, un sunet 
pe care-l cunoștea prea bine : însemna că general-colonelul 
era stînjenit. 

— Domnule Kesselring, Fihrerul nu este disponibil 
acum. lar ordinul rămîne în picioare. Cariddi se află încă la 
Messina, nu-i așa ? 

— Da. Vreţi să spuneţi că Rheinhardt nu trebuie să tra- 
verseze strîmtoarea în nici un caz ? întrebă Kesselring cu vi- 
clenie. Nici chiar dacă primim rapoarte sigure că au fost 
observate lansări de paraşutiști ? 

Urmă încă o pauză lungă. Bagă ideca asta dură în supa ta 
de vegetarian și îneacă-te cu ea, îi ură Kesselring. Acum îi 
pusese pe jeratic, lungimea pauzei o confirma. Jodl se auzi 
din nou dregîndu-și glasul în receptor. 

— Dacă primiţi rapoarte sigure că sînt încercări de 
desant de pe mare, atunci Rheinhardt poate traversa — dar 
numai în acest caz. Înţelegeti ? 

— Încercări de desant aerian..., spuse Kesselring, 
încurcînd dinadins cuvintele. 

— De pe mare ! Tonul lui Jodl era aspru. De pe mare, 
am spus. Sper că m-aţi înţeles corect, nu ? 

— Perfect ! Kesselring avu grijă să nu repete cl însuşi 
cuvintele. Sînt paraziți puternici la capătul nostru de linie, 
adăugă el cu răutate, apoi puse receptorul în furcă. 

Între un desant aerian şi unul de pe mare era o deosebire 
enormă : un prim atac inamic va veni pe calea aerului, posi- 
bil chiar înainte de miezul nopţii, pe cînd luna va mai [i încă 
sus pe cer. O debarcare de pe mare putea avea loc doar cu 
cîteva ore mai tîrziu. Ceea ce însemna că-l putea trimite pe 
Rheinhardt pe insulă cu cîteva ore mai devreme. Dacă intuia 

corect şi dacă aproape de miezul nopţii vor sosi rapoarte 
despre prezenţa parașutiștilor, atunci Cariddi ar putea pleca 
deîndată. Comandă prin telefon cafea şi începu să modifice 
mesajul său către Messina. Va fi, fără îndoială, o noapte 
lungă. 


Se întunccase de-a binelca cînd Petrie porni din nou mo- 
torul şi demară încet, conştient că ieșirea lor în şoseaua 
principală va fi un moment critic. După ce trecu de o curbă, 
acceleră puţin pe o porţiune dreaptă, urcă o pantă, după 
care reduse din nou viteza. Pe cînd ambulanţa trecea peste 
culme, primi în parbriz izbitura puternică a vîntului, şi Pe- 
trie simţi volanul scăpîndu-i din mînă. Priveliştea se deschise 
brusc, sub lumina lunii ivite un moment printre nori, şi Pe- 
trie distinse trei directii. Spre est, șoseaua arâia ca o pan- 
glică mergînd paralel cu linia ferată simplă care ducea de la 
Palermo la Messina, dar după numai cîteva sute de metri ea 
dispărea pe o porţiune în spatele unui deal și reapărea 
îndreptîndu-se spre Milazzo. Înspre vest, şoseaua se vedea 
pe o lungă distanţă, înapoi către Palermo. lar în faţa lor, 
spre nord, cra marea, o unduire întunecată de valuri care se 
îndreptau unul după altul spre țărm, unde se revărsau peste 
plaja goală de dedesubt cu zgomot puternic, răspîndind cas- 
cade de spumă. Teama lor de convoaie militare, de tancuri și 
de coloane de soldaţi se dovedea fără temei, nicăieri nu se 
zărea nimic. lar marea înturiată părea de asemenea pustic. 

— Ne-om fi născut norocoși ! 

Johnson spusese cuvintele acestea mai mult pentru el 
însuşi, dar imediat apoi îl văzu pe Petrie aplecat atent peste 
volan, în timp ce ambulanţa cobora la vale spre locul unde 
drumul pătrundea în şoseaua principală. De ce dracu' era 
îngrijorat ? Abia mergînd, mașina se apropie de intersecţie 
şi Petrie privea spre dreapta, către porţiunea de şosea as- 
cunsă de deal. Drumul îngust traversa calea ferată, după care 
cobora spre șosea. Dincolo de aceasta, plaja se prelungea 
către un promontoriu ce înainta adînc în mare, cu marginile 
protejate la bază de prundiș. Nu se zărea nici o barieră de 

sirmă ghimpată care să indice că plaja ar fi minată, doar 
bărci pescărești trase sus pe mal, dincoace de linia valurilor. 

Petrie conduse spre trecerea de nivel, cu maşina zguduin- 
du-se cînd trecu peste şine şi se apropie de şosea ; începuse 
să întoarcă volanul spre dreapta, ca să poată vedea porțiunea 
care era ascunsă în spatele dealului scund. O privire scurtă, 
cît un flash fotografic, dar de ajuns ca să vadă nişte camioane 
tamponate, trei sau patru, care merseseră probabil prea re- 
pede şi prea aproape unul de altul, drumul blocat, o ambu- 
lanţă cu uşa din spate deschisă... După care traversă repede 
şoseaua şi cobori pe plajă, apoi îndreptă maşina către fişia 
îngustă de pietriș de la baza promontoriului, asurzit de şuie- 
rul vîntului şi de valurile care se spărgeau lîngă țărm. Angelo 
îl privi cu uimire, dar Johnson fu cel care vorbi primul : 

— Ce dracu” faci, Jim ? 

— Fug de buclucuri, asta fac! Un accident, la numai 
cîteva sute de metri pe şosea. Drumul e blocat și a venit deja 
acolo o ambulanţă. Ce şanse crezi c-am avea să trecem pe 
lîngă ei — cu încă o ambulanţă ? Erau vreo trei-patru ca- 
mioane care probabil s-au tamponat între ele. 

— Şi acum o să aşteptăm aici ? întrebă Johnson supărat, 
dar apoi își pierdu graiul, nevenindu-i să creadă cînd văzu că 
Pctrie continuă să conducă de-a lungul plajei de sub pro- 
montoriu, în timp cc, în stînga, marea înfuriată părea gata- 
gata să-i înghită. 

— Nu așteptăm nicăieri ! răspunse Petrie scurt. N-avem 
timp să așteptăm. Sîntem acum pe traseul pe care voiam de 
la început să-l urmez; m-am uitat atent la fotografiile ae- 
riene ale acestei porţiuni de coastă înainte de plecare. Îmi 
amintesc de acest promontoriu — intră înspre mare vreun 
kilometru, după care revine spre şosea dincolo de locul acci- 
dentului... 

— Doar n-o să conduci maşina în jurul promontoriului, 
protestă Johnson. 

— Ba chiar asta am de gînd să fac. Fotografiile acelea 
arătau o fişie continuă de plajă înconjurînd întregul pro- 

montoriu, aşa că, domnilor, spuneţi-vă rugăciunile şi speraţi 
că am cilit corect fotografiile. 

Maşina înainta pe limba de plajă. Furtuna parcă se 
întețea şi, o dată cu ea, se stîrnea și marea, căci valuri imense 
se adunau ca apoi să se rostogolească asurzitor peste capul 
promontoriului. Fişia de plajă dintre acesta și mare era 
îngustă, abia cu puţin mai lată decît ambulanta, și în multe 
locuri valurile pătrundeau pînă spre baza promontoriului. 
Mersul peste prundiş era greu, roţile alunecau dintr-o parte 
în alta pe pietrișul instabil, iar aripa din dreapta se afla la 
mai puţin de treizeci de centimetri de peretele stîncos. Dacă 
ajungem cumva într-un loc în care marea pătrunde chiar 
pînă la perete, gindea Johnson, Petrie nu va mai putea 
ajunge niciodată înapoi la şosea. Gîndul acesta îi venise şi lui 
Petrie, dar criza de timp era atît de mare încît trebuia să-si 
asume toate riscurile, pentru că dacă nu ajungeau la Messina 
la timp, dacă întăririle germane vor apuca să traverseze 
strîmtoarea, asta ar fi fost totuna cu a nu fi venit deloc pînă 
aici, toate riscurile de pînă acum dovedindu-se zadarnice. 
Avea o singură idee în minte şi era hotărît să conducă ambu- 
lanta în jurul promontoriului, dacă cra omeneşte posibil, dar 
mai exista şi riscul ca fotografiile aeriene luate într-o zi 
calmă să nu arate pînă la ce distanţă pot pătrunde valurile pe 
plajă în timpul unei furtuni de şaptezeci de kilometri pe oră. 

În fotografii, limba de plajă părea să se îngusteze mult 
spre capul promontoriului şi se aştepta ca atunci cînd va 
ajunge acolo să meargă o vreme cu două roți chiar prin apă. 
O problemă pe care se feri s-o împărtășească celorlalti era 
dacă, în timp ce va străbate vreo porțiune cu roțile cufundate 
în apă, plaja s-ar înclina brusc spre adînc. Dar conduse mai 
departe, pe limba care se îngusta tot mai mult ; înspre dreapta, 
Stînca aproape verticală strălucea în lumina lunii şi pe alocuri, 
acolo unde fusese atinsă de stropii spulberaţi de vînt de pe 
creasta valurilor, era udă ; în stînga, vedea pe fereastră tu- 
multul valurilor, care păreau încă şi mai mari ca înainte, ta- 
lazuri imense cu creste înspumate, care îi ajungeau aproape 
pînă la înălțimea capului şi apoi se spărgeau în apropiere de 

mal, întinzînd un covor alb de spumă pe sub mașină. Zgo- 
motul era asurzitor. Un val mai mare decît toate cele di- 
nainte se sparse chiar în faţa lor, aruncînd tone de apă peste 
perete, şi Petrie fu nevoit să oprească. Simţi ca o palmă 
ușoară pe obraz, care i se umezi ; valurile parcă ajungeau tot 
mai aproape de ei. 

— Ed, spuse Petrie, eşti bun să te uiţi spre șosea prin 
geamul din spate ? 

Aceasta era încă o grijă a lui, ca nu cumva vreo altă 
maşină să vină dinspre vest pe şosea şi să-i zărească în po- 
ziția asta stranie, de parcă ar fi vrut să sc sinucidă. Dar șo- 
seaua fusese pe mare distanţă goală atunci cînd o 
traversaseră, aşa că dacă reușeau să meargă mai departe s-ar 
putea să izbutească. Încruntîndu-sc, dadu drumul ştergătoa- 
relor de parbriz ca să curețe geamul de spumă. Drept în faţa 
lor, la mică distanţă, marea părea să năvălească direct peste 
marginea falezei, acoperind complet fişia de prundiş, dar se 
putea să fie doar o iluzie optică datorată luminii slabe. ÎL 
auzi pe Scelba drepîndu-şi vocea, aruncă o privire către An- 
gelo, care îşi aprinsese o țigară, după care sc uită din nou cu 
ochii încordaţi la marea răscolită, evaluînd șansele lor de su- 
pravieţuire. În spatele său, Johnson vorbi calm : 

— Jim, poate că ar [i mai bine să ies eu şi să merg în faţa 
ta. Asta te-ar încetini un pic, dar trebuie să ştim ce se află în 
fata noastră înainte de a fi prea tîrziu. Între timp, Scelba 
poate supraveghea șoseaua. 

— De acord, Ed. Şi mai ales uită-te cu atenţie la piatra 
aceea mare de lingă apă, pare gata să se prăbușească. 

Americanul ieşi prin ușa din spate şi vintul îl luă în pri- 
mire imediat și aproape că-l strivi de peretele falezei. 
Încercînd să se strecoare printre perete şi maşină, alunecînd 
pe pietrele nesigure și ude, ajunse în faţa masinii ; furtuna se 
simţea aici din plin, izbindu-i trupul în vreme ce se chinuia 
să-și păstreze echilibrul, cu vîntul asurzitor, cu valurile ros- 
togolindu-se amenințător spre el, cu stropii pulverizaţi 
udindu-i hainele şi faţa, iar peste zgomotul mării, din di- 
recţia promontoriului, auzi ceva cu mult mai neplăcut: izbi- 

turile tunătoare ale brizanților direct în perete, de parcă ar fi 
vrut să mute promontoriul din loc. Cu capul plecat, înaintă, 
alunecă, se forță să pornească din nou înainte, uitindu-se 
atent ca să zărească porțiunile unde plaja se îngusta şi mai 
mult. Peste puţin timp valurile înspumate îi ajunseră 
aproape de genunchi, căci se apropiase de marginea apei ca 
să se convingă că este destul loc peniru mașină, dîndu-și sea- 
ma că pe anumite porţiuni Petrie va fi nevoit să conducă cu 
roţile din stinga prin apă. 

Pe măsură ce se apropia de capul promontoriului, aspec- 
tul acestuia părea să se schimbe, faţa peretelui nu mai era 
netedă, ci plină de fisuri adinci săpate în stîncă de şuvoaie, 
pline de nisip în loc de pietriș şi îngustîndu-se spre perete. 
Bubuiturile care veneau dinspre capul promontoriului deve- 
neau tot mai puternice, transformîndu-se parcă într-un urlet 
sălbatic care acoperea şuierul vîntului şi biziitul motorului 
ambulanței care îl urma la vreo douăzeci de metri în spaic. 
Oare putem cîştiga pariul ăsta idiot ? se întreba Johnson. 
Luna era încă sus pe cer, aruncîndu-și razele printr-o 
spărtură de nori zdrenţuiti care se fugăreau pe deasupra, şi 
în acestă lumină firavă zĂri talazurile uriaşe zdrobindu-se de 
stîncile imense, aruncînd în aer o puzderie de stropi, carc 
erau apoi pulverizaţi şi mai mult de vînt şi azvirliți înapoi 
spre peretele falezei. Sc opri o clipă să-şi şteargă faţa de apă, 
privi înapoi către mașina care se apropia şi văzu farurile 
opacizate de apa care se scursese pe ele. Niciodată nu vor 
reuşi să treacă dincolo de capul promontoriului, era sigur de 
asta. Petrie se poate să fi greşit atunci cînd s-a uitat la foto- 
grafiile aeriene, presupunînd că fişia de plajă înconjura 
întregul promontoriu. Oricum, asta părea puţin probabil ; la 
un promontoriu ca acesta, plaja mai întotdeauna dispare 
cînd te apropii de capăt. Fluturînd cu braţul ca să-i arate lui 
Petrie că trebuie să se țină mai aproape de perete, se 
întoarse din nou şi porni înainte împleticindu-se. 

Atmosfera din interiorul maşinii devenea tot mai 
apăsătoare, iar pasagerii se simțeau prinși ca într-o capcană, 
în timp ce Petrie conducea încet în urma americanului. Era 

rece, dar toţi erau transpiraţi de frică, pentru că mașina 
părea teribil de instabilă, cu rotile înaintînd peste prundişul 
alunecos, cu marea atît de aproape, împrăștiind pietrişul cu 
un Sunet sinistru la fiecare val ; Petrie conducea la numai o 
palmă de perete, ţinînd strîns volanul pentru a contracara 
tendința ambulanței de a derapa spre mare. Trecu de încă o 
fisură plină de nisip şi Angelo aruncă o privire dornică spre 
acest adăpost de piatră care părea atît de sigur ; într-un ast- 
fel de sanctuar, cel puțin ar fi apăraţi de elementele naturii. 
Privind încordat înainte, Petrie sc străduia să zărească insu- 
la, o insulă foarte apropiată de capul promontoriului, din 
cîte își amintea din fotografiile aeriene, dar acum cînd se 
apropiau de acesta nu vedea nici o insulă ! Poate că inter- 
pretase eronat vreo umbră de pe fotografie. În care caz, teo- 
ria lui că putea ocoli capul cu maşina nu mai făcea doi bani. 
Privi prin fereastra deschisă, cu partea stîngă a hainei 
complet udă, şi-şi închise ochii pe jumătate cînd văzu ce 
vine. 

Un val imens de apă cenușic se forma în depărtare, 
umflîndu-se pe măsură ce se apropia de țărm, răsucindu-se 
cînd urca pe creastă, părînd cu muli mai înalt decit ambu- 
lanta ; înainta cu viteză, fără a da vreun semn că o să se 
spargă, din ce în ce mai înalt. Petrie opri maşina, ridică gea- 
mul, în vreme ce Angelo se trase instinctiv spre ușa cealaltă. 
Aproape sigur că vor fi acoperiţi de apă şi că torentul puter- 
nic care se va forma dinspre perete îi va răsturna cu uşurinţă, 
aruncîndu-i drept în mare. Dar în cele din urmă valul se 
sparsc, scăzu la o treime din înălţime pc cînd înainta, și apa 
năvăli pe mal cam la înălțimea taliei unui om, izbind latura 
din stînga a ambulanţei. Simţiră lovitura şi maşina 
clătinîndu-se, văzură apa înconjurîndu-i din toate părțile, 
apoi retrăgîndu-se și pregătindu-se să înfrunte un alt val care 
se apropia de țărm, ciocnindu-se cu acesta şi aruncînd un 
munte de spumă și de stropi la mare înălțime deasupra ape- 
lor învolburate. Petrie încercă să pornească motorul, dar nu 
reuşi. O clipă după aceea văzu că Johnson dispăruse. 


Johnson văzuse talazul apropiindu-se și se refugiase re- 
pede în cea mai apropiată fisură care se deschidea în pere- 

tele falezei, un canal larg şi nisipos, lung de vreo treizeci de 
metri şi care se pierdea după un colţ. Marea îl ajunse din 
urmă, se răspîndi peste nisipul cenușiu, se opri o clipă şi sc 
retrase. Ud pînă la şold, Johnson o luă în urma valului, ieşi 
din adincitură și făcu un semn către ambulanţă, care se 
oprise. Auzi zgomotul motorului pornind, oprindu-se iar, şi îl 
cuprinseră din nou fiori : era înecat cu apă. Motorul porni şi 
se opri din nou, ca în agonie, dar la a treia încercare zumzetul 
rămase constant şi ambulanţa o luă din loc, în vreme ce norii 
începeau să acopere iarăşi luna, iar farurile parcă străluceau 
mai puternic. Fără nici o tragere de inimă, Johnson părăsi 
nisipul ferm şi-şi continuă drumul spre capul promontoriu- 
lui, strivind sub ghete pietrele alunecoase. Da, Petrie trebuie 
să se fì înșelat: era sigur de asta, acum putea să vadă lim- 
pede locul unde o prămadă de stînci adunate una peste alta, 
ca un spărgător de valuri, stăteau chiar lîngă peretele falezei, 
siînca mare dc la margine primind șocul înfricoşător al 
mării. Plaja dispăruse, baricadată de aceste stînci care blocau 
drumul. Apoi americanul privi înapoi și îngheță. 

Ambulanţa ajunsese într-un loc unde fişia de prundiș cra 
foarte îngustă și Petrie conducea cu roțile din stînga pe 
jumătate cufundate în apă, dar ceea ce-l îngrozea pe John- 
son era înclinarea ambulanței — aceasta era aplecată într-o 
parte, către mare, pe o porțiune abruptă a plajei. Doar cîteva 
grade mai lipseau ca maşina să se răstoarne lateral, lucru ce 
s-ar putea lesne petrece dacă ambulanta s-âr îndepărta de 
perete cu numai vreo două palme. Pentru cîteva secunde, 
care i sc părură lungi cît un secol, izbiturile valurilor, șuierul 
vîntului, faptul că drumul le era blocat, toate acestea îi ieșiră 
din minte în timp ce privea cu groază înspăimîntătoarea 
înclinare a maşinii și-l văzu pe Petrie că nu renunţă, că-și 
caută cu încăpătînare un drum pe [işia îngustă şi înșelătoare, 
cu farurile înclinîndu-se periculos. Luminile se apropiară şi 
reveniră la orizontală, ambulanta ajungînd pe o porțiune 
mai dreaptă din apropierea fisurii în care se adăpostise 
Johnson de talazul acela imens. Întorcîndu-se, porni iar 
înainte, sperînd cu disperare că vederea îi jucase o festă, că 

de fapt exista o cale pe care ar putea ocoli promontoriul. 
Ajunse la prima din stîncile uriașe și stropii îl înconjurară 
din toate părţile, udîndu-l din nou, cu un bubuit asurzitor al 
valurilor. Ridică o mînă ca să-i facă semn lui Petrie să o- 
prească maşina, după care se cățără pe faţa alunecoasă a u- 
nei stînci ca să vadă dacă nu și-ar putea continua cumva 
drumul pe jos. Urcase vreo șapte metri, pînă cînd putu să 
arunce o privire dincolo de capul promontoriului, unde zări 
forma familiară a unui vas de patrulare italian care tocmai o- 
colea capul venind din cealaltă parte ! La mai puţin de un 
sferi de milă depărtare de tărm, slab luminat de lună, tocmai 
întorcea spre partea aceasta a promontoriului, desigur ca să 
o cerceteze. 

Cobori în grabă de pe stîncă, sprijinindu-se de fiecare 
icşitură, iar cînd ajunse din nou pe plajă aproape că-și picrdu 
echilibrul pe pietre. Restabilindu-se, îşi agită mîinile cu fre- 
nezie dintr-o parte în alia, făcîndu-i semn lui Petrie să se re- 
tragă în adîncitură, dar fie că acesta nu-l văzuse, fic că nu-i 
înțelescse gestul, ambulanta continua să înainteze spre el și 
în numai cîteva minute avea să depășcască adăpostul. Alergă 
înspre mașină, păstrîndu-și cu greu echilibrul pe pietrele 
alunecoase, iar după vreo zece metri făcu din nou semn. Am- 
bulanta coti brusc, trecu după peretele de piatră si dispăru 
din vedere. Johnson continuă să alerge, încercînd cu dispe- 
rare să ajungă la mașina refugiată în ascunzătoare înainte ca 
vasul de patrulare să treacă dincoace de stînci. Căzu o dată, 
lovindu-se cu genunchii de pietre, sprijinit în miini şi, în tim- 
pul celor cîteva secunde cît zăcu acolo, un alt va! se sparse de 
țărm, udindu-l iar din cap pînă în picioare, aşa că atunci cînd 
se ridică și porni din nou, de data asta la pas, ud Icoarcă, cu 
şapca, haina şi pantalonii îmbibaţi, cu picăturile șiroindu-i 
pe faţă, încercă din răspunteri să-și păstreze echilibrul; 
ajunse în sfirșit la gura adăpostului și, simțind nisip sub pi- 
cioare, începu să alerge din nou. 

Ambulanta era acum ascunsă după perctele curbat, iar 
urmele pncurilor de pe nisipul de la intrare fuseseră şterse 
de un val. Alergă înainte, îngheţat, ud pînă la piele, 

așteptindu-se în orice clipă să audă în spate motorul vasului. 
Pentru cine ştie ce motiv, acesta mătura cu un reflector pu- 
ternic suprafaţa falezei şi Johnson se temea că fasciculul ar 
putea pătrunde în interiorul ascunzătorii pe cînd el se mai 
afla încă în plină vedere. 

Poate căutau eventuale trupe debarcate ? Nu-şi dădea 
seama. Ajunsese într-un punct unde peretele se curba brusc, 
unde se putea simţi în siguranță — şi atunci Petrie apăru de 
după colț, îl înșfăcă de braţ şi-l trase în spatele unei stînci. 

— Eşti OK, Ed ? întrebă el. Care-i necazul ? 

Johnson nu putu să scoată o vorbă, încercînd să-și reca- 
pete suflul și arătînd cu mîna spre intrarea adăpostului. Pc- 
trie scoase capul cu prudență pe după colt şi zări vasul de 
patrulare inamic apărînd, scuturat de marea agitată, cu un 
reflector de semnalizare fulgerînd de pe punte. Timp de cîteva 
secunde chinuitoare, Petrie fu convins că reflectorul semna- 
liza tocmai descoperirea lor cuiva de pe drumul de coastă, 
dar după aceca îşi dădu seama că vasul se autoidentifica, de 
fapt, către statia de pază a coastei aflată deasupra lor, pe 
promontoriu. 

— E-n regulă, Ed, spuse el. N-au cum să ne zărească, şi 
văd că trec mai departe. 

— Vas de patrulare..., se bîlbii Johnson, încercînd să-și 
recapete suflul. Semnalizau peste faleză... nu putem trece 
mai departe... stînci mari mai încolo... 

— Nu te îngrijora de asta, Ed, şi încearcă să nu mai 
vorbeşti. A fost un simplu semnal de rutină, probabil către 
paza de coastă de deasupra noastră. la-o mai încetişor, ne-ai 
salvat pielea, aşa că acum poţi să te lepezi de hainele astea 
ude şi să stai o vreme înfăşurat într-o pătură. Sînt destule în 
mașină. 

ÎL duse pe Johnson înapoi spre ambulanta care era acum 
oprită cu toate luminile stinse, după o stincă. Scelba deschi- 
sese deja usa din spate, îl trase pe american înăuntru şi dădu 
din cap către Petrie, care trecu în spatele volanului. Luna 
tocmai dispăru după nori şi întunericul redeveni total. În 

spate, americanul refuză sa se schimbe de hainele ude pînă 
nu vorbi din nou cu Petrie prin fereastră. 

— Jim, nu vom putea trece dincolo de capul promonto- 
riului, sînt acolo niște stînci imense. Plaja pur şi simplu dis- 
pare. 

Angelo se răsuci pe scaun şi-i oferi o țigară, iar la lumina 
chibritului Johnson îl văzu pe italian zîmbind, o reacţie la 
care cu greu se putea aștepta. 

— E-n regulă, Ed, repetă Petrie, încercînd să-l li- 
niștească. Eram sigur, la naiba, că văzusem în fotografiile 
alea o insuliță la capătul promontoriului, dar n-o zăream. 
Dar este chiar acolo, iat-o ! Arătă cu degetul spre stînga, pe 
fereastră. Ceea ce credeam noi că este capul promontoriului 
nu-i de fapt decît insula aia prăpădită — e despărțită prin 
trecerea asta, care duce direci în partea cealaltă. La ieșire 
vom da din nou de plajă, și pe acolo vom ieşi la şosea. 

— Sigur că glumești, spuse Johnson, iritat. 

— Am verificat adineaori. Mergem cîțiva metri pe după 
curba asta şi ajungem de partea cealaltă a promontoriului. 
Sä mai aşteptăm cîteva minute aici ca să lăsăm vasul de pa- 
trulare să se îndepărteze, apoi voi controla din nou plaja și 
drumul, după care o vom lua din loc. 

— Dar cu staţia de pază a coastei de deasupra noastră 
cum rămîne ? 

— Se află muli în interior, cam la jumătatea distanței 
dintre locul unde ne aflăm acum și șosea — mi-am adus 
aminte din fotografii. Vom merge aproape de faleză, așa 
cum am făcut şi pînă acum, şi sînt sigur că n-au cum să ne 
zărească. 

Aşteptară cîteva minute, după care Petrie ieși din mașină 
ca să vadă dacă şoseaua de pe coastă e liberă ; după ce se 
întoarse, conduse prin ascunzătoare şi la ieşire coti brusc pe 
o altă plajă, acoperită tot cu prundiș. Aici țărmul era mai lat, 
probabil din cauză că promontoriul apăra latura asta de 
vînturile dinspre est, iar marea era în apropierea plajei mai 
calmă. Înaintară spre şoseaua goală, încă vizibilă în lumina 
lunii. După ce ajunseră pe plaja principală, Petrie opri 

mașina și le spuse celorlalti să-l aștepte. Trebuia să găsească 
răspuns unei probleme importante : se mai vedea de aici, de 
unde ajunseseră, locul accidentului care-i forțase să oco- 
lească promontoriul ? Se căţără cu precauţie pe o pantă nisi- 
poasă, întrebindu-se dacă n-ar fi fost mai bine să-și asume 
riscul de a conduce direct pe şosea ; dacă s-ar întîmpla să 
apară vreun alt vehicul tocmai acum, ambulanța parcată pe 
plajă ar părea într-adevăr suspectă. Ajungînd sus, se ridică în 
picioare. Spre vest, drumul era gol, dispărind din vedere 
după ce ajungea spre colina unde avusese loc accidentul. 
Alergă înapoi spre ambulanţă, se aşeză la volan, urcă panta 
spre şosea şi, în timp ce cotea spre est, se uiLă la ceas : 10.25 
noaptea. Nu mai rămăseseră decit nouăzeci şi cinci de mi- 
nute pînă la termen. Apăsă puternic pe acceleraţie. 

Ambulanţa gonea cu o sută treizeci de kilometri pe oră 
prin întuneric, pe şoseaua destul de bună care străbătea 
coasta nordică a Siciliei, cu farurile luminînd prin beznă, cu 
acul vitezometrului urcînd tot mai mult pe cadran, cu șuierul 
aerului care şfichiuia maşina pe cind trecea printr-o curbă 
ușoară ; Scelba îşi înfipsc unghiile în bancheta acoperită cu 
piele ca să-şi ţină echilibrul, iar Johnson se sprijini cu spa- 
tele de peretele ambulanţei ca să atenueze hurducăielile. Se 
aflau aproape de Messina şi se făcuse 11 noaptea. Trecuseră 
cu bine prin trei puncte de control. Dacă mergeau tot aşa, ar 
putea ajunge în oraş într-un sfert de oră. 

— Încă un punct de control, anunţă Angelo, scurt. 

— Vom trece prin el ca şi prin celelalte, spuse Petrie cu 
încredere. 

— Ulciorul nu merge de mulie ori la apă, comentă 
Johnson prin fereastră. 

Luminile roșii care se zăreau în depărtare îi avertizau că 
trebuiau să oprească la punctul de control, dar farurile masi- 
nii încă nu prinseseră în lumina lor oamenii care păzeau ba- 
riera. Petrie porni sirena și un {iuit isteric ţişni prin noapte, 
avertizîndu-i pe cei de acolo că nu are de gînd să oprească, 
că va trece ca prin brînză, așa că, pentru numele lui Dumne- 
zeu, ridicaţi bariera iute înainte de a ajunge la ea. În cele din 
urmă, bariera sc zări în lumina farurilor, ca şi bărbaţii 
îmbrăcați în.uniforme de carabinieri, agitîndu-se nebunește, 
încercînd să mute din drum stîlpul care bloca șoseaua și să se 

dea repede ia o parte. Ambulanţa trecu în goană. Angelo 
putu zări timp de o secundă fețele albe lucind în întuneric. 
După care fasciculul farurilor se îndreptă către altă curbă ; 
în lumina lor putură să vadă, scurt, niște linii de cale ferată 
cotind spre dreapta, o cale care aparent nu-și mai avea nici 
un rost, indiferent unde ar ajunge, pentru că trenurile ori- 
cum nu mai circulau ; spre stinga şi cu mult sub ei, se vedea 
marea în lumina lunii care apăruse din nou. Vîntul sufla încă 
puternic, norii se [ugăreau pe deasupra, dar la viteza aceasta 
Marea Tireniană nu mai părea decît ușor vălurită, un şir de 
valuri luminate de lună, rostogolindu-se lent și risipindu-se 
pe nişte plaje îndepărtate. Trecură pe lîngă cîteva promon- 
torii şi golfuri şi de mai multe ori zăriră nişte umbre pe 
mare, care puteau sä [ie alte vase de patrulare supraveghind 
orice semn de invazie inamică ; cam la vreun kilometru spre 
sud de ele, ambulanta grăbca către est, într-o cursă nebu- 
nească spre Messina. 

— La anumite puncte de control din apropicrea Messi- 
nei sînt și nemți, avertiză Angelo. 

— Şi pot ei opri o mașină italiencască ? se interesă Pe- 
trie. 

— Nu prea des, dar am văzut petrecîndu-se și asta. 

Iar acum, sub ameninţarea unei invazii apropiate, se vor 
afla într-o stare teribilă de nervi, gîndi Petrie în timp ce 
conducea ambulanta pe panta care urca spre munţii din Pe- 
loritania. 

Marea se îndepărta de ei către nord. O linie ferată sc 
îndrepta spre stînga peste un pod, după care mergea înspre 
est pe un drum separat, cu multe tunele, în direcţia Messina. 
Șoseaua urca tot mai mult, iar temperatura scădea și, pentru 
prima oară de cînd se aflau pe insulă treceau prin defilee 
împădurite şi vedeau copaci pe crestele acestora. Imediat 
după aceea, zăriră mai mulie lumini înaintea lor. Un alt 
punct de control. Petrie dădu drumul la sirenă şi acceleră. 

— Fii atent ! îl preveni Angelo. 

În lumina lunii se putea vedea clar un tun antitanc, cu 
ţeava aţintită înspre direcţia din care veneau ei. Se mai ve- 
deau, de asemenea, uniforme germane, vreo duzină. Pe par- 
tea cealaltă a drumului, într-un luminiș, la adăpostul cîtorva 
copaci, era staționat un camion italian, precum și două mo- 
tociclete cu motocicliștii călare pe ele, iar în spatele lor se 
mai aflau şi alți soldaţi italieni. lar bariera rămînea coborită 
de-a curmezișul drumului. Petrie se crispă, urcă panta cu 
aceeași viteză, după care se petrecu ceva la care nimeni nu se 
aștepta — începu să plouă. 

— O să opresc, spuse Petrie, pentru a-i preveni pe cei- 
lalţi, apoi reduse mult viteza şi, în cele din urmă, opri la nu- 
mai cîţiva metri de baricră. 

Toate păreau a fi impotriva lor, tunul, motocicliștii 
pregătiți să-i urmărească dacă ar fi încercat cumva să treacă 
de barieră. În timp ce motorul zumzăia liniștit, ploaia părea 
să se întelească, lovind acoperișul mașinii ca niște alice 
mărunte. Prin fereastra deschisă, Petrie văzu un subofițer 
german îndrepiîndu-se către ei cu un automat aţintit asupra 
ambulantei. Subofiţerul din Wehrmacht era ud pînă Ia piele 
cînd ajunse lîngă fercastră, iar soldaţii italieni din spatele 
său alergau pe sub copaci de parcă asupra lor s-ar fi abătut 
un potop. 

— Aha! ţipă el, aşadar n-aveai de gînd să oprești ! 

Petrie înjură în gînd auzindu-l pe neamţ vorbind fluent 
italieneşte, dar pe faţă i se aşternu o expresie nedumerită, în 
timp ce-l privea pe subofițer în ochi. 

— "Tocmai mergeam la spital cu un pacient. Caz de ur- 
genta. 

— Acesta nu-i un motiv să nu oprești atunci cînd barie- 
ra este coborîtă ! Vezi tunul acela de colo ? întrebă neamţul, 
scuturîndu-şi apa de pe cozorocul chipiului cu o mînă, în 
timp ce cu cealaltă continua să-şi țină automatul îndreptat 
spre ei. Pacientul vostru putea fi acum un om mort și voi la 
fel. 

Trecea de un metru optzeci înălțime şi părea solid, avea 
cam treizeci de ani, evident un certăreţ obraznic, produs li- 
pic al regimului nazist. 

— Documentele voastre! tună el, aţintindu-şi țeava 
automatului spre capul lui Petrie. Neamţul era proaspăt 
bărbierit, era evident că intrase foarte de curînd în post, iar 
dispoziţia nu-i era cu siguranță îmblînzită de ploaia care și- 
roia asupra lui. În spatele său, la marginea drumului se adu- 
naseră soldaţii italieni de pe sub copacii sub care sc 
adăpostiseră de potop, iar omul cel mai apropiat de ei era un 
sergent, un individ scund, cu privire hotărită, care asista cu- 
rios la scenă. Documentele ! repetă încă o dată neamţul. 

Ceva plesni în Petric. Erau pe drum de peste douăzeci și 
patru de ore ; supraviețuiseră unei ambuscade mafiote, unui 
atac al avioanelor Beaulighter, unei călătorii groaznice prin 
toată sălbăticia aceea, unei perchezitii a carabinierilor, unui 
raid al avioanelor B 17 asupra viaduciului, şi iată că acum, 
chiar în apropierea Messinei, erau opriţi de acest porc 
obraznic ! Deschise ușa încetişor, ieşi afară în ploaie, cu pan- 
talonii săi ridicol de scurţi, închise ușa la loc și-și pusc 
mîinile în şold. 

— Ai fi deschis focul asupra unci ambulante italiene ? 
întrebă el. Își ridicase vocea dinadins, în așa fel încît să fic 
auzit, peste zgomotul ploii, de italienii îngrămădiţi pe margi- 
nca drumului. 

Subofiţerul făcu un pas înapoi şi aşteptă. 

— Acesta este un punct de control ! zbicră el. La naiba, 
să faci bine să oprești cînd dai de un punct de control ! 

— lar pe mine mă mănîncă palmele, pe Dumnezeu, cînd 
nimeresc peste unul ca tine! Ce credeţi, că aţi luat în 
stăpînire întreaga insulă ? Crezi poate că noi, italienii, nu 
mai contăm pe aici ? 

Serpentul italian din spatele neamțului se apropie cîțiva 
pași şi se opri din nou. Atmosfera din jurul punctului de 
control începea să se schimbe ; de o parte a drumului, infan- 


Vineri, 10.30 p.m. — 11.30 p.m. * 213 


teriştii italieni, cu puştile în miini, priveau dincolo de ambu- 
lanță, de partea cealaltă a drumului, unde nemţii erau 
îngrămădiţi în jurul tunului antitanc, măsurîndu-i, la rîndul 
lor, pe italieni. Apoi îşi mutară privirile către protagoniștii 
din mijlocul drumului, unde subofițerul german încă se mai 
uita la Petrie bănuitor. 

— Şi ce-i cu uniforma ta ? izbucni el. Eşti nebărbierit de 
două zile. Parcă ai fi un ţăran. 

Petrie arătă cu mîna, provocator, spre neamţul în uni- 
formă impecabilă şi apoi se adresă către soldaţii italieni, în 
timp ce ploaia şiroia peste toţi: 

— Așadar, numai pentru că nu am uniformă curată ca a 
acestui Herr Spilcuială, nu-s decit un ţăran ! Acum știm bine 
cam ce gîndesc frumoșii noștri aliaţi despre noi! Sîntem 
nişte ţărani ! ţipă el. Ajung să mă miînjesc cu sînge din cap 
pînă-n picioare, împrumut şi eu ce uniformă găsesc, şi iată că 
acum mi se spune că sînt nepotrivit îmbrăcat ! Douăzeci şi 
patru de ore de serviciu fără întrerupere, continuă Petrie, şi 
iată că acum sînt învinovăţit că nu-s bărbicrit ! Ar trebui să 
arăl ca Herr Gencral de aici, al cărui obraz c ca al unui 
băicicl din corul bisericii! După care scuipă dinadins, cu 
mînie, aproape de cizma neamtului. 

În ambulanţă, Angelo încremeni, încredințat că Petrie 
întrecuse măsura. Neamţul încremeni şi el pentru o clipă, 
după care îşi picrdu controlul şi-şi ridică arma ca o bită spre 
fața lui Petrie. Scrgentul italian păși hotărît înainte, apucă 
de puşcă şi timp de cîteva secunde cci doi scrgenţi se luptară 
ca să-și smulgă unul! altuia arma, în vreme ce ploaia curgea 
fără încetare peste ei. Pe ambele margini ale drumului, at- 
mosfera se încinse. Văzindu-și sergentul lupiîndu-se cu 
neamţul, soldaţii italieni înaintară cu puştile ridicate, aţin- 
tite peste drum către grupul de nemți de lîngă tunul anti- 
tanc. Un caporal din Wehrmacht dădu un ordin scurt și toţi 
oamenii de la :tun, în afară de doi, părăsiră poziţia și se 
răspîndiră de-a lungul drumului. Isuse, gîndi Angelo, o să 

fim prinși între două focuri. S-a mai întîmplat asta o dată și 
în Catania, o sfadă între italieni şi nemți, dar incidentul a 
fost înăbușit repede cu ajutorul unor unităţi transferate ra- 
pid din cealaltă parte a insulei. 

Serpentul italian izbi puternic cu cizma peste glezna 
neamţului și, cînd se desprinse de el, avea automatul lui în 
mînă, cu teava îndreptată în jos. 

— Coboriţi armele, idioţilor ! strigă el peste umăr către 
propriii soldaţi. Văzînd că aceștia ascultă de ordin, sc 
întoarse către neamţ. Voi raporta acest incident imediat ce 
ies din post ! îi spuse el. 

— Oamenii tăi aproape c-au deschis focul asupra alor 
mei ! spuse subofiţerul german mînios. 

— Uită-te la propriii tăi oameni, îi spuse italianul, calm. 

Era plin de încredere : la urma urmei nu [ăcuse altceva 
decît să împiedice un atac asupra unei ambulante italicnești, 
plus că acum avea în mîna lui corpul delict, arma cu carc 
subofiţerul german amcninţase, purtată neglijent în timp ce 
acesta îl privea din spate, bombănind. Soldaţii din Wehr- 
macht erau încă aliniaţi de-a lungul şoselei, vizibil în stare 
de alarmă. Subofiţerul strigă un ordin în nemţeşte şi oamenii 
trecură înapoi spre tunul antitanc, privind oriunde altundeva, 
dar nu şi spre aliaţii lor de peste drum. 

— De acum înainte, continuă sergentul italian, noi vom 
fi aceia care vom controla orice mașină italienească. 

— Voi întocmi şi cu un raport, spuse neamţul. 

— Ai tot dreptul, dar nu uita să scrii acolo că ai ame- 
nințat că vei deschide focul asupra unei ambulante ita- 
lienești, îi aminti sergentul. 

— Asta e o minciună ordinară... 

— Am auzit clar cînd i-ai spus şoferului că ar fi putut fi 
acum un om mort, cu pacienţi cu tot. Sergentul se întoarse 
cu spatele spre neami, ca să i se adreseze lui Petrie, care 
rămăsese cu răbdare sub ploaia torențială pur și simplu pen- 

tru că poziţia aceasta stabilea o stare de suferință comună. 
Pacientul vostru e grav bolnav ? îl întrebă. 

— Va fi grav dacă nu ajungem la spitalul din Messina cît 
mai curînd posibil. E un sergent care lucra la construcția 
unui bloc de locuinţe şi peste care a căzut un malaxor de be- 
ton. Sper că va scăpa dacă va fi tratat urgent, de aceea am fo- 
losit sirena. Şi asta-i a doua oară cînd am fost opriți în 
ultima jumătate de oră de acești redeschi... Folosi dinadins 
acest cuvânt italienesc pentru a-i numi pe aliaţii lor teuto- 
nici. Dacă ne mai opresc încă o dată înainte de Messina, pa- 
cientul nostru nu mai are nici o şansă. Privi cu înţeles către 
cei doi motociclişti care încă mai stăteau călare pe șei, sub 
ploaie. 

— Vrei să spui că... ? ezită sergentul, iar Petrie fu griju- 
liu să nu întindă coarda prea mult. Se află pe lista de urgentă ? 

— Se poate spune că e. Are nevoie de o operaţie ur- 
gentă și asta nu se poate face decît la Messina. Un chirurg ne 
așteaptă deja acolo. 

— Prin urmare eşti îngrijorat că ai putea nimeri din nou 
peste unul ca ăsta ? întrebă sergentul, cu voce scăzută. 

— Sicilia e plină de ei. 

Sergentul, care nu se deosebea mult de un Angelo ceva 
mai binevoitor, ezită iarăşi, în vreme ce ploaia se înteţea, dar 
această din urmă rafală păru că-l face să se hotărască. 

— Bine, voi trimite patrula de motociclişti cu voi, spuse 
el. Cu ei veţi putea trece prin toate punctele de control fără 
să mai fiți opriţi. Veţi trece repede, aşa că îi aştept curînd 
înapoi... 

— Spune-le să ne treacă de ultimul punct de control și 
apoi îi vom trimite înapoi. lar tipul dinăuntru le va fi recu- 
noscător, îți povestesc cu după operaţie. 

— Sper că va fi cu succes, spuse sergentul. 

Se îndreptă iute către motociclişti, în timp ce Petrie urcă 
în ambulanţă, iar cînd se așeză pe scaun, hainele îi șiroiau de 
apă. În timp ce aştepta să se ridice bariera, îşi uscă faţa cu 

batista şi se şterse pe cap. Dintr-o dată se stabili o linişte ne- 
firească, toti patru auzind zgomotul motorului, ploaia care 
răpăia pe acoperiș, ticăitul ştergătoarelor de parbriz, care se 
legănau dintr-o parte în alta. 

— Ploaia se va opri curînd, remarcă Angelo, și cred că 
era cît pe ce să ai aici, în maşină, un pacient veritabil. Pe 
mine ! Într-o stare de șoc, produsă de o teroare excesivă ! 


Bariera se ridică, unul dintre motociclişti trecu de ea 
prin întuneric, îl urmă ambulanța, urmată imediat de cel 
de-al doilea motociclist. Urcară în viteză o pantă, suind către 
colinele Peloritaniei şi escorta de motociclişti îi trecu uşor 
prin celelalte puncte de control. Motociclistul care mergea 
în faţă elibera drumul pentru ei, asigurîndu-se că bariera c 
întotdeauna ridicată atunci cînd ambulanţa ajungea acolo ; 
de îndată ce ploaia se opri, norii se sparseră şi luna se ivi din 
nou, aruncînd o lumină palidă peste costișele acoperite de 
copaci. Ajunseră în acest fel la ultimul punct de control din 
apropierea ultimei coline; motociclistii îşi întoarseră 
mașinile în direcţia din care veniseră, salutară și plecară. An- 
gelo își scoase din buzunar o batistă de mătase și-și șterse 
fruntea umedă. Erau acum iarăşi singuri. Johnson apăru la 
fereastră pentru prima dată după o îndelungată absenţă. 

— Dumnezeule, Jim, ne-ai pus pe frigare pe toţi, spuse 
el. Am ajuns, cumva ? 

— Ultimul punct de control e deja în spate. 

Petrie nu mai scoase nici o vorbă în timp ce urcau pe şo- 
sea. Nervii îi erau întinşi la maximum, gata să cedeze acum, 
cu un efect întîrziat. Tot timpul cît acțiunea se aflase în plină 
desfășurare, se simlise perfect lucid, stăpîn pe sine, notînd 
fiecare detaliu mărunt care ar fi putut să fie folosi! în avanta- 
jul lor, și nu era acum momentul să se relaxeze, să permită 
senzaţiei de uşurare să-l domine în vreun fel — pentru că 
greul, ba chiar foarte greul, de abia acum venea. 

Apropiindu-se de capătul drumului, văzură mașini înain- 
tea lor, maşini germane venind din direcţia contrară, dar ele 

cotiră spre nord pe un drum lateral, apoi ajunseră din urmă 
un convoi militar. Un motociclist trecu în viteză pe lîngă ei, 
îndreptîndu-se spre vest, urmat de un șir lung de maşini blin- 
date. 

Chiar mai înainte de a-și da seama ce se întîmplă, fură 
înconjurați de maşini ale Wehrmacht-ului gonind în ambele 
direcţii și noaptea fu năpădită de duduitul motoarelor. Totul 
sugera o stare de urgentă. 

Petrie aproape că simțea tensiunea din felul în care 
conduceau nemţii, cu umerii aplecaţi peste volan sau ghidon, 
privind fix înainte. Dumnezeule, îşi spuse, nu cumva debar- 
carea începuse deja ? Convoaiele mergeau în viteză, cu o vi- 
teză periculos de mare pe timp de noapte; se rugă din 
adîncul sufletului să nu se ivească vreun accident, pentru că 
dacă aşa ceva s-ar întîmpla, ambulanta va trebui să oprească 
şi să dea o mînă de ajutor. Acum era prins ca într-un sandviş 
în mijlocul convoiului avînd un camion al Wehrmacht-ului 
în faţă și o mașină blindată urmîndu-i îndeaproape din spate. 
Nu era nevoie decît ca unul să se oprească brusc pentru ca să 
se producă o coliziune de felul celei pe care Petrie o văzuse 
cînd ajunseseră în șoseaua principală, dar de data aceasta o 
coliziune de mult mai mari proporţii. Trecură de culmea 
dealului, cu urechile asurzite de zgomotul motoarelor ina- 
mice. Li se părea că toate diviziile din Sicilia se puseseră în 
mişcare. 

— Tată şi portul, spuse scurt Angelo. 

Petrie privea atent peisajul : mult sub nivelul lor se întin- 
dea Messina, luminată de luna care stătea să apună — orașul 
însuși, portul în formă de semilună, strimioarea cenuşiu-ar- 
gintie care se întindea înspre nord şi înspre sud, cu munţii 
Calabriei în depărtare, unde întăririle germane așteptau pe 
peninsulă. De îndată ce începură să coboare panta spre oraş, 
înghesuiți în coloana Wehrmacht-ului, peste strimtoare se 
declanșă o alarmă aeriană ; de pe ambele maluri ale strimto- 
rii izbucniră reflectoarele, iar deasupra lor, pe cer, auziră 

limpede zgomotul motoarelor de avion şi bubuitul înfundai 
al proiectilelor antiaeriene, totul dînd impresia unei furtuni 
care se apropia. Călătoriseră de-a lungul întregii insule, de Ja 
Palermo pînă aici, inamicul încă nu aflase de prezenţa lor şi 
se făcuse 11.30 noaptea atunci cînd ajunseră la periferia 
orașului Messina. 


13 

Coboriră pe o pantă fără sfîrşit, prinşi încă în convoiul 
Wehrmacht-ului, apoi pătrunseră în Messina, oraş care, 
după cum se vedea, avea în cca mai mare parte clădiri cu cel 
mult trei nivele. La poalele colinei intrară pe un bulevard 
larg, urechile răsunîndu-le de zgomotul puternic al tunurilor 
antiaeriene şi de bubuiturile obuzelor deasupra, impletite cu 
şuierul bombelor căzînd la distanţă. Era clar că fortele aliate 
ţineau strîmtioarea sub un atac nemilos. Petrie își șterse cu 
mîna sudoarea de pe frunte. 

— Angelo, spuse el, vreau să mă desprind cît mai repede 
din convoiul ăsta ; dacă se ivește cumva vreun accident, vom 
fi prinşi ca într-un cleşte. 

— Atunci pregăteşte-te să cotești la dreapta. 

Petrie încetini putin, ca să mărească distanța dintre ei şi 
camionul nemtesc din faţă, apoi semnală dreapta și coti 
brusc exact în locul pe care i-l arătă Angelo. Imediat după 
aceea rămaseră singuri, coborînd prin întuneric pe o stradă 
lăturalnică, mărginită de clădiri masive pe ambele părţi. Nici 
o lumină nicăieri. Era tîrziu, dar absenţa totală a oricărei lu- 
mini îl făcu pe Petrie să se întrebe, în timp ce apăsa pe acce- 
lerație, dacă nu cumva bombardamentul! tăiase rețeaua 
electrică. Dirijat de Angelo, întoarse spre stinga şi merseră 
pc o stradă asemănătoare cu cea dinainte, dar aceasta era 
pustie, poate că nici nu fusese vreodată locuită, dacă te luai 
după clădirile sumbre, care arătau ca nişte birouri munici- 

pale. Scelba, care privea pe geam, îl bătu uşor cu mîna pe 
umăr. 

— Opreşte la intersecţia următoare, domnule maior. 
Acolo trebuie să vă părăsesc, spuse el. 

— Vei rămîne cu noi pînă ajungem în docuri ! replică 
Angelo, vechea dușmănie răbufnind ca o rană deschisă, în 
timp ce Petrie opri. Trebuie să răminem împreună, protestă 
italianul. Ne vom opri doar cîteva minute la apartamentul 
meu, după care vom merge direct spre docuri, aşa că de ce... 

— De fapt ce vrei, Scelba ? întrebă Petrie, privind cu 
grijă în jur. Nu era nimeni prin preajmă. La colțul străzii sc 
afla o cafenea cu obloanele trase şi lîngă ea un garaj. O 
pauză în canonadă le dădu răgaz să vorbească în liniște, 
zumzăitul motorului părîndu-li-se chiar cam puternic în 
acest moment de acalmie. J capo îl privi plictisit pe Angelo, 
după care i se adresă lui Petrie : 

— În garajul acela se află o mașină. Trebuie să ajung cu 
ea în port, să-l anunţ pe Giacomo că veniţi şi să mă asigur că 
totul e pregătit. Apartamentul dumitale, signor Gambari, e 
pe undeva pe aici ? Bine, atunci. Îi dădu lui Petrie o hartă 
mototolită a străzilor, cu nişte semne marcate dinainte pe 
ea. Să veniţi în punctul acesta de pe mal; Gambari știe desi- 
gur drumul, distanța e mică, iar aici, la colțul ăsta, vă voi 
aştepta eu. 

Petrie luă harta și i-o dădu italianului. 

— Cît timp ne trebuie ca să ajungem acolo, Angelo ? 

— Cu ambulanta asta ? 

— Nu, pe jos. Dacă mai rămînem în maşina asta, vom da 
de ghinion. M-aş putea schimba în vechiul costum în aparta- 
mentul tău. 

— Cam cinci minute. Stau foarte aproape de docul la 
care acostează bacul Cariddi. 

— Atunci, Scelba, ne vom vedea din nou la 11.50, spuse 
Petrie, uitîndu-se la ceas. 

Ajunseseră să discute problema pe minute, dar Petrie fu 
grijuliu să nu-și arate nerăbdarea, pe cînd Scelba ieşi din 
maşină pe uşa din spate şi se îndreptă iute spre garaj. După 

ce Petrie porni, Angelo îi spuse să o ia la stînga, dar imediat 
după cotitură îi spuse să oprească. 

— De ce aici ? întrebă Petrie, parcînd la marginea tro- 
tuarului. Angelo ieși din ambulanţă și alergă înapoi către in- 
tersecție, în timp ce Johnson privea prin fereastra din spate. 

— E ceva ciudat pe aici, spuse el. Poate că Angelo are 
dreptate să se îndoiască de Scelba. 

— Nici vorbă ! răspunse Petrie, cu ton hotărit, uitîndu-se 
încă O dată la ceas. Scelba a venit cu noi de-a lungul întregii 
Sicilii, aşa că nu-i tocmai acum momentul să ne trădeze. 
Ceea ce nu ştie Angelo e că i-am promis lui i/ capo postul de 
primar la Palermo... 

— Atunci de ce l-ai lăsat pe Angelo să verifice ? Deja 
sîntem în întîrziere,. 

— Ca să fiu absolut sigur... 

Din spate se auzi zgomotul unei mașini, în timp ce Angelo 
alerga înapoi spre ambulanţă şi sări înăuntru exact cînd 
aceasta porni. 

— Imediat pe strada următoare, spuse italianul cu sufle- 
tul la gură, după care drept în jos pînă la capăt. Credeam că 
cra doar o glumă, continuă el, în semn de scuză. Dar Scelba 
avea o cheie de la uşa garajului în mînă atunci cînd a ieşit 
din maşină, ceea ce mi s-a părut o treabă cam prea frumos 
aranjată. 

— Pur şi simplu e bine organizat, răspunse Petrie cobo- 
rînd pe o stradă atît de îngustă încît ambulanta aproape că se 
zgîria de ziduri. Duhoarea obișnuită a gunoaielor stătute 
răzbea prin ferestrele deschise. Strada următoare părca ca 
un canion adînc. Să înțeleg că doar a intrat şi a ieșit imediat, 
conducind o mașină ? continuă el. 

— Da, n-a pierdut nici măcar o secundă. Și m-am mirat 
că avea deja pregălită o maşină, adăugă Angelo, încă bănui- 
tor asupra intentiilor șefului mafiot. 

— "Ține seama că el este cel care controlează ţărmul 
mării pe aici, remarcă Petrie, aşa că poate vine des prin locu- 
rile astea. Urmînd îndrumările italianului, coti spre dreapta, 

apoi spre stînga, pe un drum care-i readuse în bulevardul 
larg unde-l lăsaseră pe Scelba, dar ceva mai jos. 

— Mă ţin cît mai departe posibil de străzile principale, 
explică Angelo. Privi pe fereastră, auzind bubuiturile unor 
tunuri la mare distanţă și pe undeva deasupra biziitul bom- 
bardierelor. În spatele mașinii, Petrie auzi tropăit de ghete şi 
cînd privi înapoi îl văzu pe Johnson privind prin geamul din 
spate și venind iute spre fereastra dinspre cabină. 

— Cred că iar avem necazuri, spuse el. O maşină 
nemţească de patrulare e după noi, merge în urmă cu aceeași 
viteză. 

— Cam ciîţi sînt înăuntru, poti vedea ? 

— Nu prea, dar cred că-s vreo patru. 

— Angelo, mai avem mult pînă la apartamentul tău ? 
întrebă Petrie repede. 

— Aproape c-am ajuns. 

Petrie înjură. Fuseseră descoperiţi chiar în ultimul mo- 
ment. Îşi aranjă oglinda retrovizoare şi prinse luminile ca- 
mullate ale farurilor maşinii care-i urmărea. Tocmai 
ajungeau la o intersectie şi trebuia să afle dacă era vorba nu- 
mai de o simplă coincidenţă, ceea ce ar fi fost posibil în cazul 
în care maşina doar patrula prin Messina într-o misiune de 
rutină. Trei întoarceri rapide una după alta ar putea confir- 
ma Sau nu ipoteza asta — dacă mașina de patrulare venea 
sau nu după ei. Ochii i se îngustară văzînd că farurile îi 
urmăresc îndeaproape — nu numai că erau urmăriţi, ci erau 
pe cale de a fi depășiți și chiar opriţi. Tocmai începuse să 
întoarcă volanul ca să elibereze mijlocul drumului, cînd 
maşina din spate trecu pe lîngă ei prin dreapta şi sc linu la 
acelaşi nivel, în timp ce omul de lîngă şofer le făcea semn cu 
mîna ca să oprească. Petrie opri aproape de intersecție, unde 
se afla o altă cafenea închisă, dar cu mesele încă risipite pe 
trotuar. Şoferul mașinii de patrulare îi strigă în nemţeşte lui 
Angelo, prin fereastră : 

— Vă rog să opriti motorul, am vrea să cercetăm ambu- 
lanta. 

— Mergem spre spital şi nu vorbesc decit italieneşte, 
strigă Petrie, dar își dădu seama că e în zadar — ordinul de a 
cerceta ambulanta dovedea asta. Cine ştie, poate că oamenii 
pe care-i lăsaseră legaţi în hambarul acela fuseseră descope- 
riţi, poate că numărul de înmatriculare al ambulanței fusese 
notat ? Asta era singura explicaţie a faptului că fuseseră 
opriţi de o patrulă germană. Şoferul maşinii de patrulare 
vorbi din nou, dar de data asta îşi declamă ordinele în ita- 
lieneşte. 

— leşiţi amîndoi din maşină şi opriţi motorul, cum v-am 
spus. 

Petrie dădu din cap, apoi ridică piciorul de pe frînă şi 
mînă înainte. Așa cum se așteptase, mașina de patrulare îi 
urmă, ţinîndu-se alături de ambulants, dar aceasta avea cîteva 
secunde avans și Petrie apăsă pe acceleraţie ; lingă geamul 
din dreptul lui Angelo apăru o cască germană şi Petrie coti 
brusc spre dreapta, pe o curbă largă, ca să treacă de inter- 
secţie şi să blocheze cealaltă mașină. Angelo privea la ce se 
întîmpla : văzînd ambulanţa cotind larg, şoferul neamţ al 
mașinii de patrulare învîrti volanul scurt ca să-i taie drumul, 
dar după asta urcă pe trotuarul din colț, trecu peste mesele 
părăsite ale cafenelei şi se opri în vitrina acesteia. În timp ce 
ci treceau după colţ, auziră zdrăngănitul gcamurilor sparte, 
o masă rostogolindu-se peste roţile din fată ale maşinii 
nemteşti ; Petrie coli în viteză jos pe o stradă laterală, pe 
cînd Johnson, privind pe geamul din spate îi strigă : 

— Tocmai întorc pe stradă, vin după noi ! 

Fără să mai aştepte îndrumări de la Angelo, Petrie 
întoarse brusc spre stînga, icșind de pe strada laterală într-un 
alt bulevard larg, dar la fel de părăsit ca şi cel dinainte. Tu- 
nurile începuseră din nou să tragă, luna nu se mai zărea, dar 
la distanţă sclipirile scurte ale exploziilor scoteau în evidenţă 
contururile acoperișurilor, ale balcoanelor şi silueta unei bi- 
serici mari, în vreme ce ambulanta gonca pe bulevardul pus- 
tiu, iar Johnson îi preveni din nou: 

— E chiar în spatele nostru ! 

Petrie îi strigă peste umăr să sc plece la podea, iar el 
mări viteza, așteptindu-se în fiecare clipă să audă răpăitul 
automatului pe care soldatul de lîngă şoferul neamţ îl |inuse 

tot timpul agăţat de umăr. Canonada le spărgea timpanele, 
dominînd clar zgomotul motorului forțat la maximum ; ex- 
ploziile se îndeseau şi la oarecare distanță văzu un început 
de incendiu în locul unde căzuse o bombă. Parcă poneau 
spre infern, iar în lumina aruncată de exploziile proiectilelor 
antiaeriene văzu în faţă o coloană de camioane traversînd 
bulevardul pe care mergeau, aşa că o luă imediat spre stînga, 
pe o stradă laterală care cobora în direcţia bulevardului prin 
care intraseră la început în Messina, ajunse la capătul străzii 
şi coti din nou spre stînga, luînd colţul cu un scrişnet de roţi, 
cu Angelo izbindu-l în coaste și apoi îndreptindu-se pe ban- 
cheta lui în timp ce pătrundeau într-o piaţetă cu copaci în 
mijloc. Sirăbătură jumătate din piaţă cînd maşina de patru- 
lare apăru de pe o stradă din partea cealaltă ; Petrie mersc 
fără ezitare înainte, voind să înconjoare piaţa și să iasă pe 
același drum pe care venise, pur şi simplu pentru că părea 
gol, și atunci auziră cu toţii şuierul unei bombe care cădea. 
Era un guier îngrozitor, care le paraliză minţile de frică, în 
timpul celor cîteva secunde dinainte de a lovi o clădire din 
piaţă, de a exploda cu un tunet asurzitor şi de a dărîma clădi- 
rea cu totul. Zidăria se scutură o clipă, se aplecă pe o parte 
şi apoi se prăbușşi ca o avalanșă peste maşina de patrulare, 
care tocmai își terminasc turul în jurul pieței ; în ambulanţă, 
toţi simţiră tremurul înfiorător al impactului. Oprind, Petrie 
privi spre norul mare de praf şi la grămada imensă de 
dărîmături care acoperise cealaltă mașină. 

— Cum putem ajunge acum la apartamentul tău? 
întrebă el scurt. 

Angelo stătea cu capul plecat, încă şocat de explozie, şi 
Petrie trebui să repete întrebarea. 

— E chiar în partea cealaltă a pieţei, cam la un minut, 
răspunse el cu greu. 

— Să ne luăm hainele cu noi, ne vom schimba acolo. Ed, 
nu uita sacul ! Hai, veniţi, o să lăsăm ambulanţa aici, nu mai 
avem nevoie de ea. 


Așezat în spatele biroului său de la Cartierul General 
Central de la Enna, generalul Guzzoni, comandantul-şef ita- 

lian din Sicilia, puse repede receptorul în furcă și-l privi pe 
Kesselring, care tocmai sosise de la Napoli cu un avion. 

— Ne-au sosit rapoarte încă neconfirmate, dar totuși si- 
gure, care arată că parașutiștii inamici au coborit în număr 
mare la Piano Lupo şi pe lîngă Siracusa. Se ridică în pi- 
cioare, apucă un creion de pe masă şi lovi de două ori harta 
de pe perete. Aici şi aici, spuse el. 

— Atunci trimite imediat un mesaj: Cariddi să por- 
nească imediat spre Giovanni ! Eu o să-l aduc aici imediat 
pe Rheinhardt, spuse Kesselring. 

— Nu doriti să așteptăm confirmarea ? 

— Nu! Trimite-i repede mesajul lui Baade. 

În timp ce Guzzoni se întoarse la masa lui și ridica recep- 
torul, Kesselring examina harta, mai mult ca să-l descurajeze 
pe acesta să mai pună şi alte întrebări. Nu-şi putea explica de 
ce, dar de îndată ce aflase că Strickland comanda forţele bri- 
tanice, ştiuse că destinatia acestora va fi Sicilia, dar măcar 
acum avea destule scuze ca să aducă pe insulă Divizia 29 de 
Blindate. Fuseseră lansate forte inamice aeropurtate ; pro- 
babil confirmarea va veni mai tîrziu, şi asta îi va oferi destulă 
muniţie ca să le închidă gura celor de la Cartierul General 
Central. Nu neapărat pentru că ar avea nevoie să o facă: ni- 
mic nu era mai potrivit să reducă la tăcere Comandamentul 
Suprem, după eveniment, decît o hotăriîre corect luată înain- 
tea lor. Privi spre ceasul de perete de deasupra hărţii : 11.52 
noaptea. 


Apartamentul lui Angelo se afla la etajul intii al unei 
clădiri întunecate şi urcară pe scară împiedicîndu-se, folo- 
sind în cele din urmă lanterna lui Petrie. Cînd ajunseră la 
ușă, italianul avea deja cheia pregătită în mînă, o băgă în 
broască şi intră singur. Cercetă rapid cele două camere, trase 
draperiile de camuflaj peste ferestre, în timp ce exploziile 
proiectilelor antiaeriene sclipeau pe peretele opus, după 
care alergă înapoi spre palier, unde Petrie şi Johnson aştep- 
tau cu revolverele în mînă. 

— Totul în regulă, spuse el. 

Se mișcară rapid, dar nu în pripă, pentru a nu irosi timpul. 
Angelo își scoase costumul, luă o sticlă de coniac franțuzesc 
din dulap, în vreme ce Petrie îşi reîmbrăcă hainele ţărăneşti. 
după care, pentru că lumina electrică nu functiona, italianul 
formă la lumina lanternei numărul de telefon al omului său 
care trebuia să fie pregătit cu barca lui. 

— Alfredo e pe acolo ? întrebă el. 


Petrie îi zări faţa împietrindu-se, chiar înainte de a trînti 
receptorul la loc. 

— Era altcineva — un bărbat care vorbea italieneşte cu 
accent german, spuse el. 

— În acest caz, Scelba e cel care ne va scoate de pe feri- 
bot, sau altfel sărim în aer O dată cu el, spuse Petrie. Hai să 
plecăm de aici cît mai repede. 

Petrie înhăţă pe umăr sacul cu explozivi şi icșiră cu toţii 
în grabă din clădire, cu Angelo în frunte, într-o alee întune- 
cală unde căldura din timpul zilei încă se mai simţea, dim- 
preună cu mirosurile tipice străzilor dosnice din orașele 
siciliene. La capătul aleii, Angelo se opri, privi pe după colţ 
şi le făcu semn celorlalţi să-l urmeze. Tocmai ajunseseră 
într-o piaţă mare cînd Petrie își strînse buzele, zărind într-un 
scuar din mijlocul pieţei o baterie de tunuri de 88 mm și 
niște soldaţi ai Wehrmacht-ului aşteptind pe lîngă ele, lumi- 
naţi slab şi intermitent de exploziile îndepărtate. 

— Cît mai avem ? întrebă el. 

— Ajungem în mai puţin de un minut, răspunse Angelo. 

— Să sperăm ! spuse Johnson, cu sufletul la gură. 

Bubuitul tunurilor încetă dintr-o dată şi cei trei oameni 
auziră în spatele lor tropăiturile repezi ale unei patrule. 
lată-ne opriti din nou numai la un minut de destinatie, îşi 
spuse Petrie cu ciudă. Mîna i se strînse pe Mauser, sub 
haină, iar cu cealaltă ţinea sacul, deşi evident că nu-şi puteau 
permite pe aici vreo partidă de tragere la ţintă, în orice caz 
nu cu toate aceste trupe ale Wehrmacht-ului prin preajmă, 
la numai cîțiva pași înspre stînga. Tropăiturile din spate se 
apropiau, dar Angelo, care conducea şirul, nu zorea pasul. 

Piaţa largă era încă intactă, cu toate clădirile de piatră 
din jur neatinse de bombe, iar de după butucii copacilor 
tăiaţi ca să facă loc bateriei, soldaţii germani îi priveau 
trecînd. Aproape că ieşiseră din piaţă cînd auziră din nou 
deasupra bîzîitul bombardierelor. Auziră de asemenea un 
ordin scurt în nemţeşte şi întreaga piață reveni la viaţă, cu 
trei reflectoare puternice care se plimbară pe cer o clipă şi se 
aţintiră în cele din urmă asupra unui avion, după care tunu- 
rile bubuiră. 

— Fugiţi! strigă Petrie, prinzind cu această ocazie o 
scuză excelentă de a pleca în grabă din piaţă, cu toate că pa- 
trula parcă îi mai urmărea încă. Angelo coti pe o stradă lătu- 
ralnică, apoi pe o alec, alergă puţin și coti din nou pe altă 
alce. Cu ceilalți pe urmelc lui, ajunse la marginea apei și se 
opri, trăgîndu-si sufletul. 

— Să sperăm că ne-au pierdut, sînt vreo şase căi diferite 
de a ajunge aici. Și sintem aici, nu-i așa ? 

— Dar uită-te ce ne așteaptă, răspunse Petrie cu ciudă. 

Malul mării era un vast spatiu deschis, dominat de maca- 
rale înalte luminate de explozii, iar jos se vedea o coadă 
nesfirşită de oameni care şerpuia către poartă, pe după o 
magazie în spatele căreia se zărca hornu? unui vapor. Coada 
cra formată mai ales din țărani sicileni, cu şepci, şi din femei 
cu şaluri pe cap, toţi aștepiînd să urce la bord, cu boccele în 
care probabil își îngrămădiscră întreg avutul, grăbiţi să iasă 
cît mai repede din acest oraş aflat sub bombardamente grele, 
oameni care erau gata să înfrunte pericolul unui raid aerian 
fatal pe mare doar ca să părăsească insula pentru un țărm 
mai ferit. 

— Asta-i Cariddi ? întrebă Petrie. 

— Da, dădu Angelo din cap. Porneşte imediat spre Gio- 
vanni şi într-un fel sau altul oamenii ăștia au aflat. Întot- 
deauna află la timp. 

— Bine, dar noi doar n-o să defilăm pe poarta princi- 
pală... 

Neputînd să preia bacul Cariddi sub control total de la 
aliaţii lor italieni, nemţii întăriseră zona cu propriile lor 

trupe de pază. Un şir de soldați din Wehrmacht înconjura 
coada, iar pe la mijlocul ei se aflau trei ofițeri SS care verifi- 
cau actele. Sicilianul care stătea la poartă abia dacă mai apuca 
să se uite la documente, preocupat mai mult să lase oamenii 
să treacă mai repede pe punte, dar SS-iştii examinau hîrtiile 
cu o atenţie care te scotea din răbdări. Lui Petrie i se părea 
că aproape nimeni nu va pătrunde la bord înainte de plecare, 
dar probabil SS-iştilor puțin le păsa de asta. Deasupra coșu- 
lui, fumul se răsucea. 

— Trebuie să-l găsim pe Scelba, şi repede ! îi spuse Pc- 
trie lui Angelo. 

— Pe aici! Bănuiesc că prietenul ăsta dubios al nostru 
ne așteaptă deja. 

Trecură iute prin faţa clădirilor care străjuiau portul şi se 
opriră cînd se apropiară de o arcadă sub care se adăpostea 
un bărbat greoi, în timp ce prin jur cădeau bombe. Sus pe 
cer se roteau avioane, încercînd să scape de sub fasciculele 
reflectoarelor, alunecînd în sus şi în jos cu viteză, căutînd să 
cvite exploziile din jurul lor, focul artileriei lansat de pe am- 
bele maluri alc strîmtorii. Cînd o baterie se oprea pentru 
a-şi reîncărca tunurile, alta îi lua locul, și apoi alta şi alta, tu- 
narii străduindu-se să desfăşoare o perdea de obuze care să 
împiedice apropierea vreunui bombardier. Scelba, obosit şi 
cu ochii în fundul capului, ieşi de sub arcadă și-i vorbi tare 
lui Petrie, în ureche, ca să se facă auzit. 

— Nu puteţi ajunge acolo pe poarta principală, nu știu 
de ce, dar fiecare om care încearcă să treacă pe punte este 
cercetat. Urmaţi-mă... 

Șeful mafiot îi conduse de-a lungul țărmului cam vreo 
sută de metri mai departe de poartă. În ciuda bombardamen- 
tului intens, una dintre macarale lucra de zor, ridicînd 
containere mari pe întuneric, transportîndu-le prin aer şi 
apoi coborîndu-le pe puntea vasului care aştepta. Privind în 
toate părţile, Scelba deschise canatul din stînga al unei uși 
duble, mari, ţinîndu-l aşa în timp ce ci se strecurau în 
clădire, după care îl închise şi baricadă intrarea. Se aflau 
acum pe un fel de debarcader care părea lăsat în paragină. 

— A fost al dracului de ușor, comentă Petrie, excitat, nu 
cumva ne aflăm chiar pe docul unde acostează Cariddi de 
obicei ? 

— Încă nu, Dumnezeule ! răspunse Scelba, iritat. De- 
barcaderul ăsta nu mai e de mult în folosinţă și chiar e sepa- 
rat de docul principal. 

— Atunci de ce... 

— Veniti repede, bacul e gata să plece. 

H capo trecu repede printr-o magazie lungă care se des- 
chidea spre dreapta debarcaderului, după care apărură oa- 
meni îmbrăcaţi în salopete de lucru şi purtînd ascunse sub 
ele arme de vînătoare. Mirosul debarcaderului putrezit le 
pătrundca în nări, iar marginea acestuia era pe jumătate 
prăbușşită, scîndurile ude şi alunecoasc. 

—  Staţi mai în spate ! îi avertiză Scelba. 

Ajunseră iarăşi sub cerul liber și simtiră pe [aţă briza 

dinspre mare ; bubuitul tunurilor încetă şi fu înlocuit de o 
tăcere nefirească. Auziră apa lovind uşor baza debarcaderu- 
lui şi vuietul avioanelor care se îndepăriau. La capătul de- 
barcaderului stăteau mai mulţi sicilieni în preajma a două 
lăzi mari, iar aceştia încetară să pălăvrăgească de îndată ce il 
capo se apropie de ei. Scelba își dădu capul pe spate ca să 
privească în sus şi-şi scoase din buzunar o lanternă. 
„__— O sā ajungeti la bord în lăzile astea, spuse c! repede. 
Își ridicase ochii spre cabina macaralei care atîrna deasupra 
debarcaderului vecin. Sînteţi gata ? Doi dintre voi în lada 
aceea mare şi celălalt în lada mică. După ce ajungeti la bord, 
un om de-al meu de acolo va ciocăni de trei ori pe capac şi 
atunci veţi şti că puteţi ieşi în sigurantă... 

— Şi cum facem atunci ? Doar ridicăm capacul ? 

— Nu. Umblaţi la zăvorul ăsta, care nu poate fi mînuit 
decit dinăuntru. Scelba săltă capacul şi le arătă cum funcţio- 
nează. lar Giacomo are barca pregătită, gata să vă urmeze în 
strimtoare. Țineţi minte — o lampă roşie pe catarg. E bine ? 

— Da. 

Ca şi Scelba, contaminat de nota de urgentă din vocea 
acestuia, Petrie vorbea scurt. 

— Dar pe bac vor fi şi pasageri civili, aşa că va trebui să 
fixăm explozivii doar la întoarcere. Ne va urma Giacomo şi 
la întors ? Mă gîndesc că va trebui s-o facă, pentru că omul 
lui Angelo a fost prins. 

— Dacă e nevoie, va merge cu voi şi la dus și la întors, 
pînă daţi de el. Îndreptîndu-și lanterna în sus, Scelba semna- 
liză de patru ori şi cablul începu să coboare dinspre bordul 
bacului. Și acum să intraţi în lăzi, continuă el; cine merge 
singur ? Angelo se îndreptă către lada mică şi după ce intră 
oamenii închiseră capacul. Scelba îl trase pe Petrie deoparte. 
Le vei spune celor de la Cartierul General al Forţelor Aliate 
ce am făcut pentru voi, nu-i așa ? întrebă el. 

— N-avea grijă, le voi spune tot. Și mulțumim că ne-ai 
adus pînă aici. Şi tocmai atunci se auzi o explozie înăbușită 
de după peretele înalt care separa debarcaderul părăsit de 
puntea bacului Cariddi. Asta ce dracu’ a mai fost ? întrebă 
Petrie, alarmat. 

— O mică diversiune ca să distragă atenţia oamenilor de 
gardă de pe bac, spuse Scelba, arătînd spre un sicilian care 
stătea lîngă un telefon în magazie. În momentul în care am 
făcut semn omului de pe macara, explică el, individul ăla i-a 
chemat pe oamenii mei de la bord. Cablul se legăna acum 
deasupra capetelor lor, trecu peste debarcader, se opri și 
cobori. Intraţi repede în lăzi, vor pleca amîndouă deodată... 

Pe cînd Petrie şi Johnson intrau în lada mare, cîrligul ca- 
blului se legăna la vreun metru deasupra şi atunci se auzi oa 
doua explozie dinspre bac. Dumnezeule, gîndi Petrie, în 
timp ce capacul se lăsa deasupra lor şi el îşi căuta loc lîngă 
Johnson, oamenii ăștia sînt formidabil de bine organizaţi ! 
Afară se auzeau tropăilurile înfundate ale celor carc 
trebăluiau pe debarcader și vocea aspră a lui Scelba. 

— Mai repede ! ordona el, supraveghind operatiunea, 
dar oamenii păreau că se mişcă repede şi fără ordinele lui, 
mutînd lada mai aproape de cablu. Cîrligul mare de la 
capătul acestuia fusese deja agăţat de inelul de deasupra 
adăpostului lor temporar. Scelba semnaliză cu lanterna în 
sus, cablul se întinse şi ridică lada mare la vreun metru, sc 

opri în timp ce lada mică, cu Angelo înăuntru, era legată de 
alt cîrlig de mai jos. Amîndouă lăzile atîrnau acum 
împreună, agățate de un singur cablu. Scelba își agită lantema 
pentru ultima dată, după care mecanicul începu să ridice 
lăzile, care se desprinseră de debarcader şi cei trei bărbaţi se 
înălțau acum spre întunericul de deasupra. Întreaga ope- 
rațiune nu durase mai mult de două minute. 

Locul din lada mare era foarte sirimt pentru doi oameni 
și Petrie stătea ghemuit pe vine, cu capacul apăsîndu-l pe 
ceafă, în timp ce asculta biziitul motorului şi simțea lada 
zgîlțiindu-se şi ridicindu-se în aer. Johnson stătea și el ghe- 
muit într-un Col, cu genunchii peste sacul cu explozivi; 
căldura emanată de trupurile lor începu să-i încingă, iar ca- 
blul îi ridica tot mai sus, răminînd acum singurul sprijin pe 
care se mai puteau bizui. 

— Îmi pare bine că Scelba nu ne-a spus dinainte despre 
felul Asta de călătorie, mormăi Johnson. 

Era deja ud de transpiratie din pricina poziţiei ghemuite, 
a fricii de această experienţă inedită, a temperaturii care 
creştea, a legănării lăzii, care devenea tot mai violentă şi in- 
suportabilă şi încercă să-și înfrîneze greața tot mai puter- 
nică. Petrie era într-o stare şi mai proastă. Închis acolo în 
celula strîmtă de scînduri, se simţi dintr-o dată teribil de is- 
tovit, cu ochii încercănaţi de nesomn, cu o durere care se 
ivise pe neașteptate în ceafă. Simtea că leșină. Încleștindu-și 
unghiile în pielea murdară, se zgîrie sălbatic și durerea 
înlătură oboseala care îl copleşea, îi readuse în creier o urmă 
de agerime ; între timp, cablul se oprise din ascensiune şi 
începu să se deplaseze lateral, către feribotul invizibil. De- 
plasarea tocmai începuse cînd simţiră o zdruncinătură ori- 
bila. Lada se înclină într-o parte, se hurducăi, şi acum părea 
povîrnită cu peste treizeci de grade, întreaga lor greutate 
sprijinindu-se pe un perete lateral, cu podeaua lăzii pericu- 
los înclinată sub picioare. Inelul de deasupra era probabil 
prea slab, sau poate chiar cîrligul începuse să cedeze. Din 
clipă în clipă s-ar putea desprinde de cablu, lăsîndu-i să cadă 

fie pe puntea lui Cariddi, fie pe debarcaderul putred de pe 
care plecaseră, fie drept în apele strîmtorii... 

Între cei şase pereţi ai lăzii, amîndoi fură cuprinși de 
frică, dar de o frică stăpînită, care însă ar putea opri inima 
oricui. 

— Cedează cîrligul, spuse Johnson printre dinți. Frica îi 
alungă greaţa și îi îngheţă sîngele în vine. 

— la-o încetișor, Ed, în curînd ajungem, spuse Petrie. 

— Tocmai asta € ce mă îngrijorează, spuse americanul, 
cu voce gîtuitä. 

Braţul drept al lui Petrie întepenise, dar încercă să 
ignore senzaţia căci îi era teamă că orice miscare pe care ar 
face-o ar putea cauza prăbuşirea lăzii din cîrlig. 

— Ajungem jos în cel mult treizeci de secunde, spuse el. 
Poti să începi numărătoarea inversă. 

Johnson începu să numere, pe cînd cablul cobora, iar Pe- 
trie i se alătură la numărătoare. Trupurile le erau inţepenite, 
aproape paralizaic, şi amîndoi ştiau, fără a spune o vorbă, că 
şi cea mai mică mișcare ar putea fi fatală ; aplecaţi pe o parte 
în poziţii atît de incomode, rămaseră nemișcaţi în timp ce 
simteau cum lada coboară încet. Mecanicul își păstrase 
cumpătul, îşi dăduse probabil seama de primejdie și-i cobora 
pe punte mai atent decit ar fi făcut-o în alte ocazii ; probabil 
că palmele lui erau la fel de umede ca ale lor. 

Ajunseseră cu număratul pînă la cincisprezece cînd lada 
se aplecă încă o dată, un moment care le îngheţă spinarea 
amiîndurora. Poate că cedase cîrligul, poate inelul. Petrie îşi 
alungă din minte motivul necazului şi pentru o clipă nu reuși 
să-şi amintească unde rămăseseră. 

— Șaisprezece..., spuse el printre buzele crispate, şi 
atunci află că Johnson ajunsese la aceeași cifră. 

Numărătoarea cu glas tare le dăduse un sentiment de si- 
guranţă, credinţa că vor ajunge cu bine jos, pe puntea bacu- 
lui, şi continuară să numere în timp ce lăzile coborau tot mai 
mult, iar aerul din lada înghesuită devenea tot mai irespira- 
bil. Izbitura de pe puntea bacului se petrecu exact cînd ajun- 
seseră cu număratul la douăzeci şi patru ; lada în care se afla 

Angelo izbi puntea mai întîi, iar a lor ateriză deasupra ; au- 
ziră oameni care se străduiau să întoarcă lăzile cu faţa în sus 
şi apoi trei lovituri puternice, cu un ciocan, într-un perete al 
lăzii. Petrie trase zăvorul, găsit cu greu și încă şi mai greu de 
manevrat. Cînd capacul se ridică, în sfirşit, şi aerul rece al 
nopţii pătrunse în ladă, amîndoi zăceau amorţili, incapabili 
să se miște. După cîteva secunde, Petrie se dezmetici, îşi 
forţă picioarele să se miște din nou, se sprijini în miini ca să 
se ridice şi să iasă din ladă şi văzu că aceasta era înconjurată 
din toate părţile de alte lăzi, bine ascunsă de priviri ; un sici- 
lian așezat pe o grămadă de saci se ridică şi se apropie să-i 
ajute pe Johnson şi pe Angelo să iasă şi ei dinăuntru. Petrie 
privi la ceas. Drăcia asta probabil că se oprise. Arăta doar cu 
un minut înainte de miezul nopţii. 

Maldărul de lazi care-i înconjurau fuseseră aduse cu ma- 
caraua și aşezate în apropierea provei feribotului, încă aflat 
la țărm, iar deasupra se întrezărea cerul liber, cu luna strălu- 
cind şi se simţea aerul proaspăt. Aruncînd o privire rapidă în 
jurul refugiului în care nimeriseră şi încercînd să se orien- 
teze, Petrie îşi spuse că e un loc destul de potrivit pentru a 
ascunde sacul cu explozivi. 

— Ed, spuse el, stai o clipă aici în timp ce cu şi Angelo 
aruncăm o privire prin jur... 

Strecurîndu-se printre lăzi şi batardou, se uită spre ita- 
lian şi-i făcu semn să-l urmeze. Puntea de la prova bacului 
era deschisă şi se prelungea cu o rampă îngustă spre mare, 
cu o singură linie ferată, care stabilea legătura cu docul de 
acostare, iar interiorul cavernos al vasului enorm era palid 
iluminat cu lumini albastre. Dar la această traversare spre 
Giovanni nu se afla nici un tren, iar linia se despărtea în trei 
derivații pe măsură ce pătrundea pe bac şi străbătea întreaga 
punte pînă la pupa. Petrie îşi aprinse o ţigară aşa cum stătea 
aplecat nepăsător peste balustradă, dar ascunse cu grijă 
flacăra chibritului în podul palmei. 

— Se poate intra în sala maşinilor direct de aici ? îl 
întrebă pe Angelo. 

— Nu. Trebuie mai întîi să ajungem pe puntea de deasu- 
pra... 

Cu toate că intraseră în criză de timp, trebuia să aibă o 
privire de ansamblu asupra bacului, pentru că mai tîrziu s-ar 

putea ca lucrurile acestea să capete o importanţă vitală, să 
hotărască între succes și dezastru. Privi în sus spre cabina ti- 
monei şi în spatele ei, unde un coș subțire răspîndea fum în 
jur, în timp ce Cariddi se pregătea să pornească în cursă. Pe 
cînd străbătea puntea de-a lungul liniei ferate avu impresia 
că pătrunsese într-un imens depou feroviar, un depou care 
plutea pe ape, iar sub picioare simţea podeaua vibrînd de 
duduitul motoarelor puternice. Sub acoperiș aşteptă o clipă 
să-și acomodeze ochii cu întunericul, apoi văzu că întreg in- 
teriorul era înţesat de ţărani tolăniti peste cele trei rînduri 
de şine, mulţi dintre ei adormiti, parcă morţi de oboseală. 
Multimea asta de oameni nevoiaşi şi nevinovaţi îl făcu să se 
decidă pe loc: explozivii vor trebui să fie montați abia la 
întoarcere, cînd toţi acești oameni nu se vor mai afla la bord. 
Cînd se întoarse din nou către prova, văzu doi tipi îmbrăcați 
civil care străbăteau iute puntea, dar el nu-și grăbi pasul pe 
cînd se îndrepta din nou spre locul unde-l aștepta Angelo, în 
apropiere de lăzile cu care veniseră la bord. 

— Vezi, nu-i aşa, ce ne așteaptă ? întrebă el. 

— Gestapo-ul ! răspunse italianul. 

Se citea pe ei, ticăloşii. Uniforma standard, cu pardesiu 
cu cordon pe mijloc, pălăria moale, unul dintre ei înalt și 
slab, celălalt scurt şi gras. „Stan şi Bran“, murmură Petrie, 
dar apoi își dădu seama că Angelo nu-l putea înțelege. Cei 
doi se repeziră spre linia ferată principală, se opriră lîngă 
Petrie şi priviră cu atenție puntea, după care unul dintre ei 
scoase o lanternă şi o aprinse în momentul cînd intră sub a- 
coperiș. Fasciculul lanternei alunecă peste figurile supte ale 
bărbaților şi femeilor răspîndiţi pe punte, oprindu-se pentru 
scurt timp asupra vreunuia şi apoi deplasîndu-se mai de- 
parte. Cînd fasciculul se opri şi asupra lui Petrie, îl prinse 
trăgînd din țigară şi clipind din ochi nedumerit, iar omul de 
la Gestapo zăbovi o clipă, apoi își continuă cercetarea, La 
poarta de la intrare SS-iştii cercetaseră cu mare atenţie ac- 
tele fiecăruia, şi iată că acum Gestapo-ul își conducea pro- 
pria sa cercetare. 

— Angelo, spuse Petrie din colţul gurii, spune-i lui Ed 
să intre din nou în lada mare şi să stea acolo pînă venim şi 
noi. O să ciocănim de patru ori, ca să ne recunoască, două 
bătăi slabe şi două mai puternice. Aşteptă pînă cînd lumina 
lanternei mînuiie de Bran, o luă de-a lungul punţii. Cu cele 
două personaje la bord — treaba devenea mult mai prea. 
Cînd italianul sc întoarse din nou, îi spusc: 

— Mai avem şi alţi tovarăşi de călătorie — şi cred că nici 
pe ăștia nu i-ai invita la cină. Patru SS-iști tocmai veneau în 
fugă dinspre intrarea pe punic, îndreptîndu-se spre scara de 
la babord, din spatele lui Petrie. 

— Foarte ciudat, şopti Angelo neliniștit. N-am mai 
văzut așa ceva în nici O călătorie dinainte. 

— Atunci poate că asta de-acum c specială. Arată-mi 
acum unde e sala mașinilor. 

Urcară scara dinspre babord, pe care urcaseră şi cei doi 
SS-iști, şi ajunseră pe puntea superioară, sub cabina timo- 
nierului. Bacul se legăna greoi în vintul care se înteţea din- 
spre larg. Deasupra, puntea deschisă era mărginită de un 
imens perete metalic spre babord, carc cra acum lăsat ca un 
ponton spre intrarea în port. lalianul părăsi puntea de sus, 
păsi peste rama tambuchiului și pătrunse printr-o uşă de sub 
cabina limonei, coborî pe scară pînă ajunse pe un culoar cu 
cabine pe pariea stingă. Acest coridor era gol. Angelo se 
opri și apăsă clanţa ușii de la Cabina 3, carc se deschise ime- 
diat, apoi intră şi aprinse lumina. 

— Asta c cabina mecanicului secund, explică cl. Pînă 
una-alta, nc poate servi ca bază — ştiu de la Volpe că ajuto- 
rul lui e în concediu, așa că nu vom fi deranjaţi. 

Petrie intră şi el în cabină și trase zăvorul după el. Cabi- 
na era strîmtă, doar cu o cușetă lîngă un perete și cu un la- 
voar într-un colț. Deschizind un mic dulap, Petrie se uită la 
uniforma mecanicului secund, atîrnată pe un umeraș, un 
costum pretenţios, cu nasturi auriţi. Veston, pantaloni şi 
șapcă. 

— Cam cît de mare e tipul ? întrebă el. 

— Cam ca mine. De ce întrebi ? 


Vineri, miezul nopţii $ 237 


— Mă întrebam şi eu. Asta-i cheia de la intrare ? 

— Da, răspunse Angelo, scoțind cheia dintr-un cui de 
deasupra lavoarului. După ce ieșim, putem încuia cabina. 

— Mi se pare cam Ciudat că-și lasă uşa descuiată cînd 
pleacă. 

— E sicilian, ce vrei ? dădu Angelo din umeri, expresiv. 
Hai să-ţi arăt acum sala maşinilor... 

— Doar arată-mi cum să ajung acolo, spuse Petrie, pe 
un ton de urgenţă. Între timp, întoarce-te şi încearcă să-l 
aduci pe Ed cu sacul lui aici, cît se poate de repede, înainte 
ca tipii aceia de la Gestapo să-și bage nasul prea mult în jur. 
Dacă vin cumva pe aici şi găsesc uşa încuiată, s-ar putea să 
intre la bănuieli. 

— De ce să intre ? Nu i-am văzul niciodată la bord pînă 
acum. 

leșiră iute din cabină şi Angelo îi arătă lui Petrie o scară 
la capătul coridorului, care ducea în jos, spre puntea infe- 
rioară. 

— La capăt, o jei la dreapta și pe la mijlocul scării vei da 
peste intrarea în sala mașinilor. Aș putea veni cu tine... 

— Nu! Du-te şi adu-l pe Ed, ne vom întilni apoi aici, în 
cabină. O să ciocănesc de patru ori, de două ori tare şi de 
două ori încet... 

Coborî cu grijă scara, oprindu-se la capătul ei ca să 
arunce o privire pe după colț, spre dreapta. De acolo pornea 
un alt coridor, dar acesta nu mai era gol: sprijinită de pe- 
rete, nu prea departe, stătca o santinelă, un italian cu puşcă. 
Fără să ezite, Petrie păşi pe ultima treaptă şi trecu la pas pe 
coridor, care parcă părea izolat de restul feribotului. Aici ae- 
rul era înăbușilor, zgomotul motoarelor mai asurzitor, 
punctînd fiecare bătaie a pistoanelor, şi pe măsură ce Petrie 
se apropia de soldat văzu că acesta se sprijină de o placă de 
fier prinsă de o uşă ovală. Zgomotul motoarelor deveni asur- 
zitor. Santinela îl privi pe Petrie trecînd, după care se uită în 
lături, plictisit de moarte, probabil pentru că nimerise de 
gardă la ora asta. Privirea pe care reuşise s-o strecoare pe 
ușa ovală rămasă deschisă fusese prea scurtă, nu văzuse decit 

niște pistoane agitindu-se din greu, dînd motoarelor putere 
pentru ieşirea în larg, cîţiva mecanici care se învîrteau pe 
lîngă ele, îmbrăcaţi în salopete murdare, în spatele unei plat- 
forme metalice situate imediat dincolo de uşă. În loc să 
străbată coridorul pînă la capăt, se întoarse spre scară, 
ajunse pe coridorul de deasupra, care era încă gol, o luă la 
stînga și se îndreptă repede spre pupa. 

Legănarea vasului părea că se înteţise și, în timp ce păşea 
pe puntea superioară, se întreba dacă nu cumva vine vreo 
altă furtună. Sub el, zărea acoperișurile camioanelor de la 
capătul punţii de cale ferată, iar vintul îi biciuia faţa în timp 
ce bacul se legăna iar, dar mai mult decît toate îl interesa 
ceea ce se întîmpla lingă mal. O barcă singuratică, cu o lampă 
roşie aprinsă sus pe catarg, se deplasa încet peste canal ; asta 
însemna că Giacomo se pregătea pentru momentul în care ci 
vor [i pata să sară peste bord. Trecu spre tribord peste pun- 
tea deschisă, care părea ciudat de goală. Aşa cum spusese 
Angelo, bacul era slab păzit în timpul traversării şi tot ce 
avea mai bun la bord era apărarea antiaeriană, cîte patru tu- 
nuri de 20 mm la prova și la pupa și alte cîteva tunuri izolate 
din loc în loc pe punte. Acest gînd reconfortant care tocmai 
îi trecea prin minte fu brusc întrerupt cînd o uşă se deschise 
şi de după ea se ivi un carabinier. Lumina unei lanterne îl 
orbi pentru o clipă, dar imediat aceasta se stinse. 

— Ce cauţi aici ? întrebă soldatul. 

— Cred că m-am rătăcit pe scări, tocmai încercam să 
ajung înapoi la platforma de trenuri. 

— la-o pe-acolo, apoi coboară pe scara aceea. 

Soldatul intră din nou în cabină, trînti uşa după el, dar 
înainte de asta îl ajunse prin ușă un miros de fum și de vin 
care se răspindi repede în vînt. Petrie alergă pe punie, sc 
opri în dreptul scării de la tribord — şi atunci îi văzu pe Stan 
şi Bran urcînd scara. Bruta scundă şi grasă era în frunte, îl 
privi pe Petrie scurt pe sub borul pălăriei. Un obraz rotund, 
cu ochii mici şi nasul coroiat, parcă înfipt peste gură. Părea 
că-l depăşise pe Petrie fără să arate vreun semn de interes, 
cînd se opri brusc. 

— Actele ! strigă el. 


În pofida tuturor regulilor războiului, aprinse lanterna 
pe puntea descoperită şi scrută cu ea straiele ponosite ale lui 
Petrie, în timp ce tipul înalt şi slab stătea cu brațele încru- 
cișate. Așadar, din ăștia-mi era Bran, gata oricînd să prindă 
un om cu garda descoperită. Petrie îşi scoase actele cu mîna 
Stîngă din buzunarul interior al hainei, în timp ce dreapta şi-o 
ţinea coboriîtă la numai cîteva degete de Mauser. Pe cînd 
tipul scund de la Gestapo se uita atent la acte, colegul său 
înalt stătea sprijinit de balustradă și parcă privea în 
depărtare. Ăsta, gîndi Petrie, e ucigaș profesionist, unul dintre 
ăia care-s trimişi anume ca să elimine pe cei care nu-s consi- 
deraţi potriviti să supravieţuiască în Cel de-al Treilea Reich : 
patrioţi onesti, oameni care refuză să colaboreze, decişi să li- 
chideze pe oricine le-ar sta în drum. Drăgută pereche cu care 
să te nimerești într-o călătorie ! Mai ales cel scund îl îngrijora, 
era exact tipul de individ care ar răscoli mereu şi mereu vasul, 
înfigînd lanterna în ochii oamenilor, cercetînd actele, veri- 
ficînd cabinele. 

Bran îi înapoie hiîrtiilc fără a scoate o vorbă şi se 
îndepărtă pe punte cu Stan în urma lui. Pe cînd Petrie alerga 
în jos pe scări, Cariddi era gata să plece. Deasupra lui, pe 
chei, un marinar desfăşura o parîmă din jurul unui bolard, în 
timp ce bacul se legăna puternic şi vibraţiile motoarelor 
creşteau. 

“Traversînd puntea cu linii ferate, urcă scara de la babord 
şi la capătul ei aşteptă o clipă ca să vadă dacă inamicul nu 
mai avea intenţia cumva să aducă la bord și alte întăriri. 
Parîmelc fură eliberate, prova ridicată a bacului se cufundă 
puțin și acesta începu să se miște. Spaţiul dintre carcasă şi 
docuri, unde mai mulți sicilieni se adunaseră ca să privească 
plecarea vasului, se mărea încet-încet, pe cînd pe coş pufăia 
fum şi vasul se îndrepta spre ieșirea din port cu spatele. Mai 
rămînea un singur lucru de verificat — Giacomo. Petrie îl 
zări din nou în timp ce feribotul ieşea cu pupa înainte din 
port, unde un turn înalt, farul, se zărea vag prin noapte. O 
lampă roşie înălțată pe catarg dansa ca beată la distanţă, 


240 e AMBUSCADĂ LA PALERMO 


spre tribord. Pe cînd feribotul întorcea cu o sută optzeci de 
grade, îndreptindu-se spre larg, către Giovanni, Peirie 
ajunse din nou în cabină. 


În cabina strîmtă, trei oameni erau prea mulţi. 

— Mă simt ca în lada aia blestemată, bombăni Johnson. 
Cînd trecem la treabă ? 

— Chiar acum, spuse Petrie, golind sacul pe cuşetă. 
Johnson şi Angelo luară fiecare cîte un revolver Luger și 
încărcătoare de rezervă, iar Petrie inspectă explozivii. Erau 
un soi de explozivi maleabili, ca un chit, în formă de cilindri 
înguşti, şi el îi rcașeză înapoi în sac în așa fel încît să ocupe 
cît mai puţin loc. Inspectă în grabă cele patru detonatoare, 
după care le reînveli în ziare şi le puse şi pe ele în sac. 

— O să trebuiască să-l ţin pe umăr și e la dracului de vo- 
luminos, îi spuse el lui Angelo, așa că va trebui să-i dăm lui 
Volpe unele explicaţii după ce ajungem în sala maşinilor. 

— Siînteţi zidari, nu-i aşa, aşa că astea-s sculele voastre, 
sugeră prompt italianul. Cu lipsurile din vremurile astea c 
greu să-ţi cumperi altele, aşa că n-o să se mire că le purtați 
peste tot cu voi. Dar probabil că nici n-o să observe, e un tip 
foarte egoist. După care ridică de pe cuşetă un pistol de ra- 
chete. Ăsta, spuse el, e esenţial pentru a semnaliza către 
Giacomo, dar e prea voluminos ca să-l luăm cu noi. Propun 
să-l lăsăm deocamdată aici. 

— Bine, spuse Petrie. Cabina asta pare o bază perfectă, 
e aproape de puntea deschisă şi ne va fi ușor să ieşim repede 
acolo cînd va veni momentul să sărim în apă. Angelo, cam 
cît timp îi trebuie feribotului să descarce pasagerii şi marfa și 
să pornească înapoi ? 

— Jumătate de oră, dar niciodată nu poţi ști precis. 

— Atunci vom cînta după ureche. Nici eu nu pot şti pre- 
cis cît îmi va lua ca să plasez explozivii. Ridică sacul şi-l puse 
pe umăr. Ah, îmi amintesc, la ușa sălii mașinilor se află o 
santinelă italiană... 

— Asta nu s-a mai întîmplat niciodată, spuse Angelo, 
surprins. Dar sticla mea de coniac franțuzesc va face minuni ! 
Vorbea despre ea ca despre o armă de luptă. Pe cît posibil, 
trebuie să ne ferim de orice încurcătură pînă ce tu reuşeşti 
să-ţi fixezi explozivii. 

— Pe cât este omeneşte posibil, sublinie Petrie. Şi acum, 
mai bine luaţi-o voi din loc repede, s-ar părea ciudat ca doi 
ţărani să iasă dintr-o dată din cabina asta. 

ltalianul stinse lumina, descuie uşa, ieși pe coridor şi 
imediat înghetţă zărind spatele unui SS-ist care se îndepărta 
înspre capătul coridorului. Neamţul ieși de pe puntea de jos 
spre pupa și dispăru după o uşă care se închise în spatele lui. 
Angelo aşteptă cîteva clipe ca să fie sigur că nu se întoarce, 
uupă care le făcu semn celorlalţi că pot ieşi. Încuie ușa după 
ci, şi o luă înainte. La capătul scării ce ducea la puntea infe- 
rioară se opri şi privi înapoi spre Petrie cu mirare. 

— Nu-i nici o santinelă, spuse el. 

Petrie privi pe după colţ; coridorul era într-adevăr gol, 
iar ușa dinspre sala mașinilor era tot dată de perete. 

— lute! Înainte ca să se întoarcă ! spuse el. 

Lui Petrie coridorul i se păru mai lung decît prima dată, 
în timp ce mergea în spatele lui Angelo, un coridor parcă 
fără capăt, în care cine știe care om din Gestapo s-ar putea 
ivi în orice moment de pe una din scări. Îşi tîra picioarele și 
cele aproape treizeci de kilograme de explozivi din sacul 
atirnat pe umăr i se părcau mai grele decit trei sute de kilo- 
grame. Și aerul era încins şi îmbicsit, numai Dumnezeu ştia 
ce-o fi acolo, jos, în sala mașinilor. Se opri atunci cînd italia- 
nul ridică o mînă, chiar lîngă uşa ovală. Motoarele de jos du- 
duiau, zguduindu.-i creierii. 

— L-am zărit pe mecanicul-sef Volpe, şopti italianul. 

Santinela se afla pe platforma dindărătul uşii. 

— Nimeni nu are voie aici, spuse soldatul, obosit. 

— Dar sînt un prieten de-al mecanicului... 

— Ordinul e ca nimeni să nu intre în sala maşinilor. 

Soldatul îşi ridică pușca fără prea mult entuziasm. Pe cît 
posibil, trebuie evitate încurcăturile, spusese Petrie. Angelo 


242 e AMBUSCADĂ LA PALERMO 


scoase din buzunar sticla de coniac, o flutură pe deasupra ca- 
pului soldatului în timp ce-i prinse privirea lui Volpe de de- 
desubi. Mecanicul-şef se apropie de platformă, ţipă tare ca 
să se facă auzit peste zgomotul asurzitor al motoarelor, iar 
după ce văzu că soldatul nu putea auzi nici un cuvînt, gesti- 
culă cu tărie spre italian să vină jos. Soldatul oftă, se uilă cu 
mirare spre Angelo, care făcea semn altor doi bărbaţi să-l 
urmeze pe platformă, după care ieşi pe coridor ca să le facă 
loc. Mecanicul-şef îi cunoştea, probabil, şi asta era pentru el 
de ajuns, n-o să-şi facă inimă rea din asta. La urma urmei, 
abia se mai ținea pe picioare de oboseală. 

Petrie și Johnson trecură și ei pe platformă, în timp ce 
Angelo cobora cu spatele scara de fier. Ținindu-se de balus- 
tradă, Petrie privi în jos şi văzu mărunitaiele feribotului, un 
complex de pistoane și de biele care se zbăteau, în jurul 
cărora trebăluiau oameni dezbrăcaţi pînă la brîu printre mo- 
toarele puternice care-i apropiau de Giovanni cu fiecare 
bătaie de piston. Căldura îl izbi brusc în faţă, o căldură lipi- 
cioasă şi umedă, nu mult deosebită de cea pe care o îndura- 
seră în timpul călătorici de peste zi prin Sicilia. Cînd ajunse 
la capătul de jos al scării, Angelo privi în sus şi repetă gestul 
dinainte prin care-i chemase după el pe ceilalţi, după care se 
întoarse şi se strecură printre motoare. Volpe se afla acum la 
oarecare distanță, întors cu spatele spre ei, vorbind cu un 
membru al echipei. Cu sacul greu alîrnat sub braţ, Petrie 
cobori şi el şi simţi că parcă intră în infern. 

Toţi trei ajunseseră la ultimele rezerve de energie, dar 
încordarea lui Petrie era încă şi mai mare. Nedormit de 
douăzeci şi patru de ore, condusese maşina prin toată Sicilia 
în miezul zilei, iar după căderea nopţii condusese ambulanta 
pe întreaga distanţă dintre trecerea de nivel, unde lăsaseră 
micul tren, și pînă la Messina. Fără a mai pomeni de călăto- 
ria cu trenul, de drumul lung parcurs pe jos spre Puccio 
după ce Beaufighicr-ul distrusese Fiat-ul mafiotului. Nu 
mâîncase mai nimic, fusese tot timpul în alertă şi prea puţină 
energie îi mai rămăsese pe cînd cobora scara spre sala mași- 
nilor, cu sacul greu atîrnat pe umăr şi cu o distanţă de şapte 

metri de străbătut pînă la puntea metalică de dedesubt. Se 
simţi dintr-o dată rău, mai ales din cauza căldurii insuporta- 
bile, care-l făcea să transpire, așa că trebui să coboare 
ţinîndu-se cu o mînă de rampă, dar şi mîna îi aluneca de su- 
doare în timp ce se lăsa cîte un pas pe treptele metalice. Sa- 
cul îi îngreuna coborirea, îl împiedica să vadă unde pune 
piciorul, aşa că trebui să se bizuie numai pe simțuri ; după 
numai trei trepte simţi că leșină şi că-l cuprinde o toropeală 
odihnitoare. Scrîşnind din dinţi, cu fața şiroind de sudoare, 
aruncă o privire în sus pe scară şi-l văzu pe Johnson deasu- 
pra pe platformă, privind cu neliniște spre el. Coborirea pînă 
la capăt a acestei scări părea imposibilă. Se opri, respiră 
adînc, simţi un gust de aburi în plămini, și după asta parcă se 
simţi și mai rău, aşa că se hotări să coboare încet, treaptă cu 
treaptă, indiferent ce i s-ar întîmpla. Ținîndu-se de balustradă 
cu o singură mînă, întinsă în sus, trebuia să se desprindă de 
ca la fiecare treaptă ca să-și ștearpă degetele umede de pan- 
taloni şi să poată să o apuce din nou înainte de a păși pe 
treapta următoare; cel mai mare pericol acum era să-şi 
piardă acest sprijin şi să sc prăbuşească cu întreaga greutate, 
a sa şi a sacului, pe puntea de dedesubt. Nu numai că dege- 
tele îi alunecau în timp ce se agăţau cu disperare de balus- 
tradă, dar îl şi dureau din cauza greutăţii pe care trebuiau să 
o suporte ca să-l țină pe picioare. Dar nu numai degetele îl 
îngrijorau : îl dureau și picioarele, în asemenea măsură încît 
atunci cînd își îndoi un genunchi ca să păşească pe treapta 
următoare trebui să se oprească pentru a se restabili, dar 
imediat după asta muşchii protestară sub greutatea propriu- 
lui trup. Între timp, mai avea și alte lucruri care îl îngrijorau : 
sacul devenea tot mai greu de purtat, parcă era plin cu 
cărămizi de plumb, și-și dădea seama că dacă nu avea să 
ajungă repede pe puntea de jos a sălii mașinilor, sacul îi pu- 
tca aluneca de pe umărul încordat. Mai cobori o treaptă, 
gifiind de efort, sări din neatenţie peste următoarea, se agăţă 
cu înverșunare de balustradă, degetele îi alunecară pe 
rampă, după care le strînse puternic, simțind că toate oasele 
i se rup. Ca să-şi păstreze echilibrul, să nu se încline într-o 

parte, trebui să-şi țină braţul întins, ceea ce făcu ca mușchii 
acestuia să protesteze agonizant. Își dădea seama că tocmai 
intra Într-o stare de extremă epuizare musculară, dar îşi mai 
cobori un picior pe treapta de jos. Dumnezeule, întregul corp 
îl părăsea. Lovi cu piciorul ceva şi pentru că era ceva diferit 
de ce simţise pînă acum, inima i se zgudui de groază, dar ime- 
diat după aceea își dădu seama cu surprindere că se afla pe 
puntea metalică a sălii maşinilor. Ajunsese jos ! 

Picioarele îi tremurau și ținea sacul cu amîndouă mîinile, 
așteptîndu-l și pe Johnson să coboare scara, după care-i făcu 
semn să treacă în frunte. Americanul se strecură printre mo- 
toare, grijuliu să nu se sprijine de nimic; sala mașinilor era 
un infern, un atac asupra creierului său obosit purtat de pis- 
toanele care duduiau şi legănatul bacului. După ce trecu de 
colțul unei apărători înalte de fier, se izbi de Angelo, care 
strigă cu voce tare ca să se facă auzil peste duduitul motoa- 
relor şi-l prezentă unui bărbat gras, de peste patruzeci de 
ani, îmbrăcat cu pantaloni închişi la culoare şi cu o vestă 
soioasă. Mecanicul-șef Volpe era un individ cu obrazul 
fleșcăit, cu o umbră de mustață brunetă şi cu ochi lacomi. 

— Paolo, ăsta e vărul meu, spuse Angelo politicos. 
Întreaga lui viată și-a dorit să ajungă mecanic, dar în tinereţe 
nu a avut destui bani... 

— Noi, ăștia de aici de jos, conducem vasul, spuse el, 
aruncîndu-și braţele în jur. Cei de deasupra își închipuie că 
ei conduc bacul, dar traversarea durează doar treizeci de mi- 
nute, așa că, de fapt, ce s-ar putea întîmpla în acest timp ? Și 
în timpul ăsta noi trebuie să fim atenţi la toate. Ia vită-te, de 
exemplu, la panoul de acolo... 

— Pietro, şi el un văr de-al meu..., îl prezentă Angelo pe 
Petrie cînd apăru și el de după un colț și dădu din cap, dar 
Volpe abia dacă îi aruncă o privire în trecere, continuîndu-și 
expunerea despre riscurile la care este expus un mecanic-şef. 
Johnson observă imediat că Petrie nu mai avea sacul pe 
umăr, că îl ascunsese, poate, pe undeva ; după aceea Angelo 
agită din nou sticla de coniac franțuzesc, iar Volpe sorbi din 
ea, urîndu-le sănătate tuturora. În acest timp, Johnson privi 

în jur cu mirare prefăcută. După cîteva minute, cînd mecani- 
cul se întoarse, Petrie îi prinse privirea și clipi, iar atunci 
cînd Volpe reveni, acesta își ținea o palmă peste faţă ca şi 
cum căldura îl doborise. 

— Pietro suferă de rău de mare, spuse Johnson în grabă, 
dar îşi va reveni repede. 

Volpe ridică din umeri, singurul lui comentariu despre 
toate relele din lume, şi continuă să le arate minunile din 
cala bacului, cu scurte pauze pentru a da ordine cite unuia 
din echipaj. Deplasîndu-se puţin prin jur, americanul ob- 
servă că în sală se mai aflau alti șase oameni, iar prezența 
atitor membri de echipaj îl îngrijora : în această îmbulzeală 
lui Petrie îi va fi greu să-şi plaseze explozivii. Cel puţin doi 
se învîrteau printre arborii de transmisie şi Johnson ştia că 
Petrie îi avea în vedere în primul rînd tocmai pe aceștia. 
După numai cîteva clipe îl neliniștiră două lucruri: Petrie 
dispăruse, iar soldatul cu puşcă apăruse din nou pe plat- 
forma de la intrare de deasupra lor, privind în jos spre sala 
maşinilor. 

Johnson încremeni, după care sc destinse voit. Îşi încru- 
cişă brațele şi-l urmă pe Volpe împreună cu Angelo către 
altă parte a sălii maşinilor. Trăgîndu-și înapoi umerii oste- 
niti, privi la ceas. Dumnezeule, nu mai aveau decît opt mi- 
nute pînă să ajungă la Giovanni ! Petrie nu va fi niciodată în 
stare să amplaseze explozivii şi să iasă din sala mașinilor 
înainte de plecare, iar soldatul care se uita în jos de pe plat- 
formă nu-i ușura deloc treaba. Johnson transpirase puternic 
în căldura de acolo, dar bănuia că ar fi transpirat oricum, 
chiar şi numai ascultîndu-l pe mecanicul-şef lăudindu-se şi 
privind spre soldatul de deasupra. Pentru numele lui Dum- 
nezeu, mişcă-te, omule, se rugă el. Du-te undeva, dispari dracu- 
lui din vedere ! 

— Hai să mai tragem un gît de coniac, interveni Angelo 
cu voioșie, şi în timpul ăsta Johnson privi în treacăt către o 
maşinărie zgomotoasă de lingă el, iar Volpe sorbi din sticlă 
pentru a treia oară. Se părea că mecanicul-şef își delepase 
atribuţiile altcuiva, unui individ care stătea în picioare în 

faţa unui panou plin cu cadrane şi dădea ordine surte. John- 
son privi din nou în sus către platformă și se părea că 
rugăciunile îi fuseseră auzite : soldatul dispăruse. 

— La înapoiere, Angelo, o să avem ceva foarte impor- 
tant de transportat, o divizie mare de tancuri, se lăudă 
Volpe. Și la fel la traversarea următoare şi la cele de după 
aceea. Vom avea de lucru din greu. Ore în şir. Ştii cum îs 
nemţii ! 

— Cum asta ? întrebă Angelo, părînd ncimpresionat de 
vocea ridicată a mecanicului-șef, care domina zgomotul pis- 
toanelor. Credeam că nemţii trec tot timpul peste 
strîmtoare. 

-— De data asta e vorba de o mare divizie de tancuri... 
Volpe rîgîi tare şi se opri brusc în mijlocul frazei, ca și cum 
ar fi spus prea mult. Tare îmi place coniacul tău, continuă el 
aproape de prisos. lată, panoul ăsta arată că... 

Johnson stătea cu braţele încrucişate și cu o privire care 
nu-i putea ascunde șocul pe care-l simţea. 

— Divizia lor cea mai mare..., continuă Volpe. 

Așadar, Divizia 29 de Blindate era gata să traverseze 
Strîmtoarea către Sicilia. Poate că forţele aeropurtate sosi- 
seră şi Kesselring reacţionase imediat, ordonînd Diviziei 29 
de Blindate să treacă spre insulă. lar Cariddi era încă la su- 
prafață, înaintînd mereu pentru a-i întîmpina pe nemți la 
docul de la Giovanni. Începea deja să simtă încetinirea vasu- 
lui, iar zgomotele vocilor din sala maşinilor parcă dominau 
acum zgomotul motoarelor care încetineau. Stînd pe plat- 
forma metalică, înconjurat de maşinăriile care duduiau ca 
niște ciocane cu aburi, luptînd cu greaţa care-l cuprindea și 
pe el din pricina căldurii sufocante și a lepănării vasului, 
Johnson știu că Petrie nu apucase încă să-și amplaseze ex- 
plozivii. Volpe îi dădu înapoi lui Angelo sticla pe jumătate 
goală, acesta îi puse capacul la loc și o băgă în buzunar, 
simțind că mecanicul-şef dorea acum ca ei să plece de acolo. 

— Dacă nu obţinem bilete înapoi de la Giovanni, s-ar 
putea să ne întoarcem tot cu tine, spuse Angelo prietenos, 

iar Volpe, amintindu-și că sticia încă nu se golise, îl privi cu 
bunăvoință scărpinîndu-se în cap. 

— Îmi pare rău, spuse el, dar de acum înainte nici un ci- 
vil nu va mai fi admis la bord... 

Se îndepărtă şi începu să dea ordine cu voce tare. Angelo 
se întoarse cu o figură întrebătoare către Johnson, în timp ce 
motoarele își încetineau duduitul, şi americanul porni înapoi 
către capătul scării. El știa bine ce avea Petrie să facă : cum 
își dăduse seama că nu are nici o șansă să amplaseze explozi- 
vii în timp ce echipajul manevra bacul, se ascunsese pe unde- 
va, în speranţa că sala mașinilor se va goli pentru scurt timp 
înainte de a porni înapoi către Messina. Nu era surprinzător 
pentru Petrie să actioneze astfel, ştiind prea bine că ar putea 
fi prins în burta vasului, aşa că Johnson avu grijă să nu-l 
caute cu privirea în timp ce urca scara, urmat de Angelo. 
Dacă santinela se mai afla încă afară, pe coridor, mai apărea 
o problemă : văzuse trei oameni intrînd și doar doi ieșind. 
După ce trecu de rama bocaportului văzu că santinela cra 
acolo, sprijinită de perete și cu ochii închiși. Bietul băiat, 
adormise pe picioare. Cînd Angelo ajunsc în dreptul lui, 
acesta se scutură, deschise ochii și strigă după ci, în timp ce 
se îndepărtau : 

— Unde-i cel de-al treilea ? 

Johnson se întoarse din drum și-l privi de aproape. 

— Aicşit înaintea noastră, ar fi trebuit să-l vezi. 

— Da, îmi amintesc acum, spuse soldatul cu iuţeală, Si- 
gur, aşa e. 

Se întoarseră pe acelaşi drum pe care veniseră — de-a 
lungul coridorului, în sus pe scară, apoi pe coridorul de dea- 
supra. Dar cînd ajunseră la Cabina 3, Johnson trecu mai de- 
parte şi urcă cu precauţie pe puntea de deasupra. Era goală 
și de data asta şi, după căldura înăbușşitoare din sala maşini- 
lor, simti răcoarea vîntului timpuriu al dimineții prin hainele 
subțiri, în timp ce se ţinea în umbra cabinei timonei şi privea 
în jos. Iar priveliștea îi provocă un şoc. 

Pe puntea cu linii ferate oamenii se înghesuiseră spre 
prova, grăbiţi să iasă cît mai repede de pe vas, care tocmai 
intra în golful Giovanni. Feribotul se legăna mai slab, alu- 
necînd încet înainte, iar distanţa dintre el şi felinarele acope- 
rite de pe malul docului, unde probabil aşteptau soldaţii 
Wehrmachi-ului, se micşora. Se vedeau acolo camioane, va- 
goane de benzină, şiruri ordonate de soldaţi conturîndu-se 
palid în întuneric, îmbrăcaţi în uniformele trupelor de blin- 
date, cu beretele pe cap. Şi un tren cu mai multe vagoane, 
probabil un tren cu provizii. Avangarda Diviziei 29 de Blin- 
date era pregătită să urce pe punte. Americanului i se părea 
o priveliște îngrozitoare. Poate că asista acum la moartea 
unci invazii, invazia Aliaților. În timp ce bacul acosta nesi- 
gur ia chei și se opri, odgoanele sc întinseră şi prova începu 
să se înalțe. Urma o descărcare a dracului de rapidă, urmată 
de o încărcare la fel de rapidă. 

— Treaba asta ne face misiunea încă şi mai grea, nu-i 
aşa ? îi spuse Angelo peste umăr. 

Johnson sc întoarse şi porni spre cabină, închise uşa în 
urma lui şi trase zăvorul înainte de a aprinde lumina. 

— Jim nu-şi poate plasa explozivii în timp ce echipajul 
vasului e încă acolo, jos, spuse Johnson cu ciudă. 

— De obicei toți urcă, îi răspunse Angelo. Am văzul asta 
Odată cînd am rămas pe punte, cinstind cu Volpe din sticla. 
Doar nu-ti închipui că vor rămîne acolo, în iadul acela, ore 
întregi şi nu vor ieşi afară să tragă şi ei o gură de aer 
proaspăt cît timp bacul e acostat ? 

— Dacă nu se întoarce în treizeci de minute, va trebui să 
coborîm din nou în sala mașinilor. lar de data asta nu va mai 
fi la fel de ușor. Johnson băgă la loc în pachet ţigara pe care 
o scosese, deşi murea după un fum, dar atmosfera din cabină 
era deja sufocantă. Nu va fi ușor din mai multe motive, 
continuă el, privindu-l intens pe italian. În primul rînd, pen- 
iru că bacul va fi mult mai aglomerat. L-ai auzit pe Volpe 
spunînd că la bord nu vor mai fi primiţi de data asta civili, 

așa că vom fi observați imediat. Şi desigur că serviciile de si- 
guranță germane se vor afla în plină activitate. 

— Mai e şi altceva ? întrebă Angelo, ironic. 

— Cred că şi asta e de ajuns, deocamdată. 

Johnson scoase de sub perna cuşetei cele trei grenade pe 
care le ascunsese acolo şi le înveli cu atenţie într-o pătură. 
Dar mai era ceva despre care nu-i spusese nimic lui Angelo. 
Atunci cînd Petrie îşi va fi plasat explozivii, el va potrivi şi 
ceasurile lor, iar întreg acest mecanism mortal va începe să 
ticăie fără putință de a-l mai opri pînă va ajunge la zero. Iar 
acum Johnson devenise aproape sigur că vagoanele cu provi- 
zii gata să urce pe punte erau de fapt vagoane cu muniții. 
Nemţii erau tocmai pe cale să transforme Cariddi într-un fel 
de pulberărie plutitoare. 


Patruzeci de minute mai tîrziu, se aflau încă închişi în ca- 
bină, în timp ce pe coridorul din faţă se auzeau tropăituri de 
cizme. Stătuseră parcă orc întregi în întuneric, ascultind 
scrîșnetul şi loviturile tampoanelor de acostare, în timp ce o 
locomotivă de manevră trăgea trenul cu muniții peste pon- 
ton pe bac, ordinele răstite în nemţeşte, paşii repezi ai sol- 
daţilor din trupele din Divizia 29 de Blindate trecînd pe 
coridor. Paşii deveniseră mai rari cînd o mină apăsă clanța 
ușii pentru a treia oară, dar de data asta apăsatul era parcă 
mai insistent. Omul ciocăni puternic, apoi se sprijini cu 
întreaga greutate în ușă și împinse cu Iorță. Italianul, așezat 
pe cuşetă alături de Johnson, se uita spre intrare şi-şi ţinea 
cuțitul îndreptat spre ea, în timp ce inima îi pompa aproape 
dureros în întuneric. Încuietoarea nu era prea solidă şi nu 
avea probabil nevoie deci! de o împingere uşoară ca să ce- 
deze. Johnson îşi ţinea și el pregătit cutitul, pentru că dacă 
ar fi folosit revolverele, dacă s-ar stîrni acum vreo alarmă, 
tocmai cînd Petrie se afla încă în sala maşinilor, totul s-ar 
termina cu un dezastru. Mînerul se răsuci din nou, de data 
asta cu mai multă forță. Vreun Lip încăpăţinat, care dorea 
probabil să meargă la clasa întîi, gîndi Johnson. Prea bine, 


250 e AMBUSCADĂ LA PALERMO 


călătoria la clasa întîi te va costa de data asta un cuţit în 
burtă. Asaltul asupra uşii încetă brusc. Mai stătură tăcuți 
acolo, în miros de sudoare și cuprinși de o teamă animalică, 
așieplînd ca pașii să se îndepărteze pe coridor. Motoarele 
zumzăiau mai puternic acum, iar în scurt timp auziră prova 
coborându-se și izbindu-se cu zgomot de ponton. Numai cîteva 
secunde mai tîrziu, bacul începu să se miște, îndrepiîndu-se 
către ieşirea din portul Giovanni. 

— Să ieşim repede să-l căutăm, spuse Johnson, răgușit. 

Angelo bijbii după comutator, îl apăsă şi clipi rapid în 
lumina izbucnită brusc. 

— În hainele astea ale tale ar fi periculos să vii şi tu, în 
schimb pe mine nimeni nu mă poate băga în seamă. 

Se ridică în picioare și se examină rapid în oglinda de 
deasupra chiuvetei. Uniforma ajutorului de mecanic-șef, pe 
care o îmbrăcase ceva mai înainte, i se potrivea perfect, de 
fapt chiar se simţea multumit în ea. Îşi puse pe cap și şapca 
pe care i-o întindea Johnson, ca să vadă dacă i se potriveşte. 

— Un pic cam mică, dar merge. Nu prea avem încotro, 
comeniă el. Pe uscat, poştașul nu e niciodată observat, oa- 
menii trec pe lingă cl fără să-l bage în seamă. La fel şi aici, la 
bord, un om îmbrăcat în uniformă marinărească nu e obser- 
vat. Trebuie să văd în ce situație ne aflăm. 

— Bine, dar, pentru numele lui Dumnezeu, întoarce-ie 
în cel mult cinci minute. Trebuie să ajungem la Jim şi să-l 
scoatem de acolo înainte de explozie. Johnson îşi puse îna- 
poi cuțitul şi-şi trase din buzunar batista ca să-şi tamponeze 
faţa şi fruntea, în timp ce Angelo stinse lumina şi descuie 
ușa. Italianul privi în ambele părti, păși pe coridor și închise 
ușa după el. Numai o secundă după aceea, omul de la Gesta- 
po pe care Petrie îl poreclise Bran se apropie de el dinspre 
cabina timonierului. Îl privi scurt pe italian, dîndu-şi seama 
că închisese o ușă, iar din încruntarea sprîncenelor neamţu- 
lui înțelese că nu-i mai rămîneau decît cîteva secunde pînă să 
fie recunoscut. Uniforma marinărească îl pusese în 
încurcătură pentru moment pe omul de la Gestapo, dar pînă 

la urmă îi va da de urmă, era sigur de asta. Din fericire, era 
singur. 

— Te-am văzut o dată pe aici, izbucni neamţul, Ce e în 
cabina aceea ? 

— Uniforme murdare şi rufării jegoase, îi răspunse An- 
gelo obraznic. Dar nu-i treaba 1a ! 

Îşi ridicase dinadins vocea ca să-l audă Johnson dinăun- 
tru, iar răspunsul dat neamţului să sune cît mai provocator 
cu putință. Omul de la Gestapo îl privi încă o dată, fără să-l 
recunoască clar, mormăi o înjurătură şi apăsă din nou clanţa. 
Înauntru, Johnson nu-și mai găsi cuțitul, așa că-și schimbă 
tactica ; un pătrat de lumină pătrunse în cabină şi după el 
intră şi neamţul. Johnson îl prinse de gît cu amîndouă 
mîinile, tîrîndu-l în același timp spre interiorul cabinei, în 
timp ce Angelo îl împingca din spate, cu umărul. Italianul 
intră şi el, se strecură după ușă şi o închise în urma lui, după 
care aprinse lumina. Între timp, Johnson îl trîntise pe neam 
pe cușetă, se aşezase peste cl şi-şi ținea mîinile în jurul gitu- 
lui acestuia, cu degetele mari apăsîndu-i puternic traheea. 

Prins pe nepregătite, neamiul începu după o clipă să 
reacționeze violent, aruncîndu-și pumnul stîng spre faţa 
americanului, încercînd să-și bage dreapta sub veston. Ange- 
lo îl înșfăcă de mîna dreaptă, i-o trase din buzunar, îi smulse 
Luger-ul din mînă apucîndu-l de țeavă. În spaţiul strimi al 
cabinei, italianului îi venea greu să lupte cu miinile ofiţeru- 
lui, încercă să i le blocheze la spate, în timp ce degetele 
umede ale lui Johnson continuau să-l țină strîns de beregată. 
Neamul stătea acum cu gura căscată, încercînd să pipe, dar 
degetele lui Johnson îl sirîngeau cu atita putere încît tot ce 
se putea auzi era un [el de horcăi! ; în acest timp, însă, lupta 
continua. Teribil de greu să omori un om ! Neamţul avea pu- 
tere, chiar dacă era atît de scund. TrAgîndu-şi mîna stingă 
din încleștarea lui Angelo, încercă să-şi înfigă două degete în 
ochii lui Johnson. Americanul îşi întoarse iute capul într-o 
parte, dar nu slăbi strînsoarea din jurul gîtului neamțului ; 
între timp Angelo îi apucă încheietura mîinii şi-l imobiliză 

pe cușetă. Călciiele ofițerului izbeau cu furie capătul aces- 
teia, iar Johnson continuă să-şi strîngă degetele în jurul gîtu- 
lui lui şi nu după multă vreme prizonierul zvicni spasmodic 
şi căzu mort. Johnson mai aşteptă cîteva clipe înainte de a-și 
desprinde degetele de pe grumazul lui, după care își șterse 
dosul palmei de frunte. Cînd își coborî mîna, văzu că era u- 
medă, dar nu dc apă, ci de sînge — de la unghiile care-l scri- 
jeliseră pe frunte. 

— Dumnezeule, tare a fost greu, oftă el. 

— O să trebuiască să-l scoatem de aici, spuse Angelo, şi 
să-l aruncăm peste bord, nu-i departe. 

Johnson se sili să pîndească și nu-i trebuiră decît citeva 
secunde ca să respingă sugestia. 

— Ar fi prea periculos, s-ar putea să ne vadă cineva. Hai 
să-l lăsăm aici deocamdată şi între timp aruncă tu o privire 
prin jur. Dar repede ! Şi lasă cheia ca să mă pot încuia pe 
dinăuntru. Ciocăneşte de patru ori cînd revii, de două ori 
tare și de două ori încet... 

Angelo ieşi din cabină, auzi ușa încuindu-se în urma lui, 
trecu cu pași rari prin coridorul gol, în ciuda sfatului lui 
Johnson de a se grăbi: oamenii grăbiţi întotdeauna atrag 
privirile. Cobori uşor către coridorul de jos, oprindu-se o 
clipă ca să arunce o privire către santinela din faţa ușii din- 
spre sala mașinilor. Santinela italiană dispăruse şi în locul ei 
stătea un soldat german, cu o pușcă atîrnată pe umăr. Aşa 
cum spusese Johnson, treburile mergeau din ce în ce mai 
prost. Încă ascuns în spatele scării, își scoase cutitul, îl fixă în 
interiorul şepcii marinăreşti, după care păși încet spre santi- 
nelă, [luturînd-o ca și cum căldura devenise insuportabilă. 
Paăşi cu același pas egal pe care l-ar fi luat oricare alt ofițer 
de marină într-o împrejurare asemănătoare, conştient că la 
numai cîteva minute după înfruntarea sa cu santinela avea să 
sune alarma. Dar aceasta îl privea fără interes; după cum 
anticipase, uniforma fusese acceptată fără nici o urmă de 
bănuială. S-ar putea însă afla vreun alt soldat de gardă din- 
colo de uşă. În timp ce Angelo se apropia de intrarea în sala 

maşinilor, soldatul părea cu totul neinteresat de apariţia a- 
cestui străin şi privea prin ușa deschisă ; Angelo se apropie 
la oarecare distanţă de el şi vorbi în italieneşte. 

— Presupun că mecanicul-şef e jos. Au apărut unele 
probleme de acostare cînd vom ajunge înapoi la Messina și 
aș dori să discut cu el. 

Își declamase discursul repede, rostogolind cuvintele, dar 
oricum neamyul nu înţelesese nici o vorbă italienească, În 
timp ce-și îndepărta mîinile în lături, în semn că nu înţelege, 
Angelo își scoase șapca şi-i înfipse cuțitul în burtă. Lama 
cuţitului pătrunse uşor, neamţul icni şi apoi se prăbuşi. An- 
gelo îl prinse în braţe în timp ce cădea, se trudi să-l împingă 
de pe coridor, dar greutatea cra mare şi picioarele inerte ale 
soldatului se prinseră în rama bocaportului. Angelo îl ridică 
pe jumătate pe un umăr, se împletici sub greutatea lui 
înaintînd către platlormă, îl trinti jos şi, concentrîndu-se, 
scoase cuțitul în timp ce privea la ce se întîmplă jos, în sală. 
Volpe stătea cu spatele la el, iar restul echipajului părea 
preocupat de întoarcerea bacului cu o sută optzeci de grade 
înapoi spre Messina. 

Petrie se ridică din spatele unui motor şi alergă repede 
spre piciorul scării. 

— Am reușit să fixez explozivii, pe toţi, fir-ar ai dracu- 
lui, spuse el iute în timp ce încerca să ajungă pe platformă. 
Echipajul a plecat de aici în timpul acostării şi s-a întors 
exact cînd mi-am terminat treaba... 

Petric arăta groaznic, cu ochii în fundul capului, obosit, 
cu sudoarea şiroindu-i pe frunte. Jos, în sala mașinilor, 
Volpe sc întoarse, îi văzu, privi spre ei cu mirare, se îndreptă 
către tubul portavoce, dar se opri imediat atunci cînd Petrie 
îşi îndreptă către el Mauser-ul şi-l scutură. Volpe se 
îndepărtă de tub, dar restul echipajului deja îşi întorsese ca- 
petele. De îndată ce vom pleca, Volpe va transmite către 
puntea de sus tot ce s-a petrecut aici, medită Petrie cu ciudă. 

— Scapă dracului de ăsta, îi spuse el lui Angelo. Italia- 
nul îl aruncă pe neamt la pămînt, iar corpul se rostogoli sub 

propria-i greuiate peste rampă şi se strivi de podeaua de fier 
de sub el, la peste șapte metri dedesubt. Trebuie să ne 
mișcăm iute, spuse Petrie, în timp ce se îndrepta către cori- 
dor. Unde e Ed? 

— Acolo, în cabină... 

— Mergi tu înainte, esti îmbrăcat în uniformă. Dacă se 
iveşte vreun necaz, scoate-ţi şapca de pe cap. 

Angelo îşi puse la loc şapca, pe care și-o recuperase de 
pe podeaua coridorului, și grăbi pasul către ieşirea pe scară. 
Cu Petrie imediat în spatele lui, fugi uşor în sus pe trepte, se 
opri la capătul lor, îşi scoase șapca și, în loc să o ia către 
dreapta, de-a lungul coridorului superior, urcă mai departe 
pe scara din faţă. Petrie observă semnalul, înțelese că cineva 
se afla pe coridor şi, atunci cînd putu, aruncă și el o pri- 
vire — văzu un SS-ist chiar în faţa Cabinci 3. Neamţul stătea 
aplecat într-un genunchi, încheindu-se la cizmă, o treabă 
care-l absorbea cu totul, dar în acest timp Petrie se strecură 
încet pe coridor și urcă scara. Împingînd o uşă, italianul ieşi 
pe o punte de deasupra. Îl izbi vîntul rece şi întunericul ; era 
ora 12.30 noaptea, iar bezna era totală. Îi aşteptă pe Petrie 
să urce după el, încercînd între timp să-şi acomodeze ochii 
cu întuncricul, în timp ce bacul îşi completa întoarcerea și 
apele se învolburau în urma lui. 

— Va trebui să mergem pe puntea asta, şopti el, după 
care vom cobori o scară și apoi ajungem la limonă. 

— Mergi tu înainte şi ţine-ţi ochii deschişi ! 

Angelo o luă spre prova, în timp ce bacul se îndrepta 
înapoi către Messina. Era atît de întuneric încît nu-l putu 
zări pe omul care stătea în faţa ușii deschise pînă ce nu trecu 
dincolo de el. Își scoase din nou şapca de pe cap, sperînd că 
Petrie va observa semnalul. Omul care stătea în uşă era toc- 
mai ofițerul înalt de la Gestapo, care îl căuta probabil pe co- 
legul lui şi pe care Petrie îl poreclise Stan. 

— O clipă, te rog! Tu, de-acolo ! Vino pînă aici ! spuse 
acesta. 

Cursivitatea italienei lui îl surprinse pe Angelo, dar nu- 
mai pentru o secundă. Întorcîndu-se iute pe călciie, sări spre 
neamt, care venise pe platformă, și-i înfipse cuțitul cu putere 
în stomac. Petrie îl lovi şi el în același timp cu cuțitul lui în 
spate, ca şi cum cele două lovituri fuseseră sincronizate, iar 
neamţul se prăbuși cu un geamăt scurt. 

— Sa-l aruncăm peste bord ! strigă Petric. N-avem ne- 
voie să dea cineva peste el. 

Trudind amîndoi, cățărară corpul deasupra balustradei, 
îl azvîrliră peste ea, iar zgomotul care se auzi păru ca un val 
ce venea în întimpinarea bacului, pe cînd corpul plutea îna- 
poi către cei doi arbori de la pupa. Angelo se aplecă peste 
balustradă, dar acolo nu se mai zărea şi nu se mai auzea ni- 
mic în afară de mugctul mării. 

— Un mic dar pentru peşti, spuse el cu sînge rece, după 
care îşi reluă liniştit mersul de-a lungul punţii. Întreg inci- 
deniul nu durase mai mult de douăzeci de secunde. 

Cînd se apropie de capătul scării, îsi încetini mersul, apoi 
se opri de tot. De pe puntea de jos, din apropierea timonei, 
auzi vorbindu-se nemţeşie. Păşi cu grijă înainte, aruncă o 
privire peste balustradă şi văzu o mulțime de capele 
soldăţești. Poate vreo şase soldaţi din trupele de blindate 
strinși sub cabina timonci, omorîndu-şi timpul pălăvrăgind 
între ei. Se înapoic la locul unde se oprise Petrie. 

— Sînt acolo, sub timonă, nişte soldaţi nemti, așa că nu 
putem cobori pe-aici. Cred că-s foarte aproape de Cabina 3. 

— Atunci să ne întoarcem. Mulţumesc lui Dumnezeu, 
bine că l-am zărit pe Giacomo, cel puţin. 

În timp ce se întorceau pe unde veniseră, văzură un feli- 
nar roșu, legănîndu-se prin noapte la distanță, înspre dreap- 
ta — mafiotul își ținea barca pe un curs paralel cu al lui 
Cariddi. În strîmtoare se mai vedeau și alte lumini, dar lampa 
lui Giacomo ieșea în evidenţă prin culoare. Mergind în 
frunte cu şapca pe cap, Angelo păşși pe scara dinspre corido- 
rul superior. Spre uşurarea sa, văzu că acesta era gol. 

— Fugi ! îi şopui Petrie din spate. 

Alergară amîndoi, se opriră în apropierea Cabinei 3, care 
se afla aproape de timonă şi unde se adunaseră, pălăvrăgind, 
soldaţii din Divizia 29 de Blindate, apoi pășiră hotăriţi spre 
ușă. Angelo ciocăni încet cu încheieturile degetelor, sperînd 
că soldații nu-l vor auzi, dar că Johnson va fi pe fază. Cheia 
se răsuci în broască dintr-o dată, iar americanul se ivi în pra- 
gul uşii cu cuțitul în mînă. Intrînd repede în cabină, italianul 
scoase de sub pernă pistolul de rachete. Stan încă mai zăcea 
pe cușetă. Johnson apucă pătura în care erau învelite grena- 
dele, iar Petrie privi peste umăr, îl zări pe ofiterul Gestapo 
mort și nu-şi pierdu timpul cu vorbele : 

— Probabil că alarma s-a dat deja, Ed, aşa că ne putem 
aştepta la încurcături... 

n scurtul timp pe care-l petrecuseră în cabină, Petrie își 
desfăcuse de la șold tocul de lemn, îl montă de patul Mau- 
ser-ului, așa că acesta se transformă într-o armă pentru folo- 
sință la lungă distanţă. Cu foc repetat. Johnson apucă o 
grenadă în mînă și o ascunse sub centură, după care, privind 
în ambele direcţii, ieşi din cabină şi fugi de-a lungul corido- 
rului spre pupa. Trebuiau să ajungă sus pe scara aceea 
înainte ca Angelo să descarce pistolul lui de rachete şi să 
sară peste bord. Petrie ajunsese la mijlocul drumului spre 
scară tocmai cînd doi SS-iști coborau cu revolverul în mînă. 
Își descărca pistolul din fugă, o rafală rapidă, iar amîndoi 
nemţii zăceau deja prăbuşiţi la pămînt cînd el ajunse la pi- 
ciorul scării. Se afla pe prima treaptă cînd deasupra se des- 
chise o ușă şi apărură alţi doi nemți. Trase în sus, se opri, 
trase din nou, mai mult pentru a-i descuraja pe cei care s-ar 
mai afla pe acolo. Apăru încă unul, el ridică ţeava, fără să 
tragă, şi acesta dispăru după uşă. 

— N-are rost să mai continuăm aşa, îi anunţă ei pe cei- 
Ialţi, după care păşi peste cadavrele celor doi SS-iști şi alergă 
repede spre pupa. Situaţia se înrăutățea vizibil — ar fi tre- 
buit să fi părăsit puntea înainte ca alarma să se declanșeze. 
Ajunse la ușa din capătul coridorului, o deschise cu ţeava re- 
volverului şi auzi paşi grăbiţi pe puntea de deasupra, venind 

către ei dinspre dreapta. Așadar nu era nici o şansă să sară 
peste bordul din partea asia, ar fi imediat văzuţi. O apucă 
atunci pe singura cale pe care mai putea, pe o scară care 
cobora spre puntea cu trenuri. 

Angelo îl urma îndeaproape, iar Johnson închidea șirul. 
În timp ce se apropiau de ușă, americanul privi înapoi și zări 
un soldat care stătea chiar la capătul coridorului, cu arma ri- 
dicată. A ţinti de acolo de-a lungul culoarului era ca și cum 
ai trage într-un poligon de tir — n-avea cum să greșească. Cu 
bocceaua sub braţ, Johnson se răsuci, îndreptă Luger-ul şi 
apăsă pe trăgaci o singură dată. Primise înainte tot felul de 
premii pentru împușcături spre ţinte mișcătoare, dar acum 
Situaţia era cumva pe dos — ţinta stătea nemișcată, în vreme 
ce ţintaşul alerga. Soldatul se prăbuși în timp ce el intră pe 
ușă și, pe cînd aceasta se închidea în spatele său, un glonţ 
pătrunse prin ea. Johnson sări cite trei trepte deodată pe 
scara dinspre liniile ferate, dar imediat simţi că nu are loc. 
Cele trei linii erau deja pline cu trenuri cu muniții. 

— la-o pe aici! strigă Petrie din spatele unui vagon de 
la mijlocul unui tren, şi Johnson îi urmă pe un traseu îngust, 
palid luminat de becuri albastre, cu umerii izbindu-i-se de 
vagoane în ambele părti. Mersul era greu prin acest loc care 
semăna cu un depozit de mărfuri, cu podeaua de sub ei 
legănîndu-se în vreme ce tampoanele se loveau unele de al- 
tele și vagoanele scîrtfiau. În frunte alerga Petrie, tinînd am- 
bele miîini încleştate pe Mauser-ul care avea încărcătorul 
plin și urmărind orice mişcare din faţă. Nu se putea să nu fie 
soldaţi de gardă pe acolo — erau doar trupele Wehrmacht-u- 
lui, ce naiba ! Oboseala de dinainte îi dispăruse, acum era cu 
toate simţurile ascuţite și ochii i se acomodau repede cu 
întunericul din jur ; avansa cu pas egal, fără să şovăie, fără să 
se grăbească. Pe undeva pe deasupra se auzeau împușcături, 
dar aici, pe puntea feroviară, era o liniște stranie, o liniște 
atît de adîncă încît se puteau auzi valurile lovind pereţii 
vasului. Singura lor șansă era să iasă cît mai curînd spre 
suprafaţă — coborîseră aici doar pentru că era ultimul loc în 

care gărzile i-ar fi putut căuta. Tocmai trecea pe lîngă un va- 
gon cu ușile pe jumătate deschise cînd un soldat în uniformă 
sări între vagoane şi i se adresă în nemţește. Era evident că 
nu voiau încurcături și zgomote prin preajmă, aşa că atunci 
cînd soldatul îl privi cam buimac, Petrie își apucă revolverul 
de ţeavă și-l izbi pe soldat drept peste chipiul moale. Forţa 
loviturii îl făcu să-și îndepărteze brusc braţele și să se 
prăbușească apoi fără vreun alt zgomot. După alte trei va- 
goane, ajunse la prova și atunci îşi încetini şi mai mult mer- 
Sul, auzind tropot de pași coborînd pe scări şi apoi o voce 
dînd ordine în nemţeşte : 

— Hans! Ia cîţiva oameni şi treci printre toate vagoa- 
nele ! Caută cu atenţie printre vagoane. Cercetează cu lan- 
terna acoperișurile... 

Petrie îi trase pe ceilalţi doi după el, înapoi de unde veni- 
seră. Cînd ajunseră în dreptul vagonului deschis, le făcu 
semn să se strecoare fără zgomot înăuntru, el urcîndu-se ul- 
timul. Nu prea era mult loc, se părea că în călătoria asta se 
specializase în containere mici și în lăzi de o persoană. Şi 
acum urma operaţia esenţială, închiderea ușii. Inima îi pulsa 
atît de putemic încît se temea că ceilalţi i-ar putea-o auzi în 
timp ce trăgea ușa uşor, cîte puţin, dar singurul zgomot pe 
care el îl auzea era tropăitul paşilor soldaţilor care cercetau 
puntea de trenuri. Uşa se închise fără zgomot, pe mecanis- 
mul bine uns. A dracului eficienţă germană ! După aceea, îşi 
aprinse lanterna, trase zăvorul şi apoi îndreptă lumina 
înspre cutiile care umpleau trei sferturi din vagon. Pe una 
dintre cutii era ștampilată inscriptia „7,5 cm LK 70 PK 41“. 
Aşadar ăsta era clar un tren cu muniții. 

— Tot ce vreau să ştiu e cît timp va mai dura, şopti 
Johnson prin întuneric. 

Nu răspunse nimeni. Nici unul nu ştia ce să spună, as- 
cultînd în întuneric la nemţii care circulau primprejur, veri- 
ficînd ușile fiecărui vagon. 

Cercetarea fu mai scurtă decit se așteptase Petrie pe cînd 
soldaţii se deplasau printre vagoane, iar atunci cînd socoti că 

se îndepărtaseră destul de mult de vagonul în care se ascun- 
seseră, deschise uşa, o împinse cîteva degete şi ascultă. Auzi 
nişte sunete surde pe deasupra loviturilor slabe ale valurilor 
peste carcasa bacului, niște voci şi clinchetul metalului pe 
metal, dar nu voia să mai stea pe vas nici o clipă. Explozivii 
fuseseră deja programaţi şi aveau să sară în aer din clipă în 
clipă. După ce cobori pe punte, se uită în toate părţile şi nu 
văzu pe nimeni. Îi chemă și pe ceilalți cu un semn din cap şi 
o luă spre prova bacului. Zona asta, măcar, era sigură, toc- 
mai fusese cercetată. 

Prova arăta doar ca un vag contur care se proiecta pe ce- 
rul întunecat, iar acolo stăteau la rînd mai multe cisterne de 
petrol care fuseseră adăugate la coada trenului. Urcă încet 
scara dinspre babord, treaptă cu treaptă, iar cînd ajunse sub 
timonă zări peste balustrada din stînga o lampă roşie 
legănîndu-se la distanță. Giacomo se mai afla încă acolo, 
păstrînd un curs paralel cu al bacului care se îndrepta înapoi 
spre Sicilia. Ceilalţi se îngrămădiră în spatele lui cînd ajunse 
la rampă şi privea în beznă. Se mişcase vreo umbră pe acolo, 
sau poate era doar o iluzie provocată de nervii încordaţi la 
maximum ? 

— Trimite semnalele, şopti el. 

Angelo trecu spre balustradă, ridică pistolul de rachete 
deasupra capului şi apăsă pe trăgaci. Pe cerul strîmtorii ex- 
plodă o flacără verde, care lumină pentru cîteva secunde 
întreg peisajul din jur. 

— Săriţi peste bord ! strigă Petrie. Amîndoi ! Îndrep- 
taţi-vă spre lampa roșie, repede ! 

Un soldat german apăru de după colț din tambuchiul de 
jos, cu o pușcă pe care o tinea cu amîndouă mîinile. Se opri, 
îşi îndepărtă picioarele și ţinti, toate într-o singură clipă. Pe- 
trie trase însă primul şi neamul se prăbuşi în timp ce Ange- 
lo sărea peste bord. Acum va izbucni desigur iadul. Dinspre 
mare se auzea un zgomot de motor tot mai apropiat. John- 
son trînti pătura pe punte şi o desfăcu. 

— Grenadele, laşă-le dracului ! înjură Petrie. Sări peste 
bord ! 

Johnson era tocmai aplecat peste balustradă cînd în jurul 
lui ţiuiră gloanțe, iar o așchie de lemn îi trecu pe lîngă 
ureche. Pe cind americanul sărea, Petrie deschise foc conti- 
nuu spre puntea de sus, de unde veniseră împuşcăturile, 
plimbînd automatul de la stînga la dreapta. În timp ce-și 
reîncărca arma şi împușcăturile se opriseră, i se păru că aude 
de sus nişte bufnituri. După care trase o grenadă de pe pătura 
desfăcută de Johnson, sc duse spre arcada de sub timonă şi o 
aruncă orbește cît putu mai departe. Pentru cîteva secunde, 
asta va rezolva problema. 

Motorul care se auzea dinspre mare răsuna acum asurzi- 
tor. Un proiector îşi aruncă dintr-acolo lumina asupra lui, 
aproape îl orbi pentru o fracțiune de secundă, iar apoi fasci- 
culul cobori spre nivelul apei. Era un vas de patrulare care 
se apropiase, probabil alarmat fiind de lumina stranie a ra- 
chetei. Ajunsese în apropierea leribotului cînd îsi roti 
proiectorul peste apă, irecu peste capul lui Angelo, apoi se 
întoarse asupra lui luminîndu-l din plin pe cînd mitraliera de 
la bord începu să clănțăne. lalianul răsuflă adînc şi se scu- 
fundă-n apă, în timp ce Petrie alergă spre copastie, socoti 
distanța, aruncă o grenadă şi se aruncă pe burtă foarte 
aproape de cealaltă grenadă pe care o lăsase Johnson. Nu 
văzu ce se întîmplă, dar grenada explodă drept în mijlocul 
puntii vasului, înainte ca echipajul să-și dca seama ce se 
întîmplă. Explozia atinse repede rezervoarele cu motorină, 
se auzi un zgomot asurzitor şi vasul de patrulare dispăru 
dintr-o dată în timp ce rămășițele lui cădeau pe puntea bacu- 
lui. O căldură îl copleşi brusc pe Petrie dinspre ceafă, dar în 
jur părea că se restabilea liniştea, o linişte suficientă pentru a 
auzi tropăiturile cizmelor urcînd pe scara de la babord, din 
jos, dinspre liniile ferate. Încă trîntit pe punte, văzu o vînzo- 
leală pe scară, apucă ultima grenadă și o aruncă într-acolo. 
Cînd explodă, se afla deja cu fata îngropată pe punte, dar 
cînd privi din nou în sus, scara era poală, iar în nări îi 

pătrunse un puternic miros de ars. Se ridică în picioare cu 
Mauser-ul în miini și-și goli încărcătorul spre puntea de sus, 
care trebuia să fie goală dacă voia să aiba vreo şansă de su- 
praviețuire atunci cînd va sări şi el în mare. Împleticindu-se, 
se sprijini de copastie, se împinse cu călciiele şi marea îl 
întîmpină din întuneric cu un plescăit şi cu o bufnitură 
înăbușită. Imediat începu să înoate cu furie, ca să se 
îndepărteze cît mai repede de bac. 

Contactul cu marea fu peniru el un şoc; apa era oribil de 
rece, probabil că părea încă şi mai rece din cauza oboselii 
lui, iar înotatul îi era îngreunat de ghetele grele. Era şi incre- 
dibil de întuneric, o beznă totală, iar valurile erau încă mari, 
pe cînd înainta tot mai viguros. O dată i se păru că aude 
împușcături, dar cînd privi în spate nu văzu decît pupa vasu- 
lui îndepărtîndu-se în viteză către Sicilia, propria ei mişcare 
scoţîndu-l de pe linia de foc a celor de pe bac. Zărea lumina 
roşie, dar i se părea că aceasta îşi schimbă mereu pozitia şi 
spera, pentru numele lui Dumnezeu, că acest Giacomo nu 
rătăcea aiurea prin jur în speranţa că o să-i găsească pe un- 
deva prin mare. Tot ce avea de făcut sicilianul, la urma ur- 
mei, nu era decît să stea pregătit, și atunci avea să-i găsească. 
Valurile îi năvăliră peste faţă, se zpuduiau sub el, aşa că i se 
păru că înoată pe o mare de cauciuc, iar prin cap îi trecură 
tot felul de senzații vechi. Erau doar senzaţii, desigur, iluzii 
stîrnite de valurile care îl înconjurau din toate părțile, dar își 
dădea seama că e pe cale să-și piardă cunoştinţa. Zgomotul 
statornic al motoarelor lui Cariddi se îndepărta mereu și sin- 
gurul sunet pe care-l mai auzea venea de la izbiturile valuri- 
lor în vreme ce-şi forța brațele şi picioarele să se miște în 
acelaşi ritm, să continue să-l apropie de felinarul roșu care 
se legăna deasupra valurilor şi care părea acum mai stabil. 
Şi, pe deasupra, parcă se îmbiba tot mai mult de apă — hai- 
nele îl împingeau tot mai mult la fund, în timp ce lampa 
roşie strălucea din ce în ce mai aproape. O ameteala îl cu- 
prinse pe cînd un curent marin puternic îl împingea, gata să-i 
stoarcă şi ultima picătură de vlagă din trupul istovit, să-l 

poarte încă şi mai departe de lumina roşie care-l aştepta. Se 
revoltă o clipă împotriva acestui ultim dușman, curentul, dar 
respiră adînc deasupra valurilor, în noaptea rece, apoi expiră 
cu putere, adunîndu-și ultimele forte, încercînd să se des- 
prindă din încleştarea lui. După care simți ceva atingîndu-l 
pe umăr, un cîrlig care se înfipsese adînc în hainele lui ude, 
zgîriindu-l ușor sub cămaşă, un cîrlig obișnuit pe o astfel de 
barcă, singurul în stare să-l scape de la înec, agățindu-i-se de 
hainele ude, pentru că dacă ar fi fost uscate s-ar [i sfişiat sub 
greutate. Cirligul, manevrat de Giacomo, îl trase uşor 
înainte, după care simţi mîini cuprinzîndu-l, ridicîndu-l şi 
trăgîndu-l în barcă. Johnson și Angelo îl ridicară și-l așezară 
pe fundul acesteia. 

— Te simţi bine ? îl întrebă americanul, îngrijorat. 

— Bine..., gifii Petrie, privind năucit în sus spre fetele 
aplecate peste el, spre felinarul roșu de pe catarg și, dincolo 
de acesta, spre stelele de pe cer. Leșinul parcă-l cuprindea 
din nou. Ridicaţi-mă în picioare..., continuă el. 

ÎI ridicară şi-l sprijiniră de catarg, un stilp înalt care avea 
fixate de el niște cuie de lemn care semănau cu nişte trepte. 
Petrie mai auzise despre asemenea bărci ciudate pe undeva : 
treptele serveau căpitanului să urce pe catarg și să dirijeze 
de acolo operaţiunile atunci cînd zărea vreun banc de pești- 
sabie. 

— Mulţumesc, îi spuse el lui Giacomo, dar imediat îşi 
aminti că omul e surdomut. Scund şi parcă turtit, sicilianul 
avea o burtă care părea uriașă sub lumina lămpii de deasu- 
pra. Şi brusc ridică un revolver şi le făcu semn cu mîna să-şi 
aplece capetele. Așteptară cu capetele între mîini, în timp ce 
el ţinti în sus : se auzi un pocnet, lampa se zdrobi şi cioburile 
căzură pe punte. Giacomo folosise de fapt cea mai eficientă 
metodă de a scoate din funcţiune lanterna care ar putea ajuta 
pe cineva să-i descopere. 

— Dar spune-ne, ce-ai făcut cu explozivii aceia ? întrebă 
Johnson dinspre pupa, de lîngă motorul exterior. Ai reuşit 
să-i plasezi acolo unde aveai de gînd ? 

— Exact acolo unde trebuiau să fie, şi pe toți, îl asigură 
Petrie. Pe cei de cinci kile în tunelu] arborilor elicei, unul la 
prima îmbinare şi altul la cea de a doua, și ăștia-s legaţi între 
ei, astfel că ambii arbori vor sări în aer dintr-o dată. Şarja 
mare, cea de douăzeci de kilograme, am plantat-o într-un 
tambur de ungere dinspre tribord. 

— ȘI toate or să sară în acelaşi timp în aer ? 

— Aşa le-am aranjat, dar nu e exclusă o pauză de trei- 
zeci sau patruzeci de secunde între ele. 

— Şi ce se va întîmpla după asta ? întrebă Johnson, spri- 
jinindu-şi un picior gol peste un colac de frînghii şi 
ștergîndu-şi fruntea plină de sînge cu o cîrpă pe care i-o 
dăduse în tăcere Giacomo. 

— După mine, sala mașinilor va sări în aer cam în 
jumătate de minut, iar compartimentul de alături după 
vreun minut. Cred că întreg bacul se va duce la fund cam 
după cinci minute de la prima explozie. 

— Dar nemţii vor scormoni întreaga sală a mașinilor, 
obiectă Johnson. 

— Se-ntelege că o vor face, dar sînt aproape sigur că ex- 
plozivii vor arunca totul în aer înainte ca ei să-şi fi terminat 
treaba. Plus că o sală a mașinilor e foarte greu de scormonit. 

Giacomo trecu spre pupa, arătîndu-i prin semne lui 
Johnson că trebuie să plece de acolo. Aplecindu-se peste 
bordul din spate, sicilianul trase de sfoara motorului și acesta 
începu să duduie, în timp ce Petrie privea nelinistit în jur. 
Nu se vedea prin apropiere nici un alt vas, dar ştia că 
Strîmtoarea colcăie de vase de patrulare, contînd însă că 
între timp exploziile le vor distrage atenţia. Motorul prinse 
putere şi barca începu să se deplaseze spre sud prin 
strimtoare către Malta, în timp ce patru perechi de ochi cău- 
tau cu privirea locul unde dispăruse feribotul în întuneric. 
Priveau toţi spre același loc cînd auziră prima explozie, o 
bufnitură înfundată ca o singură bătaie într-o tobă uriașă. 
Nu se zări nici o izbucnire de lumină de acolo, nici fum sub 
reflectoarele celor trei vase de patrulare care se iviră ime- 

diat, numai bubuitul surd care părea să nu afecteze în nici un 
fel mersul sigur ai feribotului, pînă cînd Petrie observă o 
ușoară schimbare de direcţie, judecînd după înclinarea 
punţii și a coşului de fum. 

— Şi-a schimbat direcţia ! strigă el. 

— Pare că se îndreaptă către Golful Paradiso, spuse An- 
gelo. 

— Dar cîrma e zdrobită ! Petrie clipi din ochi ca să vadă 
mai clar. Următoarea explozie îl va duce cu totul la fund. 

Reflectoarele de pe vasele de patrulare rămaseră atintite 
asupra feribotului, care continua să se învîrtă pe loc, cu me- 
canismul de direcţie distrus fără speranţă, în timp ce și alte 
vase se adunaseră de pe mare în jurul navei lovite. Cea de a 
doua explozie, cea provocată de încărcătura de douăzeci de 
kilograme, o făcu să pară pe prima ca o slabă ciocănitură în 
ușă. Strîmtoarea păru să se zguduie după ce tunetul explo- 
ziei se răspîndi peste ape și dincolo de ele, spre munţi, așa că 
probabil atit celor de la Messina cît şi de la Giovanni ea li se 
păruse ca tirul unei întregi baterii de tunuri de 150 mm care 
deschiseseră focul dintr-o dată. 

După numai cîteva secunde izbucni o flacără uriașă, mai 
luminoasă ca a zorilor, care fu urmată de alta, apoi de încă 
una. Șezind la pupa, Johnson privea spectacolul cu uimire. 
Întreg trenul cu muniții începea să se dezintegreze. Puterea 
de explozie cuprinsă în tren depășea orice închipuire. Se 
auzi încă o explozie puternică şi toti simtiră suflul ei, ampli- 
ficat imediat de alte două explozii, după care focul puse 
stăpînire pe vas, un incendiu cum Johnson nu mai văzuse 
vreodată, cu limbi uriașe înălțîndu-se deasupra bacului afec- 
tat și luminînd strimtoarea cu o strălucire stranie care se re- 
flecta, roșie, peste apă. După care răbufni o explozie încă şi 
mai puternică, ce putea fi asemuită cu o variantă mai mică a 
erupției vulcanului Etna ; [lăcările se ridicau spre cer şi se 
zbuciumau sub vînt, după care urmă fumul, nori negri care 
acoperiră curînd bacul scuturat dintr-o parte în alta, ca un 
fel de cuptor uriaș plutitor, arzînd pînă la linia de plutire, în 

timp ce ţiţeiul din cisterne se răspîndi pîrjolitor peste bord, 
învăluind oameni şi materiale într-o combustie teribilă. Va- 
sele de patrulare se îngrămădeau în jurul bacului condamnat 
ca nişte furnici înnebunite, avînd grijă să nu se apropie prea 
mult de acest infern. Înghesvite unele în altele pe puntea de 
jos, vagoanele cu muniții explodară și ele, răspîndind tone de 
sfărimături în toate direcţiile. 

O mare parte din suprastructura vasului era deja dis- 
trusă, scoţînd la iveală puntea de trenuri de sub ea, ilu- 
minînd limpede feribotul sub flăcări — silueta unui tanc 
petrolier, puntea care se prăbușea, coșul de fum încă intact, 
umbrele dindărătul văpăilor roşii, ele însele strălucind pe 
cortina de fum din spatele lor. Tancul petrolier sări și el şi 
dispăru în aer, după care coșul de fum și puntea de sus se 
înclinară și ele sub dogoarea flăcărilor şi întregul bac deveni 
o platformă plutitoare aflată sub flăcările țițeiului arzînd și 
ale exploziilor munițiilor de la bord. Se auzi încă o explozie, 
care aruncă în sus sfărîmături înroşite de foc care ajungeau 
la mare distanţă şi cădeau peste vasele din jur, care se 
îndepărtară dintr-o dată, în panică, de bacul avariat fără pu- 
tință de salvare. După care acesta se înclină cu pupa spre 
mare, înălțîndu-și prova timp de cîteva clipe în sus, cu toate 
punţile arzînd si strălucind în întunericul din jur, apoi se 
scufundă încet. În ciuda distanţei mari, Petrie își închipui că 
aude un şuier oribil în vreme ce apa se închidea peste 
rămășițele acestui bac care părusc atît de fioros. 

Nici unul nu mai scoase o vreme vreo vorbă, uluiţi de 
acest spectacol, dar după cîteva clipe Petrie se dezmetici şi 
trecu spre prova bărcii, ca să stea de strajă acolo. Johnson îl 
găsi acolo o oră după aceea, ghemuit și adînc adormit, în 
timp ce străbăteau în linişte strîmtoarea, prin întuneric. 

— Chestia asta n-am să-l las s-o uite ! îi spuse el lui An- 
gelo, cu un zîmbet maliţios. L-am prins dormind în post! 

Dimineata devreme, pe cînd discul soarelui se ridica 
dinspre est ca să pîrjolească Sicilia încă o zi, ei zăceau ne- 
mișcaţi, cu motorina terminată, departe de țărm, legănîndu-se 

pe nişte valuri slabe peste marea care părea albăstruie sub 
razele soarelui. Doar Johnson şi Giacomo erau treji şi, cum 
părea cel mai potrivit, americanul fu cel care se cățără pe ca- 
targ și-și flutură cămaşa de pe el. Exact la timp, pentru că 
tocmai se zărea un steag american arborat pe catargul unei 
vedete care se apropia de ei în viteză pe marea liniștită, vas 
care avea să-i poarte spre sud-vestul Maltei, departe de coasta 
Siciliei, unde trupele aliate se revărsau deja pe plaje, înainte 
de a pătrunde în interior şi de a ocupa insula în treizeci şi 
trei de zile. 


EPILOG 


Deseori, ceea ce se petrece după ce evenimentele au avut 
loc este cu mult mai semnificativ. 

Imediat după invazie, Don Vito Scelba îşi primi răsplata, 
îndeosebi datorită raportului sec, dar corect pe care Petrie se 
Simti dator să-l prezinte Cartierului General al Forţelor 
Aliate. 

El nu fu numit primar al Palermo-ului — dar i se dădu în 
schimb un post cu mult mai important în administraţia pe 
care Aliaţii o stabiliră pe insulă după cucerirea acesteia. Şi 
în timp ce-şi folosea poziţia aceasta ca să cîştige tot mai 
multă influenţă, Scelba organiza în secret raiduri pe scară 
mare asupra surplusurilor părăsite de Aliați, jefuindu-le siste- 
matic în folosul pieţei negre care începuse să năpădească Si- 
cilia şi puţin mai tîrziu avea să năpădească întreaga Italie. 

Dar un lucru atrage după sine altele. Profiturile uriaşe 
dobiîndite de pe urma speculei de pe piața neagră îl ajutară 
să-și consolideze poziţia politică. La sfîrşitul războiului, sta- 
bilise deja legături cu mafia din Napoli, cu organizaţiile cri- 
minale interlope din Marsilia şi cu cele mai puternice cinci 
familii care controlau mafia din New York. De fapt, restabi- 
lise o mafie internaţională. Încet-incet, operaţiile acesteia se 
extinseră peste jumătate din glob — operaţii care includeau 
prostituţia, traficul de valută, vînzarea clandestină de stupe- 
fiante. Tocmai această organizaţie pe care Scelba o clădise fu 
cea care, ani mai tirziu, puse sub semnul întrebării vitalitatea 
atitor naţiuni din Occident — iar tot acest sistem exista doar 
pentru că Aliaţii trebuiseră să apeleze la mafia siciliană ca 
să-i ajute la mijlocul războiului. Ambuscada care în cele din 

urmă avu urmări asupra unei jumătăţi din lumea occidentală 
s-a petrecut în iulie 1943. 

Moartea lui Don Vito Scelba a fost cumva ironică : el a 
fost doborit de mult temuta lupara. Bătrîn, dar încă 
străbătînd Sicilia în mîneci scurte și pantaloni cu bretele, 
încă privind lumea prin ochelarii săi cu ramă de baga, el iesi 
într-o dimineaţă de iulie dintr-un hotel din Palermo ca să 
afle că mașina pe care o comandase nu-l aștepta acolo. Cu 
zece ani mai devreme, ar fi devenit dintr-o dată bănuitor, dar 
acum Scelba nu mai era mafiotul care înjunghiase mortal un 
fochist, într-o noapie, în halta Scopana. În loc de asta, 
rămase să aștepte pe marginea trotuarului, tot întrebîndu-se 
ce se întimplase. În cele din urmă maşina sosi, o maşină 
condusă în mare viteză, cu patru tineri înăuntru, toţi purtînd 
ochelari întunecaţi. Şi în timp ce mașina trecu pe lîngă el, 
doi dintre ei își goliră armele în el de la mică distantă. Iar 
cînd căzu pe caldarîm, nimeni nu se aplecă asupra lui să-l 
ajute. Don Vito Scelba îşi trăise viata cu prisosinţă. 


